
| skyrius 


iais Kedfaelis dirbo maža- 
jame sodelyje šalia abato žuvų tvenkinių, kai jam atvedė tą 
vaikinuką. Jeigu Kedfaelis būtų turėjęs pakankamai pagal- 
bininkų, tokį karštą rugpjūčio vidurdienį jie visi jau būtų 
knarkę kur pavėsyje, o ne prakaitavę prieš saulę; bet vie- 
nas iš nuolatinių jo padėjėjų, dar tik novicijus, staiga nu- 
sprendė, jog nejaučia pašaukimo tapti vienuoliu, ir išvykęs 
prisidėjo prie savo vyresniojo brolio, kovojančio už karalių 
Steponą pilietiniame kare dėl Anglijos karūnos; o kitas pa- 
bėgo, išsigandęs besiartinančios karaliaus kariuomenės, nes 
jo šeima palaikė i1mperatorienę Modę; giminės dvaras Če- 
šyre tam jaunuoliui atrodė daug saugesnė vieta, negu prie- 
šų apsiaustas Šrusberis. Kedfaelis vienas turėjo nudirbti vi- 
sus darbus, bet anksčiau jam buvo tekę plušėti ir plieskiant 
gerokai kaitresnei saulei, taigi jis iš paskutiniųjų stengėsi 
neapleisti savo valdų, nekreipdamas dėmesio į sąmyšį ana- 
pus vienuolyno sienų. 

Tūkstantis šimtas trisdešimt aštuntųjų vasaros pradžio- 
je brolžudiškos rietenos, iki tol gana padrikos, buvo jau dvejų 
metų senumo, tačiau tik dabar jos priartėjo prie Šrusberio. 
Karo grėsmė pakibo virš pilies bei miesto kaip juodas mir- 
ties šešėlis. Bet brolis Kedfaelis vis tiek galvojo apie gyve- 
nimą ir augimą, 0 ne apie naikinimą bei kautynes, ir, žino- 

ma, nė neįtarė, kad netrukus kitoks nusikaltimas, papras- 
čiausia žmogžudystė, pasalūniška ir nepateisinama netgi to- 
kiais bevaldystės laikais, sudrums ramią jo pasirinkto gy- 
venimo tėkmę. 

Šiaip jau, normaliomis aplinkybėmis, sodui rugpjūčio 
mėnesį nereikėjo labai daug priežiūros, bet vienam žmo- 
gui darbo tikrai pakako, o vienintelis vienuolyno siūlytas 
pagalbininkas buvo brolis Atanazijus, — kurčias, nusenęs ir 
nesugebantis atskirti vaistinės žolelės nuo piktžolės, — to- 
dėl šio pasiūlymo Kedfaelis ryžtingai atsisakė. Jau geriau 
jis kaip nors tvarkysis vienas. Pirmiausia turėjo paruošti 
lysvę vėlyvesniems kopūstams ir dar pasėti kitokių, kurie 
gerai atlaiko žiemą; paskui nuraškyti žirnius, o negyvas, 
sudžiūvusias virkščias išnešti pašarui ir kraikui. Be to, her- 
bariume, kuriuo jis ypač didžiavosi, medinėje pašiūrėje sto- 
vėjo gal pustuzinis stiklinių indų su įvairiais besifermen- 
tuojančiais preparatais, ant lentynų laukė surikiuotos grūs- 
tuvės, ir visam tam nors kartą per dieną reikėjo skirti šiek 
tiek dėmesio, o šalia dar energingai burbuliavo žolelių vy- 
nas. Buvo pats laikas skinti daugumą vaistažolių ir ruošti 
vaistus žiemai. 

Visgi Kedfaelis buvo ne toks žmogus, kuris išleistų 1š akių 
bent dalį savo karalijos, kad ir kaip beatodairiškai karališkie- 
j1 pusbrolis ir pusseserė - Steponas ir Modė - kovėsi dėl An- 
glijos karūnos anapus vienuolyno sienų. Varpydamas žemę 
kopūstų lysvei ir maišydamas ją su pūdiniu, jis retkarčiais 
pakeldavo galvą ir matydavo virš abatijos stogų, miesto bei 
pilies pakibusius tingius dūmų debesis, užuosdavo aitrų va- 
karykščių gaisrų dvoką. Tie dūmai ir smarvė kaip kokia juo- 
da skraistė tvyrojo virš Šrusberio jau beveik mėnesį, kol ka- 
ralius Steponas trypė kojomis iš pykčio savo stovykloje ana- 
pus pilies prieigų —- vienintelio sausumos kelio į miestą, 
nebent jam būtų pavykę užgrobti tiltus, o Viljamas Fitzala- 

nas iš paskutiniųjų laikėsi tvirtovėje, vis užmesdamas akį į 
mažėjančias atsargas, atvirą kovą patikėjęs nepataisomam sa- 
vo dėdei, Arnulfui iš Hesdino, taip ir neišmokusiam drąsos 
atmiešti apdairumu. Miestelėnai tūnojo susigūžę, užsisklen- 
dę duris, uždarę krautuvėlių langines, o kurie galėjo, traukė- 
si į vakarus, pas senus, draugiškus priešus, ne tokius baisius 
kaip Steponas. Velsiečiams labai patiko, kad anglai bijo anglų 
(jei Steponą arba Modę apskritai galima vadinti anglais!) ir 
nebeliečia Velso, todėl jie mielai padėdavo nelaimingiems bėg- 
liams, kad tik karas truktų kuo ilgiau. 

Kedfaelis atsitiesė ir nusibraukė prakaitą nuo viršugal- 
vyje praskustos tonzūros, prieš saulę nurudavusios kaip pri- 
nokęs lazdyno riešutas; artyn takeliu pabėgomis ėjo brolis 
Osvaldas, išmaldų dalintojas, plevėsuojančiais padurkais, už 
peties suėmęs ir į priekį stumdamas maždaug šešiolikos me- 
tų vaikinuką, apsirengusį šiurkščia ruda tunika ir trumpo- 
mis vasarinėmis kaimietiškomis kelnėmis, plikomis blauz- 
domis, bet su visai neblogu odiniu apavu. Apskritai berniu- 
kas atrodė tokia proga švariai nusiprausęs ir tvarkingas. Ėjo 
kur varomas, iš susijaudinimo klusniai nuleidęs akis. „Dar 
viena šeima nori apsaugoti savo vaikus, kad jie nebūtų stu- 
miami nė į vieną pusę, - pagalvojo Kedfaelis, - ir negaliu jų 
labai kaltinti“. 

— Broli Kedfaeli, jums berods reikia pagalbininko, o šis 
jaunuolis sako, kad sunkaus darbo nebijo. Viena gera mote- 
riškė iš miesto atvedė jį pas vartininką ir paprašė, kad pri- 
1mtume ir mokytume kaip tarną pasaulietį. Tai jos sūnėnas 
iš Henkoto, abu tėvai mirę. Atsinešė ir mokestį už šiuos 
metus. Prioras Robertas leido priimti, berniukų miegama- 
jame yra vietos. Lankys mokyklą su novicijais, bet įžadų 
neduos, nebent pats panorėtų. Ką pasakysite, ar imate jį? 

Kedfaelis susidomėjęs nužvelgė berniuką, bet nedve- 
jodamas atsakė „taip“, patenkintas, kad pagaliau jam pa- 

siūlė jauną Žmogų, sveiką ir norintį dirbti. Vaikinas buvo 
labai lieknas, tačiau vikrus ir tvirtai stovintis ant kojų, 
energingų judesių. Iš po trumpai nukirptų rudų garbanų 
kupetos jis atsargiai pažiūrėjo į viršų; akys buvo tamsiai 
mėlynos, su ilgomis blakstienomis, protingos ir giedros. 
Elgėsi šis jaunuolis nuolankiai ir pagarbiai, bet neatrodė 
įbaugintas. 

— Mielai tave paimsiu, - tarė Kedfaelis, - jei tik norėsi 
dirbti su manimi lauke. Kuo tu vardu, berniuk? 

— Godrikas, pone, —- atsakė vaikinukas tyliu, gargždžiu 
balsu, apžvelgdamas Kedfaelį taip pat smalsiai, kaip ir tas jį. 

— Ką gi, Godrikai, manau, mudu neblogai sutarsime. Pir- 
miausia gal pasivaikščiokime po sodą, pažiūrėkime, kas kur 
auga, kad po truputį apsiprastum tarp šių sienų. Tikriausiai 
čia būti tau atrodys keista, bet saugiau negu ten, mieste, o 
aš nė kiek neabejoju, kad kaip tik todėl geroji teta ir atvedė 
tave pas mus. 

Mėlynos, giedros akys greitai žvilgtelėjo į jį ir vėl pasi- 
slėpė. 

— Nepamiršk kartu su broliu Kedfaeliu ateiti mišparų, - 
paliepė išmaldų dalintojas, - o po vakarienės brolis Paulius, 
novicijų auklėtojas, parodys tau lovą ir pasakys, ką turėsi 
daryti. Klausykis, ką pasakos brolis Kedfaelis, ir būk pa- 
klusnus, kaip ir dera. 

— Gerai, pone, - dorybingai atsakė berniukas. Bet kažin 
kodėl! atrodė, kad pro nuolankią jo kalbėseną tuoj prasiverš 
linksmas prunkštelėjimas. Kai brolis Osvaldas nuskubėjo 
tolyn, mėlynos akys kurį laiką jį sekė, o paskui įdėmus 
žvilgsnis įsmigo į Kedfaelį. Rimtas apvalainas veidas su pla- 
čia, ryžtinga burna, tarytum pasirengusia juoktis, bet ne- 
trukus vėl niūriai sučiaupiama. Tokie laikai sunkūs net ir 
tiems, kurie iš prigimties turėtų būti nerūpestingi. 


— Eime, pažiūrėsime, ką tu galėsi dirbti, - linksmai ta- 
rė Kedfaelis ir įbedė kastuvą į žemę, ketindamas pavedžioti 
savo naująjį padėjėją po sienomis atitvertą sodelį, aprodyti 
jam daržoves, vaistažoles, nuo kurių kvapo tokį karštą vi- 
durdienį net kvaito galva, žuvų tvenkinius ir žirnių lys- 
ves, nusidriekusias beveik iki upelio. Ankstyvųjų virkš- 
čios jau buvo sudžiūvusios ir pageltusios prieš saulę, der- 
lius nurinktas, ir netgi vėliau pasėtųjų ankštys nuo svorio 
linko žemyn. 

— Šituos turėsime raškyti šiandien ir rytoj. Tokiame karš- 
tyje dar po dienos jau bus pernokę. O tuščias virkščias rei- 
kės išnešti. Gali nuo to ir pradėti. Tik nerauk, imk pjautuvą 
ir nurėžk prie pat žemės; šaknis paskui aparsime, bus gera 
trąša. - Kedfaelis be perstojo geraširdiškai plepėjo, kad jau- 
nuolis neturėtų kada gailėtis ir lengviau priprastų prie to- 
kios staigios permainos. — Kiek tau metų, Godrikai? 

— Septyniolika, - atsiliepė berniukas kimiu balsu. Kaip 
septyniolikos, jis atrodė smulkus; žemę kasti galės vėliau; 
dirva, kurią dabar varpė Kedfaelis, buvo gana sunki. - Dirb- 
ti tikrai sugebėsiu, —- pridūrė Godrikas, tarytum atspėjęs, ką 
galvoja vyresnysis, ir pasipiktinęs. - Daug neišmanau, bet 
darysiu viską, ką liepsite. 

— Tuomet ir pradėk nuo žirnių. Sukrauk sausas virkščias 
į krūvą, bus kraikas arklidėms. O šaknys grįš į žemę. 

— Kaip 17 žmonės, - netikėtai tarė Godrikas. 

— Taigi, kaip ir žmonės. — Labai jau daug Žmonių be lai- 
ko grįžo į žemę per tą brolžudišką karą. Kedfaelis matė, 
kaip berniukas nejučiomis pasuko galvą ir pro abatijos sto- 
gus pažvelgė į dūmų debesyje dunksančius dantytus pilies 
bokštus. - Turi ten artimųjų, vaike? —- švelniai paklausė 
Kedfaelis. 

— Ne! - atsakė berniukas, per greitai. - Bet negaliu ne- 
galvoti apie ten esančius. Mieste visi šneka, kad pilis ilgai 

neišsilaikys, ją gali paimti netgi rytoj. O juk jie elgėsi tei- 
singai! Prieš mirtį karalius Henrikas privertė baronus pri- 
pažinti 1mperatorienę Modę jo įpėdine, ir visi prisiekė, kad 
bus jai ištikimi. Juk ji — vienintelis gyvas karaliaus Henr:- 
ko vaikas, 72 turi būti karalienė. Tačiau kai jos pusbrolis, 
grafas Steponas, užgrobė sostą ir pareikalavo, kad jį karū- 
nuotų, daugelis baronų pakluso ir pamiršo savo priesai- 
kas. Tai neteisinga. Todėl neklysta tie, kurie ištikimai pa- 
laiko imperatorienę. Kaip gali pasiteisinti išdavikai, per- 
bėgę į kitą pusę? Kuo jie grindžia grafo Stepono 
pretenzijas? 

— „Pasiteisinti“- gal nelabai tinkamas žodis, tačiau tarp 
lordų nemažai yra tokių ( kur kas daugiau, negu manančių 
priešingai), kurie pasakytų, kad geriau turėti valdovą vyrą 
negu moterį. O jeigu jau vyrą, tai Steponas kaip tik yra ar- 
čiausiai sosto. Juk jis - karaliaus Viljamo vaikaitis, kaip ir 
Modė. 

— Bet ne paskutinio karaliaus sūnus. Be to, vaikaitis pa- 
gal motinos liniją, kuri irgi buvo moteris, kaip ir Modė, tai- 
gi koks skirtumas? - Jaunas balsas, prasiveržęs pro atsar- 
gaus šnabždesio šarvą, dabar skambėjo garsiai ir aiškiai. — 
Iš tikrųjų svarbiausia tai, kad grafas Steponas tuoj pat atlėkė 
čia ir pasiėmė, ką norėjo, kol imperatorienė buvo toli, Nor- 
mandijoje, ir neįtarė nieko blogo. O dabar, kai pusė baronų 
pagaliau prisiminė savo priesaikas ir pareiškė palaikysian- 
tys ją, jau per vėlu, ir ko daugiau iš viso to galime tikėtis, 
jei ne kraujo praliejimo ir mirčių? Tai jau prasideda čia, Šrus- 
beryje, ir greitai nesibaigs. 

— Vaikeli, — švelniai tarė Kedfaelis, - ar ne per daug ma- 
nimi pasitiki? 

Vaikinukas, kuris jau buvo paėmęs pjautuvą ir mojavo 
juo tarytum prisitaikydamas, staiga atsisuko ir pažvelgė į 
Kedfaelį, atviraširdiškai išplėtęs akis. 

— Gal ir per daug, - atsakė. 

— Na, manimi pasitikėti gali. Bet prikąsk liežuvį, kai bū- 
si tarp kitų. Čia irgi tarytum mūšio laukas, kaip ir mieste, 
mūsų vartai atviri visiems. Visokų žmonių sukinėjasi vie- 
nuolyne, o sunkiais laikais kai kurie juk mėgina įsiteikti, 
nešiodami paskalas. Yra ir tokių, kurie rankiodami gandus 
užsidirba pragyvenimui. Tavo mintims saugiausia tavo gal- 
voje, taigi ten jas ir laikyk. 

Berniūkštis šiek tiek atsitraukė ir nukorė galvą. Galbūt 
jis tai suprato kaip priekaištą. O gal ir ne! 

— Atsilyginsiu tau pasitikėjimu už pasitikėjimą, - tarė 
Kedfaelis. - Mano manymu, abu šie valdovai labai jau pana- 
šūs, bet svarbiausia būti ištikimam ir laikytis duoto žodžio. 
O dabar norėčiau, kad gerai padirbėtum; kai užbaigsiu tą 
kopūstų sklypelį, ateisiu tau padėti. 

Kedfaelis stebėjo, kaip vaikinukas energingai stveriasi 
dirbti. Iš šiurkštaus audinio pasiūta jo tunika buvo labai pla- 
ti, ir visas lankstus kūnelis atrodė tarsi per juosmenį per- 
rištas kūlys; gal koks vyresnis 1r stambesnis giminaitis ati- 
davė padėvėtą. „Tokiame karštyje, bičiuli, - galvojo Kedfa- 
elis, — tu šitaip 1lgai netversi, o tada 1r pamatysime!“ 

Kai jis pagaliau prisidėjo prie savo pagalbininko, plušan- 
čio tarp nugeltusių ir garsiai šlamančių žirnių virkščių, ber- 
niūkštis jau buvo visas raudonas, suprakaitavęs, kaskart už- 
simodamas pjautuvu sunkiai pūškavo, tačiau tempo nema- 
žino. Kedfaelis nusviedė glėbį nupjautų virkščių į lauko 
pakraštį ir nuoširdžiai tarė: 

— Čia ne kokia bausmė už nuodėmes, vaikine. Nusirenk 
iki juosmens, bus lengviau. - Ir pats nusimetė abitą, jau ir 
taip pakaišytą iki kelių, nuo įrudusių tvirtų pečių, o klostės 
liko kabėti apie liemenį. 

Rezultatas buvo daugeliu atžvilgių įspūdingas, tačiau dar 
neįtikino. Berniūkštis, kaip tik užsimojęs kirsti, akimirks- 

niu sustingo, pratarė: „Man gerai ir taip!“ (veidas buvo pa- 
vydėtinai ramus, tik balsas keletu tonų aukštesnis, nebe toks 
paaugliškai prikimęs) ir vėl ryžtingai ėmėsi darbo, o vos 
pastebima raudonio banga tuo metu plūstelėjo iš po apy- 
kaklės ir užliejo laibą kaklą bei grakštų skruosto linkį. Ar 
taip 1r yra, kaip atrodo? O gal berniūkštis sumelavo savo 
amžių, gal iš tikrųjų jis jaunesnis, ir todėl balsas dar lūžinė- 
ja? Gal po tunika neturi marškinių, ir jam gėda parodyti tokį 
nepriteklių nelabai pažįstamam žmogui? Ką gi, galima pa- 
tikrinti kitaip. Geriau išsiaiškinti iš karto. Kedfaelis galvo- 
jo, kad jeigu tai, ką įtaria, pasirodys esanti tiesa, jam teks 
kaip reikiant pamąstyti. 

— Vėl tas garnys! Amžinai lenda prie mūsų peryklų! - 
staiga sušuko jis, rodydamas į kitą upelio pakraštį, kur brai- 
dė nieko neįtariantis paukštis, ką tik suglaudęs didžiulius 
sparnus. - Mesk akmenį, vaikine, juk esi arčiau! 

Vargšas garnys buvo nieku dėtas priklydėlis, bet Kedfa- 
elis teisingai nuspėjo, kad nieko blogo jam ir neatsitiks. 

Godrikas išpūtė akis, paskui pagriebė didoką akmenį ir 
gerai atsivėdėjo. Atmetęs ranką atgal, švystelėjo iš apačios, 
pats visu menku svoriu palinkdamas į priekį; akmuo per- 
skrido upelį ir garsiai pliumptelėjo į seklumą. Garnys, žino- 
ma, išsigandęs pakilo, nors iki tos vietos, kur jis stovėjo, 
dar buvo kelios pėdos. 

„Taigi, taigi!“ — sumurmėjo sau Kedfaelis ir prisėdo pa- 
mąstyti. 


Apsiausties stovykloje, išdėstytoje aplink visas pilies pri- 
eigas, tarp plačių Severno upės vingių, karalius Steponas 
nervinosi!, leido dūmus ir puotavo, pagerbdamas tuos kelis 
ištikimus Šropšyro didikus, - ištikimus jam, savaime supran- 
tama! - kurie atėjo pasisiūlyti į pagalbą, ir regzdamas kerš- 
to planus prieš daugybę neištikimųjų, kurie nepasirodė. 

Steponas buvo stambus, triukšmingas, gražus, naivokas 
vyriškis, labai šviesaus gymio, labai malonaus veido, tačiau 
šitaip susiklosčius likimui, visiškai pasimetęs tarp savo įgim- 
to gerumo ir niekaip neatlyžtančio skriaudos jausmo. Kai 
kas sakė, kad jis nelabai nuovokus, bet kai jo dėdė Henr1:- 
kas mirė, nepalikęs jokio įpėdinio, tik dukterį, ir tą pačią 
toli Prancūzijoje, ištekėjusią už Plantagenetų dinastijos vy- 
ro, nors jos tėvo vasalai vergiškai vykdė velionio valią 1r 
pripažino ją karaliene, Steponas pirmą kartą gyvenime puo- 
lė greitai ir tiksliai, ir taip netikėtai užklupo potencialius 
savo valdinius, kad šie nesiginčydami jam pakluso, nespėję 
net pagalvoti, ar tai jiems naudinga, o ką jau kalbėti apie 
kažin kada nenoromis duotas priesaikas. Taigi kodėl toks 
vykes sumanymas įstrigo? To Steponas niekaip negalėjo su- 
prasti. Kodėl pusė įtakingesnių jo valdinių, kurie neabejoti- 
nai buvo sugluminti ir paralyžiuoti, staiga vėl atsigavo ir 
sukilo? Nejaugi tai sąžinė? Neapykanta jėga ant jų galvų už- 
sikorusiam karaliui? Prietaringa baimė, kad juos nubaus ka- 
ralius Henrikas, dabar galintis daryti įtaką pačiam Dievui? 

Priverstas atremti pasipriešinimą ir vėl griebtis ginklų, 
Steponas elgėsi pagal savo prigimtį: kai reikėjo, kirto iš pe- 
ties, bet geraširdiškai laikė duris atviras visiems atgailau- 
Jantiems nusidėjėliams. Ir kas iš to išėjo? Jis jų gailėjosi, o 
jie tuo naudojosi ir tyčiojosi iš jo. Pajudėjęs prieš maištinin- 
kus į šiaurę, jis ragino pasiduoti ir žadėjo nebausti, tačiau 
tenykščiai baronai su panieka nuo jo nusisuko. Ką gi, rytoj 
auštant žūtbūtinė kova nulems Šrusberio įgulos likimą ir 
bus pavyzdys visam laikui. Jeigu centrinių grafysčių gyven- 
tojai taikiai ir ištikimai neatsilieps į jo kvietimą, tai išsibė- 
gios kaip žiurkės, gelbėdami savo kailius. O dėl Arnulfo iš 
Hesdino... Jis labai skaudžiai, nors ir neilgai, gailėsis, kad 
svaidėsi begėdiškais užgauliojimais ir iššūkiais, kai dar sto- 
vėjo Šrusberio pilies bokšte. 

Vėlyvą popietę karalius viduryje pievos pastatytoje pa- 
lapinėje tarėsi su pagrindiniu savo pagalbininku ir jau iš 
anksto paskirtu Šropšyro šerifu Gilbertu Prestkotu bei Vi- 
lemu Tenu Heitu, flamandų samdinių vadu. Maždaug tada, 
kai brolis Kedfaelis ir jo berniukas Godrikas plovėsi ran- 
kas, taisėsi drabužius ir rengėsi eiti mišparų. Kadangi vie- 
tos bajorai nesugebėjo atsiųsti į pagalbą pakankamai rekru- 
tų, Steponas buvo priverstas daugiausia pasikliauti flaman- 
dais. Taigi flamandų visi nekentė - ir dėl to, kad svetimšaliai, 
1r kad tokie kietaširdžiai profesionalai, kuriems sudeginti 
kaimą taip pat lengva, kaip ir pasigerti, o maloniausia daryti 
tai vienu metu. Tenas Heitas buvo stambus, patrauklus vy- 
riškis, rusvų plaukų, su ilgais ūsais, vos trisdešimties me- 
tų, bet jau senas karys. Prestkotas - ramus, mažai kalban- 
tis riteris, daugiau negu penkiasdešimties, prityręs ir grės- 
mingas mūšyje, atsargus pasitarimuose, nelinkęs į 
kraštutinumus, tačiau netgi jis dabar ragino imtis griežtų 
priemonių. 

— Jūsų šviesybė jau mėginote būti gailestingas, o jie tuo 
begėdiškai pasinaudojo jūsų nenaudai.Taigi pats laikas pa- 
gąsdinti. 

— Pirmiausia, —- ramiu balsu tarė Steponas, - reikia pa- 
1mti pilį bei miestą. 

— Galite manyti, jūsų šviesybe, kad jau paėmėte. Tai, ką 
esame sugalvoję padaryti iš ryto, atvers jums Šrusberio var- 
tus. Paskui, jeigu jie dar bus gyvi po mūsų puolimo, su Fit- 
zalanu, Adeniu ir tuo iš Hesdino jūsų šviesybė susidorosi- 
te, kaip jums patiks, o eiliniai įgulos kariai ne tokie ir svar- 
būs, bet vis tiek patarčiau nubausti dėl pavyzdžio kitiems. 

Karalius būtų visiškai pasitenkinęs kerštu tik tiems 
trims maištininkų vadams. Viljamas Fitzalanas, kaip Šrop- 
šyro šerifas, privalėjo tarnauti Steponui, tačiau pasisakė 
už jo konkurentę ir įsitvirtino pilyje. Falkas Adenis, įta- 

kingiausias Fitzalano vasalas, nekreipė dėmesio į tokią iš- 
davystę ir nuoširdžiai rėmė siuzereną. O Hesdinietis dau- 
gybę kartų save pasmerkė per savo įžūlų liežuvį. Visi kiti 
buvo tik pastumdėliai, aukojami, kai prireikia, bet visiškai 
nesvarbūs. 

— Mieste visi plepa, - tarė Prestkotas, - kad Fitzalanas 
išsiuntė žmoną ir vaikus, kol dar nebuvome užtvėrę šiau- 
rinio kelio. Bet Adenis irgi turi vaiką, dukterį. Girdėjau, 
kad ji tebėra kažkur už tų sienų. Jie anksti susiprato iš- 
vesti moteris iš pilies. - Prestkotas, pats gimęs šioje gra- 
fystėje, buvo pažįstamas su vietos baronais, bent jau žino- 
jO jų vardus ir kaip apie kurį kalbama. — Adenio mergaitė 
nuo vaikystės buvo pažadėta Roberto Beringerio sūnui, iš 
Mesberio, šalia Osvestrio. Jų žemės ten gretimai. Prisimi- 
niau, nes kaip tik tas jaunuolis dabar prašo audiencijos, 
Hiujis Beringeris iš Mesberio. Elkitės su juo, kaip jums 
atrodys geriau, jūsų šviesybe, bet iki šios dienos, saky- 
čiau, jis buvo Fitzalano Žmogus, jūsų priešas. Pasikvieski- 
te čia ir pats nuspręskite. Jeigu išvertė kailį - neblogai, 
nes jis turi pakankamai vyrų ir gali būti jums naudingas, 
bet iš karto per arti neprisileisčiau. 

Sargybos vadas, įėjęs į palapinę, stovėjo ir laukė, kada 
jam leis kalbėti; tai buvo Adamas Kurselis, vienas iš pa- 
grindinių Prestkoto dvarų valdytojų, artimiausias pagalbi- 
ninkas, seniai išmėgintas trisdešimtmetis karys. 

— Pas jūsų šviesybę atėjo dar viena lankytoja, - tarė Kur- 
selis, kai karalius atsisuko ir parodė, kad jį mato. - Dama. 
Gal ją priimsite pirmiau? Ji čia dar neįsikūrusi, o turint gal- 
voje, kelinta dabar valanda... Sakosi esanti Alina Sivard ir 
tikina, kad jos tėvas, kurį neseniai palaidojo, visuomet buvo 
jums ištikimas. 

— Laikas nelaukia, - atsakė karalius. - Tegul įeina abu, 
pirmoji galės kalbėti dama. 

Kurselis, paėmęs už rankos, įvedė ją pas karalių, labai 
pagarbiai ir susižavėjęs, ir iš tikrųjų ji buvo verta kiekvieno 
vyro dėmesio. Liekna ir nedrąsi, ne vyresnė negu aštuonio- 
likos, o su paprastais gedulo drabužiais — balta kepuraite bei 
kaktaraiščiu, iš po kurio išslydusios kelios auksinių plaukų 
sruogos gražiai rėmino skruostus, - tarytum ir dar jaunes- 
nė, trapesnė. Ji atrodė vaikiškai, droviai išdidi ir ori. Di- 
džiulės akys, — tokios pat spalvos kaip tamsūs vilkdalgių žie- 
dai, - iš nuostabos išsiplėtė, kai nusilenkdama ji pamatė, 
koks mielas tas karalius. 

— Ponia, - tarė Steponas, tiesdamas į ją ranką, - nuošir- 
džiai užjaučiu jus dėl netekties, apie kurią ką tik išgirdau. 
Jeigu mano globa galėtų jums kaip nors pasitarnauti, tik pa- 
sakykite. 

— Jūsų šviesybė esate labai malonus, - tyliai, pagarbiai 
atsakė mergina. - Dabar aš našlaitė, todėl vienintelė iš vi- 
sos mūsų šeimos galiu, kaip ir dera, pareikšti jums ištiki- 
mybę. Elgiuosi taip, kaip būtų norėjęs mano tėvas. Jei ne ta 
jo liga ir mirtis, jis būtų atėjęs pats, arba aš būčiau apsilan- 
kiusi anksčiau. Kol jūsų šviesybė nebuvote priartėjęs prie 
Šrusberio, mes neturėjome jokios galimybės įteikti jums 
dviejų mūsų pilių raktus. Todėl tai aš darau dabar! 

Jos tarnaitė, šaltakraujė jauna moteris, bent dešimčia 
metų vyresnė už šeimininkę, iš paskos įėjusi į palapinę, sto- 
vėjo nuošaliau. Dabar ji žengė į priekį ir padavė raktus Ali- 
nai, O ši oficialiai įteikė juos karaliui. 

— Galime pasiųsti jūsų šviesybei penkis riterius ir dau- 
giau negu keturiasdešimt karių, bet kol kas palikau visus 
namuose, kad sustiprintų įgulą ten, nes taip, ko gero, jie 
bus jūsų šviesybei naudingesni. - Ji išvardijo savo dvarus ir 
jų prižiūrėtojus. Atrodė kaip vaikas, atmintinai išmokęs pa- 
moką, bet laikėsi oriai ir rimtai, tarytum koks karvedys mū- 
šio lauke. — Yra dar vienas dalykas, kurį privalau neslėpda- 

ma pasakyti ir dėl kurio labai apgailestauju. Aš turiu brolį; 
tiesą sakant, tai jo pareiga buvo čia ateiti ir pareikšti ištiki- 
mybę. — Šiuos žodžius ji ištarė truputį drebančiu balsu, bet 
netrukus atgavo drąsą. - Kai jūsų šviesybė tapote karaliu- 
mi, mano brolis Džailsas nusprendė palaikyti imperatorie- 
ne Modę, atvirai susikivirčijo su tėvu, pabėgo iš namų ir 
prisidėjo prie jos kariuomenės. Nežinau, kur jis yra dabar, 
bet girdėjau gandus, kad išvyko pas ją į Prancūziją. Privalė- 
jau pranešti jūsų šviesybei apie šį šeimos nesutarimą, kuris 
kelia man tokį pat sielvartą, kokį tikriausiai ir jums. Tikiuo- 
si, kad dėl to neatsisakysite mano siūlomo įnašo ir naudosi- 
tės juo savo nuožiūra, kaip būtų norėjęs mano tėvas ir kaip 
noriu aš. 

Ji garsiai atsiduso, lyg nusimetusi sunkią naštą. Karalius 
atrodė sužavėtas. Jis prisitraukė ją už rankos ir nuoširdžiai 
pabučiavo į skruostą. Iš Kurselio veido išraiškos galima bu- 
vo suprasti, kad jis pavydi karaliui tokios progos. 

— Dieve gink, vaikeli, — tarė karalius, — kad aš dar didin- 
čiau jūsų sielvartą ar nesistengčiau jo palengvinti. Kuo nuo- 
širdžiausiai priimu jūsų ištikimybę, kuri man tokia pat brangi 
kaip ir kiekvieno grafo ar barono, ir dėkoju už jūsų pastan- 
gas man padėti. Dabar tik pasakykite, kuo galėčiau pasitar- 
nauti, nes karo svovykloje nėra tinkamos vietos jums apsi- 
gyventi, be to, jūs, kaip girdėjau, čia dar nesate viskuo apsi- 
rūpinusi. Jau greitai bus vakaras. 

— Pamaniau, - nedrąsiai pasakė mergina, - kad gal apsi- 
gyvenčiau abatijos svečių namuose, jei gautume valtį, kuria 
perplauktume per upę. 

— Be abejo, būsite saugiai palydėta į kitą krantą, ir pa- 
prašysime abato, kad įkurdintų jus viename iš abatijai pri- 
klausančių namų, kur galėsite niekieno netrukdoma, bet pa- 
tikimai saugoma palaukti, kol pavyks skirti jums palydą ke- 
lionei į namus. — Karalius apsidairė, ieškodamas tinkamo 

pasiuntinio, ir, žinoma, negalėjo nepastebėti akivaizdaus 
Kurselio troškimo. Tas ryškiai kaštoninių plaukų 1r tokių 
pat Žaižaruojančių akių jaunuolis puikiai žinojo, kad kara- 
lius jį mėgsta. - Adamai, gal palydėtum ponią Sivard ir pa- 
sirūpintum, kad ji saugiai įsikurtų? 

— Mielai, jūsų šviesybe, — su nuoširdžiu įkarščiu atsakė 
Kurselis ir uoliai pasiūlė damai ranką. 


Hiujis Beringeris matė pro šalį einančią merginą, nesi- 
priešinančią jos ranką plačiame, įrudusiame vyriškio delne, 
nuleistas akis ir mažytį, dailų veidelį su neproporcingai aukš- 
ta, kilnia kakta, - tokį pavargusį ir liūdną dabar, kai ji paga- 
liau ištikimai atliko savo pareigą. Stovėdamas šalia karaliaus 
palapinės, Hiujis girdėjo kiekvieną žodį. Dabar atrodė, kad 
Alina tuoj apsipils ašaromis, kaip maža mergytė po sunkaus 
išmėginimo, — mažametė nuotaka, puošniai aprengta, kad vi- 
si matytų, kokia ji turtinga ar kilminga, o paskui, po sėk- 
mingo sandėrio, vėl greitai nuvyta į vaikų kambarį. Kara- 
liaus karys atsargiai žengė šalia jos kaip nugalėtas nugalė- 
tojas, ir tai buvo visai suprantama. 

— Įeikite, karalius laukia, - pasigirdo gomurinis Vilemo 
Teno Heito balsas prie pat ausies; Beringeris pasisuko ir 
staigiai palenkė galvą, lįsdamas pro palapinės uždangą. Prie- 
blanda viduje trukdė gerai įžiūrėti stambų, šviesaus gymio 
karalių. 

— Aš čia, milorde, - tarė Hiujis Beringeris ir pagarbiai 
nusilenkė. — Hiujis Beringeris iš Mesberio, pasiryžęs tar- 
nauti jūsų šviesybei su visu savo turtu. Mano karių nedaug — 

šeši riteriai ir gal penkiasdešimt ginkluotų vyrų, tačiau be- 
maž pusė - lankininkai, prityrę. Visus juos pavedu jums. 

— Apie jus, pone Beringeri, jau žinome, - nelabai drau- 
giškai atsakė karalius. — Apie jūsų turtus irgi. Tik neatro- 
dėte atsidavęs mūsų tikslams. Man sakė, kad dar neseniai 

buvote tų niekingų išdavikų, Fitzalano ir Adenio, bendri- 
ninkas. O ir dabar, sakyčiau, pavėluotai metatės į kitą puse. 
Jau kokias keturias savaites išbuvau šiuose kraštuose, bet 
iki šiol nieko iš jūsų negirdėjau. 

— Jūsų šviesybe, - tarė Beringeris, tarytum visai nesku- 
bėdamas pasiaiškinti ir nė kiek nesutrikęs dėl tokio at- 
šiauraus priėmimo, - aš nuo mažų dienų gerbiau tuos vy- 
rus, kuriuos čia vadinate išdavikais, kaip sau lygius žem- 
valdžius bei draugus, ir kaip draugai jie niekada manęs 
nenuvylė. Jūsų šviesybė esate teisingas valdovas, todėl ne- 
galite nepripažinti, kad tokiam Žmogui kaip aš, kuris iki 
šiol dar nėra niekam prisiekęs, dabar, prieš pasirenkant 
tolesnį kelią, reikia šiek tiek pagalvoti, jei noriu pasirinkti 
visam laikui. Savaime suprantama, kad karaliaus Henriko 
dukters pretenzijos visiškai teisėtos, taigi nedrįstu vadin- 
ti žmogaus išdaviku vien todėl, kad jis palaiko ją, nors ir 
galėčiau kaltinti už tai, kad pamiršo priesaiką jums. O dėl 
manęs... aš paveldėjau savo žemes tik prieš keletą mėne- 
sių ir kol kas niekam nesu prisiekęs ištikimybės. Sten- 
giausi neskubėti ir gerai apmąstyti, kam tarnausiu. Ir štai 
esu čia. Tie, kurie spiečiasi apie jus nepagalvoję, gali taip 
pat lengvai ir atsimesti. 

— O jūs neatsimesite? — skeptiškai paklausė karalius. 
Jis priekabiai stebėjo šį drąsų ir labai jau sklandžiai šne- 
kantį jaunuolį. Lengvas, ne daugiau negu vidutinio ūgio, 
liekno sudėjimo, tačiau tikslių, ryžtingų judesių; greičiu 
ir vikrumu be vargo kompensuotų svorio bei ūgio stoką. 
Jam galėjo būti dvidešimt dveji ar treji metai. Plaukai juo- 
di, veidas liesas, išraiškingas, antakiai tankūs, tamsūs ir 
keistai judrūs. Pavojingas vyrukas, nes iš jo veido išraiš- 
kos neįmanoma buvo atspėti, kas slypi už tų giliai įsodintų 
akių. O tokia atvira kalba galėjo būti ir nuoširdi, ir gerai 
apgalvota. Beringeris atrodė pakankamai gudrus, kad tei- 

singai įvertintų savo valdovą ir suvoktų, jog drąsa jo nesu- 
pykdys. 

— O aš neatsimesiu, - tvirtu balsu tarė jis. - Bet jūs ne- 
privalote pasikliauti vien mano žodžiu. Vėliau gal bus progų 
įsitikinti. Jūsų šviesybė galite mane išmėginti. 

— Neatsivedėte savo karių? 

— Tik tris vyrus. Būtų tikra kvailystė palikti gerą pilį be 
įgulos arba su perpus mažesne, be to, ir nekokia paslauga 
jums, jei prašyčiau maitinti dar penkiasdešimt žmonių, kai 
nesate papildomai apsirūpinęs. Jūsų šviesybė tik pasakyki- 
te, kur turėčiau jums tarnauti, ir tai bus padaryta. 

— Ne taip greitai, - tarė Steponas. — Kitiems gal irgi rei- 
kia šiek tiek laiko, kad galėtų gerai pagalvoti, prieš jus ap- 
kabindami, jaunuoli. Juk dar neseniai buvote artimas Fitza- 
lano patikėtinis. 

— Buvau. Ir iki šiol nesu su juo susipykęs, bet jis pasuko 
vienu keliu, o aš kitu. 

— Be to, kaip girdėjau, esate susižadėjęs su Falko Adenio 
dukterimi. 

— Nežinau, kaip teisingiau jums atsakyti: „Esu!“ ar „Bu- 
vau!“ Pastarieji įvykiai pakeitė daugelį ankstesnių planų, ir 
ne man vienam taip atsitiko. O dabar net nenumanau, kur ta 
mergina yra, ar išvis mūsų sandėris nenutrauktas. 

— Pilyje berods nebėra nė vienos moters, - tarė karalius, 
atidžiai stebėdamas pašnekovą. — Fitzalano šeima tikriausiai 
paspruko, gal jau išvyko iš Anglijos. Bet visi mano, kad Ade- 
nio duktė slepiasi mieste. Man nebūtų nemalonu, - kiek pa- 
brėždamas pridūrė Steponas, —- pasaugoti čia tokią vertingą 
damą; ji praverstų, jei kartais ir man tektų pakeisti savo 
planus. Buvote jos tėvo bendrininkas, taigi turėtumėte nu- 
jausti, kas galėjo ją paslėpti. Kai tik kelias bus laisvas, jums, 
ko gero, greičiausiai pasiseks ją rasti. 

Jaunuolio veido išraiška atrodė labai jau paslaptinga: iš 
gudrių juodų akių galima buvo spėti, kad viską supranta, 
bet anaiptol nebuvo aišku, ar sutinka, ar priešinasi, ar ap- 
skritai prisipažįsta suvokiąs, jog nuo šios užduoties priklau- 
sys karaliaus malonė. Mandagiai nusišypsojęs ir nutaisęs 
nuoširdų balsą, jis atsakė: 

— Toks ir yra mano tikslas, jūsų šviesybe. Atvykau iš Mes- 
berio, ketindamas padaryti ir tai. 

— Ką gi, - lyg ir patenkintas tarė Steponas, - galite pasi- 
likti ir pažiūrėti, kaip miestas pasiduos, tačiau darbo kol kas 
jums čia neturime. O jeigu man visgi prireiktų jus pasikvies- 
ti, kur būsite apsistojęs? 

— Jei bus vietos, - atsakė Beringeris, - abatijos svečių na- 

Godrikas per mišparus stovėjo tarp mokinių bei novici- 
jų, - pačiame gale, kartu su smulkiausiomis vienuolyno žu- 
velėmis, šalia pasauliečių, kurie gyveno šiapus upės, netoli 
abatijos, ir todėl dar galėjo pasiekti saugų prieglobstį. Pasu- 
kęs galvą ir akimis susiradęs savo globotinį, Kedfaelis gal- 
vojo, jog tas vaikas labai jau mažas ir vienišas, ir jo veidelis, 
toks protingas ir kone įžūlus vaistažolių sode, dabar, bažny- 
čioje, atrodo liūdnas 1r rimtas. Artinosi naktis, pirmoji jo 
naktis šioje buveinėje. Žinoma, jo reikalais pasirūpinta daug 
patikimiau, negu jis pats mano, ir sunkiausio išmėginimo, 
kuriam yra sukaupęs drąsą, jam 1švis neteks patirti, jei vis- 
kas klostysis gerai... bent jau ne šiąnakt. Brolis Paulius, 
novicijų auklėtojas, turėjo prižiūrėti keletą kitų jaunuolių, 
todėl apsidžiaugė, kad vieną iš jo paima. 

Kedfaelis paprašė, kad jam atiduotų globotinį, iš karto 
po vakarienės, ir, beje, buvo patenkintas, matydamas, kaip 
Godrikas noriai valgo. Berniūkštis atrodė neabejotinai pa- 

siryžęs įveikti jį apėmusią baimę bei dvejones, ir jam paka- 
ko sveiko proto, kad prieš stodamas į tą dvasinę kovą kaip 
reikiant pastiprintų kūną. Dar labiau nuramino atpažinimo 
bei palengvėjimo džiaugsmas Godriko akyse, kai Kedfaelis, 
eidamas iš valgomojo, uždėjo ranką jam ant peties. 

— Eime, esame laisvi iki vakarinių pamaldų, o sode dabar 
vėsu. Nebūtina tupėti viduje, nebent pats norėtum. 

Godrikas nenorėjo, jis apsidžiaugė, kad gali ištrūkti ir 
pasigrožėti vasaros vakaru. Jie neskubėdami ėjo žuvų tven- 
kinių bei herbariumo link, berniukas pasišokėdamas žings- 
niavo šalia Kedfaelio ir jau ėmė linksmai švilpauti, bet stai- 
ga nutilo. 

— Tas vienuolis sakė, kad novicijų auklėtojas norės mane 
matyti iškart po vakarienės. Ar gerai, kad šitaip su jumis 
išėjau? 

— Dėl visko susitarta ir palaiminta, vaikeli, nebijok. Šne- 
kėjau su broliu Pauliumi, jis leido. Esi mano pagalbininkas, 
aš už tave atsakau. - Jie kaip tik įėjo į sienomis atitvertą 
sodelį, 1r akimirksniu abu užliejo saulės prisigėrusių auga- 
lų kvapai: rozmarino, čiobrelių, pankolio, krapų, šalavijų, 1e- 
vandų... ištisa paslaptingų aromatų jūra. Svaigus, kvapnus 
dienos karštis dar tvyrojo netgi vakaro vėsoje. Virš galvų 
ratus suko ir garsiai klykavo susijaudinę čiurliai. 

Kedfaelis su Godriku prisiartino prie medinės pašiūrės, 
nuo kurios rąstų į juos padvelkė šiluma. Kedfaelis atidarė 
duris: 

— Čia tu miegosi, Godrikai. 

Kambario gale, ant žemo suolo, buvo tvarkingai paklotas 
guolis. Berniukas žiūrėjo išpūtęs akis, ir jo petį po Kedfae- 
lio delnu supurtė drebulys. 

— Čia aš ruošiu savo vaistus: kai kuriuos reikia kas kiek 
laiko pamaišyti, kartais labai anksti, - jie suges, jei niekas 
neprižiūrės. Parodysiu, ką turėsi daryti, ne taip ir sunku. O 

čia tau patalas, čia - langelis, galėsi atverti, kad įeitų gai- 
vaus oro. - Berniukas jau nebedrebėjo; iš nuostabos išplės- 
tomis tamsiai mėlynomis akimis jis tarytum vertindamas 
žvelgė į Kedfaelį. Atrodė, jog tuoj nusišypsos, bet, matyt, to 
neleido daryti įžeista savigarba. Kedfaelis pasisuko į duris 
1r parodė sunkią sklendę, įtaisytą 1š vidaus, kurią užstūmus, 
neįmanoma įeiti iš lauko. — Galėsi neįsileisti nieko, netgi 
manęs, kol pati būsi pasirengusi išeiti. 

Berniukas Godrikas, iš tikrųjų visai ne berniukas, dabar 
žiūrėjo atvirai kaltindamas, pusiau įsižeidęs, pusiau nudžiu- 
ges, su aiškiu palengvėjimu. 

— Kaip sužinojote? - įsakmiai paklausė mergina, į priekį 
karingai atkišdama smakrą. 

— O kaip tikėjaisi išsisukti miegamajame? —- švelniai at- 
sakė brolis Kedfaelis. 

— Kaip nors. Berniukai ne tokie protingi, būčiau apmul- 
kinusi. Po tokiu sluoksniu, - tarė ji, abiem rankom suėmusi 
savo plačią tuniką, — visų kūnai atrodo vienodai, o vyrai juk 
žiopli ir kvaili. — Ji nusijuokė, matydama taikią Kedfaelio iš- 
mintį, ir staiga tapo labai moteriška, be to, linksmumo bei 
palengvėjimo dėka stulbinamai graži. - O ne, tik nejs! Beje, 
kaip visgi sužinojote? Aš taip stengiausi, maniau, jog ištver- 
siu visus išmėginimus. Tai kurioje vietoje suklydau? 

— Tau puikiai sekėsi, - paguodė Kedfaelis. — Tačiau, vai- 
keli, aš keturiasdešimt metų klajojau po pasaulį, nuo vieno 
krašto iki kito, prieš tapdamas vienuoliu ir galutinai įsikur- 
damas šioje žalioje, kvapnioje karalijoje. Kurioje vietoje su- 
klydai? Pasakysiu, tik nesuprask neteisingai, neatmesk pro- 
tingo patarimo, kurį tau duoda tavo sąjungininkas. Kai pra- 
dėjai ginčytis ir sakei tai, ką jaučia širdis, tavo balsas pasidarė 
daug aukštesnis. Ir nė karto neužlūžo, - įsidėmėk! - kad pri- 
dengtų tokį pasikeitimą. To galima išmokti; parodysiu, kai 
turėsime laisvo laiko. Ir dar... kai siūliau tau išsirengti, kad 

būtų lengviau, - ai, nerausk, vaikeli, jau tada buvau beveik 
įsitikinęs! — tu, žinoma, nenorėjai. Ir galiausiai, kai papra- 
šiau permesti akmenį per upelį, metei kaip mergaitė, iš apa- 
čios, gerai įsiūbavusi. Ar matei kada šitaip metantį berniu- 
ką? Daugiau nesileisk, kad kas šitaip sugautų, kol išmoksi 
mesti tinkamai. Tai iš karto tave išduoda. 

Jis kantriai patylėjo, nes ji staiga klestelėjo ant lovos ir 
sėdėjo susiėmusi rankomis galvą, paskui ėmė juoktis, vė- 
liau verkti, ir galiausiai pratrūko ir juoktis, ir verkti kartu; 
visą tą laiką jis jos nebešnekino, nes ji tvardėsi ne blogiau 
už bet kurį vyrą, besiblaškantį tarp laimėjimo bei praradi- 
mo ir vyriškai besistengiantį atgauti pusiausvyrą. Dabar 
Kedfaelis patikėjo, kad jai septyniolika, - bepražystanti mo- 
teris, be to, iš tikrųjų puiki. 

Išsiverkusi ji nusišluostė akis atbula ranka ir gyvai pa- 
žvelgė į viršų, šypsodamasi lyg pro vaivorykštę išlindęs sau- 
lės spindulys. 

— Ar tikrai taip manote? - paklausė. - Kad privalote už 
mane atsakyti? Sakiau, kad visiškai jumis pasitikiu! 

— Mieloji dukrele, - kantriai pasakė Kedfaelis, - ką dau- 
giau dabar turėčiau su tavimi daryti? Padėsiu kuo galiu ir 
pasistengsiu saugiai išlydėti ten, kur pati norėsi vykti. 

— Bet jūs net nežinote, kas aš tokia, — maloniai nustebu- 
si tarė ji. — Tai kas kuo dabar per daug pasitiki? 

— Argi man svarbu, kuo tu vardu, vaikeli? Vieniša mer- 
gaitė, palikta čia, kol pasibaigs sąmyšis ir tėvai galės tave 
pasiimti. Argi to nepakanka? Ką norėsi, pati pasakysi, o dau- 
giau man nieko nereikia. 

— Man norisi pasakyti jums viską, - paprastai tarė mer- 
gina, žiūrėdama į jį plačiai atmerktomis akimis, atviromis 
kaip dangaus žydrynė. - Mano tėvas dabar arba Šrusberio 
pilyje, kur virš jo galvos kybo mirties grėsmė, arba kartu 
su Viljamu Fitzalanu sprunka pas imperatorienę, į Norman- 

diją, ir bet kurią akimirką jį gali pradėti vytis. Aš — našta 
kiekvienam, kuris tampa mano draugu, ir tikriausiai mane 
1ms medžioti kaip įkaitę, kai tik neras ten, kur turėčiau bū- 
ti. Netgi jums, broli Kedfaeli, galiu būti pavojinga. Esu arti- 
miausio Fitzalano sąjungininko ir draugo duktė. Mano var- 
das — Godita Adeni. 


Luošys Osbernas, kuris gimė su neišsivysčiusiomis ko- 
jomis ir lakstydavo neįtikimu greičiu ant rankų, apautų me- 
dinėmis klumpėmis, sutrauktus kelius tempdamas ant ne- 
didelio vežimėlio iš paskos, buvo pats niekingiausias iš ka- 
raliaus stovykloje apsistojusių šalininkų. Paprastai jis 
elgetaudavo prie pilies vartų, mieste, tačiau laiku atsisakė 
tokios pavojingos vietos ir vilčių kupiną savo atsidavimą ėmė 
rodyti apsiausties stovyklos pakraštyje, - prisiartino, kiek 
tik jam leido, prie pagrindinio sargybos posto ir įsitaisė ten, 
pro kur įeidavo ir išeidavo galingieji. Visi žinojo, koks kara- 
lius dosnus, - visiems, tik ne ginkluotiems priešams, - tai- 
gi aukų Osbernas surinkdavo nemažai. Svarbiausieji karo 
vadai, ko gero, buvo per daug užsiėmę, kad švaistytų dėme- 
sį ar pinigus elgetai, bet kai kurie Žmoneliai, pavėluotai at- 
ėję užsitarnauti palankumo, pagaliau suvokę, į kurią pusę 
krypsta sėkmė, mielai duodavo išmaldos elgetoms - tarsi 
kyšį Dievui, kad sektųsi, be to, ir paprasti lankininkai, net- 
gi flamandai, kartais, kai būdavo laisvi ir linksmai nusitei- 
kę, numesdavo Osbernui keletą variokų ar kokį kąsnelį nuo 
bendro stalo. 

Mažąjį savo vežimėlį jis buvo saugiai įvaręs į jaunų me- 
delių užuovėją, netoli sargybinių, pas kuriuos užsukdavo 
duonos plutos ar išgerti, naktį pasidžiaugti laužo šiluma. Net 
vasaros naktys kartais būna gana vėsios, ypač po karštos 
rugpjūčio dienos, kai esi prisidengęs tik keletu skudurų, to- 
dėl pasėdėti prie laužo dvigubai malonu. Sargybiniai apkrau- 

davo žarijas velėnomis, kad smarkiai nežaižaruotų, bet pa- 
silikdavo šviesos pakankamai, kad galėtų atidžiai apžiūrėti 
kiekvieną, ateinantį taip vėlai. 

Buvo jau beveik vidurnaktis, kai Osbernas pabudo iš 
neramaus miego ir įtempęs ausis išgirdo krūmų šlamesį 
už nugaros, kairėje, netoli pilies prieigų, tačiau gerokai į 
šalį nuo atviro kelio. Kažkas artinosi iš miesto pusės, bet 
tikrai ne nuo pagrindinių vartų, - ėjo slapstydamasis ap- 
linkui, palei upę. Osbernui visas miestas buvo pažįstamas 
kaip nuosavas sukietėjęs delnas. Čia arba koks kareivis 
galėjo grįžti iš žvalgybos — bet kodėl tada taip sėlintų prie 
pat savo stovyklos? — arba kas nors iš miesto ar pilies, slap- 
čia išslinkęs vieninteliu kitu keliu per tvorą, pro vandens 
vartus upės link. 

Juoda figūra, pastebima greičiau kaip oro virpėjimas, o 
ne apčiuopiamas daiktas tokią tamsią, be mėnulio, naktį, vog- 
čiomis išlindo iš krūmų ir susirietusi greitai nėrė prie sar- 
gybos posto. Kai sargybinis šūktelėjo, ji iš karto sustojo kaip 
įbesta, bet pasirengusi bėgti, 17 Osbernas pamatė neryškius 
liekno, lankstaus kūno, standžiai susisupusio į juodą apsiaus- 
tą, kontūrus bei blyškią veido dėmę. Balsas, atsiliepęs į sar- 
gybinio šūksnį, buvo jaunas, rėžiąs ausį, lyg suirzusio, išsi- 
gandusio ir labai skubančio žmogaus: 

— Nuolankiai prašau audiencijos... aš neginkluotas! Nu- 
veskite mane pas vadą. Turiu kai ką pasakyti ... karaliui tai 
bus naudinga... 

Sargybiniai atsitempė jį arčiau ir šiurkščiai apčiupinėjo, 
tikrindami, ar iš tikrųjų neturi ginklo; Osbernas gerai ne- 
nugirdo, ką jie ten daugiau šnekėjo, bet galiausiai vaikino 
noras buvo patenkintas. Jie įvedė jį į stovyklą, ir netrukus 
jis dingo 1š akių. 

Osbernas nebeužsnūdo, paryčio šaltis smelkėsi per pa- 
laikius jo skudurus. „Kad taip man, - drebėdamas galvojo 

jis, - Dievas atsiųstų šitokį apsiaustą!“ Tačiau ir pats to pui- 
kaus drabužio savininkas gerokai drebėjo, virpantis balsas 
išdavė ne tik baimę, bet ir entuziazmo kupiną viltį. Keistas 
įvykis, bet visiškai nenaudingas vargšui elgetai. Bent jau 
taip Osbernas manė, kol vėl išvydo tą pačią figūrą, besiarti- 
nančią tamsiais stovyklos takais ir sustojančią prie vartų. 
Dabar vaikinas ėjo daug lengvesniais ir didesniais žingsniais, 
1r jo laikysena nebeatrodė tokia slapukiška. Jis turėjo kažin 
kokį valdžios duotą ženklą, suteikiantį jam teisę saugiai, be 
jokio klausinėjimo išeiti, kaip buvo įėjęs. Osbernas nugirdo 
tiktai keletą žodžių: 

— Turiu grįžti, kad nieko neįtartų... Gavau įsakymą! 

A! Gal dabar, kai jaučiasi dėkingas už paslaptingą malo- 
nę, dėl kurios jam aiškiai palengvėjo, jis bus nusiteikęs kiek 
nors paaukoti? Osbernas, paskubomis sukdamas savo ratu- 
kus, išvažiavo ant tako 1r maldaujamai ištiesė ranką: 

— Dėl Dievo meilės, pone! Jeigu jis buvo jums malonin- 
gas, Ir jūs būkite maloningas vargšui! 

Jis pastebėjo, kad įtampa blyškiame veide sumažėjusi, 
girdėjo gilius palengvėjimo ir vilties atodūsius. Mirgančioje 
laužo šviesoje blykstelėjo prašmatni metalinė sagė, kuria 
prie kaklo buvo susegtas apsiaustas. Iš plačių klosčių išlin- 
do ranka ir numetė monetą Osbernui į delną: 

— Pasimelsk už mane rytoj, - pasigirdo tylus, kimus 
šnabždesys, ir nepažįstamasis nuplasnojo tolyn, kaip ir bu- 
vo atėjęs, dingo tarp medžių anksčiau, negu Osbernas, dė- 
kodamas už išmaldą, spėjo jį peržegnoti. 


Prieš aušrą Osberną vėl kažkas pažadino 1š snaudulio, 
1r jis greitai pasitraukė į krūmus, kad nesimaišytų kariams 
po kojomis. Dangus dar tik vos vos švito, bet visa kara- 
liaus stovykla jau judėjo, taip tyliai ir tvarkingai, kad jis 
greičiau pajuto, negu išgirdo, kaip vyrai telkiasi į vieną vie- 

tą, rikiuojasi, tikrina ginklus. Atrodė, kad net ryto oras vir- 
pa nuo sunkių kareivių žingsnių, tačiau aplinkui nebuvo 
beveik jokio triukšmo. Nuo vieno iki kito Severno vingio, 
per visą siaurą sąsmauką —- vienintelį sausumos kelią iki 
pilies — nuvilnijo vientisa šnabždesių bei pagyvėjimo ban- 
ga, bauginanti ir skatinanti veikti, — tai karaliaus Stepono 
kariuomenė sukilo ir išdėstė pulkus lemiamam Šrusberio 
pilies puolimui. 


/ skyrius 


G. gerokai prieš vidurdienį 
viskas buvo baigta: vartai apkrauti žabais, padegti ir iš- 
versti, tvirtovės kiemai vienas po kito išvalyti, paskutinis 
nepaklusnus lankininkas nukrapštytas nuo gynybinės sie- 
nos; tiršti ir sunkūs dūmai tvyrojo virš pilies bei miesto. 
Joks žmogus, netgi joks šunelis nekišo nosies į gatvę. Kai 
tik prasidėjo pirmasis puolimas, vyrai kartu su savo žmo- 
nomis, vaikais bei gyvuliais pasislėpė už tvirtai užsklęstų 
1r buomais užremtų durų ir tupėjo susigūžę, įtemptomis 
ausimis klausydamiesi kautynių triukšmo, ginklų žvange- 
sio bei riksmų. Visa tai ilgai netruko. Įgula buvo galutinai 
išvargusi, menkai aprūpinta, be to, jos gretos gerokai pra- 
retėjusios, nes kareiviai stengėsi bet kokia pasitaikiusia 
proga pasprukti. Niekas neabejojo, kad po kito tokio ryž- 
tingo puolimo bus užimtas visas miestas. Šrusberio pir- 
kliai sulaikę kvapą laukė neišvengiamo grobstymo, ir leng- 
viau atsiduso, kai pats karalius valdingai pašaukė karius 
atgal, - ne todėl, kad būtų pagailėjęs savo flamandams gro- 
bio; jis paprasčiausiai norėjo turėti juos arčiau savęs. Net 
karalius nėra nuo visko apsaugotas, 0 čia juk priešų mies- 
tas, ir dar nenuramintas. Be to, pirmiausia reikėjo susido- 
roti su pilies įgula, ypač su Fitzalanu, Adeniu bei Arnulfu 
iš Hesdino. 

Per aprūkusį, kruviną, plieno nuolaužų primėtytą tvirto- 
vės kiemą Steponas išdidžiai įėjo į menę ir greitai išsiuntė 
Kurselį su Tenu Heitu bei jų karius, įsakęs nuo kitų atskirti 
būrių vadus ir atvesti pas jį. Prestkotą laikė prie savęs; rak- 
tai buvo naujojo vietininko rankose, ir jau svarstoma, kaip 
geriau aprūpinti karaliaus įgulą. 

— Galiausiai, - vertindamas tarė Prestkotas, - tai nedaug 
jūsų šviesybei ir kainavo. Turiu galvoje nuostolius. O pini- 
gais... gaišatis atsiėjo brangiai, bet pilis - sveikutėlė. Šiek 
tiek pataisysime sienas... reikės naujų vartų... Šią tvirtovę 
žūtbūt turėtumėte išlaikyti; manau, ji verta to laiko, kurį 
sugaišote per apsiaustį. 

— Dar pažiūrėsime, - nuožmiai pratarė Steponas, galvo- 
damas apie Arnulfą iš Hesdino, pasipūtėliškai rėkalojantį 
nuo pilies bokštų. Tarsi tyčia būtų norėjęs užsitraukti ne- 
laimę! 

Įėjo Kurselis - be šalmo, liepsnojančiais kaštoniniais 
plaukais. Daug vilčių teikiąs karys — budrus, nepaprastai 
stiprus kovoje vienas prieš vieną, puikiai sugebantis vado- 
vauti savo žmonėms. Steponui jis patiko. 

— Na, Adamai. Visi išsibėgiojo? Tikiuosi, Fitzalanas nesi- 
slepia kur nors daržinėje, kaip koks kinkadrebys tarnas? 

— Ne, jūsų šviesybe, tikrai ne! - apgailestaudamas atsa- 
kė Kurselis. - Iškrėtėme visą tvirtovę nuo viršaus iki apa- 
čios; galvą dedu, kad apžiūrėjome viską. Bet Fitzalanas ta- 
rytum išgaravęs! Duokite laiko, ir sužinosime, kurią dieną, 
kurią valandą 1r kuriuo keliu jie pabėgo, ką ketina... 

—J1e? — užsiplieskė Steponas, atkreipęs dėmesį į daugis- 
kaitą. 

— Adenis irgi dingo su juo. Dabar jau aišku, jiems pavyko 
ištrūkti. Apgailestauju, kad turiu jūsų šviesybei pranešti šią 
žinią, tačiau tokia yra tiesa. — Kurselis, reikia pripažinti, iš 
tikrųjų buvo drąsus, jeigu jau drįso tą tiesą pasakyti. - Hes- 

dinietį, - pridūrė jis, - sučiupome. Jis čia, už durų. Sužeis- 
tas, bet nesmarkiai, tik keletas įbrėžimų. Dėl viso pikto lie- 
piau jį sukaustyti, nors dabar nebeatrodo toks narsus, koks 
buvo ten, viršuje, kol jūsų šviesybė lūkuriavote už vartų. 

— Įveskite jį, - įsakė karalius, iš naujo įsiutęs dėl to, kad 
du pagrindiniai priešai tiesiog išslydo jam pro pirštus. 

Arnulfas iš Hesdino įėjo gerokai šlubuodamas, iš paskos 
tempdamas prie riešų bei čiurnų pritvirtintas grandines; 
stambus, raudono veido vyriškis, jau beveik šešiasdešim- 
ties metų, visas apdulkėjęs, aprūkęs, išsitepęs krauju. Du 
flamandai stumtelėję parklupdė jį priešais karalių. Belais- 
vio veidas buvo tarytum sustingęs iš baimės, bet kartu ir 
niekinamai ramus. 

— Tai pagaliau tave apramino? — džiūgaudamas tarė kara- 
lius. - Nebeatrodai toks įžūlus. Juk prieš porą dienų tiek 
daug norėjai man pasakyti, tai ko dabar nutilai? O gal susi- 
prasi ir pradėsi šnekėti kitaip? 

— Jūsų šviesybe, - prabilo Hesdinietis, pro dantis košda- 
mas aiškiai nemielus žodžius, - jūs esate nugalėtojas, o aš 
pasiduodu jūsų malonei, parklupdytas prie jūsų kojų, bet ko- 
viausi garbingai, todėl tikiuosi, kad su manimi bus pasielg- 
ta kilniai. Esu Anglijos 17 Prancūzijos didikas. Jums reikia 
pinigų, o aš vertas grafo išpirkos ir galiu sumokėti. 

— Per vėlu kalbėti apie garbę; per daug liežuvį laidei, kai 
mus dar skyrė sienos. Tada prisiekiau, kad nepaliksiu tavęs 
gyvo, ir ketinu taip pasielgti. Jokia grafo išpirka dabar nepa- 
dės. O gal visgi nustatyti tau kainą? Kur Fitzalanas? Kur 
Adenis? Trumpai ir aiškiai pasakyk, kur galėčiau juos pri- 
čiupti, ir melskis, kad man pavyktų, nes tik tuomet aš gal- 
būt - galbūt! — pasigailėsiu niekingos tavo gyvybės. 

Hesdinietis pakėlė galvą ir pažvelgė karaliui tiesiai į akis: 

— Man ši kaina atrodo per didelė, - tarė jis. - Tik vieną 
dalyką galiu pasakyti apie savo draugus: jie nuo jūsų nebė- 

go, kol nebuvo visiškai aišku, kad mūšis pralaimėtas. Ir nors 
užmuškite, nieko daugiau iš manęs neišpešite. Teks patiems 
medžioti kilmingą grobį! 

— Dar pažiūrėsime! - užsiplieskė galutinai įsiutintas ka- 
ralius. — Pažiūrėsime, ar nepavyks dar šio to iš tavęs išpeš- 
ti! Išveskite jį, Adamai, atiduokite Tenui Heitui, ir pagalvo- 
kite, ką su juo daryti. O tu, Hesdinieti, turi laiko iki antros 
valandos pasakyti mums viską, ką žinai apie tą pabėgimą, 
kitaip pakarsiu tave ant pilies sienos. Išveskite! 

Jie ištempė jį, dar nespėjusį atsistoti. Steponas sėdėjo, 
iš pykčio grauždamas krumplius: 

— Kaip manai, Prestkotai, ar tai tiesa... tas vienintelis 
dalykas, kurį jis pasakė? Kad jie pabėgo tik tada, kai buvo 
aišku, jog mūšis pralaimėtas. Tuomet jie tikriausiai dar mies- 
te. Kaip galėjo prasiveržti? Juk ne pro pagrindinius vartus, 
ne pro mūsų rikiuotę. O pirmieji du į vidų įsibrovę būriai iš 
karto buvo pasiųsti prie abiejų tiltų. Tie niekšai turėtų slėp- 
tis kažkur šioje miesto saloje. Suraskite! 

— Prie tiltų jie prieiti negalėjo, - nė kiek neabejodamas 
tarė Prestkotas. — Yra tik vienas kitas kelias - pro vandens 
vartus upės link. Vargu ar jiems pavyko ten perplaukti Se- 
verną niekieno nepastebėtiems, valties jie, žinoma, netu- 
rėjo. Taigi greičiausiai tūno kur nors mieste. 

— Išnaršykite visur! Suraskite! Jokių grobstymų, kol ne- 
turiu jų čia. Apverskite viską aukštyn kojom, bet suraskite. 

Kol Tenas Heitas su savo flamandais apsupo ginkluotus 
belaisvius ir išdėstė naują Prestkotui pavestą įgulą, Kurse- 
lis bei kiti vadai su savo būriais sparčiai žygiavo per miestą, 
sustiprino abiejų tiltų apsaugą ir pradėjo griozti kiekvieną 
šiapus sienos esantį namą, kiekvieną krautuvę. Karalius, 
galutinai įsitikinęs, jog laimėjo, su asmens sargybiniais grį- 
žo į stovyklą ir niauriai nusiteikęs laukė žinių apie bėglius. 
Buvo jau po dviejų, kai vėl prisistatė Kurselis: 

— Jūsų šviesybe, - be užuolankų tarė jis, - deja, turiu 
pasakyti, kad mums nepasisekė. Apieškojome visas gat- 
ves, apklausėme visus pareigūnus ir pirklius, iškratėme 
visus namus. Miestas nedidelis; neįsivaizduoju, kaip jie ga- 
lėjo atsidurti anapus sienos nepastebėti; čia kažin koks 
stebuklas. Šiaip ar taip, mes jų neradome - nei Fitzalano, 
nei Adenio, nė menkiausio pėdsako, niekas jų nematė. Dėl 
viso pikto, jei visgi būtų perplaukę upę ir pasislėpę už aba- 
tijos Žemių, į tą pusę pasiunčiau greitą patrulį, bet vargu 
ar dabar apie juos ką sužinosime. O Hesdinietis tebėra už- 
sispyręs. Nė žodžio neišpeši, nors Tenas Heitas stengėsi 
iš paskutiniųjų, vos nenužudė anksčiau laiko. Nieko jis 
mums nepasakys. Žino, kokia gresia bausmė. Grasinimai 
nepadės. 

— Tuomet gaus tai, ką jam žadėjau, - nuožmiai pratarė 
Steponas. — O kiti? Kiek įgulos karių paimta į nelaisvę? 

— Be Hesdiniečio, devyniasdešimt trys ginkluoti. - Kur- 
selis matė, kaip gražus valdovo veidas susiraukė; kad ir koks 
supykęs ir nusivylęs, karalius niekada ilgai negrieždavo dan- 
ties. Jie visi jau keletą savaičių jam šnekėjo, kokia didelė 
klaida yra per greitai atleisti. - Jūsų šviesybe, gailestingu- 
mas dabar būtų palaikytas silpnumu, - pabrėžtinai tarė Kur- 
selis. 

— Pakarkite juos! - įsakė Steponas; atšiauriai, vienu at- 
sikvėpimu ištarė nuosprendį, kad nepradėtų dvejoti. 

— Visus? 

— Visus! Ir tuojau pat. Kad iki ryto nė vieno gyvo ne- 
liktų. 


Tą šiurpų darbą pavedė flamandams. Tam ir buvo reika- 
lingi samdiniai; terliojosi jie visą dieną, taigi neliko laiko 
brautis į miestelėnų namus ir grobti viską, kas vertinga. 
Pertraukėlė, nors ir tokia baisi, suteikė įvairioms gildijoms, 

magistrui bei dvarų valdytojams progą paskubomis surinkti 
delegaciją, kuri privalėjo pareikšti ištikimybę karaliui ir iš- 
gauti bent kokį, kad ir labai skeptišką, malonės pažadą. Nie- 
kas nepuoselėjo vilčių, kad valdovas patikės tokiu staigiu 
jų atsidavimu, bet jis turėjo tinkamai įvertinti greitą apsi- 
sprendimą. 

Prestkotas išdėstė naująją įgulą ir pasirūpino tvarka že- 
mutinėje pilyje, o Tenas Heitas su savo būriais tuo tarpu 
vieną po kito ant dantytų tvirtovės sienų korė senosios įgu- 
los karius. Arnulfas iš Hesdino mirė pirmas. Antras buvo 
jaunas skvairas, vadovavęs kažin kokiai nedidelei kareivių 
grupei; jis atrodė tarytum paklaikęs iš baimės, į bausmės 
vietą vargšą atvilko besipriešinantį ir klykiantį, kad kara- 
lius jam žadėjęs išsaugoti gyvybę. Jį laikę flamandai nelabai 
suprato angliškai ir tik juokėsi iš tokių maldavimų, kol ga- 
liausiai juos užgniaužė kilpa. 

Adamas Kurselis džiaugėsi, kad gali dingti kuo toliau nuo 
tų žudynių, ir uoliai ieškojo bėglių miesto pakraščiuose bei 
apylinkėse, anapus tiltų. Tačiau jis nerado jokių Viljamo Fit- 
zalano ar Falko Adenio pėdsakų. * 


Nuo pat ankstyvo ryto pavojaus signalo, per visas iki nak- 
ties užsitęsusias žudynes Švento Petro ir Povilo abatija bu- 
vo pritilusi, pašiurpusi iš siaubo. Gandų sklandė daugiau ne- 
gu bičių spiečiuje, ir niekas nežinojo, kas ten iš tikrųjų vyks- 
ta, tik visiems buvo aišku, kad atsitiks kažkas baisaus. 
Broliai vienuoliai atkakliai viską darė pagal įprastą dienos 
režimą, atsėdėjo visas pamaldas, vienuolyno reikalų aptari- 
mą, mišias, paskui kiekvienas atidirbo skirtą laiką, nes sa- 
vo gyvenimą gali apginti tik neleisdamas jo sugriauti - nei 
karui, nei kitokiai nelaimei ar mirčiai. Mišių atėjo ir Alina 
Sivard su tarnaite Konstancija, išblyškusi ir susirūpinusi, 

tačiau didvyriškai santūri; tikriausiai kaip tik todėl pasiro- 
dė ir Hiujis Beringeris, nes matė, kaip jaunoji dama išėjo iš 
jai paskirto namo vienuolyno valdose, netoli pagrindinio aba- 
tijos malūno. Per pamaldas jis, ko gero, daugiau dėmesio 
skyrė gedulingu baltu kaktaraiščiu pridengtam susirūpinu- 
siam vaikiškam profiliui, negu mišias laikančio kunigo žo- 
džiams. 

Mažos jos rankutės buvo pamaldžiai sudėtos, o ryžtin- 
gos, jautrios lūpos tyliai krutėjo, šnabždėdamos maldą už 
visus mirštančius ir kenčiančius skausmus tuo metu, kai ji 
čia klūpi. Tarnaitė Konstancija atidžiai, pavydulingai žiūrė- 
JO į savo ponią, pasirengusi apginti, bet ji, žinoma, negalėjo 
atitolinti karo. 

Beringeris iš tolo sekė merginą, kol ji vėl įėjo į namą. Jis 
nesistengė jos pasivyti, kol kas neketino šnekinti. Kai ji din- 
go už durų, jis paliko savo ginklanešius ir per abatijos val- 
das nužingsniavo iki tilto galo. Viena jo dalis tebebuvo pa- 
kelta, atitvėrusi miestą, tačiau mūšio riksmai dešinėje jau 
tilo, — toje pusėje, kur anapus upės dūmų debesyje dunkso- 
jo pilis. Beringeris žinojo, kad jam teks dar šiek tiek pa- 
laukti, kol galės, kaip žadėjęs, pradėti ieškoti sužadėtinės. 
Greičiau negu po valandos, jeigu jis teisingai suprato žen- 
klus, tiltą turėjo nuleisti, kelią atidaryti. O kol kas jis iš lėto 
nuėjo pietauti. Nebuvo kur skubėti. 

(vandai sklandė svečių namuose, kaip ir visur kitur. Visi, 
kurie tik turėjo kokių nors neginčijamų reikalų tolimesniuo- 
se kraštuose, stengėsi krautis daiktus ir kuo greičiau 1š- 
vykti. Bendra nuomonė buvo ta, kad pilis tikrai žlugo ir kai 
kam tai labai brangiai kainuos. Niekas neabejojo, kad nuo 
šiol karaliaus Stepono įsakymus derėtų gerbti, nes jis kara- 
liavo čia pat ir šventė pergalę, o imperatorienė Modė, kad 
1r teisėtai pretenduojanti į sostą, visgi buvo toli, Normandi- 

joje, ir neatrodė, kad galėtų patikimai apginti. Be to, kai kas 
šnabždėjosi, jog Fitzalanui ir Adeniui paskutinę akimirką pa- 
vyko išsiveržti iš spąstų ir pasprukti. Daugelis už tai dėkojo 
Dievui, bet labai tyliai. 

Kai Beringeris vėl išėjo į lauką, tiltas jau buvo nuleistas, 
kelias atviras; ten stovėjo karaliaus Stepono sargybiniai. Jie 
rimtai ir atidžiai apžiūrėjo jo kredencialus, bet įsitikinę, jog 
viskas gerai, pagarbiai praleido. Steponas, matyt, dėl jo bu- 
vo davęs atitinkamus nurodymus. Beringeris perėjo tiltą ir 
žengė pro saugomus, bet atvirus vartus. Gatvelė stačiu šlaitu 
kilo į viršų, miestas buvo įkurtas aukštumoje. Beringeris 
puikiausiai čia viską žinojo ir ėjo neabejodamas. Kalvos vir- 
šūnėje driekėsi eilė tylių, ištuštėjusių mMėsininkų krautuvė- 
lių bei gyvenamųjų namų. 

Edriko Flešerio krautuvė buvo gražiausia šioje eilėje, bet 
langinės uždarytos ir viduje tylu, kaip ir visose kitose. Tik 
vienur kitur išlįsdavo kieno nors galva, tačiau vos akimirką 
baikščiai pasirodydavo, ir vėl, skubiai įtraukta, dingdavo už 
tvirtai užsklęstų durų. Iš pažiūros galėjai suprasti, kad šios 
gatvės dar niekas nenusiaubė. Beringeris pabarškino į už- 
darytas duris ir, išgirdęs viduje kažką slapčia prisėlinusį, 
garsiai tarė: 

— Atidarykite, čia Hiujis Beringeris! Edrikai... Petroni- 
la... [leiskite, aš vienas! 

Jis beveik tikėjosi, kad durys taip ir liks nepajudinamos, 
kaip koks antkapis, o tiedu viduje tylės tarytum pelės, - ir 
nebūtų jų už tai kaltinęs; tačiau durys plačiai atsivėrė, ant 
slenksčio šypsojosi Petronila, džiugiai išskėtusi rankas, lyg 
pasitikdama savo išgelbėtoją. Nors jau senstelėjusi, ji tebe- 
buvo apvali, mėsinga ir geraširdė — sveikiausiai atrodanti bū- 
tybė, kokią tik Beringeris pastaruoju metu buvo matęs ap- 
siaustame mieste. Žili plaukai tvarkingai sušukuoti ir su- 

kišti po balta kepuraite, o mirksinčios pilkos akys - giedros 
17 protingos kaip visuomet, kviečiančios užeiti. 

— Ponaiti Hiuji! Kaip malonu tokiu metu matyti veidą 
žmogaus, kuriuo gali pasitikėti! - Beringeris akimirksniu 
suprato, kad iš tikrųjų moteriškė juo nelabai pasitiki! - Už- 
eikite, sveikas atvykęs! Edrikai, čia Hiujis — Hiujis Berin- 
geris! - Ir iš karto prisistatė jos vyras —- stambus, raudo- 
nas ir patikimas, mėsininkų gildijos galva, be to, miesto 
tarybos narys. 

Jie įsitempė jį į vidų ir tvirtai užsklendė duris, - Be- 
ringeris tai pastebėjo ir pritariamai linktelėjo galvą. Tada 
be jokių įžangų, kaip ir dera įsimylėjusiam jaunuoliui, pa- 
klausė: 

— Kur Godita? Atėjau ieškoti, noriu ja pasirūpinti. Kur jis 
ją paslėpė? 

Tačiau šeimininkai labai įdėmiai tikrino, ar gerai užstum- 
tos sklendės, ir klausėsi svetimų žingsnių lauke, todėl ta- 
rytum ne iš karto išgirdo, ką jis ten šneka. O ir paskui, užuot 
atsakę, puolė klausinėti patys: 

— Arjus persekioja? — susirūpinęs pasidomėjo Edrikas. — 
Ieškote kur pasislėpti? 

— Buvote tarp įgulos karių? —- atkakliai pareikalavo atsa- 
kymo Petronila, ir susirūpinusi visą aptapšnojo, žiūrėdama, 
ar nesužeistas. Tarsi kadaise būtų buvusi jo auklė, o ne Go- 
ditos, ir mačiusi jį kasdien nuo pat vaikystės, o ne du ar tris 
kartus po tų vaikiškų sužadėtuvių. Per daug jau rūpestingi! 
Trumpas atokvėpis, kol galvoja, ką derėtų ir ko nederėtų 
jam sakyti! 

— Anie čia jau ieškojo, - tarė Edrikas. — Vargu ar ateis 
dar kartą, apvertė viską aukštyn kojomis, tikėdamiesi rasti 
šerifą ar lordą Falką. Galite pas mus prisiglausti, jei reikia. 
Ar toli atitrūkote nuo persekiotojų? 

Beringeris neabejojo, kad jie jau Žino, jog jis nebuvo pi- 
lyje ir niekaip neprisidėjo prie Fitzalano pasipriešinimo. Šiai 
protingai, patikimai senai tarnaite! ir jos vyrui Adenis išpa- 
sakodavo viską, taigi jiems nebuvo paslaptis, kas laikėsi su 
lordu Falku, o kas atsimetė. 

— Ne, visai ne, man negresia joks pavojus ir nieko ne- 
trūksta. Atėjau tik ieškoti Goditos. Visi šneka, kad Ade- 
nis nespėjo jos išsiųsti su Fitzalano šeima. Kur galėčiau 
ją rasti? 

— Ar kas nors jus čia pasiuntė jos ieškoti? — paklausė Ed- 
rikas. 

— Ne, ne, niekas... Bet kur daugiau jis būtų ją įkurdi- 
nęs? Kuo dar pasitikėtų, jei ne aukle? Savaime supranta- 
ma, pirmiausia atskubėjau pas jus! Ir nesakykite, kad jos 
čia nebuvo! 

— Buvo, - tarė Petronila. - Iki praėjusios savaitės viešė- 
jo pas mus. Tačiau dabar išvyko, Hiuji, jūs pavėlavote. Jis 
atsiuntė du riterius jos paimti, ir net mums nesakė, kur ke- 
liaus. Ko nežinome, to niekas neprivers pasakyti, taip ir pa- 
aiškino. Tačiau tikiuosi, kad jie spėjo laiku išgabenti ją iš 
miesto ir dabar ji jau toli. Meldžiu Dievą, kad jai niekas ne- 
grėstų! - Beringeris neabejojo jos maldos nuoširdumu, dėl 
savo augintinės moteriškė buvo pasirengusi kautis iki pas- 
kutinio kraujo lašo. Ir meluoti, be abejo, jeigu tik reikia! 

— Bet... dėl Dievo meilės, bičiuliai, nejaugi nė kiek man 
nepadėsite? Juk aš - būsimas jos vyras. Ir atsakau už ją, jeigu 
tėvas žuvo, o būtent taip, kiek žinau, galėjo ir nutikti... 

Šiaip ar taip, jo pastangos nenuėjo niekais, nors tai buvo 
tik nežymus susižvafgymas, po kurio abu vienu balsu sušu- 
ko: „Apsaugok Dieve!“ Jie puikiausiai žinojo, suprato iš tos 
beviltiškos paieškos, kad Fitzalanas su Adeniu nei žuvę, nei 
paimti į nelaisvę. Dar negalėjo būti įsitikinę, jog aniems pa- 
vyko pasprukti, tačiau ištikimai rizikavo gyvybėmis dėl jų. 

Taigi dabar Beringeriui galutinai pasidarė aišku, kad jis, per- 
simetėlis, nieko iš jų neišpeš. Bent jau ne taip teismukai 
klausinėdamas. 

— Man labai gaila, vaikine, - įtikinamai tarė Edrikas Fle- 
šeris, - kad daugiau niekuo negalime paguosti, tačiau taip 
jau yra. Labai nenusimink, - gerai, kad bent joks priešas 
kol kas nė pirštu jos nepalietė; abu meldžiamės, kad ir ne- 
paliestų. 

„Tai, ko gero, reikėtų suprasti, - galvojo nepatenkintas 
Beringeris, —- kaip taiklų smūgį man“. 

— Tuomet jau eisiu, gal pavyks ką sužinoti kitur, - nuliū- 
dęs pasakė jis. - Nebestumsiu jūsų į pavojų. Praverkite du- 
ris, Petronila, ir apsidairykite, ar gatvėje nieko nėra. - Tąji 
labai noriai padarė, ir netrukus pranešė, kad gatvė tuščia 
kaip elgetos delnas. Beringeris paspaudė Edrikui ranką, pas- 
kui pasilenkė, pabučiavo jo žmoną, ir pasijuto atsikeršijęs, 
kai pamatė, kaip moteris ryškiai, nejaukiai nuraudo. 

— Pasimelskite už ją, - tarė, galvodamas, kad bent jau 
Šį prašymą jie tikrai įvykdys; tada išsmuko pro pusiau pra- 
vertas duris ir išgirdo, kaip už nugaros jos vėl tvirtai už- 
sklendžiamos. Ne garsiai, - nes jie turėjo manyti, kad jis 
sėlina slapčiomis, — bet visgi aiškiai pagaunamais skubiais 
žingsniais jis nuėjo gatve iki namo kampo. Paskui apsisu- 
ko ir, pirštų galais greitai grįžęs atgal, priglaudė ausį prie 
langinės. 

— Ieško sužadėtinės! - niekinamai šnekėjo Petronila. — 
Taigi, 171 nemažai už ją užmokėtų, nes ji - puikus masalas, 
kad grįžtų jos tėvas, o gal netgi Fitzalanas! Sugalvojo būdą, 
kaip dabar įsiteikti Steponui, o mano inergaitė - geriausias 
jo ginklas. 

— Gal be reikalo jį taip smerkiame, - taikiai atsiliepė Ed- 
rikas. - Kas pasakys, jog 1š tikrųjų jis nenori merginos ap- 
saugoti? Bet gerai, kad nerizikavome. Tegu medžioja pats. 

— Ačiū Dievui, - piktai tarė moteris, - kadjis nežino. Pa- 
slėpiau savo meilutę tokioje vietoje, kur joks sveiko proto 
vyriškis tikrai neieškos! - Ir ji sukikeno, tardama žodį „vy- 
riškis“. - Spėsiu ją iš ten pasiimti vėliau, kai visas tas vai- 
kymasis kiek aprims. O dabar meldžiuosi, kad jos tėvas bū- 
tų už daugelio mylių nuo čia ir jotų kiek įkabindamas. Ir kad 
tiedu vaikinai Frankvelyje šiąnakt su šerifo brangenybėmis 
saugiai keliautų į vakarus. Kad jie visi laimingai pasiektų 
Normandiją ir būtų naudingi imperatorienei, telaimina ją 
Dievas! 

— Tyliau, mieloji! - subarė ją Edrikas. —- Net prie užra- 
kintų durų... 

Jie nuėjo į tolimesnį kambarį; durys užsivėrė. Hiujis Be- 
ringeris paliko savo klausyklą ir ilga, raityta gatvele ramiai 
nužingsniavo žemyn, miesto vartų bei tilto link, patenkin- 
tas tyliai sau švilpaudamas. 

Sužinojo netgi daugiau, negu buvo žadėjes. Taigi jie tiki- 
si dar šiąnakt slapta pergabenti ne tik patį Fitzalaną, bet ir 
jo brangenybes į vakarus, į Velsą! Ir jiems pakako apdairu- 
mo tokiam nenumatytam atvejui jas paslėpti anapus miesto 
sienos, kažkur Frankvelio priemiestyje. Nereikės eiti pro 
jokius vartus ar per tiltus. O dėl Goditos... Beringeriui į 
galvą jau šovė viena gudri mintis, kur vertėtų jos paieškoti. 
Su mergina 17 pinigais, mąstė jis, galima į savo pusę palenk- 
ti 1r ne tokį paperkamą žmogų kaip karalius Steponas! 


Godita buvo herbariumo laboratorijoje, atkakliai maišė, 
skiedė ir plakė visokias mikstūras, kaip jai buvo rodyta, va- 
landą prieš mišparus, nors širdį graužė skausmas ir neži- 
nia, o protas blaškėsi tarp vilties ir visiško nusivylimo. Vei- 
dą išsitepė, braukdama ašaras dar žemėtomis po darbo sode 
rankomis; akys nuo tokio sielvarto bei įtampos įdubo, ap- 
link jas ryškėjo ratilai. Nors ir kaip stengėsi tvardytis, visgi 

dvi ašaros išriedėjo, kol abi rankos buvo užimtos, ir papte- 
lėjo tiesiai į nuovirą, kurio nebereikėjo skiesti. Godita nu- 
sikeikė: ištarė Žodį, seniai girdėtą prie sakalų narvų, - ta- 
da, kai sakalininkus iš kantrybės išvesdavo apsileidęs ir įžū- 
lus mokinys, artimas jos bičiulis. 

— Verčiau jas palaimintum, - pasigirdo brolio Kedfaelio 
balsas jai už nugaros, švelnus ir nerūpestingas. - Manau, 
tai bus geriausias nuoviras akims, kokį tik man kada pavy- 
ko paruošti. Dievas, be abejo, irgi tai matė. - Mergina tylė- 
dama atsuko savo purviną, atkaklų, žavų veidelį į jį; jau pati 
Kedfaelio kalbėsena šiek tiek ją padrąsino. — Buvau prie var- 
tų, ir malūne, ir ant tilto. Žinios tikrai blogos, todėl netru- 
kus eisime pasimelsti už nelaimingųjų, apleidžiančių šį pa- 
saulį, sielas. Bet visi turėsime jį kada nors apleisti, vienaip 
ar kitaip, — tai dar ne baisiausia, kas gali atsitikti. Be to, yra 
viena ir nebloga žinia. Kiek girdėjau šioje Severno pusėje ir 
ant tilto, - tarp sargybinių stovi vienas lankininkas, kuris 
kartu su manimi buvo Šventojoje Žemėje, - tavo tėvas ir 
Fitzalanas nėra nei Žuvę, nei sužeisti, nei paimti į nelaisvę; 
jų ieškojo visame mieste, bet nerado. Godrikai, vaikine, jie 
paspruko! Kad ir kaip Steponas stengiasi, vargu ar dabar 
juos sučiups. Taigi gali ramiai pasirūpinti tuo vynu, kurį čia 
mėgini atskiesti; pasipraktikuok, jaunuoli, kol bus proga sau- 
giai tave išsiųsti pas tėvą. 

Tik akimirką ašaros plūdo jai iš akių tarytum per pavasa- 
rio atlydį; netrukus ji visa nušvito, suspindėjo lyg pavasario 
saulutė. Tiek daug reikėjo apraudoti ir tiek daug atšvęsti, 
kad ji net nežinojo, ką daryti pirmiau, taigi išliejo viską kar- 
tu, kaip dažniausiai 1r būna balandžio mėnesį. Bet jos ir am- 
žius buvo pavasariškas, todėl nugalėjo viltinga saulė. 

— Broli Kedfaeli, - tarė ji susitvardžiusi, - gaila, kad 
mano tėvas jūsų nepažinojo. Nors jūsų pažiūros kitokios, 
ar ne? 

— Mielas tu vaikeli, - raminamai atsakė Kedfaelis, —- ma- 
no valdovas - ne Steponas ir ne Modė; visą gyvenimą, vi- 
suose karuose koviausi tik už vieną karalių. Bet moku ver- 
tinti ištikimybę ir nemanau, kad labai svarbu, jei kartais žmo- 
gus, kuriam esi atsidavęs, nepateisina vilčių. Svarbiausia 
tai, ką darai ir kas esi tu pats. Tavo ištikimybė tokia pat 
šventa kaip ir mano. O dabar nusiprausk veidą, ypač akis, ir 
gali prieš mišparus bent pusvalandį pasnausti... bet ką aš 
čia šneku, tu nesugebėsi, esi tam per jauna! 

Ji 1š tikrųjų dar nebuvo išsiugdžiusi sugebėjimo dieną 
greitai numigti, tačiau jautėsi visiškai išsekusi po tokių jau- 
natviškai audringų išgyvenimų, todėl per kelias sekundes 
užsnūdo ant suolo, apsvaigusi nuo saldaus palengvėjimo. Jis 
pažadino ją, kai buvo likę laiko tik pereiti vidiniam kiemui, 
kad spėtų į mišparus. Ji kukliai žingsniavo šalia Kedfaelio, 
trumpai kirptų plaukų kupetą užšukavusi į priekį, ant kak- 
tos, kad pridengtų vis dar paraudusias akis. 

Po tokio sukrėtimo iš baimės tapę labai pamaldūs, visi 
svečių namų gyventojai irgi suėjo į bažnyčią, tarp jų ir Hiu- 
jis Beringeris, nors jį gal atginė ne baimė, o subtilus masa- 
las — Alina Sivard, kuri atskubėjo iš savo namo šalia malūno 
nuleidusi akis, sunkia širdimi. Tačiau Beringeris vis tiek 
dar greitai apsižvalgė, kas įdomaus vyksta aplinkui. Jis pa- 
matė nuo sodų pusės artėjančias dvi labai jau skirtingas fi- 
gūras: kresnas, tvirto sudėjimo pusamžis vienuolis atrodė 
gerokai įdegęs prieš saulę ir ėjo jūreiviškai krypuodamas, 
ranką globėjiškai uždėjęs ant peties lieknam berniukui, ap- 
sirengusiam plačia tunika, tikriausiai paveldėta iš kokio vy- 
resnio ir stambesnio giminaičio. Plikablauzdis dideliais 
žingsniais žirgliojantis jaunuolis atsargiai dirsčiojo pro pa- 
sišiaušusius rudus plaukus. Beringeris nužvelgė tą porą ir 
susimąstė; paskui nusišypsojo, bet labiau širdyje, - didelė, 
išraiškinga jo burna beveik ir nekrustelėjo. 

Godita stengėsi nei veidu, nei eisena neišsiduoti, kad jį 
pažino. Bažnyčioje atsistojo prie kitų mokinių, netgi šiek 
tiek pasistumdė, pasivaipė kartu su visais. Pamanė, kad jei- 
gu jis dar ją seka, tai tegu nustemba, suabejoja ir galiausiai 
nusprendžia, jog apsiriko. Jis nebuvo jos matęs jau daugiau 
negu penkerius metus. Taigi galėjo spėlioti, bet ne būti vi- 
siškai įsitikinęs. Be to, kaip ji netrukus pastebėjo, Beringe- 
ris žvelgė visai ne į tą bažnyčios pusę; jo akys beveik visą 
laiką buvo įsmeigtos į nepažįstamą damą gedulo drabužiais. 
Godita lengviau atsikvėpė ir netgi drįso apžiūrėti jai paža- 
dėtą jaunikį beveik taip pat atidžiai, kaip jis žiūrėjo į Aliną 
Sivard. Kai jiedu paskutinį kartą matėsi, jis buvo dar visai 
žalias aštuoniolikos metų vaikinukas atsikišusiais keliais bei 
alkūnėmis, ir apskritai kūnas dar nelabai jo klausė. O dabar 
šis jaunas vyriškis atrodė akiplėšiškai ir niekinamai grakš- 
tus, kaip koks katinas, 1r laikėsi šiek tiek nuošaliai. Pati sau 
Godita pripažino, kad jaunikis būtų neblogas, bet jis jos ne- 
bedomino ir nebeturėjo į ją jokių teisių. Aplinkybės keičia 
žmonių likimus. Jai gerokai palengvėjo, kai įsitikino, kad jis 
į ją nebežiūri. 

Tačiau Godita vis tiek pasakė apie tai broliui Kedfaeliui 
1š karto, kai tik jie liko sode vieni, po vakarienės bei pasku- 
tinės pamokos. Kedfaelis paniuro: 

— Tai už šito jaunuolio tu turėjai ištekėti! Jis čia atėjo 
tiesiai iš karaliaus stovyklos ir, be abejonės, yra persimetęs 
į Stepono pusę, nors brolis Denisas, rankiojantis visus tarp 
svečių sklandančius gandus, sako, kad kol kas jį ten tik pa- 
kenčia ir neduoda jokios užduoties, kol neįrodė esąs ištiki- 
mas. — Kedfaelis susirūpinęs pasitrynė buką, nurudusią no- 
sį ir susimąstė. — Kaip manai, ar jis tave atpažino? Gal kaip 
nors įtartinai nužvelgė, lyg būtum į kažką panaši? 

— Iš pradžių tikrai pamaniau, kad žiūri labai jau įdėmiai, 
tarytum abejodamas. Bet daugiau nė karto į mano pusę ne- 

žvilgtelėjo ir nebeatrodė susidomėjęs. Ne, tikriausiai sukly- 
dau. Jis juk nežino, kokia aš. Per penkerius metus gerokai 
pasikeičiau, be to, su šiuo apdaru... Dar po metų, - tarė Go- 
dita, pati nustebusi ir kone išsigandusi tokios minties, - mu- 
du jau būtume susituokę. 

— Man visa tai nepatinka! — susimąstęs pasakė Kedifae- 
lis. - Turėsime pasistengti, kad nepakliūtum jam į akis. Jei- 
gu tas Beringeris visgi prisigerins karaliui, gal po kokios 
savaitės kartu su juo ir išžygiuos. O iki to laiko nelįsk ar- 
tyn prie svečių namų, arklidžių, vartininko namelio bei vi- 
sų kitų vietų, kur jis galėtų būti. Jokiu būdu neleisk jam 
įsižiūrėti. 

— Žinau! - sukrėsta rimtai tarė Godita. - Jeigu jis mane 
suras, gali tuo pasinaudoti, siekdamas karaliaus malonės. 
Aš suprantu! Net jei mano tėvas jau būtų nusigavęs iki lai- 
Vo, jis grįžtų atgal ir pasiduotų, jei kas nors grėstų man. Ir 
tada jis mirtų, kaip ir tie vargšai ... ten... - Ji nedrįso pa- 
sukti galvos ir pažvelgti į pilies bokštus, taip baisiai išpuoš- 
tus. Žmonės ten tebebuvo žudomi, nors ji to nežinojo; dar- 
bas užsitęsė iki tamsos. - Vengsiu jo kaip maro, - su įkarš- 
čiu pasakė ji, - ir melsiuosi, kad kuo greičiau išvyktų. 


Abatas Heribertas buvo senas, pavargęs Žmogus, mėgs- 
tantis ramybę; nusivylimas bjauriais pastarųjų metų įvykiais, 
be to, nepaprasta prioro Roberto energija bei garbės troški- 
mas vertė jį vis labiau trauktis nuo išorinio pasaulio ir ieš- 
koti paguodos savo dvasioje. Negana to, abatas žinojo, kad 
karalius jo nemėgsta, kaip ir visų kitų, kurie neskubėjo 
triukšmingai jo remti. Tačiau iškilus neabejotinai būtinybei 
atlikti pareigą, kad ir tokią baisią, senukas sugebėjo sukaupti 
drąsą ir susidoroti su nelengva užduotimi. Su devyniasde- 
šimt keturiais negyvais ar dar tik mirštančiais Žmonėmis 
buvo elgiamasi kaip su gyvuliais, o kiekvienas 1š jų juk tu- 

rėjo sielą bei teisę būti deramai palaidotas, kad ir kokius 
padaręs nusikaltimus, kad ir kaip suklydęs. Abatijos bene- 
diktinams labiausiai ir derėjo tas teises ginti, taigi Heriber- 
tas neketino leisti, kad karaliaus Stepono priešininkai būtų 
bet kaip suversti ir užkasti bevardžiame kape. Bet pats to 
šiurpaus darbo visgi nesiryžo imtis, todėl dairėsi žmogaus, 
kuris būtų prie tokių žiaurių karo vaizdų bei kraujo labiau 
pripratęs ir galėtų jam padėti. Tinkamiausias atrodė brolis 
Kedfaelis, per pirmąjį Kryžiaus žygį nukeliavęs į kitą pa- 
saulio kraštą, paskui dešimt metų dirbęs laivo kapitonu, plau- 
kiojęs prie Šventosios Žemės krantų, kur kovos apskritai 
niekada nesibaigdavo. 

Po vakarinių pamaldų abatas Heribertas per pasiuntinį 
pakvietė Kedfaelį ateiti į privačią jo menę. 

— Broli, aš ketinu... dabar, šiąnakt... prašyti karaliaus Ste- 
pono, kad leistų krikščioniškai palaidoti nužudytus belais- 
vius. Jeigu jis sutiks, rytoj turėsime paimti tų vargšų kūnus 
1r deramai paruošti paskutinei kelionei. Kai kuriuos turbūt 
1šs1vVeš jų šeimos, o kitus pagarbiai palaidosime mes, su vi- 
somis reikalingomis apeigomis. Broli, jūs pats buvote ka- 
reivis. Gal galėtumėte... jei man pavyktų susitarti su kara- 
liumi... gal galėtumėte imtis šio darbo? 

— Be didelio džiaugsmo, bet i1š visos širdies, —- atsakė bro- 
lis Kedfaelis, — taip, tėve, aš tai padarysiu. 

— erai, - tarė Godita, - jei 
taip jums būsiu naudingiausia. Gerai, nueisiu į rytinę pa- 
moką, į vakarinę, pavalgysiu pietus nė žodžio netardama ir 
į nieką nežiūrėdama, o paskui išnyksiu visiems iš akių ir 
užsidarysiu čia, tarp šitų nuovirų. Taip, ir užsistumsiu skląs- 
tį, jeigu reikės, ir atversiu duris tik išgirdusi jūsų balsą. Ži- 
noma, darysiu, kaip liepiate. Bet vis tiek mieliau eičiau kar- 
tu su jumis. Ten juk mano tėvo žmonės, mano žmonės, no- 
rėčiau nors kiek prisidėti prie šios paskutinės jiems 
suteikiamos paslaugos. 

— Net jei tau ten būtų saugu, - tvirtu balsu atsakė Kedfa- 
elis, - o taip nėra, — vis tiek neleisčiau eiti. Pamačiusi, kaip 
bjauriai žmogus kartais pasielgia su kitu žmogumi, ko gero, 
suabejotum, ar Dievas po viso to dar gali būti teisingas ir 
gailestingas. Pusę gyvenimo nugyveni, kol pasieki aukštu- 
mą, nuo kurios jau matyti amžinybė, ir tada atsitiktinė žiau- 
ri neteisybė jau neatrodo tokia reikšminga. Ilgainiui tai su- 
prasi. O dabar pasilik čia ir nesipainiok Hiujui Beringeriui 
po kojų. 

Kedfaelis net buvo sumąstęs, kad gal vertėtų paimti tą 
jaunuolį į tvirtų, pamaldžiai nusiteikusių pagalbininkų bū- 
rį, kad jis tikrai visą dieną praleistų kuo toliau nuo Godi- 
tos. Nežinia, ar mėgindami užsitarnauti malonę savo sie- 

loms, ar slapta pritardami mirusiųjų pažiūroms, o gal neri- 
maudami dėl draugų bei giminaičių ir tikėdamiesi juos ras- 
ti, — šiaip ar taip, trys svečių namuose apsistoję keliaunin- 
kai pasisiūlė į pagalbą, o su tokiu pavyzdžiu, ko gero, buvo 
įmanoma įtikinti ir kitus, netgi Beringerį, kad ir jie priva- 
lo prisidėti. Bet paskui paaiškėjo, jog vaikinas jau kažkur 
1šjojęs, tikriausiai toliau pataikauti karaliui; prisiplakėlis, 
norintis gauti tarnybą, turi stengtis, kad jo veido nepamirš- 
tų. Arklidėse dirbantys broliai pasauliečiai sakė, jog Be- 
ringeris buvo išvykęs ir ankstesnį vakarą, iš karto po pa- 
maldų. Trys jo sargybiniai dykinėjo čia pat, neturėdami ką 
veikti, kol jų žirgai buvo šukuojami, šeriami ir mankština- 
mi, bet vis tiek nesutiko imtis tokio nemalonaus darbo, 
kuris dar greičiausiai būtų užtraukęs karaliaus nemalonę. 
Kedfaelis negalėjo jų kaltinti. Taigi dvidešimt žmonių, - 
vienuoliai, broliai pasauliečiai ir tie trys savo noru prisi- 
dėję keliauninkai, - netrukus perėjo tiltą ir miesto gatve- 
lėmis patraukė pilies link. 

Karalius Steponas tikriausiai netgi apsidžiaugė, kad jam 
gera valia siūlo paslaugas, kurių šiaip būtų tekę reikalauti. 
Kas nors juk turėjo palaidoti negyvėlius, kitaip pirmiausia 
būtų nukentėjusi naujoji įgula, nes uždaroje tvirtovėje bei 
1š visų pusių sienomis atitvertame mieste baisiausios ligos 
plinta labai greitai. Bet vis tiek neatrodė, kad karalius kada 
nors atleis abatui Heribertui už tą garsiai neišsakytą prie- 
kaištą bei krikščioniškos pareigos priminimą. Kad ir kaip 
ten būtų, senukas reikiamą įgaliojimą gavo; Kedfaelio būrį 
sargybiniai pro vartus praleido nieko neklausinėdami, o pa- 
tį Kedfaelį palydėjo pas Prestkotą. 

— Jūsų kilnybė tikriausiai gavote nurodymus dėl mūsų, — 
trumpai tarė Kedfaelis. —- Atėjome pasirūpinti mirusiais, to- 
dėl prašau tinkamos švarios vietos, kur galėtume padoriai 
juos suguldyti, kol išvešime laidoti. Dar norėsime pasisem- 

ti vandens iš šulinio, daugiau berods nieko nereikia. Lini- 
nių paklodžių atsigabenome patys. 

— Vidinis kiemas paliktas tuščias, — abejingu balsu atsa- 
kė Prestkotas. — Vietos pakaks, be to, ten yra lentų - galite 
naudoti, jei reikės. 

— Dar karalius žadėjo, kad tuos nelaiminguosius, kurie 
gyveno šiame mieste, jų šeimoms bei kaimynams bus leis- 
ta išsivežti ir palaidoti patiems. Gal šauklys galėtų tai pa- 
skelbti mietelėnams, kai pasakysiu, kad viskas parengta? 
Tikiuosi, netrukdysite jiems laisvai įeiti ir išeiti? 

— Jei atsiras drąsuolių, kurie ryšis čia pasirodyti, - ra- 
miai tarė Prestkotas, — mielai jiems atiduosime jų giminai- 
čius. Kuo greičiau ta dvėsena bus iš čia išvalyta, tuo malo- 
niau man. 

— Gerai! Tai kur juos padėjote? 

Niūrūs netikėtos pjūties vaisiai dar prieš aušrą nuo pi- 
lies sienų bei bokštų buvo nukabinti. Flamandai tikriausiai 
dirbo pusę nakties, kad paslėptų įkalčius, ir greičiausiai ne 
jiems ta mintis šovė į galvą, o Prestkotui. Jis pritarė žudy- 
mui, tačiau neprivalėjo tuo vaizdu mėgautis, be to, buvo se- 
nas kareivis, pripratęs prie tvarkos ir mėgstantis, kad įgula 
gyventų švariai. 

— Kai visi jau buvo negyvi, nupjovėme virves ir sumetė- 
me lavonus į tą prižėlusį griovį anapus sienos. Eikite palei 
pylimą; tarp bokštų ir kelio juos rasite. 

Kedfaelis apžiūrėjo jam pasiūlytą mažą kiemelį; čia bent 
jau buvo švaru, toliau nuo žmonių akių, ir vietos pakanka- 
mai. Visas būrys išėjo pro vartus ir anapus miesto sienos 
nulipo į gilų, sausą po bokštais iškastą griovį. Aukštos, su- 
nokusios žolės ir žemi krūmai iš dalies slėpė tai, kas arčiau 
priėjus atrodė kaip mūšio laukas. Vieni negyvėliai gulėjo 
tirštoje krūvoje prie pat sienos, kiti, tarytum sulūžę žaislai, 
tysojo bet kaip išmėtyti per keletą jardų į abi puses. Kedfa- 

elis su pagalbininkais pasiraitojo rankoves ir poromis, nė 
žodžio netardami, ėmėsi darbo: narpliojo tą kūnų raizginį, 
pirmiausia išnešė lengviau pasiekiamus, mėgino atskirti 
tvirtai susikibusius, nuo smūgio į žemę suknežintais kau- 
lais. Saulė pakilo aukštai, įkaitusios akmeninės sienos tvos- 
kė karščiu. Anie trys dievobaimingi keliauninkai nusimetė 
tunikas. Gilioje dauboje oras buvo troškus, jie prakaitavo ir 
sunkiai gaudė kvapą, tačiau nepasidavė. 

— Gerai apžiūrėkite, - įspėjo Kedfaelis, - ar nė vienas iš 
tų nelaimėlių nekvėpuoja. Kareiviai skubėjo, gal kurią vir- 
ve nupjovė per anksti. O kai apačioje toks minkštas paklo- 
tas, žmogus galėjo likti gyvas ir po kritimo. 

Tačiau flamandai, nors ir skubėdami, matyt, buvo atidūs. 
Nė vieno pasmerktojo Kedfaelio būrys nerado gyvo po tų 
žudynių. 

Darbą jie pradėjo anksti, bet jau artinosi vidurdienis, kai 
pagaliau visi kūnai gulėjo kiemelyje; juos reikėjo apmazgoti 
1r kiek įmanoma sutvarkyti: ištiesinti sulaužytas galūnes, 
užspausti akis, ant vokų uždėti svorius, netgi sušukuoti su- 
sivėlusius plaukus, parišti atvipusius žandikaulius, kad mi- 
rusiojo veidas neišgąsdintų kokio nelaimingo tėvo ar žmo- 
nos, kurie jį mylėjo gyvą. Prieš eidamas pas Prestkotą ir 
prašydamas siųsti šauklį, Kedfaelis dar kartą apvaikščiojo 
išgelbėtų vaikų eiles ir patikrino, ar viskas padaryta, kad jie 
kuo gražiau atrodytų. Iš lėto žingsniuodamas, skaičiavo. Bai- 
gęs suraukė antakius, sustojo pamąstyti, paskui grįžo atgal 
1r suskaičiavo iš naujo. Tai padaręs, ėmė iš arčiau apžiūri- 
nėti tuos, kuriuos tvarkė ne pats, atitraukdamas linines pa- 
klodes, dengiančias labiausiai subjaurotas vietas. Kai atsi- 
stojo, patikrinęs paskutinį, jo veidas buvo rūstus. Niekam 
nieko nesakęs, Kedfaelis nuėjo ieškoti Prestkoto. 

— Tai kiek, - griežtai paklausė Kedfaelis, - pakorėte ka- 
raliaus įsakymu? 

— Devyniasdešimt keturis, - suglumęs ir susierzinęs at- 
sakė Prestkotas. 

— Arba jūs neskaičiavote, —- tarė Kedfaelis, - arba apsiri- 
kote. Ten guli devyniasdešimt penki. 

— Devyniasdešimt keturi ar devyniasdešimt penki, - pik- 
tai burbtelėjo Prestkotas, —- vienu daugiau ar mažiau, bene 
kam svarbu? Visi jie - išdavikai, nuteisti mirti, negi turė- 
čiau rautis plaukus dėl to, kad nesutampa skaičius? 

— Jums gal 1r nesvarbu, - ramiai tarė Kedfaelis, - bet Die- 
vas tikrai pareikalaus ataskaitos. Devyniasdešimt keturis, 
su Arnulfu iš Hesdino, jums liepė pakarti. Pateisinamas ar 
ne, tai visgi buvo įsakymas, jūs gavote tokį nurodymą, tai 
užrašyta ir suprantama. Už tuos žmones reikės atsiskaityti 
vėliau, kitame teisme. Bet apie devyniasdešimt penktąjį ten 
nėra užsiminta, joks karalius neliepė jo pašalinti iš šio pa- 
saulio, jokiam įgulos vadui nebuvo įsakyta jį nužudyti, jis 
nebuvo apkaltintas ir nuteistas už dalyvavimą sukilime, iš- 
davystę ar kokį kitą nusikaltimą, todėl tas, kas jį sunaikino, 
yra žmogžudys. 

— Dievo žaizdos! - įtūžęs pratrūko Prestkotas. — Karys 
kovos įkarštyje gali vienu ir apsirikti, o jūs už tai jau teisia- 
te! Gal jį ir praleidome skaičiuodami, bet sučiupome gin- 
kluotą 1r pakorėme kartu su visais, taigi jis nebuvo nubaus- 
tas labiau, negu nusipelnė. Maištavo kaip ir kiti, todėl su 
jais 1r pakartas, štai ir viskas. Dėl Dievo meilės, žmogau, 
ko dar iš manęs nori? 

— Gerai būtų, — ramiu balsu tarė Kedfaelis, - jei pirmiau- 
sia ateitumėte ir jį apžiūrėtumėte. Nes jis atrodo ne taip, 
kaip kiti. Nebuvo pakartas, kaip jie, jo rankos nebuvo suriš- 
tos, kaip kitų, - tai iš karto aišku, nors kažkas tikriausiai 
neabejojo, kad mes viską matysime ir suprasime, kaip jūs, 
17 nepradėsime skaičiuoti. Sakau jums, milorde Prestkotai, 
tarp mirtimi nubaustų žmonių yra vienas šiaip nužudytas — 

lapelis, paslėptas jūsų miške. Gal jums ir apmaudu, kad ma- 

no akys jį surado, bet argi nemanote, jog Dievas jį matė jau 
daug anksčiau? Net jei pavyktų mane nutildyti, ar tikitės, 
kad ir Dievas tylės? 

Prestkotas liovėsi žingsniavęs ir labai įdėmiai pažvelgė į 
Kedfaelį: 

— Teisingai mąstote, — sukrėstas tarė jis. —- Iš kur ten ga- 
lėjo atsirasti Žmogus, nužudytas kitaip? Ar esate įsitikinęs 
tuo, ką sakote? 

— Visiškai. Pats pažiūrėkite! Jis ten, nes kažkoks niek- 
šas jį ten numetė, kad įsimaišytų tarp daugelio kitų, kad 
niekas nesusidomėtų ir neimtų klausinėti. 

— Tuomet jis turėjo iš anksto žinoti, jog ten bus daugy- 
bė kitų. 

— Dauguma miestelėnų ir visa įgula tai žinojo dar prieš 
temstant. O juodas darbas padarytas naktį. Eime, pažvel- 
kite! 

Prestkotas ėjo su juo ir atrodė labai susirūpinęs bei pasi- 
baisėjęs. Tačiau taip pat galėjo elgtis ir nusikaltėlis, o kas 
geriau už Prestkotą žinojo viską, ką nusikaltėliui reikėjo Ži- 
noti, kad išsisuktų? Visgi jis kartu su Kedfaeliu priklaupė 
prie to kitaip nužudyto žmogaus kūno - ten, uždarame kie- 
me, tarp aukštų sienų, kur tarytum nematoma skraistė jau 
tvyrojo bjaurus mirties kvapas. 

Tai buvo jaunas vyriškis. Be šarvų ir be jokio ginklo, bet, 
žinoma, ir kitus iš karto nuginklavo, nes metalą visi labai 
vertino. Tačiau iš šio jaunuolio drabužių atrodė, kad jis ir 
anksčiau nebuvo prisidengęs nei šarvais, nei kokiu odiniu 
apdaru, tik apsigaubęs lengvu tamsiu apsiaustu ir apsiavęs 
auliniais batais, — paprastai šitaip vasarą rengiasi į kelionę 
1šsiruošę žmonės, kad nebūtų sunku joti ir nereikėtų šalti 
naktį; o dieną vaikinui, matyt, buvo ne per karšta su trum- 
pa tunika. Iš pažiūros jis atrodė maždaug dvidešimt penke- 

rių metų, tikrai ne vyresnis, rausvai rudų plaukų ir apva- 
laus, malonaus veido, kurį, tiesa, darkė nuo smaugimo į galvą 
suplūdęs kraujas, nors įgudusiems Kedfaelio pirštams iš da- 
lies ir buvo pavykę jį išvarinėti. Išsprogusios, sustingusios 
akys buvo užspaustos, bet vokai gerokai išsipūtę. 

— Jis mirė pasmaugtas, - tarė Prestkotas, kuriam net pa- 
lengvėjo, kai pamatė tuos požymius. 

— Taip, tačiau ne tokia virve. Ir jo rankos nebuvo suriš- 
tos, kaip kitų. Žiūrėkite! - Kedfaelis atitraukė jauną, ap- 
valų kaklą dengusias gobtuvo klostes ir parodė gilų, ne- 
gailestingą brūkšnį, kone atskyrusį galvą nuo kūno. - Ma- 
tote, kokia plona virvelė atėmė jam gyvybę? Joks 
pakaruoklis nėra kabojęs ant tokio raištelio. Apjuosta ly- 
giai apie visą kaklą, tarsi meškerės valu. Tikriausiai taip ir 
buvo. Žiūrėkite, įspaustos žymės kraštai kitokios spalvos 
1r blizgantys. Jį nužudžiusi virvelė buvo ištepta vašku, kad 
įsirėžtų lengvai ir giliai. O šitą duobutę užpakalyje mato- 
te? —- Kedfaelis švelniai ant rankos kilstelėjo negyvą galvą 
1r parodė šalia rumbuoto nugarkaulio aiškiai įžiūrimą pa- 
mėlusį įdubimą su juodo kraujo dėmele pačiame vidury- 
je. - Ši žymė likusi nuo medinio pagaliuko - savotiškos ran- 
kenos, kurią žudikas suka, virve apjuosęs aukos kaklą. 
Smaugikai naudoja tokias vaškuotas virveles su rankeno- 
mis abiejuose galuose, - pasalūnai, pakelių plėšikai. Jei 
stiprios rankos bei riešai, šitaip labai lengva išsiųsti prie- 
šus į aną pasaulį. Beje, ar pastebėjote, milorde, kad kak- 
las, kur įsirėžusi virvė, sudraskytas ir tarsi apjuostas su- 
džiūvusio kraujo lašeliais? O dabar pažiūrėkite čia, abi ran- 
kos... Matote panages? Pajuodusios nuo jo paties kraujo. 
Vaikinas buvo įsikibęs į virvę, kuri jį smaugė. Jo rankos 
buvo laisvos. Ar korėte kurį nors nesurišę rankų? 

— Ne! - Prestkotas buvo taip įnikęs į nepaneigiamas žy- 
mes, kad atsakymas jam tiesiog išsprūdo. O ištrūkusio žo- 

džio nebesugriebsi. Jo akys virš nepažįstamo jaunuolio kū- 
no pažvelgė į brolį Kedfaelį, o veidas pasidarė priešiškas: 

— Nieko nepešite, — pabrėžtinai tarė jis, —- Viešai pagarsi- 
nę tokį beprotišką prasimanymą. Verčiau laidokite savo mi- 
rusiuosius ir būkite patenkinti. Netrukdykite kitiems! 

— Jūs tikriausiai nepagalvojote apie tai, - ramiai atsilie- 
pe Kedfaelis, — kad kol kas niekas šio jaunuolio neatpažino, 
nepasakė jo vardo. Juk jis gali būti ne tik karaliaus priešas, 
bet ir jo pasiuntinys. Geriau elkitės su juo garbingai ir ne- 
pykdykite nei Dievo, nei žmogaus. Be to, - dar naivesniu, 
vienuolišku tonu pridūrė Kedfaelis, - žmonės gali suabejoti 
jūsų garbingumu, jei mėginsite iškreipti teisybę. Jumis dė- 
tas, sąžiningai apie tai praneščiau ir iš karto paskelbčiau 
miestelėnams, nes mes jau pasirengę. Tuomet, jei kas nors 
šį vaikiną atpažins, būsite apsaugojęs savo sielą. O jėi ne, 
vis tiek jausitės padaręs viską, kad atitaisytumėte neteisy- 
bę. Tik tokia ir yra jūsų pareiga. 

Prestkotas kurį laiką piktai žiūrėjo į vienuolį, paskui stai- 
ga atsistojo: 

— Pasiųsiu šauklį, — tarė jis ir išdidžiai nuėjo į menę. 


Žinia buvo paskelbta visame mieste, ir dar oficialiai pra- 
nešta abatijai, kad vienuoliai ją persakytų ir svečių namų 
gyventojams. Hiujis Beringeris, atjojęs iš rytų pusės, iš ka- 
raliaus stovyklos, perėjęs per brastą žemiau salos, išgirdo 
pranešimą jau prie vartininko namelio ir tarp neramiai be- 
siklausančių žmonių pastebėjo liekną Alinos Sivard, išbė- 
gusios į gatvę sužinoti naujienų, figūrėlę. Pirmą kartą jis 
matė ją be jokio galvos apdangalo. Jos plaukai buvo švie- 
sios, ryškios aukso spalvos, kaip jis ir tikėjosi; apvalainą 
veidą 1š abiejų pusių gaubė kelios susiraičiusios sruogos, o 
ant akių šešėlius metė ilgos ir gerokai tamsesnės, tarytum 
bronzinės, blakstienos. Ji stovėjo ir atidžiai klausėsi, lyg 

abejodama prikandusi lūpą ir sunėrusi mažas rankutes. At- 
rodė sutrikusi, prislėgta rūpesčių ir labai jauna. 

Beringeris nušoko nuo žirgo vos už kelių žingsnių nuo 
jos, tarsi atsitiktinai pasirinkęs tą vietą ramiai pastovėti ir 
iki galo paklausyti, ką sako prioras Robertas. 

— „„.. taigi Jo šviesybė karalius visiems norintiems lei- 
džia laisvai ateiti ir pasiimti savo giminaičius, jei tokių atsi- 
rastų tarp nubaustųjų mirties bausme, ir palaidoti juos savo 
kapinėse bei savo lėšomis. Be to, kadangi yra vienas, kurio 
niekas dar neatpažino, karalius pageidauja, kad visi atėju- 
sieji jį apžiūrėtų ir galbūt pasakytų jo vardą. Visa tai galite 
daryti be baimės, kad būsite nubausti ar užsitrauksite ne- 
malonę“. 

Ne kiekvienas tai būtų ėmęs už gryną pinigą, bet ji pati- 
kėjo. Ir jaudinosi ne dėl kokių nors pasekmių jai pačiai, o 
todėl, kad jautė, jog žūtbūt privalo nueiti į tą liūdną vietą, ir 
iš anksto baisėjosi vaizdais, kuriuos ten tektų išvysti. Be- 
ringeris prisiminė, jog ji sakėsi turinti brolį, nepaklausiusį 
tėvo, pabėgusį iš namų ir prisidėjusį prie imperatorienės 
šalininkų; ir nors Alina buvo girdėjusi gandus, kad jis, ko 
gero, jau Prancūzijoje, vis tiek negalėjo tikrai Žinoti, ar tai 
tiesa. Dabar ji iš visų jėgų stengėsi atsikratyti įsitikinimo, 
jog, kad ir kur šiame pilietiniame kare būtų išžudytos jos 
brolio grupuotės įgulos, ji privalo ten nuvykti ir pati pama- 
tyti, kad jo tarp aukų nėra. Jos veidas buvo tyras ir išraiš- 
kingas, taigi visos mintys švietė kaip ant delno. 

— Ponia, - labai švelniai ir pagarbiai tarė Beringeris, - jei 
galėčiau kaip nors jums padėti, tik įsakykite. 

Ji atsisukusi pažvelgė į Beringerį ir nusišypsojo, nes jau 
anksčiau matė jį bažnyčioje ir žinojo, kad jis taip pat gyvena 
svečių namuose, 0 pastarųjų dienų įtampa buvo pavertusi 
Šrusberį miestu, kur Žmonės vienas su kitu elgėsi arba kaip 


Vienu lavonu be7s daug 55 


ištikimi kaimynai, arba kaip galimi skundikai, bet šitaip Žžiū- 
rėti į aplinkinius ji net nemokėjo. Šiaip ar taip, Beringeris 
nusprendė, jog reikėtų prisistatyti: 

— Tikriausiai prisimenate, aš kartu su jumis buvau at- 
ėjęs pareikšti karaliui ištikimybės. Esu Hiujis Beringeris 
iš Mesberio. Norėčiau kuo nors jums patarnauti. Man pa- 
sirodė, kad jus suglumino ir nuliūdino tai, ką dabar išgir- 
dote. Jei galiu jūsų pavedimu kur nors nuvykti, mielai tai 
padarysiu. 

— Taip, aš jus prisimenu, - atsakė Alina, - ir nuoširdžiai 
dėkoju už pasiūlymą, tačiau tai galiu padaryti tik aš pati, 
jeigu jau būtinai reikia. Niekas kitas čia neatpažintų mano 
brolio iš veido. Tiesą sakant, dar dvejojau... Bet nemažai 
moterų iš miesto ten eis tikrai žinodamos, jog ras savo sū- 
nus. Jeigu jos gali tai padaryti, galiu ir aš. 

— Bet juk nėra jokio tvirto pagrindo manyti, - tarė jis, — 
kad jūsų brolis tarp tų nelaimingųjų. 

— Ne, tik tai, kad aš nežinau, kv7 jis, 1r žinau, kad pasi- 
rinko imperatorienės pusę. Geriau būtų įsitikinti, ar ne? Ne- 
dera praleisti progos? Kiekvieną kartą, kai nerasiu jo tarp 
mirusių, galėsiu tikėtis dar pamatyti gyvą. 

— Ar jis buvo labai jums artimas? — atsargiai paklausė Be- 
ringeris. 

Ji atsakė ne iš karto, pirmiausia rimtai pagalvojo: 

— Ne, niekada nepažinau jo taip, kaip sesuo turėtų pažin- 
ti brolį. Džailsas visuomet labiau rūpinosi savo draugais ir 
savo reikalais, be to, jis penkeriais metais už mane vyres- 
nis. Kai man buvo vienuolika ar.dvylika, jis apskritai pra- 
dingo iš namų ir grįžo tik tam, kad susibartų su tėvu. Bet 
jis — vienintelis mano brolis, ir aš jo neišsižadėjau. O dabar 
čia sako, kad yra vienu daugiau, negu jie buvo suskaičiavę, 
1r niekas jo dar neatpažino. 

— Tai ne Džailsas, - neabejodamas tarė Beringeris. 

— Ojeigujis? Tuomet reikia, kad sesuo pasakytų jo vardą 
ir deramai viskuo pasirūpintų. - Ji atrodė jau apsisprendu- 
si. - Privalau nueiti. 

— Manau, kad ne. Šiaip ar taip, esu įsitikinęs, kad negali- 
te eiti viena. 

Jis nusiminęs galvojo, jog dabar ji pasakys eisianti su sa- 
vo tarnaite, bet ji staiga tarė: 

— Negaliu Konstancijos vestis į tokią vietą! Jos artimųjų 
ten nėra, tai kodėl ji turėtų kentėti tą patį, ką aš? 

— Tuomet, jei neprieštarausite, aš eisiu su jumis. 

Jis abejojo, ar Alina išvis moka apsimetinėti; bent jau šią 
kritišką akimirką ji nė nesistengė to daryti. Susirūpinęs vei- 
das nušvito iš džiaugsmo, ji pažvelgė į Beringerį kuo nuo- 
širdžiausiai nustebusi, kupina vilties ir dėkingumo. Tačiau 
vis tiek dar dvejojo: 

— Jūs labai malonus, bet negaliu priimti tokio pasiūlymo. 
Nejau turėtumėte išgyventi tą skausmą vien todėl, kad aš 
privalau atlikti pareigą? 

— Ką čia kalbate! — atlaidžiai tarė jis, pasitikėdamas ir sa- 
vimi, ir ja. —- Negalėsiu nurimti, jei mane atstumsite ir eisi- 
te viena. Bet jei pasakysite, kad atkakliai siūlydamas savo 
pagalbą tik dar labiau jus liūdinu, tuomet nutilsiu ir paklu- 
siu jums. O kitaip - niekada. 

To jau buvo per daug. Jos lūpos virptelėjo: 

— Ne, tai netiesa. Nesu tokia drąsi! - liūdnai pasakė ji. — 

Būsiu labai jums dėkinga. | 

Jis gavo, ko norėjo; išspaudė, kiek įmanoma. Kam joti, 
jeigu ėjimas pėsčiomis per miestą užtruktų daug ilgiau ir 
jis turėtų progą geriau su ja susipažinti? Hiujis Beringeris 
pasiuntė žirgą į arklidę ir kartu su Alina palei vieškelį, per 
tiltą nužingsniavo į Šrusberį. 

Brolis Kedfaelis kaip sargybinis stovėjo prie nužudyto 
žmogaus vidinio kiemo kampe, šalia arkų galerijos, pro ku- 
rią turėjo praeiti kiekvienas, atskubėjęs ieškoti savo vaiko 
ar giminaičio, ir todėl galėjo būti apklaustas. Bet kol kas 
visi tik tylėdami purtė galvas ir žvelgė pusiau su gailesčiu, 
pusiau su palengvėjimu. Niekas to jaunuolio neatpažino. Ta- 
čiau Kedfaelis ir nesitikėjo didesnio tų vargšų susidomėji- 
mo: juk kiekvienas iš jų atėjo ieškoti kokio nors pažįstamo 
veido, o kitų beveik ir nematė. 

Prestkotas pažadą ištesėjo; niekas atėjusių neskaičiavo, 
nedarė jiems jokių kliūčių ir nieko neklausinėjo. Naujasis 
įgulos vadas norėjo, kad tos klaikios egzekucijos liekanos 
kuo greičiau dingtų iš jo pilies. Sargybiniams, kuriems va- 
dovavo Adamas Kurselis, buvo įsakyta nekliudyti ir netgi 
padėti, kad nepageidaujami svečiai bent iki sutemų spėtų 
išsinešdinti 1š tvirtovės. 

Kedfaelis ir visus sargybos vyrus įkalbėjo žvilgtelėti į 
nužudytą jaunuolį, bet ir tie jo neatpažino. Kurselis surau- 
kęs antakius ilgai ir niauriai Žiūrėjo į kūną, paskui papurtė 
galvą: 

— Niekada anksčiau nesu jo matęs, kiek prisimenu. Ir už 
ką tokio jauno skvairo galima taip nekęsti, kad net nužudy- 
tum? 

— Žudoma nebūtinai iš neapykantos, — paniuręs tarė Ked- 
faelis. — Pakelių ir miškų plėšikai puola aukas nesirinkda- 
mi, nejausdami nei meilės, nei priešiškumo. 

— Tačiau ką toks jaunuolis galėjo turėti, kad jį kas būtų 
žudęs dėl naudos? 

— Bičiuli, — atsakė Kedfaelis, - pasaulyje yra tokių, ku- 
rie ir elgetą nužudytų dėl kelių per dieną surinktų monetų. 
Bet kai matai, kaip karaliai vienu mostu pakloja daugiau nei 
devyniasdešimt, kurių kaltė buvo tik ta, kad jie kovojo prie- 
šingoje pusėje, tai ko čia stebėtis, kad visokie niekšai tai 

supranta kaip pasiteisinimą? Ar bent jau kaip leidimą! - Jis 
matė, kaip Kurselio veidą užliejo raudonis, o akyse žybtelė- 
jo pykčio kibirkštys, tačiau garsiai jaunasis vyriškis nepro- 
testavo. - O, žinau, kad jums buvo įsakyta 1r jūs turėjote 
paklusti. Kadaise 17 pats buvau kareivis, taip pat laikiausi 
tvarkos ir kartais dariau tai, ką dabar norėčiau pamiršti. Tai 
11 buvo viena iš priežasčių, kodėl galiausiai nusprendžiau 
paklusti kitokiai valdžiai. 

— Vargu, — abejingai tarė Kurselis, - ar aš kada nors prie 
to prieisiu. 

— Aš irgi tada būčiau labai abejojęs. Bet štai esu čia, ir 
nieku gyvu negrįžčiau atgal. Ką gi, kiekvienas gyvename 
taip, kaip mums atrodo geriausia! — „Ir visai nepaisome kitų 
gyvenimo, jei tik turime galios“, - galvojo Kedfaelis, žvelg- 
damas į ilgas kiemelyje suguldytų sustingusių kūnų eiles. 

Toje tylioje rikiuotėje dabar buvo keletas tarpų. Kokį 
tuziną atsiėmė tėvai bei žmonos. Netrukus apgailėtini ran- 
kiniai vežimėliai turėjo pajudėti įkalnin, vartų link, o kitų 
broliai bei kaimynai jau kėlė suglebusius kūnus ir nešėsi 
namo. Kai kurie miestelėnai dar tik baikščiai ėjo pro var- 
tus; moterys tipeno užsismaukusios skaras ant akių, pu- 
siau paslėpusios veidus, išvargę senukai nuolankiai kėbli- 
no vos vilkdami kojas, ieškodami savo sūnų. Nieko keisto, 
kad Kurselis, kuriam anksčiau vargu ar buvo tekę eiti to- 
kią sargybą, atrodė beveik toks pat nelaimingas, kaip ir 
gedėtojai. | 

Jis niūriai susimąstęs, suraukęs antakius žiūrėjo į žemę, 
kai pro arkų galeriją įėjo Alina, saugiai už parankių susika- 
binusi su Hiuju Beringeriu. Jos veidas buvo baltas ir įsi- 
tempęs, akys išplėstos, lūpos suspaustos; pirštais ji laikė 
sugriebusi palydovo rankovę, kaip skęstantis griebiasi šiau- 
do, tačiau galvos nenuleido ir žengė tvirtai. Beringeris rū- 
pestingai derino žingsnį prie jos, nė nemėgino nukreipti jos 

žvilgsnio nuo liūdno vaizdo kieme ir tik keletą kartų grei- 
tai, bet labai įdėmiai pašnairavo į išblyškusį merginos vei- 
delį. „Būtų baisiausia taktinė klaida, - kritiškai galvojo Ked- 
faelis, - dabar rodyti globėjišką aistrą, kuri visada reiškia 
norą užvaldyti; nors jauna, nuoširdi ir švelni, ji visgi yra 
išdidi, kilmingo kraujo aristokratė, ir menki juokai, kai tas 
kraujas sukyla. Jeigu ji čia atėjo tvarkyti šeimos reikalų, kaip 
1r Visi tie vargšai baikščiai sėlinantys miestelėnai, tai tikrai 
nepadėkotų tam, kuris mėgintų viską padaryti už ją. Tačiau 
jausis nuoširdžiai dėkinga šiam paslaugiam vaikinui už tylų 
buvimą šalia“. 

Tarsi pajutes kokį nejaukų oro dvelktelėjimą, Kurselis 
pakėlė akis ir pamatė tą porą, įeinančią į kiemelį, nutvieks- 
tą negailestingos, kiekvieną smulkmeną išryškinančios po- 
piečio šviesos. Jis mėšlungiškai kilstelėjo galvą, ir staiga 
saulės apšviesti ryškūs plaukai suliepsnojo kaip laužas. — 
„Kristau švenčiausias!“ — sušnibždėjo jis ir puolė pirmyn, 
pasiryžęs užkirsti jiems kelią: 

— Alina!.. Ponia, gal nederėtų jums čia būti? Neturėtu- 
mete matyti tokio liūdno reginio. Stebiuosi, - įsiutęs pasa- 
kė Beringeriui, —- kad atvedėte ją į šią baisią vietą. 

— Jis manęs neatvedė, - greitai tarė Alina. - Aš pati no- 
rėjau eiti. Kadangi jis vis tiek negalėjo manęs sulaikyti, bu- 
vo toks malonus ir palydėjo. 

— Vadinasi, mieloji ponia, jūs pati pasielgėte kvailai, už- 
krovusi sau tokią kančią, — susijaudinęs kalbėjo Kurselis. — 
Kodėl, nejaugi turite kokių reikalų? Jūsiškių juk čia nėra. 

— Meldžiu Dievą, kad būtumėte teisus, - atsakė ji. Jos 
akys, tokios didelės baltame veide, lyg paklaikusios baimin- 
gai žvelgė į prie kojų eilėmis suguldytus uždengtus kūnus, 
1r buvo aiškiai matyti, kad pirmasis 1šgąstis pamažu virsta 
nuoširdžia žmogiška užuojauta. - Bet privalau žinoti! Kaip 
1r kiti čia atėję! Yra tik vienas būdas įsitikinti, ir jis toks pat 

geras man, kaip ir jiems. Tikriausiai girdėjote, jog turiu bro- 
lį... buvote ten, kai pasakojau karaliui... 

— Bet argi jis gali čia būti? Juk sakėte, kad pabėgo į Nor- 
mandiją. 

— Sakiau, jog sklando tokie gandai... bet ar tai tiesa? Gal 
nusigavo į Prancūziją, o gal prisidėjo prie imperatorienės 
šalininkų kur nors arčiau namų, ką aš žinau? Pati turiu pa- 
žiūrėti, ar nepasirinko Šrusberio. 

— Bet juk aišku, kas priklausė pilies įgulai. Vargu ar tarp 
jų buvo jūsų pavardė. 

— Šerifo pranešime sakoma, - atsargiai tarė per visą šį 
pokalbį pirmą kartą prabilęs Beringeris, - kad yra vienas 
neatpažintas. Matyt, rado vienu daugiau, negu buvo suskai- 
čiavę. 

— Leiskite man pačiai pažiūrėti, - švelniai, bet ryžtingai 
paprašė Alina. - Kitaip nesijausiu rami. 

Kurselis neturėjo teisės jai uždrausti, kad 1r kaip jį tai 
liūdino ir siutino. Be to, neatpažintas lavonas gulėjo čia pat; 
Jį pamačiusi, ji turėjo nusiraminti. 

— Jis čia, - tarė Kurselis ir parodė į kampą, kur stovėjo 
brolis Kedfaelis. Ji pažvelgė, nušvito iš nuostabos, ir jos šyp- 
sena buvo tikrai nuoširdi, nors greitai prigeso: 

— Manau, kad jus pažįstu. Mačiau abatijoje, jūs - brolis 
Kedfaelis, žolininkas. 

— Taip, toks mano vardas, - atsakė Kedfaelis, - tačiau ne- 
suprantu, kodėl jūs jį įsiminėte. 

— Klausinėjau vartininką apie jus, - rausdama prisipaži- 
no ji. - Mačiau jus per mišparus bei vakarines pamaldas ir... 
atleiskite, broli, jei peržengiau ribas, bet atrodėte toks... 
tarsi prieš tapdamas vienuoliu būtumėte patyręs „daugybę 
nuotykių. Vartininkas sakė, jog ėjote į Kryžiaus žygį, su God- 
friu de Bujonu dalyvavote Jeruzalės apsiaustyje! Visuomet 
svajojau apie šitokią tarnybą... O! - Tarytum susigėdusi dė! 

tokio savo įkarščio, ji atitraukė akis nuo Kedfaelio, nudūrė 
jas į Žemę ir pamatė negyvą vaikino veidą prie vienuolio 
kojų. Žiūrėjo ilgai, įdėmiai, netardama nė žodžio. Tas veidas 
neatrodė atstumiantis, kraujo sąstovis jau buvo sumažėjęs; 
nepažįstamasis gulėjo toks jaunas ir beveik gražus. 

— Jūs puikiai atliekate savo krikščionišką pareigą, - ty- 
liai tarė Alina, - šiems nelaimingiesiems. Čia ir yra tas ne- 
atpažintas? Tas, kurio nebuvo priskaičiavę? 

— Taip. —- Kedfaelis pasilenkęs atitraukė paklodę, parodė 
gerus, tačiau paprastus drabužius ir tai, kad jaunuolis netu- 
rėjo nieko kariško. - Tik durklą, kurį kiekvienas vyras pa- 
siima keliaudamas. O šiaip jis buvo neginkluotas. 

Ji staiga pakėlė galvą. Suraukęs antakius, Beringeris jai 
per petį irgi įdėmiai žvelgė į apvalainą veidą, kuris gyveni- 
me tikriausiai buvo linksmas ir malonus. 

— Nejaugi sakote, - paklausė Alina, - kad jis čia nesiko- 
vė? Nebuvo paimtas į nelaisvę su kitais įgulos kariais? 

— Bent jau man taip atrodo. Jūs jo nepažįstate? 

— Ne. - Ji pažvelgė žemyn su nuoširdžia žmogiška užuo- 
jauta. — Toks jaunas! Kaip gaila! Deja, nežinau jo vardo, nie- 
kada anksčiau nesu mačiusi. 

— Pone Beringeri? 

— Ne. Nepažįstu. - Beringeris niauriai tebežiūrėjo į ne- 
gyvėlį. Jiedu atrodė beveik to paties amžiaus, galėjo būti ne 
daugiau kaip metų skirtumas. Kiekvienas, laidojantis vien- 
metį, mato savo paties laidotuves. 

Kurselis, rūpestingai stovėjęs netoliese, prilietė mergi- 
nos ranką ir įtikinamai tarė: 

— Dabar eime, pareigą atlikote, jums nederėtų ilgiau pa- 
silikti šioje liūdnoje vietoje. Juk matote, jog baiminotės be 
reikalo, jūsų brolio čia nėra. 

— Ne, — atsakė Alina, — čia ne jis, bet vis tiek gal: kur nors 
būti. Kaip aš įsitikinsiu, nepamačiusi jų visų? — Ji švelniai 

atstūmė raginančią jo ranką. - Jau taip toli nuėjau, be to, 
man nebus blogiau, negu kitiems. - Ji maldaujamai apsižval- 
gė aplinkui. — Broli Kedfaeli, dabar jūs čia viską prižiūrite. 
Juk suprantate, kad kitaip nenurimsiu. Gal mane palydėtu- 
mėte? 

— Mielai, - atsakė Kedfaelis ir be žodžių ėmė rodyti ke- 
lią, nes žodžiais negalėjo jos atkalbėti, be to, ir nemanė, jog 
kas nors turi teisę tai daryti. Abu jaunuoliai kone pečius 
suglaudę sekė iš paskos, nes nė vienas nenorėjo kito pra- 
leisti į priekį. Alina Žiūrėjo į atidengtus veidus, suspausta 
širdimi, bet nusiteikusi ryžtingai. 

— Jis dvidešimt ketverių... nelabai į mane panašus, plau- 
kai tamsesni... O, čia tiek daug už jį ne vyresnių! 

Jie jau buvo nuėję daugiau negu pusę to skausmingo ke- 
lio, kai ji staiga griebė Kedfaelį už rankos ir sustingo kaip 
įbesta. Garsiai nesušuko, kvapo užteko vien tyliai dejonei, 
kurią tik Kedfaelis išgirdo kaip žodį, nes buvo arčiausiai. — 
Džailsai! — ištarė ji dar kartą, jau garsiau, 1r dar labiau išba- 
lo, tapo kone permatoma. Išplėtusi akis, ji žvelgė į kadaise 
buvusį valdingą, užgaidų ir gražų veidą. Paskui suklupo ant 
kelių, pasilenkė, norėdama pasižiūrėti iš arti, ir tada iš jos 
lūpų išsiveržė vienintelis riktelėjimas, kuriuo ji apraudojo 
brolį, labai trumpas ir intymus; ji krito žemyn, krūtine pri- 
siglaudė prie jo krūtinės, rankomis apglėbė kūną. Išdriku- 
sios vešlios jos garbanos staiga pasklido ant jų abiejų kaip 
auksinė skraistė. 

Brolis Kedfaelis, pakankamai patyręs, kad jai netrukdy- 
tų, kol pasidarys aišku, jog ji nori, kad ją paguostų, o ne 
santūriai patylėtų, nusiteikė ramiai laukti, tačiau buvo pas- 
kubomis nustumtas į šalį; Adamas Kurselis puolė ant kelių 
šalia merginos ir, suėmęs ją už pažastų, mėgino pakelti ir 
priglausti sau prie peties. Atrodė, kad jis sukrėstas ne ma- 

Žiau už Aliną, jo veidas buvo visas persimainęs, iš siaubo jis 
vos išlemeno: 

— Ponia!.. Alina... Viešpatie šventas, ar čia tikrai jūsų 
brolis? Jei būčiau žinojęs... jei būčiau žinojęs, būčiau jums 
Jį išsaugojęs... Bet kokia kaina... būčiau išgelbėjes jį nuo 
mirties... O Dieve, atleisk man! 

Praskleidusi geltonų plaukų uždangą, ji pakėlė veidą, ant 
kurio nebuvo nė vienos ašaros, ir pažvelgė į jį su gailesčiu, 
nustebusi, kad jis toks susigraužęs: 

— Ak, nutilkite! Argi čia jūsų kaltė? Juk negalėjote žino- 
ti. Vykdėte įsakymą. Kaipgi būtumėt galbėjęs vieną, o ki- 
tiems leidęs numirti? 

— Vadinasi, tai tikrai jūsų brolis? 

— Taip, - atsakė ji, žvelgdama į negyvą jaunuolį; jos vei- 
de nebuvo matyti nė menkiausio sukrėtimo ar skausmo pėd- 
sako. - Čia Džailsas. - Dabar ji žinojo blogiausia ir privalė- 
jo padaryti viską, kas pridera seseriai, kai nėra nei tėvo, nei 
brolių. Ji nejudėdama klūpojo, prigludusi Kurseliui prie pe- 
ties, ir neatitraukė akių nuo negyvo veido. Visa tai matyda- 
mas, Kedfaelis džiaugėsi, kad jam pavyko šiek tiek atitaisy- 
ti kadaise gražius bruožus, iškreiptus prieštnirtinės baimės. 
Bent jau jai neteko išvysti tos nežmoniškos grimasos. 

Netrukus ji atsiduso ir pamėgino stotis, o Hiujis Berin- 
geris, kuris visą tą laiką rodė pagirtiną apdairumą bei san- 
tūrumą, ištiesė ranką 1š kitos pusės ir pakėlė ją ant kojų. 
Tikriausiai pirmą kartą Alina taip puikiai tvardėsi, nes nie- 
kada anksčiau jai ir nebuvo tekę patirti tokio išbandymo. 
Jautėsi sugebėsianti sutvarkyti viską kaip reikia. 

— Broli Kedfaeli, ačiū jums už tai, ką padarėte, ne tik 
Džailsui ir man, bet ir visiems kitiems. O dabar, jei leisite, 
aš pati pasirūpinsiu brolio laidotuvėmis, kaip ir dera. 

Susirūpinęs, nė per žingsnį nesitraukiantis nuo mergi- 
nos, dar neatsigavęs po sukrėtimo, Kurselis paklausė: 

— Kur pageidautumėte jį nugabenti? Mano vyrai nuneš ir 
klausys kiekvieno jūsų įsakymo, ko! tik jums jų reikės. No- 
rėčiau pagelbėti pats, bet negaliu palikti posto. 

— Jūs labai malonus, - atsakė ji, dabar jau visai susitvar- 
džiusi. - Mano motinos šeima turi laidojimo rūsį švento 
Alkmundo bažnyčioje... čia, mieste. Tėvas Elijas mane pa- 
žįsta. Būsiu dėkinga, jei padėsite nugabenti brolį ten, bet 
ilgiau jūsų vyrų nuo pareigų tikrai neatitrauksiu. Visa kita 
padarysiu pati. - Iš veido Alina atrodė nusiteikusi ryžtingai 
17 dalykiškai; ji privalėjo padaryti tą darbą, apie viską pagal- 
voti, dėl vasaros karščio dar ir paskubėti, pasirūpinti vis- 
kuo, ko reikia padorioms laidotuvėms. Taigi ėmėsi pasiruo- 
šimo ramiai ir valdingai. 

— Pone Beringeri, jūs buvote labai malonus, ir aš nuošir- 
džiai tai vertinu, tačiau dabar privalau pasilikti čia ir pasirū- 
pinti šeimos ritualais. Nėra jokio reikalo toliau gadinti jums 
dieną, nieko man nenutiks. 

— Su jumis atėjau, - atsakė Hiujis Beringeris, - ir be jū- 
sų negrįšiu. — Taip ir reikėjo dabar su ja kalbėti - be jokių 
ginčų ar viešo užuojautos rodymo. Ji paprasčiausiai sutiko 
su jo sprendimu ir vėl ėmėsi savo pareigų. Du sargybiniai 
atnešė siaurus neštuvus, paguldė ant jų Džailso Sivardo kū- 
ną, Ir ji pati pataisė, tiesiau padėjo atkragintą galvą. 

Paskutinę akimirką susikrimtęs Kurselis, niauriai žvel- 
gęs į negyvėlį, staiga tarė: 

— Palaukite! Prisiminiau... čia yra kai kas, kas tikriau- 
siai priklausė jam. 

Pro arkų galeriją, paskui per išorinį kiemą jis nuskubėjo 
į sargybos bokštą ir netrukus grįžo, per alkūnę persimetęs 
juodą apsiaustą: 

— Buvo tarp daiktų, prieš mirtį paliktų sargybinėje. Ma- 
nau, kad jo: ant apykaklės sagės toks pat piešinys — mato- 
te? — kaip ir ant diržo sagties. 

Taip 1r buvo: tas pats prabangus bronzinis amžinybę sim- 
bolizuojantis drakonas, ryjantis savo uodegą. 

— Tik dabar pastebėjau. Tikrai ne atsitiktinumas. Leiski- 
te bent jau tai jam grąžinti. - Jis išskleidė apsiaustą ir at- 
sargiai užklojo neštuvus, pridengdamas ir negyvą veidą. Vėl 
pakėlęs galvą, išvydo Alinos akis, ir pirmą kartą jos į jį žvelgė 
pro blizgančias ašaras. 

— Labai kilniai pasielgėte, — tyliai tarė ji 17 padavė jam 
ranką. —- Aš to nepamiršiu. 


Kedfaelis grįžo budėti prie neatpažinto jaunuolio ir to- 
liau klausinėjo, bet naudingo atsakymo nesulaukė. Ateinan- 
čią naktį visus likusius negyvėlius reikėjo vežimėliais nu- 
gabenti žemyn, į abatiją; tokią karštą vasarą nebuvo galima 
ilgiau gaišti. Auštant abatas Heribertas turėjo bendram ka- 
pui pašventinti naują žemės plotą aptvertos abatijos terito- 
rijos pakraštyje. Bet šio neatpažintojo, kuris nebuvo nei pa- 
smerktas pakarti, nei teisiamas už kokį nors nusikaltimą, 
kurio negyvas kūnas šaukte šaukėsi teisybės, nederėjo lai- 
doti kartu su nubaustais mirtimi. Ir nederėjo nurimti, kol 
jis neatgulė į atskirą kapą su teisėtu vardu ir su jam vienam 
skirtais pagarbos ženklais. 


Tėvo Elijo, švento Alkmundo bažnyčios kunigo, namuo- 
se Džailsas Sivardas buvo pagarbiai nurengtas, apmazgo- 
tas, sutvarkytas ir įvyniotas į įkapių drobulę; visa tai gero- 
jo tėvo padedama savo rankomis padarė sesuo. Hiujis Be- 
ringeris laukė čia pat, retkarčiais šį tą paduodavo ar 
atnešdavo, bet nėjo į kambarį, kur jie triūsė. Ji nenorėjo, 
kad ten maišytųsi dar kas nors, žinojo pajėgsianti atlikti tą 
užduotį, ir jei dabar kas būtų neprašomas ką nors padaręs 
už ją, ji būtų pasijutusi apiplėšta ir įžeista, o ne dėkinga. 
Tačiau kai darbas jau buvo baigtas, brolis gražiai paguldy- 

tas priešais bažnyčios altorių, ji, staiga prislėgta mirtino 
nuovargio, apsidžiaugė, kad šalia yra daug nešnekantis Be- 
ringeris, pasirengęs už parankės parvesti ją į namą prie 
malūno. 

Kitą rytą Džailsas Sivardas su visomis reikiamomis apei- 
gomis buvo palaidotas šalia senelio iš motinos pusės šven- 
to Alkmundo bažnyčioje, o Švento Petro ir Povilo abatijos 
vienuoliai deramai pagerbė šešiasdešimt šešis nugalėtos įgu- 
los karius, taip ir likusius jų globoje. 


4 skyrius 


Sina parsinešė tuniką, kel- 


nes, kuriomis mūvėjo jos brolis, bei jį dengusį apsiaustą; ji 
pati tuos daiktus rūpestingai išvalė šepečiu ir suvyniojo. 
Marškinių jau niekam nederėjo vilkėti; ji juos sudegins ir 
pamirš; bet šie patvarūs drabužiai iš gero audinio neturėjo 
veltui pražūti, juo labiau tokiame pasaulyje, kur daugelis 
vaikšto pusnuogiai ir šąla. Ji paėmė tvarkingą ryšulį, pro 
vartininko namą įėjo į abatiją ir, nieko neradusi kieme, pa- 
suko Žuvų tvenkinių bei sodelio link, ieškodama brolio Ked- 
faelio. Jo 1rgi nerado. Iškasti pakankamai didelę duobę, kad 
tilptų šešiasdešimt šešios aukos, o paskui dar visas vieną 
po kitos suguldyti užima daugiau laiko, negu atidaryti ak- 
meninį šeimos kapą ir palikti ten dar vieną giminaitį. Bro- 
liai vienuoliai net suplukę dirbo ilgiau negu iki antros va- 
landos, nors prisidėjo visi. 

Kedfaelio nebuvo, užtat buvo jo pagalbininkas: stropiai 
karpė nuo karščio nugeibusias žiedų galvutes, skynė žydin- 
čių dašių lapelius bei stiebus, kuriuos reikėjo surišti pluoš- 
teliais ir pakabinti. Trobelės gale visa pakraigė buvo išpuošta 
džiūstančių vaistažolių girliandomis. Stropus berniukas dir- 
bo basas, visas dulkinas nuo perdžiūvusio dirvožemio, ža- 
liai išsitepęs skruostą. Išgirdęs besiartinančius žingsnius, 
jis atsigręžė ir greitai išlindo iš tarplysvio; kartu tarytum 

svaiginanti banga plūstelėjo kvapai, apsupę jį iš visų pusių, 
sklindantys iš šiurkščios tunikos klosčių kaip stebuklingas 
dvelksmas, suteiktas šiaip visai neįspūdingam šventajam. 
Paskubomis perbraukęs ranka per susivėlusius plaukus, jis 
tik išsitepė kitą skruostą ir pusę kaktos. 

— Ieškojau, - kone atsiprašinėdama tarė Alina, - brolio 
Kedfaelio. Tu tikriausiai tas berniukas, Godrikas, jo pagal- 
bininkas? 

— Taip, miledi, - gargždžiu balsu atsakė Godita. - Brolis 
Kedfaelis dar užsiėmęs, jie dar nebaigė. - Godita irgi norė- 
jo padėti, bet Kedfaelis neleido; kuo mažiau žmonės ją ma- 
tys dienos šviesoje, tuo geriau. 

— O! - susigėdusi pratarė Alina. - Žinoma, pati turėjau 
suprasti. Tai gal galiu palikti tau? Čia tik... štai, atnešiau... 
brolio drabužiai. Jam jų nebereikia, o dar geri, gal kas nors 
apsidžiaugs... Paprašyk brolio Kedfaelio, kad atiduotų tiems, 
kuriems jie pravers. Jo paties nuožiūra. 

Godita nusitrynė purvinas rankas į tunikos padurkus ir 
ištiesė jas, imdama ryšulį. Staiga ji sustingo, įsmeigusi akis 
į prieš ją stovinčią merginą ir suspaudusi mirusio Žmogaus 
drabužius; netikėtai sukrėsta, ji tą akimirką net pamiršo pa- 
žeminti balsą: 

— Nebereikia... Turėjote ten brolį, pilyje? O, man taip 
gaila! Taip gaila! | 

Alina pažvelgė į savo rankas, tokias tuščias ir sutriku- 
sias dabar, kai atlikta ir ši paskutinė, menkutė pareiga. 

— Taip. Jis buvo vienas iš daugelio, - atsakė ji. — Pats pa- 
sirinko. Mane įpratino manyti, jog tai neteisingas kelias, ta- 
čiau jis bent jau ėjo juo iki galo. Nors tėvas ant jo pyko, jam 
tikrai netektų gėdytis. 

— Man taip gaila! — Godita spaudė prie krūtinės suvynio- 
tus drabužius ir nesugalvojo geresnių žodžių. - Perduosiu 

broliui Kedfaeliui, kai tik jis grįš. Be abejo, jis norėtų, kad 
jo vardu padėkočiau jums už tokį geraširdišką dosnumą, kol 
galės padaryti tai pats. 

— Ir dar atiduokite šią piniginę. Mišioms už jų visų sie- 
las. Ir ypač to, kurio ten išvis neturėjo būti... kurio niekas 
neatpažino. 

Nustebusi ir suglumusi, Godita išpūtė akis: 

— Yra ir toks? Ne iš įgulos? Nežinojau! — Kedfaelį ji bu- 
vo mačiusi tik kelias akimirkas, kai jis pavargęs grįžo 1a- 
bai vėlai ir netrurėjo laiko pasakoti. Ji žinojo tik tiek, kad 
likę negyvėliai atgabenti į abatiją ir laidojami; paslaptinga 
užuomina apie žmogų, nesusijusį su kitų žūtimi, buvo jai 
visai netikėta. 

— Taip man sakė. Suskaičiavo devyniasdešimt penkis, 
kur turėjo būti devyniasdešimt keturi, ir vienas atrodė i1š- 
vis neginkluotas. Brolis Kedfaelis visų atėjusių prašė pa- 
žiūrėti, ar jo nepažįsta, bet kol kas berods niekas nepasa- 
kė jo vardo. 

— Tai kur jis dabar? — nustebusi paklausė Godita. 

— Nežinau. Ko gero, ir jį atvežė į abatiją. Kažkodėl man 
atrodo, kad brolis Kedfaelis neleis jo užkasti į žemę kartu 
su kitais... tokio bevardžio, neaišku kaip žuvusio. Tu tik- 
riausiai geriau jį pažįsti. Ar seniai su juo dirbi? 

— Ne, visai neseniai, - atsakė Godita, - bet pradedu pa- 
žinti. — Jai jau darėsi šiek tiek nejauku, taip iš arti apžiūri- 
nėjamai tyrų vilkdalgių spalvos akių. Moteris greičiau galė- 
jo perprasti jos paslaptį negu vyras. Godita žvilgtelėjo į vais- 
tažolių lysves, prie kurių ką tik dirbo. 

— Taip, — supratusi užuominą, tarė Alina, - daugiau ne- 
atitrauksiu tavęs nuo darbo. 

Godita žiūrėjo, kaip ji nueina, ir beveik gailėjosi, kad ne- 
drįso rizikuoti ir ilgiau pasikalbėti su kita mergina šioje vy- 

rų šventovėje. Ji padėjo drabužių ryšulį trobelėje ant savo 
lovos, vėl ėmėsi darbo ir neramiai laukė grįžtančio Kedfae- 
lio; tačiau jis atėjo pavargęs ir prislėgtas rūpesčių. 

— Mane kviečia į karaliaus stovyklą. Ko gero, šerifas vis- 
gi nusprendė jam pranešti, kokią košę čia netikėtai užvi- 
riau, ir karalius dabar nori, kad pats viską paaiškinčiau. Tie- 
sa... - pridūrė Kedfaelis, kietu delnu perbraukęs sau per iš 
nuovargio sustingusius skruostus, - taip ir neturėjau laiko 
su tavimi pasikalbėti, tikriausiai nieko apie tai nežinai... 

— Žinau, - tarė Godita. - Buvo atėjusi Alina Sivard, ieš- 
kojo jūsų. Atnešė... štai, kad atiduotumėte kaip išmaldą, kam 
norite. Jos brolio. Ji taip sakė. O čia pinigai mišioms... ji 
sakė, kad ypač mišioms už to sielą, kurio ten neturėjo būti. 
Dabar gal papasakosite, kokia čia paslaptis? 

Buvo malonu nieko nepaisant truputį ramiai pasėdėti, to- 
dėl jis atsikvėpė, įsitaisė šalia jos ir viską papasakojo. Ji ati- 
džiai klausėsi, o kai jis baigė, iš karto pasidomėjo: 

— O kur jis dabar, tas jaunuolis, kurio niekas neatpažino? 

— Bažnyčioje, ant neštuvų priešais altorių. Noriu, kad vi- 
si, atėję į pamaldas, praeitų pro jį; tikiuosi, gal kas pažins ir 
pasakys vardą. Negalėsime laikyti ilgiau, negu iki rytdie- 
nos, - sunerimęs tarė Kedfaelis, —- per karšta. O jeigu teks 
taip ir palaidoti neatpažintą, ketinu parinkti tokią vietą, kur 
lengvai būtų galima vėl iškelti, be to, laikysime drabužius 
bei veido piešinį, kol sužinosime, kas toks visgi buvo tas 
vargšas vaikinas. 

— Jūs iš tikrųjų manote, - baimingai paklausė ji, - kad jį 
šiaip kažkas nužudė. O paskui numetė tarp karaliaus aukų, 
kad nuslėptų nusikaltimą? 

— Vaikeli, juk sakiau tau! Jį užpuolė iš nugaros, pasmau- 
gė 1š anksto paruošta virvele. Tai padaryta tą pačią naktį, 
kai mirė visi kiti ir buvo sumesti į griovį. Ar galėjo žudikui 
pasitaikyti geresnė proga? Ar galėjo jis tikėtis, kad kas nors 

skaičiuos, išskirs šį vaikiną iš daugelio kitų ir pareikalaus 
paaiškinimo? Jis mirė maždaug tuo pačiu metu, kaip ir kai 
kurie pakartieji. Tai turėjo būti patikima priedanga. 

— Bet nebuvo! - tarė ji, užsidegusi kerštu. — Nes atėjote 
jūs. Kas kitas būtų taip susidomėjęs ir taip smulkmeniškai 
apžiūrėjęs visus devyniasdešimt penkis negyvėlius? Kas ki- 
tas būtų išdrįsęs vienas stoti už nenuteisto ir neteisėtai nu- 
žudyto žmogaus teises? O, broli Kedfaeli, matydama jus, ir 
aš negaliu su tuo taikstytis. Taigi dar esu aš, aš to vyro dar 
nemačiau. Tegu karalius truputį palaukia! Leiskite man nu- 
eiti ir pažiūrėti! Arba eime kartu, jei manote, kad bus ge- 
riau, tik leiskite į jį pažvelgti. 

Kedfaelis kiek pamąstė ir tyliai dejuodamas atsistojo. Jau 
buvo nebe toks jaunas, be to, jautėsi pavargęs po sunkios 
dienos bei nakties. 

— Eime, jei taip nori; kas aš toks, kad neleisčiau tavęs 
ten, kur kviečiau kitus? Ten dabar turėtų būti ramu, bet lai- 
kykis prie manęs. Ak, vaikeli, juk privalau galvoti ir apie 
tai, kaip kuo greičiau ir saugiau tave 1š Čia išsiųsti. 

— Taip nekantraujate manimi atsikratyti? — įsižeidusi pa- 
klausė ji. — Ir kaip tik dabar, kai beveik išmokau atskirti ša- 
lavijus nuo mairūnų! Ką be manęs darysite? 

— Na, mokysiu kokį nors novicijų, kuris gal pabus su ma- 
nimi ilgiau negu kelias savaites. O dėl žolelių... —- tarė Ked- 
faelis, iš užančio traukdamas odinį maišelį ir iškratydamas 
saulės išdžiovintą šešių colių ilgumo žolės stiebą - ploną, 
su keturiomis briaunelėmis ir vietomis po du priaugusiais 
lapeliais bei mažyčiais rudais rutuliukais ties jų sandūra, — 

gal žinai, kas čia? 

Ji smalsiai įbedė akis, nes per kelias dienas jau buvo ne- 
mažai išmokusi: 

— Ne. Čia tokių neauginame. Bet gal pažinčiau, jei pama- 
tyčiau nenuskintą. 

— Tai lipikas... kai kas dar vadina kibiku. Keistas, šliau- 
žiantis augalas su tokiais mažais kabliukais, kad tvirtai lai- 
kytųsi, — štai, net ir čia, ant sėklyčių. Matai, perlaužtas per 
patį tiesios atkarpos vidurį? 

(odita matė, ir staiga pasijuto prislėgta. Suprato, kad yra 
kažkas, ko ji negali įžvelgti; rudas šiaudelis, išblukęs ir 1š- 
džiūvęs, smarkiai sulenktas per vidurį. 

— Ką visa tai reiškia? Kur jį radote? 

— Įstrigusį giliame rėžyje to vargšo vaikino kakle, - at- 
sakė Kedfaelis, labai atsargiai, kad ji neišsigąstų, - Jį per- 
laužė plona smaugiko virvelė. Be to, stiebas pernykštis, ne 
šviežias. Ši žolė vešliai auga tokiu metu, visur mėto sėklas, 
galėjo būti įsimaišiusi kraike arba šiene, nupjautame pra- 
ėjusį rudenį ir išdžiovintame. Bet be reikalo prieš žolelę 
nenusiteik, ji puikiai gydo ilgai neužsitraukiančias žaizdas. 
Visi laukiniai augalai gali praversti, tik netinkamai vartoja- 
mi jie pridaro bėdos. - Jis atsargiai įsikišo sudžiūvusį stie- 
belį į užantį ir apkabino ją per pečius: — Na, eime, kartu pa- 
žiūrėsime į tą jaunuolį. 

Popietė jau buvo įpusėjusi, broliai vienuoliai tokiu metu 
dirbo, o mokiniai bei novicijai, atlikę užduotis, žaidė. Jiedu 
priėjo bažnyčią, pakeliui nesutikę nieko, tik keletą bedūks- 
tančių vaikėzų, ir įžengė į vėsią, blankiai apšviestą patalpą. 

Paslaptingasis iš pilies griovio ištrauktas jaunuolis, įvy- 
niotas į paprastą drobulę, gulėjo ant neštuvų presbiterijoje; 
galva ir veidas buvo neuždengti. Neryški, tačiau pakanka- 
mai skaidri šviesa sklido tiesiai virš jo; reikėjo vos kelių 
minučių, kad tokią skaisčią vasaros popietę akys priprastų 
prie blausaus švytėjimo viduje, ir netrukus jau buvo galima 
aiškiai jį įžiūrėti. Godita stovėjo įsmeigusi akis, nė žodžio 
netardama. Be jų, čia nieko daugiau nebuvo, tik tas vaiki- 
nas, todėl jie galėjo tyliai kalbėtis. Tačiau švelniai klausda- 

mas:“ Ar tu jį pažįsti?“, Kedfaelis jau žinojo, koks bus atsa- 
kymas. 

Mergina šalia jo vos girdimai sušnibždėjo: 

— Taip. 

— Eime! - Jis išvedė ją taip pat tyliai, kaip ir buvo atve- 
dęs. Saulės šviesoje ji giliai, sunkiai atsiduso. Ir nieko dau- 
giau nesakė, kol abu saugiai grįžo į herbariumą ir, apsupti 
svaigių vasaros kvapų, susėdo trobelės šešėlyje. 

— Na, tai kas jis toks, tas jaunuolis, sudrumstęs ramybę 
tau ir man? 

— Jo vardas, — tarė ji labai tyliai, tarytum nustebusi, — Ni- 
kolas Feintris. Pažinojau jį, priešokiais susitikdavome... nuo 
to laiko, kai buvau dvylikos. Jis - Fitzalano skvairas, gyve- 
no viename iš šiaurinių dvarų; per keletą pastarųjų metų 
jam ne kartą teko būti raitu savo pono pasiuntiniu. Vargu ar 
Šrusberyje jį kas pažįsta. Jeigu buvo užpultas ir nužudytas 
būtent čia, tai tikriausiai vykdė kokią nors savo pono už- 
duotį. Bet Fitzalanas lyg ir nebeturėjo jokių reikalų šiuose 
kraštuose. —- Suspaudusi galvą abiem rankomis, ji įtemptai 
galvojo. - Suprantate, keletas žmonių Šrusberyje visgi ga- 
Iejo jums pasakyti jo vardą, jei būtų turėję priežasčių ten 
eiti ir ieškoti saviškių. Žinau, kas galbūt papasakotų jums, 
ką jis čia veikė tą dieną ir tą naktį. Bet ar esate įsitikinęs, 
kad jiems nieko blogo neatsitiks? 

— Bent jau ne dėl mano kaltės, - atsakė Kedfaelis, - tą 
aš pažadu. 

— Čia yra mano auklė... ta, kuri mane pas jus atvedė ir 
vadino sūnėnu. Petronila visą gyvenimą tarnavo mano šei- 
mai, ištekėjo vėlai... per vėlai, kad turėtų savo vaikų; jos 
vyras - geras Fitzalano bei mūsų šeimos bičiulis Edrikas 
Flešeris, šio miesto mėsininkų gildijos galva. Jie abu buvo 
artimi Fitzalano patikėtiniai, kai šis paskelbė remsiąs im- 

peratorienę Mode. Jei nueisite ir pasakysite, kad aš jus siun- 
čiau, - slapčiomis tarė Godita, - jie papasakos viską, ką Ži- 
no. Iš karto pamatysite jų krautuvę, ten tokia iškaba su kiau- 
lės galva, mėsininkų gatvelėje. 

Kedfaelis susimąstęs pasitrynė nosį: 

— Jei pasiskolinsiu abato mulą, bus ir greičiau, ir kojoms 
lengviau. Karaliui nereikės laukti, o grįždamas galėsiu stab- 
telėti prie krautuvės. Duok man kokį ženklą, kad jie maty- 
tų, jog manimi pasitiki, ir nebijotų. 

— Petronila moka skaityti ir pažįsta mano rašyseną. Pa- 
rašysiu jai bent eilutę, jei duosite pergamento lapelį, nors 
mažą kampeliuką. - Ji atrodė apimta įkarščio ir tokia pat įs1- 
tempusi kaip ir jis. - Jis buvo linksmas žmogus, tas Niko- 
las, niekada nieko nenuskriaudė, tikrai Žinau, ir niekada ne- 
prarasdavo savitvardos. Dažnai juokdavosi... Bet jei pasa- 
kysite karaliui, kad Feintris palaikė priešingą pusę, jis juk 
labai nepersekios žudiko, ar ne? Pareikš, jog toks jau liki- 
mas, 1r paprašys jūsų daugiau nebesikišti. 

— Pasakysiu karaliui, - tarė Kedfaelis, - kad šį žmogų pa- 
prasčiausiai nužudė, mes žinome kada ir kaip, bet nežino- 
me kur ir kodėl. Ir dar pasakysiu, kad jau aišku, kuo jis var- 
du, - tai ganėtinai kuklus vardas, Steponui jis tikriausiai nie- 
ko nereiškia. Kol kas nieko daugiau negaliu pasakyti, nes ir 
pats nežinau. Net jei karalius tik gūžtelėtų pečiais ir lieptų 
man palikti viską kaip yra, aš vis tiek nepaklusčiau. Mano 
arba Dievo pastangomis, o gal mūsų abiejų, Nikolas Fein- 
tris sulauks teisybės, ir tik tada aš nurimsiu. 


Kadangi jau turėjo pasiskolinęs paties abato mulą, išjo- 
damas brolis Kedfaelis pasiėmė ir Alinos jam patikėtus ge- 
ro audinio drabužius. Buvo įpratęs visas užduotis atlikti iš 
karto, o ne atidėti rytojui, be to, keliaudamas per miestą, 
žinojo sutiksiąs pakankamai elgetų. Kelnes atidavė seny- 

vam vyriškiui valkiaus baltai aptrauktomis akimis, kuris, ša- 
lia pasidėjęs lazdelę ir maldaujamai ištiesęs ranką, sėdėjo 
miesto vartų šešėlyje. Atrodė maždaug tokios pačios figū- 
ros, ojo kelnės buvo su daugybe lopų ir taip nudėvėtos, kad 
netrukus galėjo ir visai suirti. Gera ruda tunika atiteko tra- 
piai ne daugiau kaip dvidešimties metų būtybei, prašiusiai 
išmaldos prie didžiojo kryžiaus, —- vargšui suparalyžiuotam 
drebančiam kvaileliui su nukabusia lūpa, kurį už rankos lai- 
kė ir rūpestingai prižiūrėjo nedidukė sena moteris. Ausis 
veriantys jos palaiminimai lydėjo Kedfaelį iki pat pilies var- 
tų. Priešais save ant balno jis tebeturėjo suvyniotą apsiaus- 
tą, kai, prijojęs prie karaliaus stovyklos sargybinių posto, 
netoliese pamatė į medžio kamieną atremtą luošio Osberno 
vežimėlį ir atkreipė dėmesį į niekam tikusias sutrauktas ko- 
jas bei raumeningas, sudiržusias nuo negyvo svorio tampy- 
mo rankas. Medinės klumpės gulėjo šalia, numestos į žolę. 
Pastebėjęs abitu apsirengusį vienuolį, besiartinantį ant ge- 
ro mulo, Osbernas jas pačiupo ir pasistūmėjęs išvažiavo į 
priekį, tiesiai Kedfaeliui ant kelio. Atrodė keista, kad jis taip 
greitai iriasi, trumpomis atkarpėlėmis, sustodamas pailsė- 
ti; bet vis tiek tai buvo baisiai sukaustytas Dievo tvarinys, 
pusė kūno išvis nejudėjo; Kedfaelis pagalvojo, kad net šil- 
čiausiomis naktimis jis tikriausiai šąla, o žiemą juo labiau. 

— Gerasis broli, —- ėmė meilikauti Osbernas, —- duokite 1š- 
maldos vargšui luošiui, ir Dievas jums atlygins! 

— Taip ir padarysiu, bičiuli, - tarė Kedfaelis, - ir duosiu 
daugiau, negu smulkią monetą. Gali pasimelsti už kilniašir- 
dę ledi, kuri mano rankomis siunčia tau šitą... - Jis paėmė 
nuo balno, išvyniojo ir į perkreiptas apstulbusio elgetos ran- 
kas numetė Džailso Sivardo apsiaustą. 


— Gerai padarėte, kad sąžiningai pranešėte, ką aptiko- 
te, — viską apsvarstes, tarė karalius. - Nieko keisto, kad ma- 

no kaštelionas to nepastebėjo, jis ir taip turėjo daug darbo. 
Sakote, tas žmogus nužudytas iš pasalų, pasmaugtas virve- 
le? Taip niekšiškai žudo plėšikai. Ir dar numetė savo auką 
tarp mano nubaustų priešų, kad nuslėptų nusikaltimą, - to 
aš tikrai nepakęsiu! Kaip jis drįso mane ir mano pareigūnus 
padaryti savo bendrininkais! Tai laikau viešu karaliaus val- 
džios įžeidimu, ir jau vien dėl tokio poelgio noriu, kad nusi- 
kaltėlis būtų sučiuptas ir teisiamas. Kuo, sakėte, tas jau- 
nuolis vardu... Feintris? 

— Nikolas Feintris. Taip man sakė vienas žmogus, atėjęs 
1r pamates jį paguldytą bažnyčioje. Jo šeima gyvena kažkur 
grafystės šiaurėje. Tik tiek apie jį ir žinau. 

— Gali būti, - viltingai mąstė karalius, - kad jis jojo į Šrus- 
berį, norėdamas tarnauti mums. Jau yra prisidėję keletas 
panašių jaunuolių iš šiaurės. 

— Taip, gali, - rimtai pritarė Kedfaelis; iš tikrųjų juk vis- 
kas įmanoma, žmonės kartais išverčia kailius. 

— Ir buvo nužudytas kažkokio miško plėšiko, kuriam pr1- 
reikė jo turto... taip atsitinka! Norėčiau pasakyti, kad mūsų 
keliai saugūs, bet kai dabar čia vėl tokia netvarka, dievaži, 
nedrįsčiau taip tvirtinti. Ką gi, jei norite, ir toliau klausinė- 
kite, stenkitės tai išsiaiškinti, ir kreipkitės į mano šerifą, 
kad vykdytų teisingumą, jei tik pavyks Žudiką surasti. Jis 
žino mano valią. Man nepatinka, kai manimi naudojasi, kad 
pridengtų tokį niekšišką nusikaltimą. 

Tai buvo tiesa, viso dalyko esmė, ir galbūt karaliaus po- 
žiūris nebūtų pasikeitęs, galvojo Kedfaelis, net jeigu jis bū- 
tų žinojęs, kad Feintris - Fitzalano skvairas bei pasiuntinys, 
net jei būtų įrodyta, - o kol kas taip nebuvo, - jog tą naktį, 
kai mirė, jis vykdė maištininko Fitzalano užduotį. Iš visų 
požymių darėsi aišku, kad Stepono karalystėje artimiausiu 
metu dar bus nemažai žudymo ir kad Steponas daugeliu at- 
vejų dėl to labai nesigrauš, bet kai kažkoks pasalūnas sten- 

gėsi pasislėpti jo šešėlyje, — tai karalius suprato kaip mirti- 
ną įžeidimą ir buvo pasiryžęs atkeršyti. Energija ir ištiži- 
mas, geraširdiškumas ir pyktis, gudrūs veiksmai ir nesu- 
prantamas neveiklumas — šios karaliaus Stepono savybės 
nuolatos keitė viena kitą ir visus gąsdino. Tačiau to aukšto, 
malonios išvaizdos, kartais naivaus Žmogaus širdyje visgi 
buvo pasėtas ir nematomas kilnumo grūdas. 

— Aš priimu ir labai vertinu jūsų šviesybės paramą, - nuo- 
širdžiai tarė brolis Kedfaelis, - ir iš visų jėgų stengsiuosi, 
kad būtų įvykdytas teisingumas. Žmogus negali atsisakyti 
Dievo skirtos pareigos. Šito jaunuolio aš žinau tik vardą ir 
išvaizdą, — o atrodo jis kaip tyras, atviraširdis žmogus, - ir 
kad jis niekuo nebuvo apkaltintas, niekas nesiskundė nuo 
jo nukentėjęs, taigi jo mirtis buvo neteisėta. Manau, kad 
jūsų šviesybei tai nepatinka taip pat, kaip ir man. Jei galiu 
tai atitaisyti, taip ir padarysiu. 


Mėsininkų gatvelėje, prie iškabos su kiaulės galva, jis 
buvo sutiktas atsargiai, bet mandagiai, kaip kiekvienas mies- 
telėnas būtų sutikęs vienuolį iš abatijos. Petronila, - apva- 
li, jauki, žila moteriškė, - pakvietė į vidų, ir netrukus būtų 
prasidėjęs paslaugus šokinėjimas aplink svečią, tarsi siena 
atitveriantis įtartinus žmones, bet Kedfaelis iš karto jai pa- 
davė sutrintą, nušiurusį pergamento lapelį, ant kurio Godi- 
ta buvo iš lėto, labai jau sunkiai išvedžiojusi savo vardą ir 
kad šiuo pasiuntiniu pasitiki. Petronila gerai įsižiūrėjo ir, 
net nuraudusi iš džiaugsmo, pro palaimingas ašaras pažvel- 
gė į pagyvenusį, tvirtą, malonios išvaizdos, nuo saulės įde- 
gusį vienuolį. 

— Mano vaikelis! Vadinasi, jai gerai sekasi, mano mažy- 
tei? O jūs ja rūpinatės! Čia ji taip rašo, pažįstu tą keverzo- 
nę, kartu mokėmės. Prižiūrėjau ją, meilutę, beveik nuo gi- 
mimo, tik ją; kaip gaila, kad neturi nei brolių, nei seserų! 

Todėl ir dariau viską kartu su ja, net raidžių mokiausi, kad 
būčiau greta, jeigu jai ko prireiktų. Prisėskite, broli, prisės- 
kite ir papasakokite apie ją, ar gerai jaučiasi, gal jai ko trūks- 
ta, gal galėčiau per jus nusiųsti? Ir dar, broli, kaip mes ją 
saugiai iš ten išgabensime? Ar galės pabūti su jumis, jei 
visa tai užtruks dar kelias savaites? 

Sulaukęs progos įterpti bent žodį į tą nepertraukiamą 
srautą, Kedfaelis papasakojo jai, kaip laikosi jos augintinė ir 
kaip jis ketina ir toliau niekam neleisti jos skriausti. Iki tol 
ir pats dar nebuvo suvokęs, kaip ta mergaitė sugeba užval- 
dyti širdis, netgi visai to nenorėdama. Kol Edrikas Flešeris 
grįžo atsargiai palandžiojęs po miestą ir apšniukštinėjęs kas 
1r kaip, Kedfaelis spėjo galutinai įgyti Petronilos palankumą, 
ir už jį jau laidavo kaip už draugą, kuriuo galima pasitikėti. 

Edrikas patogiai įtaisė savo solidų kūną plačiame krėsle 
1r, iš palengvėjimo gūsingai atsidusęs, tarė: 

— Rytoj atidarysiu krautuvę. Mums pasisekė! Ko gero, 
jis gailisi šitaip atsikeršijęs už tuos, kurių nesugebėjo su- 
čiupti. Uždraudė saviškiams plėšikauti ir greičiausiai pri- 
vers juos paklusti. Jeigu jo noras valdyti būtų teisėtas, o ir 
pats šiek tiek tvirtesnis, aš turbūt jį palaikyčiau. Sunku žmo- 
gui atrodyti kaip didvyriui, kai iš tikrųjų toks nėra. - Jis pa- 
sikišo po savimi didžiules kojas ir pažiūrėjo į žmoną, 0 pas- 
kui, ilgiau, į Kedfaelį: - Ji sako, kad mergaitė parašė jumis 
pasitikinti, ir to pakanka. Pasakykite, ko jums reikia, ir jei- 
gu mes tai turime, būtinai duosime. 

— Dėl mergaitės... - pagyvėjęs atsakė Kedfaelis, - tai aš 
ją saugiai laikysiu, kiek reikės, o kai pasitaikys gera pro- 
ga, išsiųsiu ten, kur ji ir turėtų būti. O dėl mano reikalo... 
taip, jūs galėtumėte padėti. Abatijos bažnyčioje turime pa- 
šarvoję ir rytoj laidosime vieną jaunuolį, kurį jūs tikriau- 
siai pažįstate; jis nužudytas naktį po pilies žlugimo, tą pa- 
čią, kai belaisvius pakorė ir sumetė į griovį. Bet nužudy- 

tas kitoje vietoje ir numestas tarp visų pakartųjų, kad bū- 
tų užkastas be jokių klausinėjimų. Galiu pasakyti, kaip jis 
mirė ir kada. Bet nežinau kur, kodel ir kas tai padarė. Ta- 
čiau Godita sako, kad jo vardas — Nikolas Feintris, ir jis 
buvo Fitzalano skvairas. 

Vienu atsikvėpimu išbėręs visus tuos žodžius, Kedfaelis 
išgirdo ir tiesiog pajuto tarp jų stojusią tylą. Be abejo, jie 
kai ką žinojo, bet taip pat darėsi aišku, jog nebuvo girdėję 
apie jaunuolio mirtį, todėl dabar ta žinia trenkė kaip baisus, 
netikėtas smūgis. 

— Ir dar vieną dalyką galiu pasakyti, - pridūrė Kedfae- 
lis. —- Ketinu sužinoti ir paskelbti visą tiesą apie tą įvykį ir 
pasirūpinsiu, kad už vaikiną būtų atkeršyta. Be to, karalius 
irgi pažadėjo, kad persekios žudiką. Jam tas nusikaltimas 
patinka nė kiek ne labiau negu man. 

Ilgokai patylėjęs, Edrikas paklausė: 

— Tik vienas buvo taip miręs? Antro neradote? 

— O turėjo būti du? Vieno negana? 

— Buvo du, - šiurkščiai atsakė Edrikas. - Dviese 1šjojo 
vykdyti tos pačios užduoties. Kaip ši mirtis visgi išlindo į 
dienos šviesą? Atrodo, tik jūs vienas tai žinote. 

Brolis Kedfaelis patogiau atsilošė ir neskubėdamas vis- 
ką jiems papasakojo. Jeigu 1r pavėluos į mišparus, tiek to. 
Jis brangino ir gerbė savo pareigas, bet jei kartais jos susi- 
kirsdavo, visuomet žinodavo, kuriuo keliu eiti. Goditai bu- 
vo prisakyta be jo niekur iš saugaus prieglobsčio nelįsti, tik 
vėliau, į vakarines pamokas. 

— O dabar, - tarė Kedfaelis, —- verčiau viską man pasa- 
kykite. Juk privalau apsaugoti Goditą, atkeršyti už Fein- 
trį, 1r ketinu abi šias užduotis atlikti kuo geriau, kaip tik 
įstengsiu. 

Jiedu susižvalgė ir be žodžių vienas kitą suprato. Pasa- 
koti ėmėsi vyriškis: 

— Prieš savaitę iki pilies bei miesto žlugimo, kai Fitzala- 
no šeima jau buvo išvykusi, o mes nusprendėme paslėpti 
mergaitę jūsų abatijoje, Fitzalanas pradėjo galvoti, kas atsi- 
tiktų, jeigu jis mirtų. Juk žinote, kad jis nebėgo, kol tie ne- 
buvo įsilaužę pro vartus? Tik per plauką jam paskui pavyko 
perplaukti upę ir pasprukti kartu su Adeniu. Ačiū Dievui! 
Tačiau tą dieną prieš galą Fitzalanas iš anksto pasirengė vis- 
kam, nes nežinojo, mirs ar gyvens. Visos jo brangenybės 
buvo paliktos čia, pas mus, ir jis norėjo, kad jos būtų nuga- 
bentos imperatorienei, jeigu priešai jį nužudytų. Tą dieną 
mes pervežėme jas į Frankvelį; ten aš turiu sodą, taigi pa- 
galvojome, kad nereikės keliauti per tiltą, jeigu staiga tektų 
greitai su jomis išjoti. Ir susitarėme: jeigu kas nors 1š jo 
šalininkų ateis su tam tikru ženklu, - tai buvo niekniekis, 
piešinėlis, bet žinomas tik mums, - jiems turėsime parody- 
ti, kur paslėptos brangenybės, parūpinti žirgus ir visa kita, 
ko galėtų prireikti; tada jie pasiims brangųjį krovinį ir naktį 
išvyks. 

— Taip 1r buvo padaryta? - paklausė Kedfaelis. 

— Taip, tą rytą, kai paėmė pilį. Viskas įvyko taip anksti, 
taip greitai...trauktis buvo per vėlu. Atėjo dviese. Mes nu- 
siuntėme juos per tiltą į kitą pusę palaukti nakties. Ką gi jie 
būtų galėję padaryti dieną? 

— Papasakokite daugiau. Kelintą valandą ryto tie du pa- 
siuntiniai pas jus atėjo, ką jie turėjo pasakyti, kaip gavo nu- 
rodymus? Kiek žmonių žinojo, kas rengiama? Kas galėjo nu- 
girsti, kuriuo keliu jie jos? Kada paskutinį kartą matėte juos 
abu gyvus? 

— Jie atėjo auštant. Jau girdėjome ginklų žvangesį, puoli- 
mas buvo prasidėjęs. Jie turėjo pergamento lapelį su sutar- 
tiniu ženklu — rašalu nupiešta šventojo galva. Papasakojo, 
kad iš vakaro visi ten tarėsi ir Fitzalanas jiems liepė kitą 
dieną iškeliauti, kad ir kas atsitiktų, - nesvarbu, ar jis liks 

gyvas, ar ne, - nugabenti brangenybes imperatorienei, kad 
j1 jas panaudotų gindama savo teises. 

— Taigi visi, dalyvavę tame pasitarime, žinojo, kad tie du 
žmonės išvyks kitą naktį, kai tik pakankamai sutems. Ar jie 
žinojo ir kuriuo keliu? Ar visiems buvo pasakyta, kur pa- 
slėptos brangenybės? 

— Ne, kur paslėpėme, nesakėme niekam, tik kad jos 
Frankvelyje. Tiksliau žinojome tik mudu su Fitzalanu. Tie 
du skvairai turėjo ateiti pas mane. 

— Vadinasi, tie, kurie kėsinosi į brangenybes, nors ir Ži- 
nojo, kada jos bus paimtos, vis tiek negalėjo nubėgti ir pa- 
čiupti greičiau; jiems teko tykoti pakeliui. Jeigu visi Fitzala- 
nui artimi pareigūnai girdėjo, kad krovinys bus gabenamas 
iš Frankvelio į vakarus, į Velsą, tai kelias turėjo būti maž- 
daug aiškus. Kadangi abiejose pusėse ten yra dideli upės 
vingiai, pirmąją mylią, o gal ir daugiau, pasiuntiniai galėjo 
joti tik vienu keliu. 

— Manote, kad kas nors iš tų, kurie žinojo, nusprendė 
vaikinus nužudyti, o auksą pasiimti sau? -paklausė Edri- 
kas. — Vienas iš Fitzalano vyrų? Netikiu! Be to, jie visi, 
bent jau dauguma, kovojo iki galo ir mirė. Du raiteliai nak- 
tį miške galėjo atsitiktinai tapti ten besislapstančių plėši- 
kų aukomis. 

— Vos už mylios nuo miesto sienų? Nepamirškite, jog nu- 
sikaltėlis, nužudęs tą vaikiną, padarė tai netoli Šrusberio 
pilies, kad turėtų pakankamai laiko ir priemonių jo kūnui 
atgabenti ir numesti į griovį tarp kitų, kol nesibaigė naktis. 
Beje, jis, matyt, puikiai žinojo, jog tie kiti tikrai ten bus. Ką 
gi... jie atėjo, parodė sutartinį ženklą ir papasakojo apie iš 
vakaro parengtą planą, kad ir kas atsitiktų... Tačiau tai, kas 
atsitiko, atsitiko daug anksčiau, pasielgta buvo daug žiau- 
riau, negu visi tikėjosi, ir tai daroma paskubomis. O pas- 
kui? Jūs nuėjote su jais į Frankvelį? 

— Taip. Ten turiu sodą bei daržinę, kur jie su žirgais ir 
slėpėsi iki tamsos. Brangenybės buvo sukrautos į dvi poras 
balnakrepšių, — vienas žirgas su raiteliu nebūtų galėjęs vi- 
so krovinio panešti, - ir paslėptos mano žemėje, išdžiūvu- 
sio šulinio ertmėje. Aš juos saugiai palydėjau į daržinę ir 
maždaug devintą valandą ryto ten palikau. 

— O kada jie ketino išvykti? 

— Sakė, kai visai sutems. Ar jūs tikrai manote, kad Fein- 
tris buvo nužudytas vos tik išjojęs? 

— Be jokios abejonės. Jeigu žudikas tai būtų padaręs už 
kelių mylių, tai ir kūno būtų atsikratęs kaip nors kitaip. 
Tai buvo iš anksto suplanuota, ir gana gudriai. Bet nepa- 
kankamai. Jūs gerai pažinojote Feintrį... bent jau aš taip 
supratau iš Goditos pasakojimo. O kas buvo tas kitas? Jį 
17g1 pažinojote? 

Edrikas 1š lėto, sunkiai tarė: 

— Ne! Man pasirodė, kad Nikolas neblogai jį pažįsta, jie 
elgėsi kaip artimi bičiuliai, bet Nikolas visuomet lengvai pri- 
sileisdavo naujus draugus. Anksčiau to vaikino nebuvau ma- 
tęs. Jis iš kito Fitzalano dvaro šiaurėje. Sakėsi esąs Torol- 
das Blandas. 

Jie papasakojo viską, ką žinojo, 1r dar šiek tiek daugiau, 
negu išreiškė žodžiais. Suraukti susirūpinusio Edriko ant- 
akiai buvo labai iškalbingi. Pažįstamas jaunuolis, kuriuo jie 
pasitikėjo, rastas negyvas; nepažįstamasis - dingęs, 0 su juo 
1r visos Fitzalano brangenybės: auksiniai indai, monetos 1r 
papuošalai, turėję patekti į imperatorienės iždą. Kiekvie- 
nas galėjo susigundyti. Žudikas, be jokios abejonės, žinojo 
viską, ką jam reikėjo žinoti, kad užvaldytų turtą; o kas galė- 
jo Žinoti bent pusę to, ką žinojo antrasis pasiuntinys? Kitas 
greičiausiai būtų tykojęs grobio pakeliui. Toroldui Blandui 
net nebūtina buvo laukti. Juk jie visą dieną kartu slėpėsi 

Edriko daržinėje. Gal Nikolas Feintris mirė, taip iš jos ir 
neišjojęs? Permestą per arklį, jį nugabeno į griovį prie pi- 
lies, o paskui vienas raitelis su dviem žirgais išvyko į vaka- 
rus, į Velsą. 

— Ir dar kai kas tądien atsitiko... — tarė Petronila, kai Ked- 
faelis pakilo eiti. - Maždaug antrą valandą, kai karaliaus ka- 
riai pastatė sargybinius ant abiejų tiltų ir nuleido pakelia- 
mąjį, atėjo j1s — Hiujis Beringeris, kuris seniai buvo susiža- 
dėjęs su mano mergaite, - dėjosi labai susirūpinęs dėl 
Goditos ir klausė, kur galėtų ją rasti. Ar pasakiau? Ne, kuo 
jūs mane laikote?! Paaiškinau, kad ją išvežė dar prieš gerą 
savaitę iki miesto žlugimo ir mums nesakė kur, bet aš ma- 
nau, kadjijau toli, saugiai pasprukusi iš Stepono šalies. Mes 
juk puikiai supratome, kad jis atskubėjo Stepono siųstas, 
kitaip jo nebūtų taip greitai praleidę. Prieš eidamas medžioti 
mano Goditos, jis buvo karaliaus stovykloje, taigi tikrai ne 
iš meilės jos ieško. Ji labai vertinga, kaip masalas norin- 
tiems sučiupti jos tėvą, o gal ir Fitzalaną. Pasistenkite, kad 
mano meilutė nepakliūtų jam į akis, nes girdėjau, jog Be- 
ringeris dabar gyvena abatijoje. 

— Jis čia buvo tą pačią popietę? —- susirūpinęs primygti- 
nai paklausė Kedfaelis. - Taip, taip, gerai prižiūrėsiu, kad ji 
laikytųsi toliau nuo jo, ir pats numačiau tą pavojų. Bet jūs 
juk jam esant neužsiminėte apie Feintrio užduotį? Nepasa- 
kėte nieko, kas būtų jį privertę pastatyti ausis? Jis labai lan- 
dus ir slapukas! Ne... ne, atleiskite, žinau, kad jokiu būdu 
neprasitartumėte. Ką gi, ačiū už pagalbą, būtinai pranešiu, 
jei kas paaiškės. 

Kedfaelis jau buvo prie durų, kai Petronila apgailestau- 
dama tarė: 

— O jis atrodė toks mielas vaikinas, tas Toroldas Blan- 
das! Ir kaip gali nuspėti, ką slepia geras, paprastas veidas? 

— Toroldas Blandas! — Godita tą vardą ištarė lėtai, skie- 
menimis, lyg norėdama pasitikrinti. — Tai saksų vardas. Jų 
ten daug, tuose šiauriniuose dvaruose, - geros, senos kil- 
mės. Bet šito aš nepažįstu. Matyt, niekada nebuvau sutiku- 
si. O Nikolas su juo gerai sutarė, artimai bendravo? Nikolas 
buvo draugiškas, bet ne kvailas, be to, jie berods panašaus 
amžiaus, jis tikriausiai puikiai jį pažinojo. Ir vis dėlto... 

— Taip, - pasakė Kedfaelis, — suprantu! Vis dėlto! Mielo- 
ji, aš toks pavargęs, negaliu daugiau galvoti. Einu į vakari- 
nes pamaldas, paskui į lovą, tau irgi reikėtų. O rytoj... 

— Rytoj, - pajutus! jo prisilietimą ir stodamasi tarė ji, — 
mes palaidosime Nikolą. Mes! Tam tikra prasme jis buvo 
mano draugas, todėl aš būtinai dalyvausiu. 

— Gerai, meilute, - žiovaudamas atsakė Kedfaelis ir ap- 
kabinęs nusivedė ją su dėkingumu, liūdesiu bei viltimi pa- 
simelsti už pasibaigusią dieną. 

los Feintrį su derama pa- 


garba palaidojo po akmeniniu antkapiu abatijos bažnyčios 
skersinėje navoje, - tai visi suprato kaip ypatingą privilegi- 
ją. Jis buvo toks tik vienas iš daugybės nužudytų, taigi jo 
išskirtinumą reikėjo kaip nors pažymėti, be to, ir vietos vi- 
duje buvo daugiau negu lauke, ir darbo mažiau. Abatą Heri- 
bertą šio pasaulio įvykiai vis labiau slėgė, jis jautėsi nusi- 
vylęs, taigi mielai priėmė vienišą svečią - ne pilietinio karo 
apraišką, o šiaip kažin kokio Žmogaus piktų kėslų bei žiau- 
rumo auką. Kol kas neatrodė labai tikėtina, bet kada nors 
Nikolas galėjo tapti netgi šventuoju. Jis buvo paslaptingas, 
neleistinai nužudytas, jaunas, iš pažiūros tyros širdies, nie- 
kuo nenusidėjęs, - iš tokių ir daromi šventieji kankiniai. 
Alina Sivard dalyvavo laidotuvių apeigose; kartu ji atsi- 
vedė - neaišku, tyčia ar ne, - ir Hiujį Beringerį. Dėl to jau- 
nuolio Kedfaelis vis labiau nerimavo. Tiesa, jis nesielgė prie- 
šiškai ir nepersistengė ieškodamas sužadėtinės, 0 gal ir iš- 
vis neieškojo. Bet laisva, netgi įžūli jo laikysena kažkuo 
baugino: tas vos pastebimas kandus šypsnys ir atviros, ty- 
ros juodos akys, kai kartais jie žvilgsniais susidurdavo su 
Kedfaeliu. „Žinoma, — galvojo Kedfaelis, — būsiu daug laimin- 
gesnis, kai pagaliau pavyks mergaitę saugiai iš Čia išsiųsti, 
o kol kas reikia bent jau neleisti jai rodytis ten, kur yra jis“. 

Pagrindiniai abatijos sodai bei daržai driekėsi už vienuo- 
lyno ribų, anapus didžiojo kelio, trąšioje lygumoje palei Gė- 
jos upę; tolimajame šio derlingo ploto gale, šiek tiek aukš- 
čiau, plytėjo javų laukas. Jis buvo beveik priešais pilį, netoli 
karaliaus stovyklos, todėl per apsiaustį šiek tiek nukentė- 
jo; ir nors tai, kas liko, jau prieš savaitę atrodė pribrende 
pjūčiai, visgi buvo per daug pavojinga ten lįsti. Dabar, kai 
pagaliau viskas nurimo, vienuoliai skubėjo gelbėti tokį bran- 
gų derlių, todėl buvo telkiami visi, galintys padėti, kad dar- 
bas būtų atliktas per vieną dieną. Antrasis abatijos malūnas 
stovėjo lauko gale ir dėl tų pačių pavojų buvo apleistas, kaip 
tik tuo metu, kai jo labiausiai reikėjo, be to, jis irgi nuken- 
tėjo, nepataisius jo nebuvo galima naudoti. 

— Eisi su pjovėjais, - pasakė Kedfaelis Goditai. - Mano 
nykščiai subadyti, be to, šiaip ar taip, norėčiau tave bent 
dienai išsiųsti iš vienuolyno. 

— Be jūsų? — nustebusi paklausė Godita. 

— Aš privalau pasilikti čia 1r viską stebėti. Jei iškils koks 
pavojus, dumsiu pas tave, kiek tik kojos neš. Bet nebijok, 
nieko tau neatsitiks, niekas neturės laiko gerai į tave į51- 
žiūrėti, kol grūdai nebus suvežti į klėtis. Dėl viso pikto lai- 
kykis prie brolio Atanazijaus, jis aklas kaip kurmis, neat- 
skirtų elnio nuo stirnos. Tik atsargiai mojuok pjautuvu, ne- 
grįžk be kojos! 

Pagaliau ji laimingai iškeliavo su pjovėjų minia, visai pa- 
tenkinta, kad galės pasivaikščioti ir pasižvalgyti aplinkui. 
Be jokios baimės. „Gal ir blogai, kad nebijo, - priekabiai gal- 
vojo Kedfaelis, - kita vertus, juk turi čia seną kvailį, bijantį 
už ją, — kaip kadaise turėjo auklę, kuri iki šiol ją globoja kaip 
višta viščiuką“. Jis pažiūrėjo, kaip jie, išėję pro vartininko 
namelį, tolsta keliu Gėjos link, o paskui, lengviau atsidu- 
sęs, grįžo prie savo darbų vidiniame sodelyje. Atsiklaupęs 
spėjo tik truputį paravėti, ir staiga už nugaros įžūlus, leng- 

vabūdiškas balsas, beveik toks pat tylus kaip ir žingsniai 
per žolę, kurių jis negirdėjo, tarė: 

— Vadinasi, čia jūs praleidžiate ramesnes valandas. Dide- 
lė permaina, ir daug maloniau, negu rinkti lavonus. 

Brolis Kedfaelis pabaigė ravėti paskutinį mėtų lysvės 
kampelį, paskui atsisuko ir pamatė Hiujį Beringerį: 

— Maloni permaina, tikrai. Tikėkimės, tokios pjūties Šrus- 
beryje daugiau nebebus. 

— Tai sužinojote to neatpažintojo vardą? Kaip jums pa- 
vyko? Berods niekas šiame mieste nebuvo anksčiau jo su- 
tikęs. 

— Galų gale viskas paaiškėja, - pamokomai tarė brolis 
Kedfaelis, - jei pakankamai ilgai lauki. 

- Ir visi ieškomieji atsiranda? Žinoma, - nusišypsojo Be- 
ringeris, - jūs juk nepasakėte, k:ek yra pakankamai ilgai. Jei 
žmogus, sulaukęs aštuoniasdešimties, pagaliau rastų tai, ko 
ieškojo, kai buvo dvidešimtmetis, jis kai kam gal pasirodytų 
nelabai dėkingas. 

— O gal daug anksčiau liautųsi to troškęs? — abejingai at- 
sakė brolis Kedfaelis. - Juk dažniausiai taip 1r baigiasi visi 
troškimai. Gal jūs irgi ko nors čia ieškote, herbariume? Gal 
galėčiau padėti? Ar tik šiaip domitės paprastomis mano žo- 
lelėmis? 

— Ne, — prisipažino Beringeris, dar plačiau nusišypso- 
JęS, — vargu ar tai, ką noriu sužinoti, yra paprasta. - Jis nu- 
signybo mėtos šakelę, sutrynė tarp pirštų ir prisikišo pir- 
miausia prie nosies, o paskui ragaudamas sukando tvirtais 
baltais dantimis. — Ir ko gi galėtų toks kaip aš čia ieškoti? 
Keletą kadaise galbūt esu susargdinęs, bet gydyti tikrai ne- 
moku. Girdėjau, broli Kedfaeli, jog nemažai pamatėte ir nu- 
veikėte prieš tapdamas vienuoliu. Jums tikriausiai labai 
nuobodu čia po tokių mūšių, kai nebėra priešų, su kuriais 
reikėtų kovoti? 

— Na, pastaruoju metu tai tikrai nenuobodu, - atsakė Ked- 
faelis, raudamas tarp čiobrelių išdygusią ožkarožę. - O dėl 
priešų... šėtonas visur įlenda, net į vienuolyną, bažnyčią ar 
herbariumą. 

Beringeris atmetė galvą ir ėmė garsiai juoktis, net trumpi 
juodi plaukai kilnojosi jam ant kaktos: 

— Tik veltui gaištų, atėjęs ieškoti bėdos ten, kur esate 
jūs! Bet vargu ar jis nujaučia, kad gali atbukinti savo ragus 
į čia laukiantį seną kryžiuotį! Užuominą supratau! 

Nors atrodė, kad Beringeris beveik nesisukioja į šalis 1r 
nekreipia jokio dėmesio į tai, kas vyksta aplinkui, bet iš tik- 
rųjų pro juodas jo akis nepraslydo niekas, ir ausys visą laiką 
buvo įtemptos, net kai jis juokėsi bei laidė sąmojį. Jis jau 
spėjo suprasti, kad įmantriai kalbantis gražus berniukas, apie 
kurį anądien naiviai pasakojo Alina, šįkart tikrai nepasiro- 
dys, ir dar daugiau: buvo aišku, kad brolis Kedfaelis nė kiek 
nesusijaudintų, net jei svečias pradėtų kaišioti nosį į visus 
sodo kampus, uostyti kiekvieną padžiautą žolę 1r stebeilyti 
į visokius trobelėje sustatytus nuovirus, - vis tiek jam ne- 
pavyktų nieko sužinoti. Antklodė nuo suolo buvo nuimta, 
dabar ant jo stovėjo didelė grūstuvė bei švelniai burbuliuo- 
jantis stiklinis vyno indas. Beringeris niekur nematė jokių 
Goditos pėdsakų. Berniukas buvo toks pat kaip kiti ir mie- 
gojo miegamajame, kartu su visais. 

— Ką gi, netrukdysiu jums toliau švarintis, - tarė Berin- 
geris, - Ir savo plepalais nejauksiu jūsų minčių. O gal duo- 
site man kokio darbo? 

— Nejaugi karalius nedavė? - susirūpinęs paklausė Ked- 
faelis. 

Dar vienas skardaus juoko priepuolis patvirtino, kad smū- 
gis buvo taiklus: 

— Ne, dar ne, tačiau tikrai duos. Negali amžinai įtarinėti 
1r neprisileisti tokio talento. Nors... tiesą sakant, išmėgini- 

mui vieną užduotį visgi pavedė, bet man nekaip sekasi. — 
Jis nusiskynė kitos mėtos viršūnėlę, patrynė ir pasimėgau- 
damas sukando dantimis. — Broli Kedfaeli, jūs - blaiviausiai 
mąstantis ir veikiantis Žmogus šiuose kraštuose. Jei man 
reikėtų jūsų pagalbos... juk iš karto neatsisakytumėte, ge- 
rai nepagalvojęs? 

Brolis Kedfaelis atsitiesė, net nugara girgžtelėjo, 1r ne- 
skubėdamas, įdėmiai pažvelgė į Beringerį: 

— Drįstu manyti, - atsargiai tarė jis, - kad niekada nieko 
nedarau gerai nepagalvojęs, nors protui kartais tenka gana 
greitai raityti padus, kad neatsiliktų nuo veiksmų. 

— Taip ir tikėjausi, - nusišypsojęs saldžiu balsu pasakė 
Beringeris. - Įsidėmėsiu tai kaip pažadą. - Jis vos pastebi- 
mai, grakščiai nusilenkė ir iš lėto nuėjo kiemo link. 


Pjovėjai grįžo kaip tik prieš mišparus, - įraudę nuo sau- 
lės, pavargę ir išmušti prakaito, bet nupjovę visus javus ir 
sukrovę juos į stirtas. Po vakarienės Godita greitai išsmu- 
ko iš valgyklos ir pribėgusi timptelėjo Kedfaelį už abito 
rankovės: 

— Broli Kedfaeli, eime! Labai svarbu! - Jis pajuto, kad 
jos ranka virpa iš susijaudinimo. Nuo įtampos persimainiu- 
siu balsu ji sušnibždėjo: - Iki vakarinių pamaldų dar spėsi- 
me... eime atgal į tą lauką. 

— Kas? — tyliai paklausė jis, nes netoliese buvo gal tuzi- 
nas Žmonių, galinčių išgirsti garsiau ištartą žodį, o Godita 
neatrodė panaši į moterį, kuri jaudintųsi dėl niekų. - Kas 
tau atsitiko? Ką ten palikai, kad reikia taip skubėti? 

— Žmogų! Sužeistą žmogų! Jis buvo upėje, įvytas į van- 
denį kažkur toliau, paskui: atplaukė pasroviui. Nedrįsau 11- 
giau pasilikti ir paklausinėti, tik žinau, kad jam reikia pa- 
galbos. Be to, jis alkanas! Praleido ten visą naktį ir dar šią 
dieną... 

— Kaip jį radai? Buvai viena? Niekas daugiau nežino? 

— Niekas. - Ji dar smarkiau sugriebė Kedfaelio rankovę 
ir iš drovumo net prikimusi sušnibždėjo: — Buvo tokia ilga 
diena... Paėjau į šalį... teko eiti gana toli, į krūmus prie 
malūno. Niekas nematė... 

— Žinoma, vaikeli! Suprantu! — Ačiū Dievui, kad berniu- 
kai, to paties amžiaus kaip ji, buvo laikomi griežtai ir į tokį 
rafinuotumą neatkreipė dėmesio. O brolis Atanazijus nebū- 
tų pastebėjęs ir jam už nugaros trenkusio perkūno. - Jis buvo 
ten, krūmuose? Ir tebėra? 

— Taip. Atidaviau duoną ir mėsą, kurią turėjau pasiėmu- 
si, ir pasakiau, kad grįšiu, kai tik galėsiu. Drabužiai išdžiū- 
vę jam ant kūno... rankovė kruvina... Bet manau, kad išsi- 
kapstys, jeigu 745 juo pasirūpinsite. Galėtume paslėpti ma- 
lūne — kol kas niekas ten neina. - Ji buvo viską gerai 
apgalvojusi ir dabar tempė Kedfaelį prie trobelės herbariu- 
me, o ne tiesiai prie vartų. Žinojo, kad reikės vaistų, drobės 
atraižų, maisto. 

— Kokio jis amžiaus, - paklausė Kedfaelis, jau labai ne- 
besisaugodamas, nes niekas nebegalėjo išgirsti, - tas tavo 
sužeistasis? 

— Jaunas, — meiliai atsidususi, ištarė ji. — Vargu ar vyres- 
nis už mane. Ir persekiojamas! Jis, be abejo, mano, kad esu 
berniukas. Kai daviau atsigerti vandens iš savo butelio, pa- 
vadino mane Ganimedu... 

„Na, na, - galvojo Kedfaelis, pirma jos bėgdamas į tro- 
belę, - ko gero, tas jaunuolis dar ir mokytas!“ 

— Taigi, Ganimedai, - tarė jis, brukdamas drobės ritinį, 
antklodę bei gydomojo balzamo indelį jai į rankas, — susi- 
kaišiok kur nors po drabužiais, kol aš pripilsiu šitą buteliu- 
ką ir paimsiu maisto. Truputį manęs čia palauk, tuoj eisime. 
O tada galėsi viską papasakoti apie tą vaikiną, nes anapus 
kelio mūsų tikrai niekas negirdės. 

Iš tikrųjų: pakeliui, apimta įkarščio bei palengvėjimo, ji 
išliejo tai, ko nedrįso sakyti dienos šviesoje. Dar nebuvo 
sutemę, tvyrojo jauki prieblanda, kurioje jie vienas kitą ma- 
tė aiškiai, tačiau be spalvų. 

— Krūmai ten tankūs. Išgirdau, kaip jis krustelėjo ir su- 
dejavo, ir priėjau pažiūrėti. Jis atrodo kaip išauklėtas jau- 
nuolis iš kilmingos šeimos, gal skvairas. Taip, kalbėjo su 
manimi, bet... nepasakė nieko, panašu į pokalbį su užsispy- 
rusiu vaiku. Toks nusilpęs... tas kraujas ant peties bei ran- 
kos... ir dar mėgino juokauti... Bet, matyt, manimi pasitiki 
1r žino, kad jo neišduosiu. — Ji strypčiojo šalia Kedfaelio per 
aukštą ražieną, kur tuoj turėjo būti atvarytos ganytis abati- 
jos avys, kad pasisotintų ir savo mėšlu patreštų lauką. — 
Atidaviau jam, ką turėjau, liepiau ramiai gulėti ir pasakiau, 
kad atsivesiu ką nors į pagalbą, kai tik sutems. 

— Dabar jau netoli, tu eik pirma. Tave jis pažįsta. 

Jau žibėjo žvaigždės, nors saulė nebuvo nusileidusi; tos 
malonios rugpjūčio šviesos jų pripratusioms akims turėjo 
pakakti dar bent valandą ar daugiau, o nuo svetimų prie- 
blanda juos dengė tarsi šydas. Godita ištraukė iš Kedfaelio 
gniaužto ranką, kuria laikėsi įsikibusi kaip vaikas, kol ėjo 
per ražieną, ir ėmė brautis pirmyn, į žemų, linguojančių krū- 
mų tankmę. Kairėje pusėje, vos už kelių jardų, tekėjo tamsi 
upė, tik ramus vandens sruvenimas, kaip tylus tvinkčioji- 
mas, drumstė tylą, ir kartais sidabru sumirgėdavo sūkuriai. 

— Nebijok! Čia aš - Ganimedas! Ir bičiulis, kuris mums 
padės! 

Prietemoje po krūmu sujudėjo tamsi figūra, ir jie išvydo 
balkšvą veido ovalą bei susivėlusius beveik tokius pat blyš- 
kius plaukus. Pusiau įžiūrimas nepažįstamas Žmogus viena 
ranka buvo atsirėmęs į žolę ir pasikėlęs ant alkūnės. „Bent 
jau kaulai nesulaužyti“, — apsidžiaugęs pagalvojo Kedfaelis. 
Iš sunkaus kvėpavimo galima buvo suprasti, kad vaikinas 

kenčia skausmą ir yra sužeistas, bet ne mirtinai. Jaunas, 
prislopintas balsas tarė: 

— Ačiū, berniuk! Bičiulių man tikrai reikia... 

Kedfaelis priklaupė šalia jaunuolio ir pakišo petį jam at- 
siremti: 

— Pirmiausia, kol nepradėjome tavęs judinti, sakyk, kur 
žaizda? Atrodo, niekas neišnarinta... 17 kaulai nelūžę, - pa- 
tenkintas niurnėjo Kedfaelis, abiem rankom čiupinėdamas 
visą vaikino kūną bei galūnes. 

— Tik įpjovimai, —- sunkiai sustenėjo sužeistasis ir net aik- 
telėjo, kai Kedfaelis palietė skaudamą vietą. - Išbėgo pakan- 
kamai kraujo, kad mane išduotų, bet upėje... Vos nenusken- 
dau... jie tikriausiai mano, kad negyvas... — Jis lengviau at- 
siduso, pajutęs, kokios įgudusios rankos jį maigo. 

— Maistas bei vynas laikui bėgant sugrąžins tau prarastą 
kraują. Ar gali atsistoti ir eiti? 

— Galiu, - ryžtingai atsakė pacientas, tačiau, mėgindamas 
tai įrodyti, griuvo atgal ir vos nepatiesė abiejų rūpestingų 
savo pagalbininkų ant žemės. 

— Ne, tiek to, padarysime geriau. Smarkiai į mane įsi- 
kibk, užeik už nugaros... Dabar apkabink rankomis man 
kaklą... 

Jis buvo aukštas, bet lengvas. Kedfaelis pasilenkė į prie- 
kį, drūtomis rankomis apglėbė laibas, raumeningas šlau- 
nis ir patikimai, kad nenustotų pusiausvyros, užsivertė svo- 
rį ant tvirtos nugaros. Vaikino drabužiai dar atsidavė upės 
drėgme. 

— Aš jums per sunki našta, - sunerimo jis. - Galėjau 
pats eiti. 

— Darysi, kaip sakau, ir nesiginčyk. Godrikai, eik pirmas 
ir pažiūrėk, ar nieko nematyti. 

Iki malūno šešėlio buvo netoli. Tamsus statinys dunkso- 
jo žėrinčio dangaus fone, didžiulio apatinės mūšos rato tar- 

pai žiojėjo kaip švarplės tarp dantų. Godita kilstelėjusi at- 
vėrė pasvirusias duris ir apčiuopomis žengė į tamsą. Kairė- 
je pro siaurus grindų plyšelius ji matė besisukančio apačio- 
je srūvančios upės vandens mirgėjimą. Net tokią karštą, sau- 
są vasarą, nusekęs labiau negu visada, Severnas tekėjo 
greitai ir tyliai. 

— Palei sieną į kranto pusę turėtų būti sukrauta daug sau- 
sų maišų, - sunkiai alsuodamas tarė Kedfaelis jai už nuga- 
ros. — Atsargiai nueik ir surask. - Po kojomis šiugždėjo pra- 
ėjusio derliaus pelų sluoksnis, smulkios dulkelės kilo aukš- 
tyn ir kuteno nosis. Godita apgraibomis nuslinko iki kampo 
ir paskleidė ten maišus, padarė storą, patogų čiužinį ir net 
iš dviejų sulankstytą pagalvę. - Dabar paimk šitą savo ilga- 
kojį garnį už pažastų ir padėk man iš lėto jį paguldyti... Štai, 
lova ne prastesnė už manąją vienuolyno miegamajame! Už- 
daryk duris, noriu pasišviesti, kad jį matyčiau. 

Kedfaelis turėjo atsinešęs nemažą žvakigalį, o ant girna- 
pusės pabarstyta sausų pelų sauja buvo puikiausia pintis ki- 
birkščiai įskelti. Kai žvakė jau degė ramiai, jis pastatė ją ant 
smilkstančių pelų: šitaip užgesino likusią liepsną, kuri ga- 
lėjo įsiplieksti labiau ir išplisti, 17 pasidarė saugią Žžvakidę, 
nes vaškas suminkštėjo ir vėl sustingo. 

— Dabar tave apžiūrėsime! 

Dėkingas jaunuolis atsilošė ir garsiai atsiduso, nuolan- 
kiai atsisakydamas atsakomybės už save. Tik dvi nenuora- 
mos akys, - kažin kokios šviesios, aiškiai neįžiūrimos spal- 
vos, - gyvai žvelgė į juos iš purvino, pavargusio veido. Di- 
delė, išraiškinga burna, nors persikreipusi nuo išsekimo, 
vis tiek šypsojosi, o susivėlę ir nuo nešvaraus upės van- 
dens sulipę plaukai ištrinkti turėjo būti gelsvi kaip šiaudai. 

— Vienas iš jų, kaip matau, perdūrė tau petį, - tarė Ked- 
faelis, abiem rankom atraišiodamas ir nuvilkdamas tamsią 
tuniką, kurios viena rankovė buvo net sųstirusi nuo sudžiū- 

vusio kraujo. - Dabar marškinius... tau reikės naujų drabu- 
žių, bičiuli, kai norėsi išeiti iš šio viešbučio. 

— Vargu ar įstengsiu apmokėti sąskaitą, — narsiai nusi- 
šypsojes, atsakė vaikinukas ir staiga iš skausmo garsiai įkvė- 
pė, kai Kedfaelis atplėšė rankovę nuo žaizdos. 

— Mūsų kainos nedidelės. Sąžiningai viską papasakok, ir 
būsi atsiskaitęs už tokį svetingumą, kokį tau čia siūlome. 
Godrikai, vaikine, man reikia vandens... upės vanduo bus 
geriau negu jokio. Pasižvalgyk, gal rasi indą, kuriame galė- 
tum atnešti. 

Tarp nuolaužų po ratu ji surado sveiką didelio ąsočio pu- 
sę, - matyt, kažkieno paliktą, kai nudužo rankena bei sna- 
pelis, - stropiai ją išvalė savo tunikos padurkais ir klusniai 
išėjo atnešti vandens; Kedfaelis tikėjosi, kad nieko jai ne- 
nutiks. Upė prieš malūną buvo švaresnė negu apačioje, be 
to, ji turėjo ilgiau užtrukti, taigi jis spėjo atsegti vaikinui 
diržą, nutempti batus bei kelnes ir išskleista antklode pri- 
dengti nuogumą. Per dešinę šlaunį ėjo ilga, bet negili pjau- 
tinė žaizda, - atrodė, jog smogta kardu, - visa šviesi oda nu- 
sėta mėlynėmis, o ant kaklo, iš kairės, buvo matyti keistas 
plonas, nutrūkstantis įbrėžimas, ir labai panaši žymė išori- 
nėje dešinio riešo pusėje. Ką tik užgije tamsūs ruožai, atsi- 
radę diena ar dviem anksčiau, negu kitos žaizdos. 

— Be jokios abejonės, - garsiai mąstė Kedfaelis, - pasta- 
ruoju metu įdomiai gyvenai. 

— Džiaugiuosi, kad išvis dar gyvas, - sumurmėjo vaiki- 
nas, apimtas neįprastos ramybės ir jau beveik miegodamas. 

— Kas tave persekiojo? 

— Karaliaus pakalikai - kas gi daugiau? 

— Ir nesiliaus? 

— Žinoma. Bet po kelių dienų nebebūsiu jums našta... 

— Dabar apie tai negalvok. Pasisuk šiek tiek į mane... 
taip! Aprišime šlaunį, ji gana švari, jau gyja. Skaudės. 

Iš tikrųjų, jaunuolis visas įsitempė ir aiktelėjo, bet nesi- 
skundė. Kedfaelis spėjo aprišti žaizdą ir pakišti po antklo- 
de, kol Godita grįžo su vandens pilna ąsočio šuke. Kadangi 
nebuvo rankenos, ji nešė ją abiem rankom. 

— Dabar apžiūrėsime petį. Iš čia ir išbėgo tiek kraujo. 
Pataikė strėlė! - Išorinėje kairės rankos pusėje, žemiau pe- 
ties, žiojėjo įžambus pjūvis, iki pat kaulo, net buvo matyti 
bjauriai atsivertusi mėsa. Kedfaelis ėmė valyti iš žaizdos 
kraujo krešulius, paskui kraštus smarkiai suspaudė ir už- 
dėjo viename iš augalinių balzamų pamirkytą minkštą dro- 
bės skiautę. - Kad geriau užsitrauktų, - paaiškino, standžiai 
vyniodamas ant rankos tvarstį. - Štai... dabar tau reikėtų 
pavalgyti, bet ne per daug, nes esi pervargęs ir iš to nebūtų 
naudos. Čia mėsa, sūris, duona... ir pasilik šiek tiek rytui, — 
kai pabusi, tikriausiai pasijusi išbadėjęs. 

— Jei dar liko vandens, - kukliai paprašė jaunuolis, - no- 
rėčiau nusiprausti rankas ir veidą. Aš toks purvinas! 

Godita atsiklaupė šalia jo, sudrėkino ąsotyje drobės skiau- 
telę ir, užuot padavusi jam į ranką, ėmė labai uoliai prausti 
pati; nuo plačios, atviros kaktos ji nubraukė išsidraikiusius 
plaukus, rūpestingais pirštais net iššukavo keletą ypač su- 
sivėlusių sruogų. Jaunuolis iš pradžių nustebo, o paskui gu- 
lėjo ramiai, nuolankiai atsidavęs išganingiems jos prisilieti- 
mams, tik akys, jau be purvinų šešėlių, atidžiai stebėjo virš 
jo palinkusį veidą ir tolydžio plėtėsi iš pagarbios nuostabos. 
Per visą tą laiką ji vargu ar ištarė bent žodį. 

Vaikinas buvo toks pervargęs, kad beveik nevalgė, o ne- 
trukus ir išvis nuleipo. Kelias akimirkas šitaip, limpančiais 
vokais, pagulėjo, žiūrėdamas į savo išgelbėtojus ir kažką gal- 
vodamas. Paskui mieguistu balsu tarė: 

— Privalau pasakyti jums vardą... kai dėl manęs tiek pa- 
darėte... 

— Rytoj, - griežtai nutildė jį Kedfaelis. - Dabar tau nau- 
dingiausia gerai pamiegoti, o čia, manyčiau, esi saugus. Štai, 
išgerk, - kad nesupūliuotų žaizdos, be to, tave nuramins. — 
Tai buvo stiprūs paties paruošti vaistai širdžiai; tuščią bu- 
teliuką jis įsikišo tarp abito klosčių. — O čia nedidelis bute- 
lis vyno, kad nesijaustum vienišas, jei pabusi. Rytoj anksti 
ryte pas tave ateisiu. 

— Abu ateisime! — tarė Godita tyliu, bet tvirtu balsu. 

— Palauk, dar šis tas! — paskutinę akimirką prisiminė Ked- 
faelis. - Tu juk neturi ginklo... nors manau, kad kardą tai 
buvai prisisegęs. 

— Numečiau, - snūduriuodamas sumurmėjo vaikinas, — 
upėje. Buvau per sunkus, kad išsilaikyčiau ant vandens... 
0 jie šaudė. Vandenyje į mane ir pataikė... Gerai, kad susi- 
vokiau panerti... tikiuosi, jie mano, jog ir likau ant dugno... 
Dievaži, buvo tikros gaudynės! 

— Taip, gerai, papasakosi rytoj. Turime surasti tau gin- 
klą. Labanakt! 

Jis užmigo jiems dar nespėjus užpūsti žvakės ir uždaryti 
durų. Nė žodžio netardami, jie kelias minutes ėjo per šna- 
rančią ražieną, dangaus skliautas virš jų buvo tamsus, ryš- 
kiai mėlynas, su blyškesniais jūros žalumo pakraštėliais. 
Staiga Godita paklausė: 

— Broli Kedfaeli, kas tas Ganimedas? 

— Dailus jaunuolis, mylimas Jupiterio taurininkas. 

— O! - tarė Godita, net nežinodama, džiaugtis ar liūdėti, 
nes buvo pagirta kaip berniukas. 

— Bet kai kurie sako, jog tai ir antras Hebės vardas, — 
pridūrė Kedfaelis. 

— O! Kas ta Hebė? 

— Jupiterio taurininkė, irgi labai mylima, tik... graži mer- 
gaitė. 

— A! - giliai atsiduso Godita. Kai jie pasiekė kelią ir per- 
ėjo į abatijos pusę, ji rimtai tarė: 

— Jūs juk žinote, kas jis toks, ar ne? 

— Jupiteris? Pats dieviškiausias iš visų pagonių dievų... 

— Jis! - pasipiktino Godita ir, sugriebusi brolį Kedfaelį už 
rankos, griežtai papurtė. — Saksiškas vardas, saksiški plau- 
kai... 1r bėga nuo karaliaus pakalikų... Jis - Toroldas Blan- 
das, kartu su Nikolu gabenęs Fitzalano brangenybes impe- 
ratorienei. Savaime aišku, jis nekaltas dėl vargšo Nikolo mir- 
ties. Netikiu, kad apskritai kada gyvenime jis būtų niekšiškai 
pasielgęs! 

— To, - tarė Kedfaelis, —- nesiryžčiau sakyti apie jokį žmo- 
gų, ypač apie save. Bet patikėk manimi, vaikeli, šio paties 
niekšiškiausio nusikaltimo jis tikrai nepadarė. Gali miegoti 
ramiai! 


Kedfaelis, tas pasišventęs sodininkas bei žolininkas, daž- 
nai atsikeldavo gerokai prieš rytmetines pamaldas ir bent 
valandą padirbėdavo iki to laiko, kai reikėdavo prisidėti prie 
bažnyčioje susirinkusių brolių; taigi ir šį rytą niekas neat- 
kreipė dėmesio, kai jis anksti apsirengė ir išėjo, be to, nie- 
kas net nežinojo, kad jis pažadino ir berniuką, kaip buvo 
pažadėjęs. Jie iškeliavo, pasiėmę daugiau vaistų, maisto ir 
dar tuniką bei kelnes, kurias broliui Kedfaeliui pavyko nu- 
kniaukti iš išmaldų dalintojo surinktų aukų. Godita buvo par- 
sinešusi krauju suteptus jaunuolio marškinius, pasiūtus 1š 
plonos drobės, - pagailėjo tokius išmesti; prieš guldama ji 
juos išskalbė, o atsikėlusi užadė strėlės smaigalio praplėštą 
skylę. Tokią šiltą rugpjūčio naktį, rūpestingai išskleisti ant 
sodo krūmų, jie puikiausiai išdžiūvo. 

Jų pacientas sėdėjo maišų guolyje, godžiai žiaumojo duo- 
ną ir, matyt, visiškai jais pasitikėjo, nes nė nemėgino slėp- 

tis, kai durys prasivėrė. Suplėšyta, dėmėta tunika buvo apsi- 
gaubęs pečius, o toliau po antklode neturėjo nieko; nuoga, 
glotni krūtinė bei plonas liemuo atrodė labai gražiai. Ant 
kūno ir po akimis dar tamsavo mėlynės, bet per 1lgą naktį 
vaikinas buvo gerai pailsėjęs ir pastebimai atsigavęs. 

— Dabar, bičiuli, - patenkintas tarė Kedfaelis, - gali kal- 
bėti kiek nori, aš tuo tarpu perrišiu tau žaizdą. Koja pui- 
kiausiai palauks, kol turėsime daugiau laiko, o dėl peties 
dar neaišku. Godrikai, prižiūrėk jį iš kitos pusės, kol ati- 
dengsiu, gali būti prilipę. Tu laikyk ranką ir tvarstį, o aš 
vyniosiu. Dabar, ponaiti... - Ir dar atvirai pridūrė: - Mane 
vadina broliu Kedfaeliu, esu grynas velsietis, gerokai pake- 
liavęs po pasaulį, kaip ir pats tikriausiai supratai. O mano 
berniukas vardu Godrikas, jau girdėjai, jis mane pas tave 
atvedė. Pasitikėk mumis abiem... arba nė vienu. 

— Pasitikiu abiem, - atsakė vaikinas. Šįryt jis atrodė raus- 
vesnis, 0 gal jo veide atsispindėjo aušra? Blizgančios akys 
buvo lazdyno riešutų spalvos, labiau žalios negu rudos. — 
Esu skolingas jums daugiau, negu pajėgsiu atsiteisti pasi- 
tikėjimu, bet pasakykite, kuo dar galėčiau patarnauti, ir bū- 
tinai tai padarysiu. Aš - Toroldas Blandas, kilęs iš kaimelio 
šalia Osvestrio, esu Fitzalano žmogus nuo galvos iki kojų. — 
Drobė toje vietoje buvo prilipusi prie žaizdos; Godita paju- 
to, kaip jaunuolis suvirpėjo, todėl suėmė tvarstį ir švelniai 
jį atlaisvino. - Jei statau jus Į pavojų, - tarė Toroldas, mė- 
gindamas nuslėpti skausmą, - tai manau, kad gal įstengčiau 
jau eiti. Jokiu būdu nenorėčiau užkrauti savo bėdos jums. 

— Eisi, kai tau leisime, - pasakė Godita ir tarytum ker- 
šydama vienu judesiu nuplėšė likusią tvarsčio viją, bet labai 
atsargiai, prilaikydama apatinę balzame sumirkytą skiautę. — 
Ir tai bus ne šiandien. 

— Ša! Tegu jis kalba, neturime daug laiko, - tarė Kedfae- 
lis. - Pasakok, vaikine. Mes paprastai neišduodame Modės 


Vienu lavonu beer daug 09 


žmonių Steponui, arba Stepono žmonių Modei. Kaip čia ši- 
toks atsiradai? 

Toroldas giliai įkvėpė ir pagaliau ėmė pasakoti: 

— Atvykau į pilį su Nikolu Feintriu, - jis irgi Fitzalano 
pavaldinys, mano tėvo dvaras yra greta jo; mudu prisidėjo- 
me prie įgulos, kai buvo likusi tik savaitė iki žlugimo. Tą 
vakarą, prieš puolimą, jie tarėsi... ne, mes nedalyvavome, 
per smulkios žuvelės... ir nusprendė kitą dieną išgabenti 
Fitzalano brangenybes, kad jos atitektų i1mperatorienei, nors 
dar nenujautė, jog ta diena bus paskutinė. Mudu su Nikolu 
paskyrė pasiuntiniais, nes Šrusberyje niekas mūsų nepaži- 
nojo, todėl jie manė, kad galėsime prasmukti ten, kur kiti, 
žymesni kariai, būtų iš karto pastebėti ir nužudyti. Krovi- 
nys, — ačiū Dievui, nelabai didelis, aukso plokščių ne kažin 
kiek, daugiau monetų, o daugiausia tai visokių papuošalų, — 
buvo paslėptas; tą vietą žinojo tik mūsų ponas ir jo patikė- 
tinis, kuris viską ir saugojo. Sulaukę įsakymo, mes turėjo- 
me joti pas jį, paimti brangenybes 1š slaptavietės ir sute- 
mus sprukti į Velsą. Fitzalanas buvo susitaręs su Ovenu iš 
Gvinedo, - tas tai nepalaiko nė vienos pusės, rūpinasi tik 
dėl Velso, bet mūsų pilietinis karas jam naudingas, be to, 
jiedu su Fitzalanu yra draugai. Dar gerai neišaušus, prasi- 
dėjo puolimas, ir buvo aišku, kad reikia skubėti. Taigi mus 
išsiuntė vykdyti užduoties — pirmiausia į vieną krautuvę 
mieste... - Toroldas tarytum sudvejojo, nedrįsdamas prasi- 
tarti daugiau. 

— Aš jau žinau, - padrąsino jį Kedfaelis, valydamas per 
naktį iš peties žaizdos išsisunkusį skystį ir tepdamas vais- 
tais naują minkštą tvarstį, - Tai Edrikas Flešeris, jis pats 
man sakė. Nusivedė jus į daržinę Frankvelyje, kur, jau pasi- 
ėmę brangenybes, turėjote laukti nakties. Na, pasakok! 

Jaunuolis, ramiai stebėdamas, kaip tvarstomos jo žaiz- 
dos, klusniai kalbėjo toliau: 

— Išjojome, kai tik sutemo. Nuo tos vietos priemiestyje 
iki miško visai netoli. Ten yra kerdžiaus trobelė — palei ta- 
ką, vingiuojantį tarp medžių, bet pačiame pakraštyje, šalia 
atviro lauko. Kaip tik ten Niko žirgas 1r apšlubo. Aš nulipau 
pažiūrėti, nes jis vos paėjo, - į kanopą, iki pat kaulo, jam 
buvo įlindęs smaigas. 

— Smaigų kliūtis? — apstulbęs paklausė brolis Kedfaelis. — 
Ant tokio miško takelio, kur arti nėra jokio mūšio lauko? — 
Iš tikrųjų, jojant siauru keliuku per mišką, sunku tikėtis 

tokių nepastebimų ir žiaurių karinių spąstų, kaip smaigų 
kliūtys, paprastai išmėtomos kavalerijai po kojomis, kad vie- 
nas žirgus žalojantis spyglys būtų atverstas į viršų. 

— Smaigų kliūtis, - neabejodamas tarė Toroldas. - Supra- 
tau ne tik iš žaizdos: tas daiktas styrojo įstrigęs kanopoje, 
pats jį ištraukiau. Vargšas gyvulys buvo smarkiai sužeistas; 
dar pajėgė eiti, bet ne toli ir ne su kroviniu. Šalia tos vietos 
žinojau vieną ūkį, kur tikėjausi Niko arklį išmainyti į kokį 
kitą, - nenaudingi mainai, bet ką daugiau galėjome daryti? 
Net nenuėmėm krepšių, tik Nikas nulipo, kad vargšui žir- 
gui nereikėtų nešti jo svorio, ir pasakė, jog palauks manęs 
kerdžiaus trobelėje. Aš nujojau ir gavau arklį, —- tas ūkis yra 
šiek tiek į dešinę nuo tako, kai keliauji į vakarus, kaip mes; 
jo šeimininkas Ulfas - mano tolimas giminaitis iš motinos 
pusės. Taigi grįžau atgal, užkrovęs Niko gabentus balnak- 
repšius ant to naujo arklėko. 

— Prisiartinau prie trobelės, - toliau pasakojo Toroldas, 
net stingdamas nuo prisiminimų, - ir tikėjausi, kad Nikas 
jau žvalgysis manęs, pasirengęs šokti į balną, bet lauke jo 
nepamačiau. Nežinau, kodėl tai privertė mane sunerimti. 
Aplinkui buvo labai tylu, ir aš, nors stengiausi joti atsargiai, 
puikiai supratau, kad žmogus, kuris iš tikrųjų klausėsi, tu- 
rėjo seniai mane išgirsti. O jis net neiškišo galvos, neištarė 
nė žodžio. Nenorėjau atsidurti per arti. Atsitraukiau atgal, 

truputį toliau sustabdžiau arklius ir surišau juos viena vir- 
ve, kad galėčiau greitai sprukti. Būtų reikėję tik vienu truk- 
telėjimu atrišti vieną mazgą. Tada priėjau prie trobelės. 

— Buvo jau visai sutemę? - paklausė Kedfaelis, vynioda- 
mas tvarstį. 

— Visai, bet aš kai ką mačiau, nes akys per tą laiką spėjo 
apsiprasti. Viduje tamsa atrodė juoda kaip degutas. Durys 
buvo praviros. Įtempes ausis, žengiau į vidų, bet neišgirdau 
net jokio šnaresio. Tačiau trobelės viduryje suklupau, už- 
kliuvęs už jo. Už Niko! Jei nebūčiau suklupęs, tikriausiai 
dabar jums nepasakočiau, — niauriai tarė Toroldas, paskui su- 
nerimęs žvilgtelėjo į savo Ganimedą, neabejotinai keleriais 
metais jaunesnį ir taip stropiai juo besirūpinantį. - Nebus 
malonu to klausytis. - Jo akys virš Goditos peties iškalbin- 
gai įsmigo į Kedifaelį. 

— Kalbėk, nesibaimink, — užjaučiamai tarė Kedfaelis. - Jis 
labiau su tuo susijęs, negu manai, ir mums geruoju tikrai 
nesibaigs, jei dabar mėginsime jį kur nors išsiųsti. Apie jo- 
kį pastarųjų dienų įvykį Šrusberyje apskritai nebuvo malo- 
nu klausytis, bet kai ką gal dar pavyks išgelbėti. Sakyk, ką 
žinai, mes irgi pasakysime. 

Paslaugiai patarnaujanti Godita įtempė akis bei ausis ir 
apdairiai nepratarė nė žodžio. 

— Jis buvo negyvas, — nebedvejodamas tarė Toroldas. — 
Užvirtau tiesiai ant jo, burna prie burnos, jis nekvėpavo. 
Apkabinau jį, kai krisdamas ištiesiau į priekį rankas... jau- 
čiau glėbyje tarytum kokį skudurų gniutulą. Paskui išgir- 
dau, kaip už manęs sušlamėjo sausas pašaras, ir pašokęs 
apsisukau, nes vėjo, kuris jį judintų, tai nebuvo... labai 1šsi- 
gandau. 

— Anokia čia gėda! - tarstelėjo Kedfaelis, priglostydamas 
naują žolių balzame sumirkytą minkštą tvarstį prie šlapiuo- 
jančios žaizdos. - Juk turėjai tam svarbią priežastį. Dėl bi- 

čiulio nebesirūpink, jis tikriausiai jau pas Dievą. Vakar pa- 
laidojom jį abatijoje. Kapas tarytum princo. Ko gero, ir tau 
vos per plauką pavyko panašaus išvengti, kai Niko žudikas 
iššoko iš už durų. 

— Aš irgi taip manau, - atsakė vaikinas ir garsiai įkvėpė 
pro sukąstus dantis, kai skausmas nutvilkė tvarstomą ran- 
ką. — Greičiausiai jis ten ir tykojo. Sausas šienas perspėjo 
mane, kai mėgino prisiartinti. Nežinau kodėl, bet žmogus 
visada pakelia dešinę ranką, norėdamas apsaugoti nuo smū- 
gių galvą; aš irgi taip padariau. Virvelė apjuosė man ne tik 
kaklą, bet ir riešą. Nesu labai sumanus ar bebaimis, persi- 
gandęs staiga trūktelėjau ir išplėšiau tą virvę jam iš rankų. 
Neišsilaikęs jis tamsoje užgriuvo ant manęs. Suprantu, - pri- 
dūrė Toroldas, lyg ėmęs teisintis, - kad manimi gal ir nepa- 
tikėsite. 

— Yra kai kas, kas tavo žodžius patvirtina. Nebūtina taip 
nuogąstauti, kai kalbi su draugais. Taigi buvote vienas prieš 
vieną, - bent jau daugiau vilties likti gyvam, negu iš pra- 
džių. Kaip tau pavyko ištrūkti? 

— Labiau padėjo ne narsa, 0 paprasčiausia sėkmė, - liūd- 
nai tarė Toroldas. - Ritinėjomės šiene, grūmėmės, vis mė- 
gindami suimti vienas kitą už gerklės; viską darėme apčiuo- 
pomis, nematėme nieko ir nė vienas neturėjome nei vietos, 
nei laiko atsitraukti; nežinau, kiek visa tai truko, tikriausiai 
vos keletą minučių. Kova baigėsi, kai mums pasipainiojo pa- 
lei sieną, matyt, buvusios senos ėdžios, jau pusiau suiru- 
sios; aš galva trenkiausi į šiene gulinčią palaidą lentą. Tada 
abiem rankom ją pagriebiau ir vožiau jam... jis nugriuvo. 
Vargu ar smarkiai sužeidžiau, bet jis gulėjo toks pritrenktas 
pakankamai ilgai, kad spėčiau pabėgti; taip ir padariau, atri- 
šau abu arklius ir nudūmiau į vakarus kaip medžiojamas zui- 
kis. Juk buvau gavęs užduotį, be to, dabar tik aš vienas ga- 
lėjau ją įvykdyti; kitaip gal būčiau pasilikęs ir pamėginęs 

atsiskaityti už Niką. O gal ir ne, - sąžiningai prisipažino To- 
roldas. - Vargu ar tą akimirką išvis prisiminiau Fitzalano pa- 
vedimą, nors galvoju apie jį dabar, nepalioviau galvojęs nuo 
pat to įvykio. Bėgau gelbėdamas savo kailį. Bijojau, kad iš 
pasalos gali iššokti kokie nors užpuoliko pagalbininkai. No- 
rėjau tik sprukti iš ten kuo greičiau. 

— Tik nepradėk dėl to atgailauti, - švelniai pasakė Ked- 
faelis, tvirtai rišdamas tvarstį. - Reikia džiaugtis, kad turi 
sveiko proto, o ne gėdytis. Tačiau tau, bičiuli, kaip sakai, 
prireikė net dviejų dienų, kad nusigautum beveik į tą pačią 
vietą, iš kurios išjojai. Taigi galima suprasti, kad tarp Šrus- 
berio ir Velso, bent jau palei kelius, karaliaus sąjungininkų 
knibždėte knibžda. 

— Jų ten daugybė, kaip bičių spiečiuje! Gerokai pasistū- 
mėjau į priekį kitu keliu, kuris labiau į šiaurę, bet vis tiek 
vos nesusidūriau su patruliu toje vietoje, kur išvis nieko 
nepraleidžia. Jie stabdė viską, kas juda, tai kaip galėjau pra- 
lįsti aš, su dviem arkliais ir brangenybių kroviniu? Turėjau 
pasitraukti į mišką, o tuo metu kaip tik ėmė švisti, todėl 
buvau priverstas laukti, kol vėl sutems, ir mėginti prasmukti 
pietiniu keliu. Ten irgi sekėsi nė kiek ne geriau: kareivių 
būriai jau lakstė po visą apylinkę. Pamaniau, gal kaip nors 
prasmuksiu, jei josiu toliau nuo kelių, palei upę, bet prara- 
dau dar vieną naktį. Slėpiausi giraitėje ant kalvos visą ket- 
virtadienį, o sutemus mėginau prasibrauti; tada jie mane ir 
apsupo, keturi ar penki, 1r man liko tik vienas kelias bėgti — 
žemyn, upės link. Jaučiausi sugautas, negalėjau ištrūkti iš 
spąstų. Nuėmiau balnakrepšius, abu arklius paleidau ir dar 
pabaidžiau; tikėjausi, kad iš baimės jie lėks šuoliais ir nuvi- 
lios persekiotojus, bet vienas iš kareivių buvo per arti, jis 
pastebėjo gudrybę ir puolė tiesiai prie manęs. Jis man ir 
perrėžė šlaunį, be to, išgirdę jo riksmą, atbėgo kiti. Man 
liko tik viena išeitis. Nėriau į vandenį, su visais balnakrep- 

šiais. Šiaip neblogai plaukiu, bet su tokiu svoriu buvo gana 
sunku išsilaikyti paviršiuje, kad srovė neštų kuo toliau. Ta- 
da jie pradėjo šaudyti. Nors buvo tamsu, jų akys per tiek 
laiko spėjo apsiprasti, be to, vanduo visuomet atspindi švie- 
są toje vietoje, kur kas nors juda. Taigi man pataikė į petį. 
Ačiū Dievui, susipratau panerti ir būti po vandeniu tol, kol 
užteko oro. Net dabar, kai Severnas nuslūgęs, jo srovė pa- 
kankamai stipri, ji greitai nešė mane tolyn. Jie kurį laiką 
sekė krantu, paleido dar porą strėlių, o paskui, matyt, pati- 
kėjo, kad nuskendau. Kai jau buvo saugu, prisiyriau arčiau 
prie kranto, kad kojomis siekčiau dugną ir galėčiau retkar- 
čiais atsikvėpti, bet iš vandens neišlipau. Žinojau, jog tiltas 
bus saugomas, todėl išdrįsau kapanotis į sausumą tik tada, 
kai jį praplaukiau ir gerokai nutolau. Jau buvo pats laikas. 
Prisimenu, kaip šliaužiau į krūmus, ir daugiau beveik nie- 
ko, gal tik tai, kad šiėk tiek atsipeikėjęs bijojau krustelėti, 
kai jūsiškiai atėjo pjauti javų. O paskui Godrikas mane su- 
rado. Tokia 1r yra tiesa, - tvirtu balsu užbaigė pasakojimą 
Toroldas 17 nemirksėdamas pažvelgė Kedfaeliui į akis. 

— Taip, tačiau dar ne visa, - gana taikiai tarė Kedfaelis. — 
Godrikas šalia tavęs nerado jokių balnakrepšių. - Jis ati- 
džiai stebėjo iš paskutiniųjų mėginančio prieš jį atsilaikyti 
jaunuolio veidą, tvirtai sučiauptas lūpas, o paskui nusišyp- 
sojo: — Na, nesinervink, neketiname tavęs klausinėti. Esi 
vienintelis Fitzalano brangenybių saugotojas; Dievas žino, 
ką su jomis padarei ir kaip tokiomis aplinkybėmis sugebėjai 
protingai jas paslėpti, — tai tavo reikalas. Galiu tik pasakyti, 
jog neatrodai panašus į pasiuntinį, kuriam nepasisekė atlik- 
ti užduoties. O kad visai nusiramintum, dar pridursiu, jog 
mieste šnekama, kad Fitzalano su Adeniu taip ir nesugavo, 
Jiems pavyko prasiveržti ir pasprukti. Dabar iki popietės čia 
tave paliksime, mes irgi turime šiokių tokių pareigų. Bet 
paskui vienas iš mūsų, o gal abu, ateisime pažiūrėti, kaip 

tau sekasi. Štai maistas bei gėrimas, ir drabužiai, kurie, ti- 
kiuosi, iš bėdos tau tiks. Bet šiandien dar ramiai pagulėk, 
kol kas ne viskas priklauso nuo tavo valios, kad ir kaip nuo- 
širdžiai esi atsidavęs Fitzalanui. 

Godita padėjo išskalbtus bei susiūtus marškinius ant ki- 
tų drabužių krūvelės ir paskui Kedfaelį jau buvo beeinanti 
prie durų, kai staiga ją sulaikė keista Toroldo veido išraiš- 
ka; ji sunerimo, bet kartu ir apsidžiaugė. Iš nuostabos išpū- 
tęs akis, vaikinas spoksojo į švarius, gaivius marškinius, į 
dailius dygsnius toje vietoje, kur buvo ilga, krauju išteplio- 
ta prorėža. Sužavėtas jis net švilptelėjo: 

— Marija švenčiausioji! Kas tai padarė? Nejaugi vienuo- 
lyne turite tokią prityrusią siuvėją? O gal pasimeldėte, ir 
įvyko stebuklas? 

— Ar šitas? Čia Godriko darbas, — valiūkiškai atsakė Ked- 
faelis ir išėjo į kylančios saulės nušviestą kiemą, palikęs iki 
ausų nuraudusią Goditą. 

— Vienuolyne mes ir šio to daugiau išmokstame, ne tik 
pjauti kviečius ir maišyti vaistus širdžiai, — išdidžiai tarė ji 
1r išbėgo paskui Kedfaelį. 

Bet eidama atgal ji buvo nusiteikusi gana niūriai; minti- 
mis perkratė Toroldo pasakojimą ir susimąstė apie tai, kaip 
lengvai jis galėjo žūti dar prieš jiems susitinkant: ne tik ta- 
da, kai žudikas smaugė virve, ne tik pašautas visur besibas- 
tančių karaliaus Stepono kareivių, bet ir upėje arba krūmuo- 
se, nuo žaizdų. Goditai atrodė, jog pats Dievas jį globoja, o 
ji pasiųsta kaip tos globos įrankis. Bet vis tiek dėl kai ko jai 
buvo neramu. 

— Broli Kedfaeli, ar jūs juo tikite? 

— Tikiu. Apie ką negalėjo sakyti tiesos, tai geriau nesakė 
nieko, bet nemelavo. Kodėl klausi? Apie ką dar galvoji? 

— Tik apie tai, kad prieš jį sutikdama sakiau... bijojau, 
kad kartu su Nikolu išjojęs kitas pasiuntinys galėjo leng- 

viausiai susigundyti ir jį nužudyti. Juk tai būtų buvę taip 
paprasta! Bet vakar jūs sakėte, t:k7ai sakete, kad jis to nepa- 
darė. Ar esate visiškai įsitikinęs? Iš kur žinote? 

— Nieko nėra paprasčiau, dukrele! Pastebėjau smaugiko 
virvės žymes ant jo kaklo bei riešo. Argi nesupratai, ką reiš- 
kia tie ploni įbrėžimai? Jis turėjo iškeliauti iš šio pasaulio 
kaip ir jo draugas. Ne, dėl to tau nereikia baimintis, jis sakė 
tiesą. Bet gal yra dalykų, kurių jis negalėjo pasakyti, priva- 
lome patys tai sužinoti, bent jau dėl Nikolo Feintrio. Godi- 
ta, šiandien po pietų, kai pasirūpinsi visais nuovirais bei vy- 
nu, gali nedirbti sode, pabūk su Toroldu, jei nori, aš irgi at- 
eisiu, kai tik pavyks. Turiu šiek tiek pašniukštinėti - ten, 
Frankvelio pusėje. 


( skyrius 


is IPB vakarinio tilto gale esan- 


čio Frankvelio, - priemiesčio anapus sienos, kitame upės 
krante, - kelias ėjo tiesiai į vakarus, vis aukštyn ir tolyn 
nuo gyvenvietę juosiančių sodų. Iš pradžių jis vienintelis 
vingiavo į virš Severno iškilusią kalvą, bet paskui šakojosi į 
du, iš kurių vienas, pietinis, netrukus šakojosi vėl ir tary- 
tum trimis išskėstais pirštais rodė į Velsą. Kedfaelis pasi- 
rinko tą, kuriuo jojo Nikolas su Toroldu aną naktį po pilies 
žlugimo, - labiausiai iš visų trijų nutolusį į šiaurę. 

Mieste jis ketino užsukti pas Edriką Flešerį ir pranešti 
žinią, kad vienas iš jaunųjų pasiuntinių visgi išsigelbėjo ir 
išsaugojo krovinį, bet paskui apsigalvojo. Sumąstė, jog To- 
roldas dar nėra saugus, o koljis neišvykęs, kuo mažiau žmo- 
nių žinos, kur jis yra, tuo bus geriau, mažiau tikimybės, kad 
koks žodis išsprūs netinkamoje vietoje, kur galėtų nugirsti 
priešai. Spės ir vėliau pasidalyti geromis naujienomis su Ed- 
riku 1r Petronila. 

Kelias įsuko į tankų mišką, apie kurį pasakojo Toroldas, 
1r labai susiaurėjo, liko tik žole apaugęs takelis tarp me- 
džių, bet netoli pakraščio, kur pro kamienus buvo matyti 
dirbami laukai. Ten, truputį toliau į miško tankmę, stovėjo 
trobelė —- žema, suręsta iš netašytų rąstų. Nuo jos neatrodė 
sunku ant arklio nugabenti negyvą kūną iki pilies griovio. 

Upė, kaip ir visur šiose apylinkėse, raitėsi painiais vingiais; 
žudikui reikėjo persigauti į kitą pusę, kad pasiektų tą vietą, 
kur gulėjo sumesti lavonai, bet kaip tik priešais pilį, ties 
viduryje esančia sala, buvo sekluma, kurią tokiu sausros me- 
tu Žmogus galėjo tiesiog perbristi, juo labiau kai pati pilis 
jau paimta. Atstumas nebuvo didelis, o naktis - pakankamai 
ilga. Kažkur netoliese, dešinėje, turėjo būti Ulfo ūkis, kur 
Toroldas pamainė arklį. Kedfaelis patraukė į tą pusę ir rado 
sodybą arčiau negu už ketvirčio mylios nuo kelio. 

Ulfas rinko varpas, nukritusias nešant javus, ir iš pradžių 
tarytum nelabai norėjo šnekėtis su nepažįstamu vienuoliu, 
bet paminėtas Toroldo vardas bei aiški užuomina, jog Torol- 
das šiuo žmogumi pasitiki, netrukus atrišo jam liežuvį. 

— Taip, jis tikrai atėjo su apšlubusiu arkliu, ir aš mainais 
jam atidaviau geriausią iš savųjų. Bet vis tiek išlošiau, nes 
žirgas, kurį man paliko, yra iš Fitzalano arklidžių. Dar šlu- 
buoja, tačiau po truputį jau gyja. Gal norite jį apžiūrėti? Bran- 
gios kamanos gerai paslėptos, - kas nors pamatęs pamany- 
tų, Jog tą gyvulį pavogiau, arba dar blogiau... 

Net be puošnių kamanų bei šarvų žirgas, aukštas keršis, 
atrodė per geras tokiam žemdirbiui ir aiškiai tebešlubavo 
viena priekine koja. Ulfas parodė Kedfaeliui žaizdą. 

— Toroldas sakė, jog buvo įlindęs smaigas, —- garsiai mąs- 
tė Kedfaelis. — Labai jau keista vieta smaigų kliūčiai. 

— Taip, tikrai smaigas, aš jį tebeturiu, ir dar keletą tokių 
pat, kuriuos kitą dieną išrankiojau iš žolės. Mano gyvuliai 
ten eina skersai kelią... nenorėjau, kad dar kuris nors ap- 
šlubtų. Kažkas smaigais nubarstė kokį tuziną jardų siauriau- 
sioje tako vietoje. Kad sustabdytų juos prie trobelės, kam 
gi daugiau? 

— Kažkas, kas iš anksto žinojo, ką jie sumanė ir kuriuo 
keliu jos... be to, jis turėjo pakankamai laiko, taigi paspen- 
dė spąstus ir pasaloje laukė, kol jie įklius. 

— Matyt, karalius kažkaip suuodė, - piktai pareiškė savo 
nuomonę Ulfas, — ir slapta pasiuntė keletą vyrų, kad atimtų 
krovinį... kad ir koks jis ten buvo. Jam labai reikia pinigų... 
kaip ir aniems. 

„Vis dėlto, - galvojo Kedfaelis, pėsčiomis grįždamas prie 
miško trobelės, - iš to, ką matau, galima spręsti, jog ne ka- 
ralius pasiuntė būrį, o paprasčiausiai vienas žmogus tikėjo- 
si pasipelnyti. Jeigu tai iš tiesų būtų buvęs karaliaus pa- 
siuntinys, jis būtų atsivedęs daugiau karių. Tikrai ne kara- 
liaus iždas būtų papilnėjęs, jei viskas būtų pasisekę“. 

Taigi buvo įrodyta, jog tą naktį ten iš tikrųjų tykojo kaž- 
kas trečias. Dar kartą išsisklaidė abejonės dėl galimos To- 
roldo kaltės. Paaiškėjo, jog smaigai neišgalvoti, kažkas tik- 
rai tame ruože jų primėtė, kad sužeistų vieną ar kitą žirgą, 
ir iš pradžių gudrybė pavyko, gal netgi geriau, negu tikėta- 
si, nes keliauninkai persiskyrė ir žudikas galėjo pirmiausia 
susidoroti su vienu, o paskui pasislėpęs laukti kito. 

Kedfaelis iš karto į trobelę nėjo; aplinka jį domino nė 
kiek ne mažiau. Kažkur čia Toroldą apėmė negera nuojauta 
1r jis pririšo arklius, keliu paėjęs truputį pirmyn, pasiren- 
gęs sprukti. Kažkur čia, tik tolėliau, labiau į miško tankmę, 
1r tas trečiasis tikriausiai buvo palikęs savo žirgą. Kedfaelis 
pamanė, kad gal pavyks rasti jų pėdsakus. Nuo anos nakties 
nė karto nelijo, ir neatrodė, jog daug Žmonių vėliau būtų 
klajoję po mišką. Šrusberio gyventojai tebetupėjo susispie- 
te savo pastogėse, išlįsdavo tik neatidėliotinų reikalų spi- 
riami, o karaliaus patruliai jodinėjo nesislapstydami, kad būtų 
greičiau. 

Šiek tiek užtrukęs, Kedfaelis visgi rado abi vietas. Vie- 
nas arklys buvo supančiotas ir paliktas ganytis; kai kurie 
požymiai rodė, jog tai turėjo būti puikus gyvulys: aiškias 
žymes minkštesnėje žemėje - lygiai sudžiūvusiame lome- 
lės, kur po lietaus telkšodavo vanduo, dumble - buvo įspau- 


110 Ellis Peters 


dusios didelės, gerai pakaustytos kanopos. Vieta, kur sto- 
vėjo du arkliai, buvo gerokai toliau į vakarus nuo trobelės, 
tankių medžių priedangoje. Žievė ant žemos šakos nudrėks- 
ta, - matyt, paskubomis atrišant virvę, - o plikai nutrypto- 
je žolėje Kedfaelis be vargo įžiūrėjo dvejus pėdsakus. 

Paskui jis įėjo į trobelę. Padėjo ryški dienos šviesa: pla- 
čiai atidarius duris, nebuvo tamsu ir viduje. Čia žudikas laukė 
aukos, taigi turėjo palikti kokias nors žymes. 

Nuo žiemos kitam rudeniui likęs pašaras, sugrėbstytas 
iš saulėtų pamiškių. Iš pradžių tai, matyt, buvo tvarkinga 
stirta palei galinę sieną, bet dabar šienas išdraikytas ir iš- 
mėtytas po visą aslą, tarytum po viduje kaip reikiant pašė- 
lusios audros. Sutrešusios ėdžios, kurių palaidą lentą To- 
roldas tada pastvėrė, buvo čia, gerokai pasvirusios. Šienas 
atrodė lyg papuoštas mažomis gėlelėmis — negyvomis, ty- 
liai šlamančiomis, bet dar kvapniomis; tarp jų buvo įsimai- 
šę ir gana daug visaip išsirietusių, kibių lipikų. Jie Kedfae- 
liui priminė ne tik aną stiebelį, giliai įstrigusį Niko Fein- 
trio kakle, įspaustą jį smaugusios virvės, bet ir bjaurią 
Toroldo peties žaizdą. Jam kaip tik reikėjo lipikų kaip vais- 
to tai Žaizdai gydyti. Paieškos pievų pakraščiuose, ten jų 
turėtų būti daugybė. Nešališkas Dievo teisingumas, per- 
nykščiu stiebeliu atkreipęs dėmesį į vieno draugo nužu- 
dymą, dabar, ko gero, liepia malšinti skausmą ir gydyti ki- 
to žaizdas jau šiemet užaugusiomis tokiomis pačiomis žo- 
lelėmis. | 

Kol kas trobelė mažai ką atskleidė, tik iš akivaizdžios 
netvarkos buvo aišku, jog čia vyko grumtynės vienas prieš 
vieną. Tačiau už durų, tarp šiurkštaus rąsto atplaišų, Kedfa- 
elis pastebėjo kelis tamsiai mėlyno vilnonio audinio siūle- 
lius, netgi ne siūlelius, o pūkelius. Kažkas tikrai ten tykojo, 
smarkiai prisispaudęs durimis. Buvo ten ir sudžiūvusių do- 
bilų gniužuliukas su nedideliu kraujo krešuliu. Bergždžiai 

Kedfaelis knaisiojo ir žarstė šiugždantį pašarą, ieškodamas 
smaugiko ginklo. Arba žudikas jį buvo susiradęs ir išsine- 
šęs, arba jis gulėjo giliai įsipainiojęs kokiame kampe ir to- 
dėl neužkliuvo. Kedfaelis atbulas ropojo nuo ėdžių durų link, 
1r jau norėjo viską metęs kaip nors atsistoti, kai staiga ran- 
ka, ant kurios laikėsi visas svoris, atsirėmė į kažką kietą ir 
aštrų; iš nuostabos jis net atšoko. Tas daiktas po plonu šie- 
no sluoksniu buvo pusiau įsmigęs į aslą, tarytum dar vienas 
smaigas, paliktas tam, kad koks smalsus vienuolis netikėtai 
ant jo užropotų ir skaudžiai įsidurtų. Kedfaelis prisėdo ant 
užkulnių, atsargiai praskyrė šiugždančią sudžiūvusią žolę ir 
paėmęs ištraukė paslėptą daiktą. Jis išlindo iš karto, užėmė 
visą delną, buvo kietas, inkrustuotas ir nemaloniai šaltas. 
Kedfaelis pasisuko į pro duris plūstančią šviesą, ir jo radi- 
nys sužėrėjo geltonai, tarsi maža saulutė. 

Jis atsistojo ir išėjo į lauką, norėdamas ryškioje popie- 
čio šviesoje pažiūrėti, ką čia rado. Tai buvo stambus, gruob- 
lėtas brangakmenis, didumo kaip laukinis obuolys: sodriai 
geltonas topazas, įtaisytas tarp sidabrinių erelio nagų. Vi- 
sa paukščio koja buvo labai gražios formos, bet nulaužta 
kaip tik po brangakmeniu, kurį laikė suspaudusi. Atrodė, 
jog tai puikaus sidabrinio aptaiso viršūnėlė, gal kokios sa- 
gės... ne, per didelė. Durklo rankenos galiukas? Jei taip, 
tai tikrai brangaus durklo, ne paprasto darbinio peilio. Že- 
miau rantyto galiuko tikriausiai buvo apvali rankena, o ant 
kryžmos gal keletas mažesnių topazų, priderintų prie di- 
džiojo. Tačiau dabar, nulaužtas, tas papuošalas gulėjo ant 
Kedfaelio delno lyg briaunotas nelaimę lemiantis auksinis 
rutulys. 

Vienas žmogus, įsikibęs nagais, čia blaškėsi priešmirti- 
nėje agonijoje, kiti du raičiojosi ir mušėsi mirtinoje dviko- 
voje; bet kuris iš jų šlaunimi ar traukulių tampomo kūno 
svoriu galėjo įspausti durklo rankeną į kietai suplūktą aslą, 

nulaužti viršūnės brangakmenį silpniausioje vietoje ir to net 
nepastebėti. 

Brolis Kedfaelis rūpestingai įsikišo radinį į prie juosmens 
kabantį kelionmaišį ir nuskubėjo ieškoti lipikų. Tankiuose 
žolynuose miško pakraštyje, kur pro medžius skverbėsi sau- 
lė, rado besidriekiančius ištisus kampuotus jų kilimus, pri- 
siskynė pilną maišelį ir patraukė namo, plevėsuodamas dau- 
gybe kibių sėklyčių-aplipusiais padurkais. 


Kai tik broliai vienuoliai po pietų išsiskirstė dirbti savo 
darbų, Godita slapčia paspruko ir aplinkiniais keliais nusku- 
bėjo į malūną Gėjos slėnio gale. Sodelyje buvo nuskynusi 
keletą prinokusių slyvų, be to, paėmė pusę kepaliuko švie- 
žios duonos ir dar butelį Kedfaelio vyno. Pacientas greitai 
atgavo sveiką apetitą, ir Godita jautė didžiausią malonumą 
stebėdama, kaip jis mėgaujasi maistu bei gėrimu; ji kone 
savininkiškai domėjosi juo tarytum vien todėl, kad buvo ra- 
dusi beviltiškoje padėtyje. 

Dabar jis sėdėjo ant savo maišų patalo, jau kaip reikiant 
apsirengęs, nugarą atrėmęs į šiltą medinę sieną, ilgas kojas 
patogiai ištiesęs į priekį ir sukryžiavęs ties kulkšnimis. Tu- 
nika bei kelnės tiko visai neblogai, tik rankovės gal buvo 
trumpokos. Nuostabą kėlė keistas jo linksmumas, nors vei- 
das dar atrodė pilkšvas ir judesiai nedrąsūs, — matyt, tebes- 
kaudėjo ir maudė žaizdas. Godita nebuvo labai patenkinta, 
kai pamatė, kad jis įsibraškinęs į tuniką; taip jam ir pasakė: 

— Turėtumėt atsargiau elgtis su tuo petimi, nereikėjo 
brukti į rankovę. Jeigu nepasaugosite, neužgis. 

— Jaučiuosi puikiai, — išsiblaškęs tarė jis. - Be to, priva- 
lau iškęsti šiokius tokius nepatogumus, juk netrukus rei- 
kės keliauti. O žaizda, manyčiau, ir taip užsitrauks. - Buvo 
aišku, kad jis susikaupęs mąsto ne apie savo sveikatą, o apie 
visai kitokius dalykus. - Godrikai, šįryt neturėjau laiko 

klausinėti, bet... brolis Kedfaelis berods sakė, kad Nikas 
palaidotas abat1j0je. Ar tai tiesa? — Neatrodė, kad Toroldas 
abejotų jų žodžiais; jis tiesiog stebėjosi, kaip tai galėjo atsi- 
tikti. — Kaip jį surado? 

— Brolis Kedfaelis pasistengė, - atsakė Godita. - Ji pri- 
sėdo šalia Toroldo ir ėmė pasakoti: - Buvo vienu lavonu dau- 
giau, negu turėjo būti, ir brolis Kedfaelis nenurimo tol, kol 
surado kūną, atrodantį ne kaip visi; be to, nuo to laiko jis 
neleidžia nurimti ir kitiems. Karalius žino, jog įvykdyta 
žmogžudystė, ir sakė, kad už tai turi būti atkeršyta. Jei kas 
ir gali padaryti, kad jūsų bičiulis sulauktų teisingumo, tai 
tik brolis Kedfaelis. 

— Vadinasi, kad ir kas buvo tas užpuolikas trobelėje, aš jo 
smarkiai nesužeidžiau, tik kelioms minutėms atėmiau są- 
monę. To ir bijojau. Jis buvo pakankamai sveikas ir klastin- 
gas, kad atsikratytų lavono dar neišaušus. 

— Bet ne toks gudrus, kad suklaidintų brolį Kedfaelį. Už 
kiekvieną sielą reikia atsiskaityti. Dabar Nikolas bent jau 
palaidotas su visomis bažnyčios apeigomis ir savo tikruoju 
nesuteptu vardu, be to, turi puikų kapą. 

— Džiaugiuosi, — tarė Toroldas, - žinodamas, kad jis neli- 
ko ten pūti nepagerbtas ir jo neužkasė be vardo kartu su 
kitais, nors visi jie buvo mūsų draugai ir nenusipelnė to- 
kios mirties. Jei mudu būtume pasilikę, ir mus būtų ištikęs 
tas pats likimas. Jei mane sugautų, tikriausiai irgi nužudy- 
tų. Bet karalius Steponas vis tiek leidžia persekioti žudiką, 
kuris padarė darbą už jį! Pasaulis visai išprotėjo! 

Godita irgi taip manė; bet nepaisant viso to, skirtumas 
visgi buvo, netgi atrodė logiška, kad karalius prisiima atsa- 
komybę už devyniasdešimt keturis, kurie mirė jo įsakymu, 
bet visaip kratosi kaltės dėl devyniasdešimt penkto, nužu- 
dyto klastingai ir be jo leidimo. 

— Jis pasibaisėjo nužudymo būdu ir supyko dėl to, kad jį 
norima padaryti nusikaltimo bendrininku. O jūsų niekas ne- 
sučiups, - tvirtu balsu tarė Godita, iš tunikos užančio 1š- 
kratė slyvas 1r subėrė ant apkloto tarp savęs ir vaikino. — 
Atnešiau šį tą saldesnio negu duona. Paragaukite! 

Jie sėdėjo, draugiškai valgė ir pro grindų plyšį mėtė kau- 
liukus į apačioje tekančią upę. 

— Dar neatlikau man pavestos užduoties, - po kurio lai- 
ko rimtai tarė Toroldas, — o dabar tik aš ir galiu ją įvykdyti. 
Dievai žino, Godrikai, ką būčiau daręs be tavęs ir brolio Ked- 
faelio; bus liūdna iškeliauti ir jus palikti, nes vargu ar dar 
pasimatysime. Niekada nepamiršiu, ką dėl manęs padarėte. 
Bet privalau išvykti, kai tik sustiprėsiu ir pavyks prasmuk- 
ti. Jums bus geriau be manęs, saugiau. 

— O kas yra saugus? Kur? —- paklausė Godita, suleisdama 
dantis į prinokusią violetinę slyvą. - Apskritai nėra saugios 
vietos. 

— Šiaip ar taip, pavojus nevienodas. O aš privalau atlikti 
darbą, jau dabar esu tam pasirengęs. 

Tarytum staiga pažadinta, ji pasisuko ir įdėmiai pažvelgė 
į jį. Iki tos akimirkos nė karto nedrįso galvoti taip toli į priekį, 
kad susimąstytų apie jo išvykimą. Toroldas buvo ką tik jos 
atrastas, ir štai dabar, jeigu ji teisingai suprato, jis grasina 
išvyksiąs, toliau nuo jos globos ir jos gyvenimo. Ką gi, ji 
turi sąjungininką, brolį Kedfaelį. Pasikliaudama savo moky- 
tojo autoritetu, Godita griežtai tarė: 

— Jei manote, kad kur nors išvyksite kaip reikiant nepa- 
sveikeęs, verčiau pagalvokite iš naujo, gerai pagalvokite. Pa- 
siliksite čia, kol jums leis išvykti, o tai bus ne šiandien ir ne 
rytoj, įsidėkite į galvą! 

Toroldas kurį laiką nustebęs ir sužavėtas spoksojo į ją, 
paskui atrėmė pakaušį į šiurkščią medinę sieną ir garsiai 
nusijuokė: 

— Kalbi kaip mano motina, kai kartą nesėkmingai nugriu- 
vau, besimokydamas smūgiuoti ietimi. Myliu tave, kaip my- 
lėjau ir ją, bet vis tiek nuėjau savo keliu. Esu sveikas, stip- 
rus Ir visai atsigavęs, Godrikai, be to, privalau paklusti įsa- 
kymui, kurį gavau anksčiau negu tavąjį. Turiu keliauti. 
Manimi dėtas, tu jau seniai būtum išvykęs — matau, koks 
esi smarkus. 

— Nebūčiau, —- supykusi atrėžė Godita, — nesu toks kvai- 
las. Kokia iš jūsų dabar nauda, jei iš čia pabėgtumėte? Be 
ginklo, be žirgo... juk paleidote arklius, prisimenate? Tikė- 
jotės, kad nuvilios persekiotojus, pats taip sakėte! Ar toli 
nukeliautumėte? Ar Fitzalanas jums padėkotų už tokią kvai- 
lystę? Nereikia daug galvoti, - išdidžiai tarė ji, - kad supras- 
tum, jog net iki upės neįstengtumėte nueiti. Broliui Kedfa- 
eliui tektų parsinešti jus ant pečių, kaip atnešė tąkart. 

— Nejaugi, Godrikai, broliuk? — Toroldo akys šelmiškai 
sublizgėjo. Tą akimirką jis pamiršo visus rimtesnius rūpes- 
čius, pralinksmintas ir suerzintas įžūlaus vaikėzo, drįstan- 
čio kalbėti apie jo nesėkmę ir pažeminimą. - Nejaugi tau 
atrodau toks silpnas? 

— Kaip perkaręs katinas, - atsakė ji ir pro plyšį tarp len- 
tų tyčia garsiai teškė kauliuką į vandenį. - Ir dešimtmetis 
paguldytų jus ant menčių! 

— Tu taip manai? — Toroldas pasisuko šonu ir sveikąja ran- 
ka sugriebė ją per liemenį. - Tuoj parodysiu, ponaiti Godri- 
kai, ar aš stiprus ar ne! - Jis juokėsi iš malonumo, jausda- 
mas, kaip raumenys vėl džiaugsmingai įsitempia, tarytum 
draugiškai išdykaujant su artimu bičiuliu, kurį visų labui kar- 
tais reikia aptramdyti. Ištiesęs sužeistą ranką, jis spaudė 
berniuko pečius žemyn. Tas pasipūtęs velniūkštis tik ne- 
garsiai cyptelėjo ir buvo parverstas ant nugaros. - Ir viena 
ranka lengvai tave sudoročiau, gražuoli! - džiūgavo Torol- 
das. Ketindamas tai įrodyti, jis atitraukė pusę savo svorio ir 

tvirtai prispaudė kairį delną prie plačia tunika pridengtos 
priešininko krūtinės. 

Apstulbęs ir viską supratęs, atšoko tą pačią akimirką, kai 
Godita, pagaliau įkvėpusi oro, piktai ant jo užriko ir dešine 
ranka smarkiai vožė per ausį, kad atsipeikėtų. Stojo grės- 
minga tyla; daugiau negu per jardą pasitraukę vienas nuo 
kito, abu sėdėjo ant sujauktų maišų. 

Tyla truko ilgai: Tik po geros minutės jie išdrįso šiek 
tiek pasukti galvas ir šnairomis pažvelgti vienas į kitą. Jos 
profilis, kuriame pyktis pamažu užleido vietą kaltės jaus- 
mui bei užuojautai, atrodė švelnus, subtilus ir, be jokios abe- 
jonės, moteriškas; Toroldas, matyt, iš tikrųjų buvo labai sil- 
pnas ir išsekęs, todėl ir nesuprato anksčiau. Tylus, gargž- 
dus balsas, ta paprasta apgaulė, tik teikė merginai dar 
daugiau neaiškaus žavesio. Toroldas susimąstęs pasitrynė 
dilgsinčią ausį ir pagaliau atsargiai paklausė: 

— Kodėl man nepasakėte? Nenorėjau jūsų įžeisti, bet iš 
kur galėjau žinoti? 

— Jums ir nereikėjo žinoti, - atkirto Godita, vis dar pasi- 
šiaušusi!, — jei būtų pakakę proto daryti taip, kaip liepiama, 
1r mandagumo, kad švelniau elgtumėtės su draugais. 

— Bet jūs tyčia mane erzinote! Viešpatie švenčiausias, — 
teisinosi Toroldas, - juk aš taip išdykaudavau su savo jau- 
nesniuoju broliu, ir jūs pati to prašėtės. — Staiga jis paklau- 
sė: - O brolis Kedfaelis žino? 

— Be abejo! Brolis Kedfaelis dar sugeba atskirti elnią nuo 
stirnos. | 

Vėl stojo tyla, šįkart ilgesnė; įsižeidę ir pagauti smalsu- 
mo, jie pro nuleistas blakstienas toliau atsargiai tyrinėjo vie- 
nas kitą; Goditos žvilgsnis slapčia vis krypo į jo žaizdą den- 
giančią rankovę, ar neišryškės išdavikiška kraujo dėmė, o 
jis Žiūrėjo į švelnius jos veido išlinkimus, papūstas lūpas 
bei surauktus antakius, kurie jį perspėjo, kad ji tebepyksta. 

Paskui du tylūs, atsargūs balsai tuo pačiu metu nenorom 
ištarė: 

— Ar aš jūsų neužgavau? 

Ir iš karto abu ėmė kvatoti, staiga suvokę, kaip tai kvai- 
la. Tariamas priešiškumas galutinai dingo; leipdami juo- 
kais, jie puolė vienas kitam į glėbį, ir tarytum niekas ne- 
begadino jų santykių, tik prisilietimai gal buvo truputį per 
švelnūs. 

— Bet jums nereikėjo taip judinti tos rankos, - paprie- 
kaištavo ji, kai galiausiai atsiskyrę jie patenkinti atsilošė. — 
Žaizda galėjo vėl atsiverti, atrodė nekaip. 

— O, ne, nieko neatsitiko. Tačiau jūs... nieku gyvu neno- 
rėjau jūsų supykdyti. - Ir jis paklausė, visai paprastai, nė 
kiek neabejodamas, jog turi teise žinoti: - Kas jūs esate? Ir 
kaip įsivėlėte į tokią painiavą? 

Godita pasuko galvą ir neskubėdama rimtai pažvelgė į jį; 
pagalvojo, jog daugiau nebus nieko, ko ji nesiryžtų jam pa- 
sakyti. 

— Manęs, - tarė ji, - nespėjo išsiųsti iš Šrusberio prieš 
pilies žlugimą. Tai buvo labai rizikingas sumanymas, įkur- 
dinti kaip patarnautoją abatijoje, bet nė kiek neabejojau, kad 
man pavyks. Ir pavyko, sugebėjau apgauti visus, tik ne brolį 
Kedfaelį. Net js patikėjote, argi ne? Esu bėglė, viena iš 
jūsiškių, Toroldai, mudu panašūs. Aš — Godita Adeni. 

— Tikrai? — Jis džiugiai nusišypsojo, išpūtęs akis iš nuo- 
stabos ir susižavėjimo. — Jūs — Falko Adenio duktė? Ačiū 
Dievui! Dėl jūsų labai nerimavome. Ypač Nikas, nes jus pa- 
žinojo... Aš pats iki šiol nebuvau jūsų matęs, bet aš irgi... — 
Jis nulenkė šviesiaplaukę galvą ir švelniai pabučiavo mažą, 
ne per švariausią rankutę, kuri buvo ką tik paėmusi pasku- 
tinę slyvą. - Panele Godita, esu jūsų tarnas, tik įsakykite! 
Tai nuostabu! Jei būčiau supratęs, būčiau papasakojęs dau- 
giau, o ne pusę to, ką žinau. 

— Tai papasakokite dabar, — tarė Godita ir, kilniaširdiš- 
kai padalijusi slyvą perpus, švystelėjo kauliuką į Severną. 
Labiau prinokusią puselę įdėjo į pravertą vaikino burną ir 
kuriam laikui gana veiksmingai ją užčiaupė. - O paskui, — 
pridūrė ji, - aš papasakosiu savo pusę, ir mudu žinosime 
viską. 


Grįžęs brolis Kedfaelis iš karto į malūną nėjo: dar užsu- 
ko patikrinti, ar viskai gerai jo laboratorijoje, grūstuvėje su- 
trynė lipikus ir padarė iš jų vienalytį žalią tepalą. Paskui 
nuskubėjo pas jaunuosius globotinius, aplėkė ratą ir iš ki- 
tos pusės šmurkštelėjo į malūno šešėlį, atidžiai stebėda- 
mas, ar niekas nemato. Laikas bėgo labai greitai, po valan- 
dos jam su Godita jau reikėjo eiti mišparų. 

Jaunuoliai atpažino jo žingsnius; kai jis įėjo į vidų, jie 
sėdėjo vienas šalia kito, nugaras atrėmę į sieną, ir žiūrėjo į 
duris iš anksto šypsodamiesi. Abu atrodė ramūs ir kažin ko- 
kie pakylėti, tarytum būtų gyvenę kitame pasaulyje, apsau- 
gotame nuo kasdienių reikalų bei rūpesčių, bet kilniaširdiš- 
kai atvertame jam, Kedfaeliui. Jis tik žvilgtelėjo į juos ir iš 
karto suprato, kad tarp jų nebėra paslapčių; vienas šalia ki- 
to taip drąsiai ir atvirai sėdėjo vyras ir moteris, kad nebe- 
reikėjo nieko ir klausti. Nors jie patys tiesiog nesitvėrė no- 
ru kuo greičiau jam pasakyti! 

— Broli Kedfaeli... — tramdydama džiaugsmą, prabilo 
Godita. 

— Pradėsime nuo to, kas svarbiausia, - greitai tarė Ked- 
faelis. - Padėk jam nusivilkti tuniką ir marškinius, ir nuvy- 
niok tvarstį iki tos vietos, kur prilipęs... o taip tikrai bus, 
bičiuli, nes kol kas dar neišsikapstei. Tada palauk, aš pats 
nuimsiu. 

Jis nesistengė jų sutrikdyti ar bausti. Mergaitė akimirks- 
niu pašoko, nutempė Toroldo žaizdą dengusią tuniką, atrišo 

marškinių raištelius, kad galėtų nusmaukti nuo peties, pas- 
kui švelniai atlaisvino drobinio tvarsčio galą ir ėmė vynioti. 
Kad būtų patogiau, vaikinas lankstėsi tai į vieną pusę, tai į 
kitą ir neatitraukė akių nuo Goditos, o ji irgi vos keletą kar- 
tų atplėšė savąsias nuo susimąsčiusio jo veido, ir tik norė- 
dama jam pagelbėti. 

„Nagi, nagi! - filosofiškai galvojo Kedfaelis. - Ko gero, 
Hiujis Beringeris veltui ieško pažadėtosios nuotakos... jei- 
gu, žinoma, jam iš tikrųjų jos reikia“. 

— Na, vaikine, - garsiai pasakė jis, — tu darai garbę ir man, 
17 sau. Dar niekada nemačiau taip švariai gyjančios žaizdos. 
Kūno gabalas, kurį kažkas norėjo nurėžti, visgi pasiliks su 
tavimi iki gyvos galvos, o maždaug po mėnesio šita ranka 
jau pajėgsi nulaikyti ir lanką. Tačiau randas bus visam gy- 
venimui. Dabar pakentėk, gali perštėti, bet patikėk mani- 
mi, čia geriausias tepalas atviroms žaizdoms. Perkirstus rau- 
menis labai skauda, kol jie vėl suauga, tačiau turi suaugti. 

— Man neskauda, - užsisvajojęs tarė Toroldas. - Broli 
Kedfaeli... 

— Prilaikyk liežuvį, kol tvarkingai tave apraišiosime. Pas- 
kui galėsite išsilieti, abu. 

Ir jie išsiliejo, kai tik Toroldas buvo vėl apvilktas marš- 
kiniais, o pečiai apsiausti tunika. Kalbėjo, vienas iš kito per- 
1mdami pasakojimo giją, tarytum atlikdami kokias 1š anksto 
numatytas oficialias apeigas ar kviesdami vienas kitą šo- 
kiui. Net jų balsai pasidarė panašūs, lyg abu būtų nejučia 
derinę intonacijas. Kol kas jie nė nejįtarė, jog įsimylėjo. Nai- 
viai tikėjo, kad juos jungia paprasčiausia bėglių bičiulystė, 
tačiau tai buvo tik maža dalis to, kas jiems atsitiko, kol į 
malūną atėjo Kedfaelis. 

— Taigi papasakojau Toroldui viską apie save, - tarė Go- 
dita, — o jis pasakė man tą vienintelį dalyką, apie kurį nebu- 
vo užsiminęs anksčiau. Dabar jis ketina tai pasakyti ir jums. 

Toroldas noriai perėmė taip meiliai jam įteiktą giją: 

— Tebeturiu saugiai paslėptas Fitzalano brangenybes, — 
be užuolankų tarė jis. - Buvo sukrautos dviejose porose bal- 
nakrepšių, kuriuos visą laiką tempiausi pasroviui, nors te- 
ko išmesti kardą, ir kardsaitį, ir durklą, kad būtų lengviau. 
Stabtelėjau po pirma akmeninio tilto arka. Tikriausiai žino- 
te tą vietą ne blogiau už mane. Ta pirmoji atrama platesnė, 
po ja seniau prirakindavo plūduriuojantį malūną; ten tebėra 
švartavimo grandinė, pritvirtinta prie į akmenį įkalto žiedo. 
Galima įsikibti ir atsikvėpti, aš taip ir padariau. Be to, iš- 
traukiau grandinę, prikabinau prie jos savo balnakrepšius ir 
vėl panardinau į vandenį, kad nesimatytų. Paskui, palikęs 
juos ten, vos gyvas pasroviui atplaukiau iki čia, ir Godita 
mane surado. - Jam nebuvo sunku kalbėti apie ją kaip apie 
Goditą; tas vardas jo lūpose skambėjo džiaugsmingai. - Taip 
visas auksas ir kabo Severne... tikiuosi... kol vėl galėsiu jį 
pasiimti ir nugabenti teisėtam savininkui. Ačiū Dievui, jis 
gyvas ir pats panaudos savo turtą. - Staiga Toroldas net 
krūptelėjo: - Ar negirdėjote, niekas nerado? — sunerimęs pa- 
klausė. - Juk žinotume, jei būtų radę? 

— Tikrai žinotume, gali neabejoti! Ne, ne, niekam neuž- 
kibo tokia žuvelė. Kodėl kas nors turėtų ten ieškoti lobio? 
Bet nepastebimai jį ištraukti, ko gero, bus nelengva. Visi 
trys privalome gerai pasukti smegenis, —- tarė Kedifaelis, — 
1r gal drauge ką sugalvosime. O dabar pasakysiu, ką nuvei- 
kiau, kol judu čia prisiekinėjote vienas kitam ištikimybę. 

Jis ilgai nešnekėjo: 

— Viską radau taip, kaip buvai mums nusakęs. Likę ir 
tavo arklių pėdsakai, ir tavo priešo. Tik vieno žirgo. Tai bu- 
vo vagis, nusprendęs pats pasipelnyti, o ne koks atsidavęs 
karaliaus šalininkas, mėginantis papildyti iždą. Jis negailė- 
damas nubarstė jums taką smaigais, - tavo giminaitis kitą 
dieną surinko, kad nesusižeistų jo gyvuliai. Pakankamai aiš- 

kios ir jūsų grumtynių žymės trobelėje. Be to, radau į aslą 
įsmigusį šitą... - Kedfaelis ištraukė jį iš kelionmaišio — 
stambų, gruoblėtą, sodriai geltoną brangakmenį, suspaus- 
tą tarp sidabrinių paukščio nagų. Toroldas jį paėmė ir smal- 
siai apžiūrėjo, bet neatrodė, kad būtų atpažinęs. 

— Nulūžęs nuo ginklo rankenos, ar taip nemanote? 

— Vadinasi, ne nuo tavo ginklo? 

— Mano? - nusijuokė Toroldas. - Iš kur vargšas skvairas, 
dar neprasimušęs į žmones, gaus tokį puikų ginklą, koks 
greičiausiai buvo šis? Ne, mano buvo paprastas senas kar- 
das, anksčiau priklausęs seneliui, ir prie jo priderintas dur- 
klas su sunkia makštimi. Jei būtų buvęs lengvas kaip šis, 
vargu ar būčiau išmetęs. Ne, tikrai ne mano. 

— Ir ne Feintrio? 

Toroldas ryžtingai papurtė galvą: 

— Jei būtų ką nors panašaus turėjęs, aš būčiau žinojęs. 
Mudviejų su Niku padėtis vienoda, be to, draugavome dau- 
giau negu trejetą metų. - Jis įdėmiai pažvelgė broliui Ked- 
faeliui į akis: - Dabar prisimenu vieną smulkmeną, kuri gal- 
būt reikšminga. Kai išsilaisvinau ir palikau tą vyriškį pri- 
trenktą, užlipau ant kažko, gulinčio po šienu toje vietoje, 
kur mudu grūmėmės; mažas, kietas daikčiukas vos manęs 
neparvertė. Manau, kad galėjo būti ir šitas. Ar 70? Taip, tik- 
riausiai jo! Nulūžo, prispaustas prie žemės, kai ritinėjomės. 

— Jo, beveik neabejoju, ir kol kas tai vienintelis daiktas, 
galintis mus pas jį nuvesti, - tarė Kedfaelis pasiimdamas 
brangakmenį ir vėl slėpdamas maišelyje, kad kas nepama- 
tytų. — Niekas juk neišmes tokio brangaus ginklo vien to- 
dėl, kad nulūžo vienas akmenukas. Kad ir kas buvo jo savi- 
ninkas, jis jį tebeturi 1r atiduos taisyti, kai tik išdrįs. Jei 
rasime durklą, būsime radę ir žudiką. 

— Kaip gaila, - piktai pasakė Toroldas, - kad negaliu kar- 
tu ir išvykti, 1r pasilikti čia! Norėčiau pats atkeršyti už Ni- 

ką, jis buvo geras mano draugas. Bet privalau paklusti įsa- 
kymui ir saugiai nugabenti krovinį Fitzalanui į Prancūziją. 
Ir dar, - pridūrė jis, reikšmingai žiūrėdamas į Kedfaelį, - pa- 
siimti Falko Adenio dukterį, gyvą ir sveiką atiduoti tėvui. 
Jei man ją patikėsite... 

— „..1r mums padėsite, - įsiterpė Godita, visiškai juo pa- 
sikliaudama. 

— Patikėti ją tau — galėčiau, - ramiai atsakė Kedfaelis. — 
Ir tikrai jums abiem padėsiu, kaip tik sugebu. Tai labai pa- 
prasta! Man tereikia - ir atkreipk dėmesį, ji nė kiek neabe- 
joja, jog tai padarysiu! — iš kažkur ištraukti du gerus žirgus, 
kai net kuinai pasidarė aukso vertės, slapčia paimti jūsų pa- 
slėptas brangenybes ir pasirūpinti, kad saugiai dingtumėte 
iš miesto Velso link. Vieni niekai! Šventieji ir sunkesnius 
darbus kasdien atlieka... 

Tai pasakęs, jis staiga sustingo ir perspėdamas ištiesė 
ranką, kad jie tylėtų. Įtempęs ausis, vėl išgirdo kažkieno 
atsargius žingsnius šiugždančios ražienos pakraštyje, neto- 
li atvirų durų. 

— Kas? — be garso paklausė Godita, iš baimės išpūtusi 
akis. | 

— Nieko! - taip pat tyliai atsakė Kedfaelis. - Tikriausiai 
ausys mane apgavo. - Ir garsiai pridūrė: - Ką gi, mudviem 
metas grįžti mišparų. Eime! Nedera vėluoti. 

Toroldas pakluso nebyliam jo įsakymui ir leido jiems ei- 
ti, netardamas daugiau nė žodžio. Jei kažkas iš tikrųjų klau- 
sėsi... Bet jis pats nieko negirdėjo, be to, jam atrodė, kad ir 
Kedfaelis dar abejoja. Kam gąsdinti Goditą? Brolis Kedfae- 
lis — geriausias jos gynėjas, o grįžusi į abatiją, ji vėl bus sau- 
giame šventyklos prieglobstyje. „Savimi ir pats galiu pasi- 
rūpinti“, — galvojo Toroldas, nors su kardu jam būtų buvę 
daug jaukiau! 

Brolis Kedfaelis kyštelėjo ranką į talpų abito užantį ir 
ištraukė ilgą kinžalą nusitrynusioje odinėje makštyje. Be 
žodžių padavė Toroldui. Jaunuolis apstulbęs paėmė, žiūrė- 
damas pagarbiai, kaip į pirmą mažą stebuklą: taip greitai 
buvo atsiliepta į jo mintis. Suėmęs už makšties, jis prisi- 
kišo rankenos kryžių sau prie veido ir su didžiausia nuo- 
staba stebeilijo į jį, kol jie išėjo į vakaro prieblandą ir už- 
darė duris. Kedfaelis tebematė tą žvilgsnį ir atsidūręs gai- 
viame ore, apgaubtas violetinės saulėlydžio šviesos. 
Tikriausiai ir jis pats kadaise atrodė toks susižavėjęs, kai 
mąsliai žvelgė į prieš akis laikomą tą pačią rankeną. Eida- 
mas į Kryžiaus žygį, labai seniai, jis prisiekė šiuo ranke- 
nos kryžiumi, su šiuo durklu nukeliavo į Jeruzalę, o pas- 
kui dešimt metų klajojo po Rytų jūras. Net kartu su kitais 
daiktais atidavęs kardą, atsisakęs pasaulietiškos garbės bei 
nuosavybės, kinžalą jis pasiliko. Ką gi, pagaliau atėjo lai- 
kas ir su juo išsiskirti, atiduoti žmogui, kuriam jo reikia ir 
kuris neužtrauks gėdos. 

Jis atsargiai dairėsi, kol jie užlindo už malūno kampo ir 
perėjo tiltelį virš srūvančio vandens. Jo klausa buvo jautri 
kaip laukinio žvėries, tačiau ausys nepagavo jokio iš lauko 
sklindančio šnabždesio ar šnarėjimo iki pat pokalbio pabai- 
gos, taigi dabar jis nebuvo įsitikinęs, ar tikrai girdėjo žmo- 
gaus žingsnius, ar paprasčiausiai koks mažas gyvūnėlis bė- 
go per ražieną. Šiaip ar taip, privalo pamąstyti, kas bus, jei- 
gu juos iš tikrųjų kas nors sekė. Na, blogiausiu atveju, tas 
žmogus galėjo nugirsti tik keletą paskutinių sakinių, tačiau 
1r jie, ko gero, pakankamai atskleidė. Ar kas paminėjo bran- 
genybes? Taip, jis pats juk šnekėjo, kad jam tereikia gauti 
du žirgus, paimti brangenybes ir saugiai išlydėti juos į Vel- 
są. Ar tada buvo garsiai pasakyta, ku7 tos brangenybės yra? 
Ne, apie tai jie kalbėjo daug anksčiau. Bet klausytojas, jei iš 
tikrųjų ten kas nors klausėsi, galėjo sužinoti, kad malūne 

slepiasi persekiojamas Fitzalano šalininkas, ir dar blogiau: 
kad Adenio duktė prisiglaudusi abatijoje. 

Jau darėsi per karšta. Atrodė geriausia išsiųsti juos kuo 
greičiau, kai tik vaikinas pajėgs joti. Bet Kedfaelis dar pa- 
galvojo, jeigu praeis vakaras, 1r naktis, ir niekas nemėgins 
jų išduoti, tai bus galima manyti, kad jis baiminosi be reika- 
lo. Aplinkui nebuvo matyti nė gyvos dvasios, tik tolumoje, 
ant upės kranto, susikaupęs žvejojo kažkoks berniukas. 

— Kas ten buvo? — paklausė Godita, klusniai ir atsar- 
giai tipenanti šalia jo. — Kažkas privertė jus sunerimti, juk 
žinau. 

— Nieko tokio, dėl ko tau reikėtų sukti galvą, - atsakė 
Kedfaelis. —- Aš apsirikau. Viskas taip, kaip ir turi būti. 

Kaip tik tą akimirką akies krašteliu jis staiga pastebėjo 
kažką judantį šiek tiek žemiau, prie upės, už tankiai sužė- 
lusių krūmų, kur ji buvo radusi Toroldą. Liekna, guvi figū- 
ra išlindo iš menkos priedangos, išsitiesė visu ūgiu, tin- 
giai pasirąžė ir įžambiai patraukė to paties tako link, po 
truputį artėdama prie jų. Hiujis Beringeris, puikiai apskai- 
čiavęs žingsnius, kad reikiamą akimirką tarytum atsitikti- 
nai išeitų ant jų tako, maloniai nusišypsojo, aiškiai apsi- 
džiaugė atpažinęs Kedfaelį ir geranoriškai žvilgtelėjo į jo 
pagalbininką. 

— Koks malonus vakaras, broli! Einate mišparų? Aš irgi. 
Galime eiti kartu? 

- Žinoma, - širdingai atsakė Kedfaelis. Jis patapšnojo Go- 
ditai per petį ir padavė jai maišinio audeklo ryšulėlį, kuria- 
me buvo jo vaistažolės bei tvarsčiai: — Tu bėk greičiau, God- 
rikai, padėk daiktus ir ateik į pamaldas kartu su kitais ber- 
niukais. Palengvinsi naštą mano kojoms ir dar spėsi 
pamaišyti tą nuovirą, kurį dabar verdu. Nagi, vaikeli, bėk! 

Godita sugriebė ryšulėlį ir pasileido į priekį, stengdama- 
si bėgti kaip sportiškas berniukas, viena ranka braukdama 

per aukštą ražieną ir dar pasišvilpaudama, iš tikrųjų paten- 
kinta, kad gali dingti tam jaunam vyriškiui iš akių. Jos pa- 
čios akis ir sielą buvo užvaldęs kitas jaunas vyriškis. 

— Jūsų berniukas labai paklusnus, - maloniai tarė Hiujis 
Beringeris, žiūrėdamas į ją nubėgančią. 

— Geras berniukas, - ramiai atsakė Kedfaelis, koja į koją 
su jaunuoliu žingsniuodamas per nubalusį tarytum grieti- 
nėlė lauką. - Sumokėjęs už metus, nors vargu ar kada taps 
vienuoliu. Bet bus išmokęs skaityti, rašyti, skaičiuoti, be 
to, nemažai žinos apie visokias žoleles bei vaistus, tai jam 
pravers. Jūs šiandien laisvas, milorde? 

— Negalėčiau sakyti, kad laisvas, - taip pat ramiai tarė 
Hiujis Beringeris, — man tiesiog reikia jūsų patirties ir Ži- 
nių. Ieškojau jūsų sodelyje, bet neradau, todėl pamaniau, 
kad šiandien gal turite reikalų čia, didžiajame darže bei so- 
duose. Tikėdamasis jus kur nors pamatyti, prisėdau pasi- 
džiaugti vakaro saule — ten, prie upės. Buvo aišku, jog eisi- 
te mišparų, bet nežinojau, jog turite dirbamų laukų taip toli. 
Ar visi javai jau suvežti? 

— Visi, kurie buvo čia. Netrukus į ražienas varysime ga- 
nytis avis. Tai ko iš manęs norėjote, milorde? Jei galiu kaip 
nors jums patarnauti, neatsitraukdamas nuo savo pareigų, 
būtinai tai padarysiu. 

— Vakar ryte, broli Kedfaeli, jūsų klausiau, ar iš karto 
neatmestumėte mano prašymo, gerai nepagalvojęs, ojūs at- 
sakėte, jog paprastai nieko nedarote gerai nepagalvojęs. Ir 
aš tuo tikiu. Tai, ką turėjau galvoje, tada buvo tik grėsmin- 
gas gandas, o dabar tapo tikrove. Yra pagrindo manyti, kad 
karalius Steponas jau nori judėti pirmyn ir stengsis apsirū- 
pinti maistu bei arkliais. Šrusberio apsiaustis nemažai jam 
kainavo, be to, dabar jis turi daugiau burnų, kurias privalo 
maitinti, ir daugiau vyrų, kuriems reikia ant ko nors joti. 
Viešai tai nepaskelbta, nes tikriausiai daugelis mėgintų 1š- 

sisukti, kaip darau aš, - linksmai prisipažino Beringeris, — 
bet jis ketina įsakyti, kad kiekvieni namai mieste būtų apieš- 
koti ir dešimtoji rasto maisto bei pašarų dalis paimta ka- 
riuomenei. Ir visi, įsidėmėkite, v1s1 iki šiol nerekvizuoti geri 
arkliai — nesvarbu, kam jie priklauso. Abatijos arklidės ne- 
bus išimtis. 

Tai Kedfaeliui visai nepatiko. Labai jau laiku, gudri užuo- 
mina, kadjam reikia arklių, ir grėsmingas ženklas, kad Hiujis 
Beringeris, sužinojęs tokią naujieną anksčiau negu daugu- 
ma miestelėnų, gali taip pat gerai žinoti, kas vyksta ir visur 
kitur. Niekas, ką šis jaunuolis sako ar daro, niekada nebus 
visiškai taip, kaip atrodo, be to, kad ir kokį žaidimą jis Žais- 
tų, visuomet žais tik pagal savo taisykles. Kedfaelis pagal- 
vojo, kad kuo mažiau šiame etape prasitars, tuo bus geriau. 
Kartais du žmonės veikia kiekvienas savaip, ir abu iš to tu- 
ri naudos. Tegu jis pirmiausia pasako, ko nori, net jeigu jo 
žodžius tektų visapusiškai apmąstyti ir kruopščiai ištirti vi- 
sais įmanomais būdais. 

— Blogos naujienos broliui priorui, - ramiai tarė Kedfaelis. 

— Blogos naujienos man, — liūdnu balsu pridūrė Beringe- 
ris. — Kaip tik abatijos arklidėse laikau keturis žirgus. Nors 
1r turiu teisę reikalauti, kad jie visi būtų atiduoti man bei 
mano vyrams, nes karalius mane įgaliojo vykdyti užduotį, 
visgi dabar nesu įsitikinęs, ar saugu tokį prašymą pateikti. 
Galbūt jį patenkintų, o gal 1r ne. Kalbėsiu su jumis atvirai: 
neketinu leisti, kad du geriausi mano žirgai būtų atrinkti 
karaliaus kariuomenei. Noriu juos iš čia išgabenti ir kur nors 
paslėpti, kad nerastų plėšikaujantys Prestkoto būriai, kol 
visas tas sąmyšis baigsis. 

— Tik du? — naiviai paklausė Kedfaelis. - Kodėl ne visus? 

— Na jau, nereikia! Juk žinau, kad esate gudresnis, negu 
parodote. Kaip galėjau atvykti išvis be arklių? Jei nerastų 
nė vieno, imtų ieškoti visų, ir vargu ar tada karalius būtų 

man maloningas. Geriau tegu pasiima anuos du arklėkus ir 
daugiau neklausinėja. Du man nebus per didelis nuostolis. 
Broli Kedfaeli, pakanka keletą dienų čia pagyventi, kad su- 
žinotum, jog būtent jums galima patikėti bet kokį darbą, kad 
11 koks nemalonus ar pavojingas jis būtų. - Beringeris kal- 
bėjo guviai, mandagiai ir netgi draugiškai; atrodė, kad jo žo- 
džiuose iš tikrųjų nėra jokios slaptos prasmės. — Lordas aba- 
tas kreipiasi į jus, kai susiduria su išmėginimu, kuris per 
sunkus jam pačiam. O aš prašau, kad paprasčiausiai man pa- 
dėtumėte. Puikiai pažįstate apylinkes. Ar nėra kokios nuo- 
šalios vietos, kur galėčiau keletą dienų palaikyti savo žir- 
gus, kol baigsis ši medžioklė? 

Toks neįtikimas pasiūlymas Kedfaelį nustebino, tačiau 
tai buvo tarsi mana iš dangaus. Todėl jis ilgai nedvejojo, tuoj 
pat nusprendė juo pasinaudoti savo tikslams. Net jeigu žmo- 
nių gyvybė nebūtų priklausiusi nuo to, ar pavyks gauti du 
arklius, Kedfaelis vis tiek žinojo, kad Beringeris juo naudo- 
jas1 be jokio sąžinės graužimo, todėl ir jis gali nesivaržyda- 
mas atsilyginti tuo pačiu. Netgi dar daugiau: jis įtarė, kad 
Beringeris puikiai supranta, kas darosi jo, Kedfaelio, galvo- 
je, ir anaiptol nesijaudina dėl to, kad Kedfaelis irgi spėlioja, 
ką yra sumąstęs jis, Beringeris. „Mudu abu, - galvojo Ked- 
faelis — nujaučiame, ko galime tikėtis vienas iš kito, ir maž- 
daug suprantame jei ne vienas kito motyvus, tai bent jau 
veikimo būdus. Tai bus garbinga kova. Nors šis malonus 
jaunikaitis galbūt yra Nikolo Feintrio žudikas. Būtų tikrai 
nepaprasta dvikova, kur niekas neprašo ir nesiūlo pasigai- 
lėjimo. O kol kas reikia kuo geriau pasinaudoti šiomis gal ir 
ne visai atsitiktinėmis aplinkybėmis“. 

— Taip, — tarė Kedfaelis, - žinau tokią vietą. 

Beringeris net nesidomėjo, kur ta vieta yra, ir neklausė 
Kedfaelio nuomonės, ar ji pakankamai nuošali ir slapta, kad 
žirgai būtų saugūs. 

— Parodykite man kelią šiąnakt, - iš karto paprašė jis 1r 
nusišypsojo, žiūrėdamas Kedfaeliui į akis. - Šiąnakt arba nie- 
kada, nes rytoj bus paskelbtas įsakymas. Jei manote, kad 
mudu pėsčiomis spėsime grįžti iki ryto, jokite su manimi. 
Geriau jūs, negu kas kitas! 

Kedfaelis greitai apgalvojo būdus bei priemones; nebuvo 
jokio reikalo dar mąstyti, sutikti ar ne. 

— Tuomet gal išveskite žirgus po mišparų, jokite prie 
švento Džailso. Ateisiu ten po vakarinių pamaldų, kaip tik 
pradės temti. Nebūtų gerai, jei kas pamatytų mane, išjojan- 
tį su jumis, bet jūs pats tikrai galite mankštinti savo žirgus 
vakare, jei tik norite. 

— Gerai! - patenkintas tarė Beringeris. - Kur ta vieta? 
Reikės persigauti per upe? 

— Ne, nereikės net per upelį. Tai senas vienkiemis, kurį 
kadaise išlaikė abatija; jis Ilgajame miške, už Pulio. Kai lai- 
kai pasidarė tokie pavojingi, parsiginėme iš ten visas avis 
bei galvijus, bet palikome name gyventi du brolius pasau- 
liečius. Niekas ten neieškos žirgų, visi žino, jog ūkis be- 
veik apleistas. O broliai pasauliečiai mano žodžiais patikės. 

— Šventas Džailsas mums pakeliui? - Tai buvo abatijos 
koplyčia rytiniame vienuolyno žemių pakraštyje. 

— Taip. Josime pietų kryptimi iki Satono, paskui suksime 
į vakarus, į mišką. Trumpesniu keliu reikės grįžti tris my- 
lias ar netgi daugiau. Be žirgų gal bent mylią išlošime. 

— Tikiuosi, kojos mane tiek išlaikys, — santūriai tarė Be- 
ringeris. - Vadinasi, po vakarinių pamaldų, prie švento 
Džailso. 

Nieko daugiau nesakęs ir neklausęs, jis paliko Kedfaelį 
ir didesniais žingsniais nuskubėjo pirmyn, nes kaip tik tą 
akimirką Alina Sivard išėjo pro savo namo duris ir pasuko 
abatijos vartų link, aiškiai išsirengusi į bažnyčią. Spėjo nu- 
eiti vos keletą jardų, ir šalia atsirado Beringeris; ji pakėlė 

galvą ir patikliai nusišypsojo, žiūrėdama jam į akis. Būty- 
bė be jokios klastos, bet neabejotinai išdidi ir protinga, ir 
ji atsivėrė tarytum gėlė, pamačiusi šį jauną vyriškį, slidų 
kaip gyvatė, kad ir kokios būtų kitos geros ar blogos jo 
savybės. „Ar tai turėtų reikšti, - galvojo Kedfaelis, stebė- 
damas juos, einančius priekyje ir gyvai besišnekančius, — 
kad jis ne toks jau ir blogas? O gal tai tik įrodo, kad ji dar 
vaikiškai patikli? Nekaltas jaunas merginas ir anksčiau ap- 
gaudavo piktaširdžiai niekšai, netgi žmogžudžiai; ir kar- 
tais tie piktaširdžiai niekšai būdavo nuoširdžiai atsidavę 
nekaltoms jaunoms merginoms, tokiu neatlyžtančiu švel- 
numu neigdami savo prigimtį“. 

Kedfaelis nurimo ir pralinksmėjo, bažnyčioje pamatęs Go- 
ditą: visus pergudravusią, besistumdančią ir besišnabždan- 
čią su berniukais; ji klausiamai dirstelėjo į jį mėlynomis aki- 
mis, ojis linktelėjo ir nusišypsojo, norėdamas ją padrąsinti. 
Padrąsinimas nelabai pagrįstas, bet jis pasistengs. Nors Alina 
buvo tikrai žavi, Kedfaeliui labiau patiko Godita. Ji priminė 
jam Arianą, kadaise pažinotą graikę valtininkę, aukščiau ke- 
lių pasikaišiusią sijonus, garbanotais trumpais plaukais, už- 
gulusią ilgą 1irklą ir virš vandens kažką šaukiančią jam... 

Na, na! Toroldas dar nesulaukė netgi tokio amžiaus, ko- 
kio tada buvo jis. Tai skirta jauniems. O šiąnakt po vakari- 
nių pamaldų - prie švento Džailso! 

ojimas per Satoną į tankų, 
žmogaus beveik nepaliestą, penkiolikos kvadratinių mylių 
plotą užimantį Ilgąjį mišką su kyšančiomis viržiais apaugu- 
siomis viršukalnėmis atrodė tarytum netikėtas grįžimas į 
praeitį, kai naktiniai antpuoliai bei pavojingos pasalos buvo 
toks įprastas dalykas, jog net kėlė nuobodulį, tačiau dabar, 
senyvame amžiuje, jaudulio tikrai pakako. Žirgas, ant kurio 
jojo, buvo aukštas, smarkus, grynakraujis; jau kone dvide- 
šimt metų Kedfaelis neturėjo progos apžergti tokį gyvulį, ir 
pagunda bei malonumas dar kartą priminė, koks jis visgi 
yra klystantis, kaip ir visi mirtingieji. Net jaunuolis, kuris 
jojo šalia 1r nedvejodamas klausė jo Rurodymų, priminė jam 
praėjusias dienas, kai su azartiškais 1r drąsiais kovų drau- 
gais visi darbai bei nepritekliai buvo malonūs. 

Vos tik jie išsuko iš pramintų kelių ir pasislėpė tarp me- 
džių bei nakties šešėlių, Hiujis Beringeris ėmė elgtis kažin 
kaip lengvabūdiškai 1r tarytum nė kiek nebijojo, kad ben- 
drininkas gali jį išduoti. Kad kelionė neprailgtų, jis ramiai 
plepėjo, smalsiai klausinėjo apie tuos laikus, kai brolis Ked- 
faelis dar nebuvo vienuolis, ir apie šalis, kurias jis kadaise 
pažino taip pat gerai, kaip dabar šį mišką. 

— Vadinasi, šitiek metų gyvenote pasaulyje, tiek daug pa- 
matėte ir niekada negalvojote apie vedybas? Girdėjau, kad 

pažinojote ir pusę pasaulio moterų. - Nerūpestingas balsas, 
lyg šiaip tauškiantis niekus, kad paerzintų, iš tikrųjų nuo- 
širdžiai klausė ir laukė atsakymo. 

— Kartą buvau sumanęs vesti, - sąžiningai prisipažino 
Kedfaelis, - prieš eidamas į Kryžiaus žygį; ji buvo labai do- 
ra moteris, bet... tiesą sakant, aš pamiršau ją Rytuose, 0 ji 
pamiršo mane Vakaruose. Per 1lgai buvau išvykęs, ji liovėsi 
laukusi ir ištekėjo už kito; negaliu jos kaltinti. 

— Ar dar kada nors ją matėte? 

— Ne, niekada. Tikriausiai dabar jau turi anūkų, tegu jie 
būna jai geri! Ji buvo puiki moteris, Ričildisė. 

— Bet Rytuose irgi gyveno ir vyrų, ir moterų, o jūs - jau- 
nas kryžiuotis. Galiu tik spėlioti... - svajingai tarė Berin- 
geris. 

— Ką gi, spėliokite! Aš irgi nieko tikro apie jus nežinau, — 
ramiai pasakė Kedfaelis. - Ar daug pažįstate žmonių, kurie 
nebūtų vienas kitam svetimi? 

Tarp medžių suspindo neryški švieselė. Broliai pasau- 
liečiai taip vėlai dar vakarojo, užsidegę nendrinį žiburį; Ked- 
faelis įtarė, kad jie lošia kauliukais. Kodėl gi ne? Nuobodu- 
lys čia tikriausiai pjaute pjovė. Jų atvykimas šiems doriems 
broliams turėjo būti šiokia tokia pramoga, be jokios abejo- 
nės, seniai laukta. 

Netrukus Kedfaelis su Beringeriu įsitikino, kad jie tik- 
rai nemiega ir girdi kiekvieną netikėtai besiartinančių ke- 
liauninkų skleidžiamą garsą: sunerimę abu ryžtingai pasi- 
rodė tarpduryje. Stambus, raumeningas brolis Anzelmas 
dunksojo kaip penkiasdešimt penkerių metų ąžuolas ir vie- 
noje rankoje sukaliojo ilgą lazdą. Brolis Luisas, prancūzų 
kilmės, bet gimęs Anglijoje, buvo smulkus, lankstus ir vik- 
rus; tokioje nuošalioje vietoje jis visuomet turėjo prie sa- 
vęs durklą ir mokėjo juo naudotis. Viskam pasirengę, abu 
išėjo į priekį, veidai atrodė taikūs, tačiau akys budrios; bet 

išvydę brolį Kedfaelį, jie tuoj pat nusiramino ir ėmė šyp- 
sotis: 

— Ką, nejaugi čia jūs, bičiuli? Malonu matyti pažįstamą 
veidą, bet nesitikėjome, kad vidurnaktį pas mus užklysite. 
Gal pernakvosite? Kur keliaujate? — Jie susidomėję, vertin- 
dami žiūrėjo į Beringerį, tačiau šis laukė, kad už jį viską 
paaiškintų Kedfaelis, nes abatija čia turėjo daugiau galių, 
negu karalius. 

— Keliavome čia, pas jus, - nulipdamas nuo žirgo, atsakė 
Kedfaelis. — Milordas prašo, kad judu savo arklidėje keletą 
dienų palaikytumėte šituos du gyvulius ir niekam jų nero- 
dytumėte. — Nebuvo jokio reikalo slėpti tikrąją priežastį nuo 
šių vyrų, Žinant, kad jie nuoširdžiai pritars tokių žirgų savi- 
ninko norui juos išsaugoti. — Karalius rekvizuoja arklius ka- 
riuomenės gurguolei, o šiems gražuoliams toks gyvenimas 
tikrai netiktų, verčiau paliksime juos čia, kur galės geriau 
patarnauti. 

Brolis Anzelmas pritariamai nužvelgė Beringerio žirgą 
1r meiliai perbraukė ranka per išriestą sprandą: 

— Jau seniai šioje arklidėje nestovėjo tokia grožybė! Pas- 
taruoju metu apskritai jokių arklių nebuvo, tik prioro Ro- 
berto mulas, bet prioras dabar retai apsilanko. Tiesą sakant, 
tikimės, kad ir mudu iš čia atšauks, - šis ūkis per daug nuo- 
šalus ir nepelningas, neverta toliau juo rūpintis. Žinoma, 
mielai priimsime tave, gražuoli, ir tavo draugužį. Juo labiau, 
milorde, jei leisite man retkarčiais ant jo užsėsti ir pamankš- 
tinti. 

— Manau, jis be vargo paneš netgi jus, - draugiškai tarė 
Beringeris. - Bet neatiduokite jų niekam kitam, tik man arba 
broliui Kedfaeliui. 

— Savaime suprantama. Niekas čia jų nepamatys. - Jie nu- 
vedė žirgus į apleistą arklidę, apsidžiaugę, kad pasitaikė pro- 
ga paįvairinti nuobodų gyvenimą, ir labai patenkinti dosniu 

Beringerio atsilyginimu už paslaugas. - Nors mums ir taip 
būtų malonu jais rūpintis, — nuoširdžiai pasakė brolis Lui- 
sas. - Kadaise dirbau arklininku grafo Roberto iš Glosterio 
dvare, man patinka puikus žirgas, visas blizgantis, gražios 
bėgsenos, kad darytų man garbę. 

Kedfaelis su Hiuju Beringeriu pėsti patraukė namo. 

— Užtruksime valandą, vargu ar daugiau, - tarė Kedfae- 
lis, - parodysiu kelią. Takas kai kur apaugęs, raitas neprasi- 
brautum, bet aš gerai jį Žinau. Reikės persigauti per upelį, 
labiau į aukštupį nuo malūno; niekieno nepastebėti įeisime 
į abatiją iš sodo pusės, jei sutiksite bristi vandeniu. 

— Ko gero, - susimąstęs, bet visiškai ramiai pasakė Be- 
ringeris, - sumanėte su manimi pažaisti. Norite paklaidinti 
miškuose, o gal paskandinsite upėje prie malūno? 

— Vargu ar man tai pavyktų. Ne, mes tik draugiškai kartu 
pasivaikščiosime, pats pamatysite. Ir tikiuosi, jog tai bus 
naudinga. 

Keista, bet jie, nors ir žinojo, kad vienas kitu naudojasi, 
tą naktį iš tikrųjų maloniai pasivaikščiojo: pagyvenęs vie- 
nuolis, netrokštantis nieko sau, ir rizikuoti mėgstantis jau- 
nas vyriškis, kurio siekiai buvo beribiai. Tikriausiai Berin- 
geris suko galvą, kodėl Kedfaelis taip greitai sutiko padary- 
ti jam paslaugą, o Kedfaelis savo ruožtu mėgino suprasti, 
kodėl Beringeris apskritai jį pakvietė šitaip kartu slapukau- 
ti; tačiau tai neturėjo reikšmės, varžybos dėl to atrodė tik 
dar įdomesnės. O kuris kurį pergudraus ir iš to susirėmimo 
daugiau laimės, anaiptol nebuvo aišku. 

Taigi siauru miško takeliu koja kojon žingsniavo du maž- 
daug vienodo ūgio vyrai, tik Kedfaelis buvo kresnas ir ap- 
kūnus, o Beringeris - liesas, lankstus ir vikrus. Jis atidžiai 
sekė paskui Kedfaelį ir tarytum visai nesijaudino dėl tam- 
sos, kurioje buvo galima įžiūrėti tik blausiai tarp šakų mir- 
gančias žvaigždes. Šnekėjo linksmai, nesivaržydamas: 

— Karalius ketina vėl grįžti į Glosterio kraštą, sustipri- 
nes kariuomenę, todėl šitaip renka žmones bei arklius. Tik- 
riausiai po kelių dienų ir pajudės. 

— Žygiuosite su juo? - Beringeris atrodė nusiteikęs pa- 
plepėti, todėl Kedfaelis nusprendė jį paskatinti. Kiekvienas 
jo Žodis, be abejo, buvo gerai apgalvotas, bet anksčiau ar 
vėliau net ir jis galėjo apsirikti. 

— Tai priklausys nuo karaliaus. Tik pamanykite, broli Ked- 
faeli, tas Žmogus manimi nepasitiki! Nors iš tikrųjų aš mie- 
liau likčiau vadovauti būriui čia, prie savo Žemių. Rodžiau 
uolumą, kiek tik drįsau, - per dažnai matomas tas pats vei- 
das nepadarytų gero įspūdžio, tačiau išvis nesirodyti tarp 
siūlančių paslaugas būtų lemtinga klaida. Keblus klausimas 
sveikam protui. 

— Jaučiu, - tarė Kedfaelis, - kad jūsų sveiku protu gali- 
ma pasikliauti. Priėjome upelį, ar girdite? — Ten gulėjo ak- 
menys, per kuriuos buvo įmanoma pereiti nesušlapus kojų, 
bet ir šiaip vanduo buvo nusekęs, tėkmė susiaurėjusi!, taigi 
Beringeris, akimirką įsižiūrėjęs, įvertinęs nuotolį bei gruntą, 
peršoko ją puikiai apskaičiuotu šuoliu, kuris tarsi patvirtino 
Kedfaelio žodžius. 

— Ar tikrai, - toliau šnekėjo vėl prisigretinęs jaunuolis, — 
esate tokios geros nuomonės apie mano sveiką protą? Ar 
tik manote, jog moku rizikuoti ir pasirinkti padėtį? O gal 
pažįstu vyrus?.. Ir moteris? 

— Vargu ar galiu abejoti jūsų sugebėjimu pažinti vyrus, — 
ramiai tarė Kedfaelis, - kai jau parodėte, jog pasitikite ma- 
nimi. Net jeigu abejočiau, tikriausiai jums to nesakyčiau. 

— O moteris? — Dabar jie jau laisviau žingsniavo atvirais 
laukais. 

— Manau, joms visoms reikėtų patarti saugotis jūsų. O apie 
ką dar Žmonės plepa karaliaus dvare, be to būsimo žygio? Ar 
nieko negirdėti apie Fitzalaną su Adeniu, gal juos kas matė? 

— Ne, ir greitu laiku nematys, - daug negalvodamas at- 
sakė Beringeris. - Jiems pasisekė, ir aš nė kiek neapgai- 
lestauju. Nežinia, kur jie dabar, tačiau aišku, jog ta vieta yra 
pakeliui į Prancūziją. 

Nebuvo jokio pagrindo juo abejoti; kad ir ką sumanęs, 
kovai jis ruošėsi remdamasis tiesa, o ne melu. Taigi žinios 
Goditai nuraminti buvo geros, kiekvieną dieną vis geres- 
nės, nes atstumas tarp jos tėvo ir Stepono keršto tolydžio 
didėjo. O dabar ir du puikūs žirgai labai patogioje vietoje 
laukė bėgti susirengusių Goditos ir Toroldo, saugomi dvie- 
jų tvirtų brolių, kurie turėjo juos atiduoti Kedfaeliui palie- 
pus. Pirmoji užduotis buvo įvykdyta. Dar reikėjo kaip nors 
ištraukti iš upės balnakrepšius ir išlydėti jaunuolius į kelią. 
Ne taip jau lengva, bet įmanoma. 

— Dabar matau, kur esame, - po kokių dvidešimties mi- 
nučių tarė Beringeris. Jie buvo tiesiai perėję per mylios 
platumo lauką tarp upelio vingių ir vėl stovėjo ant kran- 
to; kitoje pusėje bolavo žvaigždžių nušviesti ištuštėję Žir- 
nių plotai, o už tolygiai aukštyn kylančių jų eilių buvo so- 
dai ir kaip didelė grandinė nusidriekę abatijos pastatai. — 

Puikiai jaučiate, kur eiti, netgi tamsoje. Rodykite kelią. 
Tikiuosi, kad ir sekdamas paskui jus per brastą, neįsmuk- 
siu į duobę. 

Kedfaelis pasikaišė abitą; daugiau neturėjo nieko, kas ga- 
lėtų sušlapti, tik sandalus. Jis įbrido į vandenį kaip tik prie- 
šais žemą Goditos trobelės stogą, vos išlindusį virš medžių, 
krūmų bei herbariumo sienos. Beringeris ryžtingai žengė 
paskui jį, su visais batais ir kelnėmis. Vanduo siekė tik iki 
kelių, bet jam tai, matyt, nė kiek nerūpėjo. Kedfaelis at- 
kreipė dėmesį, kaip jis juda: atsargiai, vienodu greičiu, be- 
veik nesukeldamas bangelių. Tas jaunuolis buvo apdovano- 
tas visais laukinių Žvėrių instinktais, toks pat budrus naktį, 
kaip ir dieną. Išlipęs ant abatijos kranto, jis instinktyviai 

pasuko palei nupjauto žirnių lauko kraštą, kad nešlamėtų 
styrančios sausos šaknys, kurios tuoj turėjo būti apkastos. 

— Slapūnas iš prigimties, — garsiai pagalvojo Kedfaelis, ir 
tai, kad jis galėjo tuos žodžius ištarti, buvo įrodymas, jog 
tarp jų yra tvirtas, nors ir nedraugiškas ryšys. 

Beringeris staiga atsisuko ir plačiai nusišypsojo: 

— Toks tokį pažino, - tarė jis. Jie jau buvo įpratę kalbėti 
šnabždomis, beveik be garso, bet aiškiai, kad vienas kitą 
suprastų. — Prisiminiau tarp žmonių sklandantį gandą, apie 
kurį anksčiau pamiršau jums pasakyti. Prieš keletą dienų 
kažkokį vaikiną naktį įvijo į upę... šnekama, jog tai vienas 
iš Fitzalano skvairų. Sako, kad šaulys iš lanko pataikė jam 
po kairiu petimi, gal tiesiai į širdį. Kad ir kaip ten buvo, jis 
nuskendo, kūnas turbūt iškils kur nors prie Ačamo. O kitą 
dieną pagavo arklį be raitelio, gerą jojamą žirgą, tikriau- 
siai jo. 

— Nejaugi? — šiek tiek nustebęs pasakė Kedfaelis. - Čia 
galite kalbėti drąsiai, mano vaistažolių sodelyje naktį nie- 
kas neklaidžioja, be to, visi žino, kad aš kartkarčiais atsike- 
liu pamaišyti savo nuovirų. 

— Ar ne jūsų berniukas turėtų tai daryti? — naiviai pa- 
klausė Hiujis Beringeris. 

— Berniukui, slapčia išsėlinusiam iš miegamojo, netru- 
kus tektų gailėtis, — tarė brolis Kedfaelis. —- Mes čia geriau 
rūpinamės vaikais, milorde, negu jūs berods manote. 

— Malonu tai girdėti. Nieko baisaus, kai užgrūdinti seni 
kariai, tapę vienuoliais, rizikuoja naktį persišaldyti, tačiau 
jauniklius tikrai reikėtų pasaugoti. - Beringerio balsas bu- 
vo švelnus ir saldus kaip medus. —- Pasakojau jums apie tą 
keistą nutikimą su arkliais... Po dviejų dienų, tikriausiai ne- 
patikėsite, kareiviai apsupo dar vieną palaidą žirgą; ganėsi 
viržiais apaugusioje dykynėje į šiaurę nuo miesto, su balnu. 
Manoma, jog prieš puolimą iš pilies išsiuntė sargybinį, kad 

paimtų Adenio dukterį 1š ten, kur ji buvo paslėpta, ir sau- 
giai išlydėtų iš apsiausto Šrusberio. Pasak gandų, mėgini- 
mas nepavyko, - tyliai pridūrė Beringeris, — 1r palydovas 
puolė į upę, kad išgelbėtų merginą. Taigi ji iki šiol nesuras- 
ta, 1 manoma, jog slepiasi kažkur netoliese. Jos ieškos, broli 
Kedfaeli... dabar ieškos dar atkakliau negu pirma. 

Jie kaip tik priėjo vidinio sodo pakraštį. Hiujis Beringe- 
ris kone be garso ištarė: „Labanakt!“ ir kaip šešėlis nutolo 
svečių namų link. 


Buvo likę šiek tiek nakties, bet prieš užmigdamas brolis 
Kedfaelis dar kurį laiką gulėjo ir mąstė. Ir kuo ilgiau mąstė, 
tuo aiškiau suvokė, jog iš tikrųjų kažkas buvo prisėlinęs prie 
malūno pakankamai arti ir pakankamai tyliai, kad nugirstų 
kelis paskutinius viduje pasakytus sakinius; be jokios abe- 
jonės, tas kažkas buvo Hiujis Beringeris. Juk pats parodė, 
kaip tyliai moka eiti, kaip instinktyviai pritaiko judesius prie 
aplinkybių; pasiūlė kartu leistis į tą naktinį žygį, po kurio 
abu pasijuto priklausomi nuo kito sugebėjimo laikyti paslaptį, 
be to, jis tyčia prabilo apie keletą slaptų dalykų, kad sukeltų 
įtarimą bei nerimą ir galbūt paskatintų priešininką pasielgti 
neprotingai, —- nors Kedfaelis, žinoma, nė neketino suteikti 
jam tokio malonumo. Vargu ar klausytojas ilgai buvo taip 
arti, kad viską girdėtų. Bet paskutiniais sakiniais pats Ked- 
faelis aiškiai pasakė, kad ketina kaip nors gauti du arklius, 
paimti paslėptas brangenybes ir išlydėti Toroldą su „ja“. Jei 
Beringeris būtų buvęs prie durų bent akimirką anksčiau, 
būtų nugirdęs 1r merginos vardą; bet ir taip jam, be abejo, 
kilo įtarimas. Tai kokį Žaidimą jis čia sumanė, su dviem ge- 
riausiais savo žirgais, su bėgliais, kuriuos galėtų išduoti tuoj 
pat, bet iki šiol neišdavė, ir su broliu Kedfaeliu? Matyt, ti- 
kisi geresnio ir didesnio laimikio, negu vieno jaunuolio su- 
gavimas ir pasinaudojimas mergaite, kuriai iš tikrųjų nejau- 

čia pagiežos. Toks žmogus kaip Beringeris, ko gero, galėjo 
ryžtis rizikuoti viskuo ir tikėtis iš karto laimėti viską: To- 
roldą, Goditą ir brangenybes. Sau pačiam, kaip ir anksčiau, 
nors nesėkmingai? Ar karaliui, kad pelnytų jo malonę? Toks 
jaunuolis iš tikrųjų galėjo padaryti bet ką. 

Kedfaelis galvojo apie jį 1lgai, kol užmigo, ir bent jau vie- 
nas dalykas buvo aiškus. Jeigu Beringeris dabar žino, kad 
Kedfaelis kaip ir įsipareigojęs paimti paslėptas brangeny- 
bes, tai nuo šiol neišleis jo iš akių, nes nori paskui Kedfaelį 
nusėlinti į tą vietą. Pasirodė pirmieji šviesos spinduliai — 
neryškūs, bet teikiantys vilčių, ir kaip tik miegas ėmė merk- 
ti akis. O po akimirkos varpas jau ragino kartu su kitais eiti 
į rytmetines pamaldas. 


— Šiandien, - po pusryčių sodelyje Kedfaelis pasakė Godi- 
tai, - elkis kaip visada, prieš vienuolyno reikalų aptarimą nu- 
eik mišių, paskui į pamokas. Po pietų truputį padirbėk sode, 
pasirūpink vaistais, o tada galėsi slapčia nubėgti į senąjį ma- 
lūną - tik labai atsargiai - iki mišparų. Ar mokėsi be manęs 
perrišti Toroldui žaizdą? Šiandien man negalima ten rodytis. 

— Žinoma, mokėsiu, - linksmai tarė ji. - Mačiau, kaip tai 
daroma, be to, dabar išmanau apie žoles. Bet... Jeigu kaž- 
kas... jeigu 725 vakar mus sekė... kas bus, jeigu ir šiandien 
ateis? — Kedfaelis buvo trumpai papasakojęs apie nakties Žy- 
gį, kurio rezultatai ją ir padrąsino, ir sukėlė nerimą. 

— Neateis, - nė kiek neabejodamas pasakė Kedfaelis. — 
Jei viskas gerai seksis, kur šiandien būsiu aš, ten bus ir 715. 
Todėl ir noriu, kad laikytumeisi toliau nuo manęs; be ma- 
nęs galėsi lengviau atsikvėpti. Bet vėlai vakare galbūt pa- 
prašysiu, kad judu su Toroldu kai ką padarytumėte, jeigu 
viskas bus taip, kaip esu numatęs. Kai visi susirinksime miš- 
parų, tada ir pasakysiu, taip ar ne. Tik tą vieną Žodį ir ištar- 
siu. Jeigu bus „taip“, turėsi padaryti štai ką... 

Ji klausėsi tylėdama, visa nušvitusi, o kai jis baigė kal- 
bėti, energingai linktelėjo galvą, rodydama, jog suprato: 

— Taip, mačiau valtį, atremtą į malūno sieną. Taip, žinau 
tuos tankius krūmus sodo pradžioje, netoli nuo tilto galo... 
Be abejo, galėsime tai padaryti, mudu su Toroldu! 

— Palaukite, kol įsitikinsite, — perspėjo Kedfaelis. —- O da- 
bar bėk klausyti parapinių mišių, paskui į pamokas, pasi- 
stenk atrodyti kuo panašesnė į kitus berniukus ir nieko ne- 
bijok. Jeigu ir atsiras kokia priežastis išsigąsti, aš sužinosiu 
tai iš anksto ir tuoj pat atlėksiu pas tave. 


Netrukus paaiškėjo, jog dalis Kedfaelio minčių buvo tei- 
singos. Tą sekmadienį jis pasistengė labai uoliai vykdyti savo 
pareigas vienuolyne: dalyvavo visose pamaldose, atlikdamas 
įvairius pavedimus, lakstė nuo vartininko namelio iki sve- 
čių namų, paskui į abato apartamentus, į ligoninę, į sodą; ir 
visur, kad ir kur ėjo, matė neįkyrų, bet iš akiračio neišnyks- 
tantį Hiujį Beringerį. Niekada anksčiau tas jaunuolis taip 
dažnai nevaikščiojo į bažnyčią, o dabar sėdėjo ten netgi ta- 
da, kai tarp besimeldžiančių nebuvo Alinos. „Nagi, pažiūrė- 
sime, — pašaipiai galvojo Kedfaelis, - ar man pavyks išvilio- 
ti jį iš arenos, kai ji bus ten, ir palikti atvirą kelią kitam 
garbintojui“. Buvo aišku, jog Alina tikrai ateis į mišias po 
vienuolyno reikalų aptarimo, o pastarąjį kartą nubėgęs pas 
vartininką, Kedfaelis matė taikiai ir pamaldžiai atrodantį Ada- 
mą Kurselį, besiartinantį prie mažo namelio, kuriame gy- 
veno ta mergina ir jos tarnaitė, durų. 

Buvo tiesiog negirdėtas dalykas, kad Kedfaelis nedaly- 
vautų mišiose, tačiau šį vienintelį kartą jis išsigalvojo prie- 
žastį, dėl kurios galėjo teisėtai pasišalinti. Mieste visi žino- 
jo, kad jis nusimano apie vaistus, todėl žmonės dažnai pra- 
šydavo jo pagalbos ar patarimo. Abatas Heribertas 
nuolaidžiaudavo tokiems prašymams ir mielai paskolindavo 

savo žolininką. Palei kelią, vedantį švento Džailso koply- 
čios link, gyveno vaikas, kurį Kedfaelis kartkarčiais apžiū- 
rėdavo dėl odos infekcijos, ir nors tą ligą mažylis po truputį 
jau baigė išaugti, taigi nebuvo jokio reikalo tą dieną lėkti jo 
lankyti, visgi niekas negalėjo paprieštarauti Kedfaeliui, kai 
šis pareiškė, jog reikia eiti, būtinai. 

Prie vartų jis sutiko įeinančius Aliną Sivard ir Adamą Kur- 
selį; švelniai nuraudusi mergina anaiptol neatrodė nepaten- 
kinta palydovu, tik truputį gal gėdijosi, o karaliaus pareigū- 
nas buvo nuoširdžiai dėmesingas ir taip pat gražiai parau- 
dęs, be abejo, iš malonumo. Jeigu Alina tikėjosi, kad ją, kaip 
jau spėjo įprasti, netrukus užkalbins Beringeris, tai šįkart ji 
tikriausiai nustebo. Ir nežinia, ar pajuto palengvėjimą, ar 
nusivylė. Beringerio niekur nebuvo matyti. 

„Bandymo rezultatas teigiamas“, — patenkintas pagalvo- 
jo Kedfaelis ir kuo ramiausiai, neskubėdamas išėjo lankyti 
ligonio. Beringeris sekė labai diskretiškai; Kedfaelis išvis 
jo nematė, tiktai grįždamas sutiko lėta eidine jojantį pa- 
mankštinti vieno 1š likusių arklių ir linksmai švilpaujantį. 

Jaunuolis pasveikino Kedfaelį džiaugsmingai, tarytum su- 
sitikimas iš tikrųjų būtų buvęs netikėtas ir malonus: 

— Broli Kedfaeli, nejaugi buvote kažkur nuklydęs sek- 
madienio rytą? 

Kedfaelis ramiai papasakojo, kur ir ko ėjo, ir pridūrė, jog 
sekėsi neblogai. 

— Jūsų sugebėjimai tikrai beribiai! - tarė Beringeris ir 
mirktelėjo. - Tikiuosi, praėjusią naktį gerai miegojote po to- 
kios ilgos darbo dienos? 

— Smegenims kurį laiką teko paplušėti, - atsakė Kedfae- 
lis, - bet paskui miegojau gerai. O jūs, kaip matau, kol kas 
dar turite ant ko joti. 

— A, jūs apie tai! Šiek tiek suklydau, turėjau suprasti, jog 
netgi paskelbę įsakymą sekmadienį, jie šventą dieną vis tiek 

nieko nedarys. Rytoj pats pamatysite. - Buvo aišku, kad jis 
sako tiesą ir nė kiek neabejoja Žinių tikrumu. - Ieškos, ko 
gero, labai kruopščiai, — tarė Beringeris, ir Kedfaelis supra- 
to, kad jis kalba ne tik apie arklius bei maisto atsargas. — 
Karalius Steponas šiek tiek sunerimęs dėl ryšių su bažny- 
čia ir vyskupais. Turėjau suvokti, kad sekmadienį susilai- 
kys. Šiaip ar taip, vieną dieną išlošėme. Šiąnakt galime elgtis 
nepriekaištingai, ir visi matys, jog esame namuose, kaip ir 
dera nekaltiems. A, Kedfaeli? - Jis nusijuokė, pasilenkęs pa- 
tapšnojo Kedfaeliui per petį ir, spūsčiodamas kulnais arkliui 
šonus, kad bėgtų risčia, nujojo švento Džailso link. 

Bet kai po pietų Kedfaelis išėjo iš valgomojo, Beringeris 
vėl stovėjo priešais jį, svečių menės tarpduryje, ir atrodė 
išsiblaškęs, tačiau iš tikrųjų puikiai matė viską, kiek tik ap- 
rėpė jo akys. Kedfaelis, tarytum niekuo dėtas, nuviliojo jį į 
uždarą vienuolyno kiemą ir ten, atsisėdęs prieš saulutę, ma- 
loniai pasnaudė, kad Godita turėtų pakankamai laiko pa- 
sprukti nuo tokios priežiūros. Ir atsibudęs dar truputį pasė- 
dėjo, norėdamas galutinai įsitikinti ir gerai apgalvoti, ką vi- 
sa tai reiškia. 

Nebuvo jokios abejonės, kad kiekvienas jo judesys akylai 
stebimas ir tai asmeniškai daro Beringeris. Jis nepavedė 
tokios užduoties savo kariams ar kokiam kitam samdytam 
sekliui, dirbo pats ir, ko gero, netgi jautė malonumą. Iš to, 
kad ryžosi perleisti Aliną Kurseliui, nors ir vienai valan- 
dai, darėsi aišku, jog veikla, kuria užsiėmė tuo metu, jam 
labai svarbi. 

„Mane pasirinko, - galvojo Kedfaelis, - kaip priemonę 
tikslui pasiekti, o tas tikslas yra Fitzalano brangenybės. Ir 
seks neatsitraukdamas. Ką gi, gerai! Negaliu to išvengti. 
Vadinasi, vienintelė išeitis - tuo pasinaudoti. Taigi per daug 
šio liudininko nenuvargink ir per anksti neskatink jo bud- 
rumo. Jis verčia tave spėlioti, todėl tegu spėlioja ir pats“. 

Kedfaelis nupėdino į herbariumą ir ten visą popietę sąži- 
ningai rūpinosi įvairiausiais savo preparatais, besifermen- 
tuojančiais ir ką tik užmaišytais, kol atėjo laikas grįžti į baž- 
nyčią mišparų. Jis net nesivargino svarstydamas, kur galėjo 
užsislėpti Beringeris, tik pagalvojo, kad šitoks nuobodus bu- 
dėjimas tokiam gyvybingam ir judriam žmogui turėjo per 
pakaušį išlįsti. 

Kurselis buvo arba pasilikęs abatijoje - juk negalėjo pra- 
leisti tokios dangiškos progos! — arba dar kartą atėjęs į va- 
karo pamaldas; už parankės jis vedėsi santūrią ir susimąs- 
čiusią Aliną. Pamatęs iš sodo išskubantį brolį Kedfaelį, stab- 
telėjo ir draugiškai pasveikino: 

— Džiaugiuosi jus matydamas malonesnėje vietoje, negu 
buvome susitikę anąkart, broli. Tikėkimės, daugiau jums 
niekada neteks atlikti tokių pareigų. Alina ir jūs, judu abu, 
suteikėte bent šiek tiek taurumo tam nemaloniam įvykiui. 
Tikrai norėčiau kaip nors paveikti jo šviesybę, kad būtų at- 
laidesnis jūsų vienuolynui; jis iki šiol jaučia pagiežą dėl to, 
kad lordas abatas neskubėjo jam pritarti. 

— Daugybė Žmonių padarė tą pačią klaidą, - filosofiškai 
tarė Kedfaelis. - Neabejoju, kad kaip nors ištversime. 

— Žinoma. Bet kol kas jo šviesybė neketina abatijai su- 
teikti jokių lengvatų ar kaip nors išskirti iš kitų miestelė- 
nų. Jei būsiu priverstas vykdyti įsakymus netgi tarp jūsų 
sienų, — nors mieliau sustočiau prie vartų, - tikiuos!, supra- 
site, jog darau tai nenoromis ir tiesiog negaliu rinktis. 

„Iš anksto prašo atleisti už tai, kad rytoj įsibraus, - vis- 
ką supratęs, galvojo Kedfaelis. - Vadinasi, tai tiesa, kaip ir 
maniau; būtent Kurseliui pavedė atlikti nelemtą darbą, to- 
dėl vargšelis jau dabar mėgina paaiškinti, kad jam ta užduo- 
tis nepatinka ir jis jos atsisakytų, jei tik galėtų. Gal ir per 
daug stengiasi parodyti savo nepritarimą, dėl merginos“. 

— Jeigu taip nutiks, — geraširdiškai tarė Kedfaelis, - ne- 
abejoju, kad visi mūsų ordino vienuoliai supras, jog darote 
tik tai, ką privalote daryti, kaip ir bet kuris kareivis, kuriam 
įsakyta. Neturėtumėte bijoti, kad kas nors dėl to jaus ne- 
apykantą jums. 

— Ir aš daug kartų Adamui taip sakiau, — nuoširdžiai pri- 
tarė Alina ir ryškiai nuraudo, staiga suvokusi, kad garsiai 
pavadino jį vardu. Galbūt tai atsitiko pirmą kartą. - Bet jį 
sunku įtikinti. Ne, Adamai, iš tikrųjų, tu prisiimi kaltę, kuri 
yra ne tavo, tarsi savo rankomis būtum nužudęs Džailsą, 
nors ir Žinai, jog tai netiesa. Netgi flamandų negalėčiau kal- 
tinti. Jie irgi vykdė įsakymą. Tokiais baisiais laikais niekas 
neįstengtų padaryti daugiau, kiekvienas tik pasirenka savo 
kelią, kaip liepia sąžinė, ir paskui turi iškęsti to pasirinki- 
mo pasekmes, kad ir kokios jos būtų. 

— Jokiais laikais, nei gerais, nei blogais, - pamokomai ta- 
rė Kedfaelis, - žmogus negali padaryti nieko nei daugiau, 
nei geriau. Tik tiek. Kadangi jau pasitaikė proga, miledi, no- 
rėčiau jums pateikti ataskaitą, kur padėjau man patikėtus 
išmaldai skirtus daiktus: jie jau išdalinti ir bus labai naudin- 
gi trims nuskurdusiems vargšams. Nežinau vardų, nes jų 
neklausiau, bet pasimelskite už tris gerbtinus nelaiminguo- 
sius, kurie tikrai meldžiasi už jus. 

„Ji taip ir padarys“, - galvojo Kedfaelis žiūrėdamas, kaip 
ji, įsikibusi Kurseliui į parankę, eina į bažnyčią. Tokiu le- 
miamu gyvenimo laikotarpiu, netekusi artimųjų, tapusi vie- 
nintele tėvonijos šeimininke, Alina laisva valia pasižadėjo 
tarnauti karaliui; Kedfaeliui atrodė, kad ji pavojingai svy- 
ruoja, negalėdama apsispręsti, ar pasirinkti vienuolyną, ar 
pasaulį, ir nors jis pats, jau subrendęs vyras, pasirinko vie- 
nuolyną, visgi jai nuoširdžiai linkėjo gyventi pasaulyje, - jei- 
gu įmanoma, gražesniame pasaulyje negu tas, kuris supo ją 
dabar, kad kaip dera pasidžiaugtų ir pasinaudotų jaunyste. 

Eidamas užimti vietos tarp brolių, jis sutiko Goditą, irgi 
skubančią į savo kampą. Jos guvios akys paklausė, ir jis ty- 
liai atsakė: „Taip! Darykite viską, kaip liepiau“. 


Taigi dabar svarbiausia buvo nuvilioti Beringerį į laukus, 
kad likusią vakaro dalį jis praleistų toliau nuo tos vietos, 
kur veikė Godita. Reikėjo, kad Kedfaelio veiksmai patrauk- 
tų dėmesį, ir niekas neturėjo pastebėti ar įtarti, ką daro ji. 
O tam nepakako vien stropiai dirbti įprastus vakaro darbus. 
Vakarienė ilgai netrukdavo, todėl buvo aišku, kad Beringe- 
ris tikrai stovės kur nors netoli valgomojo, kai jie pasiro- 
dys. Bendri vienuolyno reikalų aptarimai susirinkimų me- 
nėje bei skaitymai iš šventųjų gyvenimų buvo ta dienos da- 
lis, kurią Kedfaelis ir šiaip dažnokai praleisdavo, todėl ir 
dabar jis pasielgė taip pat: nusivedė neįkyrų savo palydovą 
pirmiausia į ligoninę, kur aplankė brolį Redžinaldą, - seną, 
išsikraipiusiais sąnariais ir išsiilgusį bendravimo, - 0 pas- 
kui į kitą abato sodelio galą, toli nuo herbariumo ir dar to- 
liau nuo vartininko namelio. Per tą laiką Godita jau turėjo 
išeiti iš vakarinės pamokos kartu su novicijais ir galėjo pa- 
sirodyti kur nors tarp trobelės, herbariumo ir vartų, taigi 
buvo labai svarbu, kad Beringeris ir toliau neatitrauktų akių 
nuo Kedfaelio, nors tas nedirbo nieko įdomaus, tiktai karpė 
nudžiūvusius abato rožių bei gvazdikų žiedus. Šioje vietoje 
Kedfaelis tik retkarčiais patikrindavo, ar jo judesiai ir toliau 
stebimi; jis neabejojo, jog taip ir daroma, su pavyzdine kan- 
trybe. Dieną atrodė, jog Beringeris jį seka tarytum nerū- 
pestingai, vargu ar tikėdamasis kokių nors veiksmų, nors 
Kedfaelis buvo gudrus priešininkas 1r galėjo nuspręsti veikti 
kaip tik tada, kai mažiausiai tikimasi. Tačiau iš tikrųjų vis- 
kas turėjo prasidėti sutemus. 

Po vakarinių pamaldų, kai būdavo gražus oras, broliai vie- 
nuoliai prieš miegą dar šiek tiek pavaikštinėdavo dengtoje 

arkadoje arba sode. Iki to laiko pasidarė pakankamai tamsu, 
11 Kedfaelis džiaugėsi, kad Godita jau seniai ten, kur priva- 
lėjo būti, su Toroldu. Bet jis nusprendė dar truputį palaukti 
ir eiti į miegamąjį kartu su kitais. O paskui, kad ir kuriuo 
keliu būtų 1š ten ištykinęs, - ar naktį naudojamais vidiniais 
laiptais, vedančiais tiesiai į bažnyčią, ar išoriniais, - žmo- 
gus, žiūrintis iš kitos didžiojo kiemo pusės, kur buvo sve- 
čių menė, vis tiek turėjo be vargo atsekti jo pėdomis. 

Jis pasirinko naktinius laiptus ir atviras šiaurines bažny- 
čios duris, paskui tyliai apėjo rytinę Dievo Motinos koply- 
čios dalį bei pasitarimų menę ir per kiemą pateko į sodą. 
Nereikėjo netgi dairytis atgal 1r klausyti, ar seka šešėlis; 
Kedfaelis ir taip žinojo, kad jis ten, - eina neskubėdamas, 
gerokai atsilikęs, bet nepaleidžia jo iš akių. Naktis buvo ga- 
na tamsi, tačiau akys greitai apsiprato, be to, Kedfaelis pui- 
kiai prisiminė, kaip saugiai Beringeris moka judėti tamso- 
je. Jis, be abejo, tikėjosi, kad nakties klajūnas pasirinks ke- 
lią per brastą, kaip ir praėjusią naktį, kai jiedu kartu grįžo. 
Žmogus, išsirengęs tvarkyti slapto reikalo, juk neis pro sau- 
gomus vartus, kad ir koks dieną būtų įtakingas. 

Perbridęs upelį, Kedfaelis visgi stabtelėjo įsitikinti, kad 
Beringeris keliauja su juo. Pertrūkiai vandens čiurlenime 
buvo labai nežymūs, bet Kedfaelio ausis juos pagavo, 1r jis 
patenkintas žengė toliau. Dabar reikėjo šia puse eiti pasro- 
viui ir priartėti prie tos vietos, kur upelis įteka į upę. Ten 
buvo pėsčiųjų tiltelis, vos už kelių žingsnių nuo didžiojo ak- 
meninio tilto, vedančio į Šrusberį. Per kelią, paskui šlaitu 
žemyn į pagrindinius abatijos sodus, ir galiausiai Kedfaelis, 
atsidūręs pirmos tilto arkos šešėlyje, jau žiūrėjo į vandens 
verpetus, neryškiai blikčiojančius ten, kur seniau būdavo 
prirakinamas plūduriuojantis malūnas. Šiame kampe, po ak- 
menine atrama, augo tankūs krūmai: tokio nepatogaus šlai- 
to net nevertėjo valyti, vis tiek čia nebūtų buvę gero der- 

liaus. Palinkę pusaugiai karklai, sumerkę lapus į vandenį, ir 
tankios atžalos po jų šakomis galėjo paslėpti kad ir pustuzi- 
nį gerai užsimaskavusių stebėtojų. 

Valtis buvo ten, nuleista į vandenį ir pririšta prie vienos 
iš palinkusių šakų, nors apskritai tokią lengvą, padarytą 1š 
vytelių bei odos, nesunku ir ant kranto išvilkti. Šįkart buvo 
svarbi priežastis, kodėl jos nereikėjo, kaip paprastai, ištrauk- 
ti į sausumą ir apversti. Kedfaelis tikėjosi, kad valtyje yra 
nemažas ryšulys, saugiai suvyniotas į vieną ar du iš malūno 
nugvelbtus maišus. Juk nebūtų buvę gerai, jei kas būtų pa- 
stebėjes Kedfaelį ką nors nešantį. O dabar jis neabejojo, kad 
jį nuo pat pradžių aiškiai matė einantį tuščiomis rankomis. 

Jis įlipo į valtį ir atrišo virvę. Maišu apsuktas ryšulys 
buvo ten, įtikinamai sunkus, - Kedfaelis atsargiai patikri- 
no. Šiek tiek aukščiau ant šlaito, krūmų pakraštyje, jis pa- 
stebėjo vos vos sujudėjusį tamsesnį šešėlį, - kaip tik tą aki-. 
mirką, kai ilgu irklu atsistūmė nuo kranto ir su srove pasi- 
leido pirmos tilto arkos link. 

Pasirodė, jog tai padaryti labai lengva. Kad ir kaip gerai 
Hiujis Beringeris matė, vis tiek negalėjo detaliai įžiūrėti vis- 
ko, kas vyko po tiltu. Kad ir kaip gerai jis girdėjo, jo ausis 
greičiausiai pasiekė tik per akmenį aukštyn tempiamos gran- 
dinės, laikančios nemažą svorį, barškėjimas ir vandens, var- 
vančio nuo ką tik ištraukto daikto, teškenimas; o paskui vėl 
sužvangėjo atgal nusileidžianti grandinė; taip iš tikrųjų ir bu- 
vo, tik Kedfaelis rankomis šiek tiek sulėtino grandinės nusi- 
leidimą ir prislopino garsą, kad niekas nesuprastų, jog prie 
jos tebėra pritvirtintas tas pats svoris, o ryšulys, gulėjęs val- 
tyje, paskubomis buvo kyštelėtas į Severną, kad vanduo 1a- 
šėtų ant akmeninės briaunos. Kita veiksmo dalis galėjo būti 
pavojingesnė, nes jis tikrai nežinojo, ar teisingai nuspėjo Be- 
ringerio ketinimus. Brolis Kedfaelis rizikavo savo ir kitų gy- 
vybėmis, pasikliaudamas savo sugebėjimu pažinti žmones. 

Bet kol kas viskas sekėsi puikiai. Kedfaelis atsargiai ir- 
klavo lengvą laivelį į krantą, o jam virš galvos vikrus šešė- 
lis pasitraukė dar aukščiau ir greičiausiai pasislėpė kur nors 
netoli kelio, pasirengęs sekti iš paskos, kad ir kur jis eitų. 
Nors Kedfaelis mielai būtų kirtęs lažybų, kad kryptis jau 
nuspėta, ir, be abejo, teisingai. Jis vėl pririšo valtį, skubėda- 
mas, bet patikimai; skubėjimas tąnakt buvo jo maskuotės 
dalis, kaip ir sėlinimas vogčiomis. Kai Kedfaelis, tyliai užli- 
pes į viršų, prie kelio, kurį laiką ramiai stovėjo dangaus fo- 
ne, tariamai norėdamas įsitikinti, kad niekas nepastebės jo 
einančio, seklys tikrai turėjo atkreipti dėmesį į kuprotą si- 
luetą ir pamatyti didelį ryšulį, kurį jis nešėsi persimetęs 
per petį. 

Jis perbėgo kelią, greitai ir tyliai, 1r grįžo tuo pačiu taku, 
kuriuo buvo atėjęs: nuo upės palei upelį prieš srovę, per 
brastą, paskui į laukus bei mišką, per kurį praėjusią naktį 
brovėsi su Beringeriu. Ryšulys, kurį nešė, laimė, buvo ne 
visai tokio svorio, kokio turėjo būti, nors Toroldas arba Go- 
dita tikrai pasistengė, kad jis atrodytų pakankamai didelis 
1r sunkus. „Daugiau negu pakankamai, - liūdnai mąstė Ked- 
faelis, - senstančiam vienuoliui, turinčiam jį tempti ketu- 
rias mylias ar netgi dar toliau“. Pastaruoju metu naktys bu- 
vo negailestingai iš jo atimamos. Kedfaelis pagalvojo, kad 
kai tie jaunuoliai išlėks ten, kur galės jaustis palyginti sau- 
gūs, jis pramiegos ir ankstyvąsias mišias, ir pagarbinimą, 
gal net ir kitos dienos rytmetines pamaldas, o paskui jau 
kaip nors tą nuodėmę išpirks. 

Dabar nuolatos reikėjo spėlioti. Gal Beringeris bus įsiti- 
kinęs, jog žino, kur jis eina, ir per greitai pasuks atgal, nors 
šioks toks įtarimas visgi liks ir viską sužlugdys? Ne! Jis 
netikės niekuo, kas susiję su Kedfaeliu, kol pats pamatys, 
kur nešulys padėtas, ir įsitikins, kad Kedfaelis tuščiomis 
rankomis grįžo prie savo pareigų. O gal mėgins kaip nors 

atimti ryšulį pakeliui? Ne, kodėl jis turėtų tai daryti? Juk 
tada apsikrautų pats, o dabar yra senas kvailys, tą sunkumą 
nešantrs prie paslėptų jo žirgų, kurie lengvai galės perga- 
benti krovinį kitur. 

Kedfaelis mintimis jau buvo sukūręs aiškų vaizdą, patį 
blogiausią variantą. Jeigu Beringeris nužudė Nikolą Feintrį 
norėdamas pagrobti brangenybes, tuomet jo tikslas dabar 
yra ne tik užbaigti tai, ko nepadarė anąkart, bet ir dar dau- 
giau... Apie naują galimybę jis sužinojo vėliau, jau po ano 
mėginimo. Leisdamas broliui Kedfaelius paslėpti ir žirgus, 
1r brangenybes patogioje vietoje, jis gavo tai, ko siekė 1š pat 
pradžių; bet palaukęs, kol Kedfaelis paslapčiomis į tą pačią 
vietą atves bėglius, - juk buvo aišku, kad jis taip ir darys, — 
Beringeris galėjo pašalinti vienintelį ankstesnės žmogžu- 
dystės liudininką ir paimti į nelaisvę buvusią sužadėtinę, 
kaip įkaitę jos tėvui privilioti. Kokia neįkainojama dovana 
karaliui Steponui! Jis pats taptų išrinktuoju, o jo nusikalti- 
mas būtų palaidotas amžiams. 

Taip galėjo atsitikti blogiausiu atveju. Bet galimybių bu- 
vo ir daugiau. Beringeris galėjo būti visiškai nekaltas dėl 
Feintrio mirties, tik labai užsidegęs perimti Fitzalano bran- 
genybes - dabar, kai susekė, kur jos yra; o senyvas vienuo- 
lis galėjo atrodyti tik menka kliūtis tam jaunuoliui, norin- 
čiam praturtėti arba, jeigu jis siekė kitokios naudos, įsiteikti 
karaliui. Tokiu atveju Kedfaelis galėjo nebeilgai gyventi, 
vienkiemyje padėjęs tą prakeiktą nešulį, kurį tempė ant jau 
įskaudusių pečių. „Ką gi, - galvojo Kedfaelis, veikiau pagy- 
vėjęs, negu prislėgtas, - pamatysime!“ 

Įžengęs į mišką už upelio vingio, jis stabtelėjo, garsiai 
niurnėdamas nusimetė naštą nuo pečių ir atsisėdo ant jos — 
tarytum pailsėti, o iš tikrųjų pasiklausyti garsų, iš kurių 
suprato, kad kitas žmogus irgi sustojo, bet nesiilsi. Tie gar- 
sai buvo labai tylūs, tačiau Kedfaelis vis tiek išgirdo ir apsi- 

džiaugė. Jaunasis vyriškis ėjo iš paskos — nenuilstantis, ra- 
mus, nuotykių ieškotojas 1š prigimties. Kedfaelis įsivaizda- 
vo šelmišką tamsaus gymio veidą, pasirengusį juoktis. Jis 
jau apytikriai žinojo, kaip vakaras pasibaigs. „Jeigu pasiseks, 
o geriau būtų sakyti „jeigu Dievas padės“, - pabarė save 
Kedfaelis, — grįšiu dar prieš ankstyvąsias mišias“. 

Kai priėjo vienkiemį, ten nebuvo jokios pastebimos švie- 
selės, bet išgirdęs šlamesį ir žingsnius, tuoj pat pasirodė brolis 
Luisas su nedideliu pušiniu deglu vienoje rankoje ir savo dur- 
klu kitoje, žvalus kaip vidurdienį, tik dar pavojingesnis. 

— Telaimina jus Dievas, broli, - tarė Kedfaelis patenkin- 
tas, kad jau gali nusiimti nuo kupros krovinį. Būtinai šį tą 
pasakys tam jaunikliui Toroldui, kai bus proga pasikalbėti! 
Kitą kartą tikrai netemps tokio sunkumo ant savo pečių, 
tegu neša kiti. - [leiskite mane ir užsklęskite duris. 

— Mielai! —- atsakė brolis Luisas, įsivedė jį į vidų ir pada- 
rė, ko prašomas. 


Grįždamas atgal, mažiau negu po penkiolikos minučių, 
brolis Kedfaelis atidžiai klausėsi, bet neišgirdo, kad kas bū- 
tų sekęs iš paskos, ir nejautė jokio pavojaus. Hiujis Berin- 
geris tikriausiai pasislėpęs iš toli stebėjo, kaip jis eina į vien- 
kiemį, gal netgi palaukė, kol pasirodė vėl, jau be krovinio, o 
paskui išnyko naktyje, iš kurios ir buvo atėjęs, ir patenkin- 
tas pats vienas mikliai nužingsniavo namo, į abatiją. Kedfa- 
elis nustojo saugotis ir pasielgė taip pat. Dabar jis tiksliai 
žinojo, kaip viskas yra. Kai suskambėjo varpas, kviečiantis 
į ankstyvąsias mišias, Kedfaelis jau buvo pasirengęs kartu 
su visais Išeiti iš miegamojo, klusniai lipti naktiniais laip- 
tais žemyn ir garbinti Dievą bažnyčioje. 


0 skyrius 


T. rugpjūčio pirmadienio ry- 
tą, dar prieš aušrą, karaliaus pareigūnai išdėstė nedidelius 
būrius, kad užtvertų visus kelius iš Šrusberio, o kiti, šiapus 
miesto sienos, stovėjo pasirengę eiti gatvėmis ir iš eilės 
apieškoti kiekvieną namą. Sklido kalbos, kad bus ne tik rek- 
vizuojami arkliai bei maisto atsargos, nors niekas neabejo- 
jo, jog tai irgi bus daroma, ir labai kruopščiai. 

— Iš visko galima suprasti, kad mergina slepiasi kažkur 
netoliese, - atkakliai tvirtino Prestkotas, pateikdamas ata- 
skaitą apie tai, ką pavyko sužinoti paklausinėjus žmonių. — 
Visi sako, kad žirgas, kurį radome palaidą, yra iš Fitzalano 
arklidžių, o tas į Severną įvytas jaunuolis, be abejo, turėjo 
bendrakeleivę, kurios iki šiol nesugavome. Likusi viena, ji 
negalėjo toli nubėgti. Visi patarėjai sutinka, kad jūsų švie- 
sybė privalote pasinaudoti proga jai sučiupti. Adenis tikrai 
atlėktų išpirkti, daugiau vaikų neturi. Gal netgi Fitzalanas 
būtų priverstas grįžti, juk nenorėtų užsitraukti gėdos, leis- 
damas jai numirti. 

— Numirti? - lyg aidas pakartojo karalius ir grėsmingai 
pastatė šerius: — Nejaugi manote, kad žudysiu tą merginą? 
Kas drįso šnekėti apie jos mirtį? 

— Iš čia žiūrint, - ramiai tarė Prestkotas, - gal ir nesą- 
monė kalbėti apie tokius dalykus, bet susirūpinusiam tė- 

vui, laukiančiam geresnių žinių, tai gali pasirodyti visai įma- 
noma. Be abejo, jūs neskriaustumėte merginos. Nebūtina 
ką nors bloga daryti ir jos tėvui, jeigu jis pakliūtų į jūsų 
rankas, ar netgi Fitzalanui. Bet jūsų šviesybė privalote im- 
tis visų priemonių, kad jų siūloma pagalba nepasiektų im- 
peratorienės. Tai jau ne kerštas Šrusberiui, o tiesiog pro- 
tingas būdas patausoti savo jėgas ir susilpninti priešą. 

— Taip, jūs teisus, — sutiko Steponas be didelio entuziaz- 
mo. Jo neapykanta ir pyktis jau atrodė atvėsę ir užleidę vie- 
tą įprastam pakantumui, kurį galima buvo pavadinti ir tin- 
gumu. — Bet nesu įsitikinęs, kad norėčiau netgi šitaip pasi- 
naudoti ta mergina. - Jis prisiminė, kad yra beveik įsakęs 
jaunajam Beringeriui susekti buvusią sužadėtinę, jeigu no- 
ri pelnyti jo, karaliaus, palankumą; tačiau jaunuolis, kuris 
nuo to laiko elgėsi pagarbiai ir visaip, nors ir priešokomis, 
stengėsi patarnauti, visgi dar nepateikė jokių uolaus ieško- 
jimo įrodymų. „Galbūt, - mąstė karalius, - jis tada suprato 
mano mintis geriau, negu aš pats“. 

— Ji nė kiek nenukentėtų, ir jūsų šviesybei netektų kau- 
tis su ginkluotais jos tėvo būriais, 0 gal ir jo suvereno. Jei- 
gu jums pavyktų atkirsti visus tuos rekrutus nuo priešų 
kariuomenės, nereikėtų tiek daug pastangų, be to, išsau- 
gotumėte gyvybę daugeliui savo vyrų. Negalite atsisakyti 
tokios progos. 

Patarimas buvo protingas, ir karalius tai žinojo. Reikia 
naudotis visomis priemonėmis; Adenis sau sėdėtų ir nieko 
neveiktų, gana patogiai įkalintas, jei tik pavyktų paimti jį į 
nelaisvę. 

— Gerai! —- tarė karalius. — Ieškokite... ieškokite atidžiai. 

Pasirengta buvo tikrai kruopščiai. Adamas Kurselis stai- 
ga užgriuvo abatijos prieigas su savo daliniu bei būriu fla- 
mandų. Ir kol Vilemas Tenas Heitas nujojęs pastatė sargy- 
binius prie švento Džailso, kad apklaustų kiekvieną raitelį 

ir apieškotų kiekvieną vežimą, mėginantį pasprukti iš mies- 
to, o jo padėjėjas išdėstė sargybos postus ant kiekvieno ta- 
ko ir visur, kur tik buvo galima persigauti per upę, pats Kur- 
selis, nenaudodamas jėgos, bet šiurkščiai užėmė abatijos var- 
tininko namelį ir įsakė uždaryti vartus, kad niekas negalėtų 
nei įeiti, nei išeiti. Po dvidešimties minučių turėjo prasidėti 
rytmetinės pamaldos, ir jau buvo visai šviesu. Triukšmo ki- 
lo nedaug, bet prioras Robertas iš miegamojo pastebėjo ne- 
įprastą sujudimą prie vartininko namelio, kaip tik priešais 
jo kambario langą, ir atskubėjo pažiūrėti, kas darosi. 

Kurselis jam nusilenkė, nors tuo judesiu vis tiek nieko 
neapgavo, ir pagarbiai paprašė suteikti teises, kurios - visi 
suprato — ir taip jau buvo jam suteiktos; visgi toks manda- 
gumo šydas šiek tiek sušvelnino prioro pasipiktinimą. 

— Sere, jo šviesybė karalius Steponas mane įgaliojo pra- 
šyti, kad vienuolyne mums būtų leidžiama ramiai ir laisvai 
visur įeiti, ir pareikalauti iš jūsų maisto atsargų dešimtinės 
būtinoms jo šviesybės reikmėms bei visų tinkamų arklių, 
kurie dar neatiduoti žmonėms, tarnaujantiems jo šviesybei. 
Be to, man pavesta visur ieškoti ir teirautis apie merginą, 
vardu Godita, jo šviesybę išdavusio Falko Adenio dukterį, 
kuri, kaip manoma, iki šiol slapstosi Šrusberyje. 

Prioras Robertas kilstelėjo siaurus, žilus antakius ir nie- 
kinamai užvertė ilgą, aristokratišką nosį: 

— Nejaugi tikitės rasti tą merginą tarp mūsų sienų? Sa- 
kau jums, tokios viešnios nėra svečių namuose, 0 tik ten, 
nenusižengdama padorumui, ji ir galėtų būti. 

— Šiuo atveju tai tik formalumas, patikėkite, — tarė Kur- 
selis, — bet gavau įsakymą, todėl negaliu į vienus namus žiū- 
rėti palankiau negu į kitus. 

Pokalbį dabar girdėjo keletas tarnų pasauliečių, atsargiai 
sustojusių nuošaliau, ir pora užsimiegojusių, išsigandusių 
mokinių. Novicijų auklėtojas atėjo parsivaryti nuklydusių 

avelių atgal į jų kambarius, bet, užuot tai padaręs, ir pats 
pasiliko paklausyti. 

— Tai turėtų būti tuoj pat pranešta abatui, - pavydėtinai 
ramiai pasakė prioras ir iš karto ėmė rodyti Kurseliui kelią 
į abato Heriberto apartamentus. Jiems už nugarų flamandai 
kaip tik uždarė vartus ir pastatė sargybą, prieš nukreipdami 
visą dėmesį į klėtis bei arklides. 

Brolis Kedfaelis, dvi naktis iš eilės pralakstęs keletą pir- 
mųjų poilsio valandų, šias ankstyvąsias įsiveržimo apraiš- 
kas kuo ramiausiai pramiegojo ir pabudo tik tada, kai su- 
skambo varpas, raginantis eiti į rytines pamaldas, taigi lai- 
ko buvo likę tik paskubomis apsirengti ir kartu su kitais 
broliais lipti žemyn, į bažnyčią.Tik išgirdęs iš lūpų į lūpas 
plintančius šnabždesius, pamatęs uždarytus vartus, visur 
slampinėjančius flamandus ir prislėgtus, akis išpūtusius ber- 
niukus, be to, atkreipęs dėmesį į dalykišką sujudimą bei ka- 
nopų kaukšėjimą arklidžių kieme, jis pagaliau suprato, kad 
šį kartą įvykiai jį aplenkė ir išmušė iniciatyvą jam iš rankų. 
Niekur bažnyčioje tarp išsigandusių ir susirūpinusių paaug- 
lių Kedfaelis nepastebėjo Goditos. Kai tik rytinės pamaldos 
baigėsi ir jau buvo galima eiti, jis nulėkė į trobelę herbariu- 
me. Durys buvo neužsklęstos ir atviros, džiūstančios vais- 
tažolės, grūstuvės, buteliai — viskas kuo tvarkingiausiai su- 
rikiuota, antklodės nuo suolo nuimtos ir į jų vietą kaip nie- 
kur nieko padėtas krepšys su ką tik nuskintomis levandomis 
bei pora butelių. Goditos nė žymės - nei trobelėje, nei so- 
de, nei Žirnių lauke palei upelį; ten vienoje pusėje kūpsojo 
didelė stirta sudžiūvusių, blyškių tarytum linai virkščių, ku- 
rias reikėjo nuvežti į daržinę ir sukrauti greta šieno. Be pėd- 
sakų buvo dingęs ir nemažas ryšulys, suvyniotas į maišinį 
audeklą ir turbūt prisisunkęs upės vandens, greičiausiai vi- 
są naktį gulėjęs po ta nubalusia krūva, ir mažoji valtelė, ku- 

ri turėjo būti apvožta virš jo ir rūpestingai pridengta. Valtis, 
Fitzalano brangenybės ir Godita atrodė tiesiog išgaravę. 


Godita tądien pabudo dar prieš rytines pamaldas, apimta 
nerimo dėl sunkios ją užgulusios atsakomybės, ir be reikalo 
nepuldama į paniką išėjo sužinoti, kas vyksta prie vartų. Nors 
viskas buvo padaryta greitai ir tyliai, įtarimą jai sukėlė kažin 
koks oro virpėjimas bei neįprasti balsai, ne tokie prideramai 
ramūs kaip vienuolyno brolių. Ji jau buvo beišlendanti iš sie- 
nomis aptverto sodo, kai staiga pamatė nuo žirgų nulipan- 
čius bei vartus uždarančius flamandus ir Kurselį, žengiantį 
pirmyn pasitikti prioro. Godita sustingo, išgirdusi šalta- 
kraujiškai tariamą savo vardą. Pagalvojo, kad jeigu jie nusi- 
teikę atidžiai ieškoti netgi tokioje vietoje, tai tikrai ras. Klau- 
sinėjama kaip ir kiti berniukai, jausdama daugybę į ją įsmeigtų 
priešų akių, ji greičiausiai nebūtų sugebėjusi toliau vaidinti. 
O sučiupę ją, jie galėjo išplėsti paiešką ir rasti tai, kas jai 
patikėta. Be to, reikėjo apsaugoti brolį Kedfaelį 1r Toroldą. 
Toroldas buvo palydėjęs ją su brangenybėmis namo ir paklus- 
niai grįžęs į malūną. Praėjusią naktį ji beveik norėjo, kad jis 
pasiliktų su ja, o dabar džiaugėsi, kad tarp jo ir šio rytinio 
sąmyšio dar yra Gėjos upelis, kad netoliese, jam už nugaros, 
plyti miškai, kad jis nuovokus, todėl greitai pastebės pavo- 
jaus ženklus ir spės laiku pradingti. 

Praėjusi naktis atrodė kaip spalvingas, nuotykių kupinas 
sapnas; dėl kažin kokių priežasčių abiem buvo neapsakomai 
malonu tupėti pasislėpus, užgniaužus kvapą, kol Kedfaelis 
nusivedė savo šešėlį tolokai nuo tilto, paskui atrišti valtelę, 
ištraukti varvančius balnakrepšius ir apmuturiuoti juos sau- 
sais maišais, kad ryšulys pasidarytų panašus į Kedfaelio; 
abiejų rankos kartu laikė grandinę toliau nuo akmens, slo- 
pindamos garsą, paskui tyliai irklavo prieš srovę iki upelio 
1r aplink, prie žirnių lauko. „Paslėpkite ir valtį, - buvo sa- 

kęs Kedfaelis, - nes mums jos reikės ateinančią naktį, jei 
pasitaikys gera proga“. Praėjusios nakties nuotykis buvo 
sapnas, 0 šis rytas —- pabudimas, ir Goditai reikėjo valties 
dabar, tuoj pat. 

Nebuvo jokios vilties, kad pavyks pasiekti brolį Kedfaelį 
ir gauti kokius nors nurodymus; tai, ką saugojo, ji privalėjo 
išgabenti tuoj pat ir, aišku, ne pro vartus. Niekas negalėjo 
jai pasakyti, kaip elgtis, taigi visa atsakomybė užgriuvo jos 
vienos pečius. Laimė, flamandai neatrodė nusiteike knistis 
po sodus, kol dar nebuvo išgrobstytos arklidės, klėtys ir san- 
dėliai; Godita turėjo šiek tiek laiko. 

Ji greitai grįžo į trobelę, suvyniojo antklodes ir paslėpė 
jas po suolu, už ąsočių bei grūstuvių eilės; nuėmusi patalą, 
lovą pavertė paprasčiausia lentyna, apgaulingai nukrauta 
daiktais, ir kaip niekur nieko plačiai atidarė duris, įleido švie- 
sos. Paskui nemačiomis nubėgo prie virkščių stirtos, ištrau- 
kė iš slaptavietės valtį ir į maišus susuktą ryšulį. Laimė, 
trumpai nupjauti stiebai ant nuolaidaus šlaito buvo tokie sli- 
dūs, o valtelė tokia lengva, kad be jokių pastangų nučiuožė 
žemyn, prie upelio. Godita paliko ją ant kranto, sugrįžusi 
atsitempė ir įkėlė brangenybes. Iki praėjusios nakties ji ne- 
buvo plaukusi tokia valtimi, tačiau Toroldas parodė, kaip rei- 
kia irkluoti, be to, jai padėjo rami upelio srovė. 

Ji jau žinojo, ką darys. Suprato, jog tikrai bus pastebėta, 
jei plauks pasroviui iki Severno; per tokią paiešką sargybi- 
niai turėjo stovėti ir ant pagrindinio kelio, ir ant tilto, o gal 
1r pakrantėse. Bet netoli nuo tos vietos, kur ji įlipo į valtį, 
platus kanalas buvo nuvestas į dešinę, abatijos malūno link, 
kur vandens srovė, nukreipta į aukštupį, atitekėjusi per kūd- 
rą bei žuvų tvenkinius, suko ratą ir liejosi į malūno tvenki- 
nį, iš kurio kartu su visa likusia upelio tėkme sruvo į upę. 
Kaip tik už malūno vienoje eilėje stovėjo trys garbingiems 
abatijos svečiams skirti namai su nedideliais iki pat van- 

dens nusidriekusiais sodeliais, o dar trys užstojo tvenkinį 
iš kitos pusės. Arčiausiai prie malūno esantis namas buvo 
paskirtas Alinai Sivard. Žinoma, Kurselis kalbėjo, kad jam 
įsakyta ieškoti bėglės visur; bet Godita sumetė, kad jeigu 
vienuolyno teritorijoje vieną vietą jis visgi nuspręstų ap- 
lankyti tik formaliai, tai ta vieta, be abejo, būtų namas, ku- 
riame gyvena Alina. 

„Na ir kas, kad mudvi priešingose pusėse, - galvojo Go- 
dita, nemokšiškai, bet atkakliai mojuodama irklu ties posū- 
kiu ir plaukdama į platesnius, ramesnius vandenis, - vis tiek 
ji neišmes manęs tiems vilkams, negalėtų, tik jau ne mer- 
gina su tokiu veidu! Bet ar tikrai mes priešingose pusėse? 
Ar dabar apskritai esame kurioje nors pusėje? Ji atiduoda 
viską, ką turi, karaliui, o jis pakaria jos brolį! Mano tėvas 
rizikuoja gyvybe bei žemėmis, tarnaudamas imperatorienei, 
tačiau netikiu, kad jai rūpi, kas atsitiks jam ar kitiems vy- 
rams, jai svarbu tik pasiekti savo. Manyčiau, brolis Alinai 
buvo svarbesnis, negu karalius Steponas kada nors galėtų 
būti, ir tikrai Žinau, kad tėvas bei Toroldas man rūpi labiau 
negu ta imperatorienė Modė, todėl norėčiau, kad senojo ka- 
raliaus sūnus nebūtų nuskendęs su tuo baisiu laivu, tada 
nereikėtų ginčytis, kas paveldėjo sostą, o Steponas su Mo- 
de ramiai sau gyventų savo dvaruose ir netrukdytų mums!“ 

Malūnas dunksojo dešinėje, bet ratas šiandien nesisuko, 
kanalu atitekantis vanduo per viršų laisvai liejosi į apačioje 
plytintį tvenkinį ir priešinga kryptimi lėtai sruvo palei kitą 
krantą, grįždamas į upelį. Krantas šioje vietoje buvo status, 
poros pėdų aukščio, — matyt, reikėjo išlyginti kuo daugiau 
žemės siauriems sodeliams; bet Godita pagalvojo, kad jeigu 
įstengs saugiai iškelti į sausumą ryšulį, tai užsitemps ir valtį. 
Ji sugavo vandenyje kyšančią pliką nulinkusio karklo šaknį 
1r pirmiausia pririšo prie jos virve, o tada jau mėgino užkel- 
ti ant žolės savo lobį. Buvo labai sunku, bet ji užrito jį valty- 

je ant suolelio ir šiaip taip suėmė į glėbį. Vos pasiekė lygų 
velėnos kraštą, per daug nepaversdama valties. Svoris atsi- 
rėmė į žeme ir taip gulėjo, o Godita, padėjusi rankas abiejo- 
se pusėse, užsikvempė ant jo, ir pirmą kartą ašaros, plūste- 
lėjusios jai iš akių, ėmė tekėti per visą veidą. 

„Kodėl, - maištingai stebėjosi ji, - kodėl taip vargstu dėl 
šito šlamšto? Juk man rūpi tik Toroldas ir tėvas. Ir dar bro- 
lis Kedfaelis! Tikriausiai labai jį apvilčiau, jeigu dabar nu- 
stumčiau šį ryšulį į tvenkinį 1r palikčiau. Jis visaip stengėsi 
atgabenti jį iki šios vietos, taigi privalau toliau dirbti pradė- 
tą darbą. Be to, ir Toroldas labai jaudinasi, kad tik įvykdytų 
užduotį. Tai daugiau negu auksas. Ne šis luitas yra svar- 
biausia!“ 

Purvina ranka ji nekantriai nusivalė skruostus bei akis 
17 pamėgino lipti į krantą, tačiau pasirodė, jog tai gana sun- 
ku, nes valtis vis išsprūsdavo jai iš po kojų, kiek leido vir- 
vė; galiausiai užropojusi į saugią vietą, jau ne verkdama, o 
prakaituodama, Godita negalėjo užsitempti valties paskui sa- 
ve, nes bijojo, kad ją prakiurdys nelygios šaknys. Reikėjo 
palikti plūduriuojančią. Godita atsigulė ant pilvo, sutrumpi- 
no virvę tr įsitikino, kad mazgas tvirtas. Paskui užvilko ne- 
kenčiamą naštą aukštyn, į namo šešėlį, ir pabeldė į duris. 

Atidarė Konstancija. Godita staiga suvokė, jog dar tik aš- 
tuonios valandos, ir Alina, paprastai mišių einanti dešimtą, 
gali tebegulėti lovoje. Tačiau visuotinis neramumas abati- 
joje, matyt, buvo pasiekęs ir šią nuošalią vietą, nes Alina, 
jau atsikėlusi ir apsirengusi, tuoj pat pasirodė tarnaitei už 
nugaros: 

— Kas čia, Konstancija? — Ji pamatė Goditą, visą purviną, 
susitaršiusią ir uždususią, atsirėmusią į ant žemės padėtą 
didelį maišinio audeklo ryšulį, ir susirūpinusi, nieko neįtar- 
dama žengė artyn: — Godrikai! Kas atsitiko? Ar tave atsiun- 
tė brolis Kedfaelis? Kas nors blogai? 

— Jūs pažįstate šį berniuką, ponia? — nustebusi paklausė 
Konstancija. 

— Pažįstu, jis — brolio Kedfaelio pagalbininkas, sykį šne- 
kėjomės. - Ji supratingai nužvelgė Goditą nuo galvos iki ko- 
jų, pastebėjo purvinas ašarų žymes bei sunkiai besikilno- 
jančią krūtinę ir mostelėjo tarnaitei, kad eitų šalin. Alina 
mokėjo atpažinti neviltį, nereikėjo nei Žemintis, nei mal- 
dauti. —- Eime į vidų, eime! Leisk, padėsiu tau įnešti, kad ir 
kas tai būtų. Dabar, Konstancija, uždaryk duris! — Viduje bu- 
vo saugu, iš visų pusių supo medinės sienos, o pro atvirą 
rytinį langą švietė šilta, skaisti tekanti saulė. 

Jodvi stovėjo ir žiūrėjo viena į kitą: Alina labai moteriš- 
ka, su mėlyna suknele ir debesiu aplink pečius pasklidusių 
auksinių plaukų, o Godita įdegusi ir susitaršiusi, apsirengu- 
si per didele tunika ir visai netinkamomis kelnėmis, susi- 
vėlusiais trumpais plaukais, žemėmis, žole bei prakaitu i1š- 
terliotu veidu. 

— Atėjau prašyti prieglobsčio, — tiesiai pasakė Godita. — 
Manęs ieško karaliaus kareiviai. Būčiau labai jiems vertin- 
ga, jeigu surastų. Aš ne Godrikas, aš — Godita. Godita Ade- 
ni, Falko Adenio duktė. 

Apstulbusios ir sujaudintos Alinos žvilgsnis nuslydo nuo 
apvalaino, dailaus pašnekovės veido prie liaunų storu pilkai 
rusvu audiniu pridengtų rankų ir kojų. Paskui ji vėl pažvel- 
gė į tą ryžtingą veidą, ir jos akyse sužibo kibirkštėlės: 

— Verčiau ateikite čia, - dalykiškai tarė, dirstelėjusi į at- 
virą langą, —- į mano miegamąjį, toliau nuo kelio. Ten niekas 
jums netrukdys, galėsime laisvai pasišnekėti. Taip, atsineš- 
kite ir savo daiktus, aš jums padėsiu. —- Dvi moterys, su- 
ėmusios iš abiejų pusių, įnešė Fitzalano brangenybes į vi- 
durinį kambarį, kur netgi Kurselis, ką jau kalbėti apie ki- 
tus, nebūtų drįsęs įeiti. Alina labai tyliai uždarė duris. Godita 
prisėdo ant suoliuko šalia lovos ir pajuto, kokios nusilpu- 

sios jos gyslos ir kaip atslūgsta įtampa. Ji atrėmė galvą į 
sieną ir pažvelgė į Aliną: 

— Ar žinote, ledi, kad esu laikoma karaliaus priešu? Ne- 
noriu jūsų apgauti ir pridaryti nemalonumų. Suprasiu, jei 
manysite, kad jūsų pareiga — mane išduoti. 

— Jūs labai sąžininga, - tarė Alina, - ir čia nėra jokios ap- 
gaulės. Vargu ar karaliaus nuomonė apie mane pagerėtų, 
jeigu jus jam išduočiau, o Dievo tai tikrai ne, ir mano pa- 
čios. Galite čia saugiai pailsėti. Mudvi su Konstancija pasi- 
rūpinsime, kad niekas prie jūsų neprisiartintų. 


Brolis Kedfaelis išlaikė ramų veidą per visas rytines pa- 
maldas, ir per pirmąsias vienuolyno mišias, ir per gerokai 
sutrumpintą reikalų aptarimą, nors be perstojo suko sau 
smegenis ir mintyse graužė krumplius dėl nesuprantamo 
nusiraminimo, leidusio miegoti, kol priešiškos jėgos jį pra- 
lenkė. Vartai buvo tvirtai užsklęsti, neprasmuksi. Jis nega- 
lėjo išeiti, taigi tuo keliu juo labiau neišėjo Godita. Jis nebu- 
vo pastebėjęs kareivių kitoje upelio pusėje, bet jie tikrai 
turėjo stebėti upės krantą. Jeigu Godita paėmė valtį, kur ji 
nuplaukė? Ne prieš srovę, nes toje pusėje nemaža atkarpa 
puikiai matoma, be to, upelio vaga ten nelygi, per daug uo- 
lėta, kad suvaldytum tokį laivą. Kiekvieną akimirką jis bai- 
minosi išgirsiąs šūkavimą, reiškiantį, kad ji sugauta, ir kiek- 
viena akimirka, praėjusi be tokio sąmyšio, buvo jam tikras 
palengvėjimas. Ji nekvaila, ko gero, jai pavyko pabėgti, nors 
dievai žino kur, su brangenybėmis, kurias jie taip saugojo ir 
stengėsi kuo greičiau išgabenti. 

Per vienuolyno reikalų aptarimą abatas Heribertas pa- 
vargusiu, nusivylusiu balsu pasakė trumpą prakalbą, mėgin- 
damas paaiškinti tokį netikėtą įsiveržimą, liepė broliams 
vykdyti visus karaliaus pareigūnų įsakymus, neprarasti oru- 
mo bei tvirtybės ir, jei bus leidžiama, stropiai laikytis įpras- 

tos tvarkos. Žemiškų gėrybių atėmimas turėjo būti tik svei- 
kintina bausmė tiems, kurie jautėsi iškilę virš šio pasaulio. 
Brolis Kedfaelis bent jau galėjo labai nesijaudinti dėl savo 
derliaus: neatrodė tikėtina, kad karalius reikalaus jo žolelių 
bei vaistų dešimtinės, nors vieną ar dvi statinaites vyno tik- 
riausiai mielai būtų paėmęs. Paskui abatas visus paleido, 
įsakęs ramiai dirbti savo darbą iki iškilmingų giedotinių mi- 
šių dešimtą valandą. 

Brolis Kedfaelis grįžo į sodą ir išsiblaškęs dirbo visokius 
po ranka pasitaikančius darbelius, tebegalvodamas apie ką 
kita. Godita galėjo dienos šviesoje saugiai perbristi upelį ir 
pasislėpti artimiausiame miške, bet ji nebūtų įstengusi nu- 
sinešti to griozdiško brangenybių ryšulio, jis per sunkus. Ji 
nusprendė verčiau panaikinti neįprastus pėdsakus čia, pa- 
siėmė ir brangenybes, ir valtį. Kedfaelis buvo įsitikinęs, kad 
ji neplaukė iki upelio ir upės santakos, kitaip ją seniai būtų 
sugavę. Kiekviena akimirka, praėjusi be blogų žinių, tą įsi- 
tikinimą darė vis tvirtesnį. Tačiau, kad ir kur ji buvo, jai 
reikėjo jo pagalbos. 

Ir dar Toroldas... anapus nupjauto lauko, apleistame ma- 
lūne. Ar jis laiku suprato, ką reiškia toks sujudimas, ar spė- 
jo pabėgti į mišką? Kedfaelis nuoširdžiai tikėjosi, kad taip. 
O kol kas jis nieko negalėjo padaryti, tik laukti 1r stengtis 
neišsiduoti. Bet jeigu tas tardymas baigsis iki vakaro ir su- 
temus jam pavyks susigrąžinti abi nuklydusias aveles, tą 
pačią naktį reikės išsiųsti jas į vakarus. Ko gero, tai palan- 
kiausia proga: apylinkės bus jau išnaršytos, ieškotojai pa- 
vargę; jie džiaugsis, galėdami pamiršti budėjimą; miesto ben- 
druomenė visą dėmesį bus sutelkusi į patirtą skriaudą ir 
lygindama raštelius žiūrės, iš kurio daugiau atėmė, o bro- 
liai vienuoliai karštai melsis, dėkodami Dievui, kad išmėgi- 
nimas pagaliau pasibaigė. 

Kedfaelis nuėjo į didįjį kiemą kaip tik prieš mišias. Į ka- 

riuomenės vežimus buvo kraunami maišai iš klėčių, apie ar- 
klides bėginėjo flamandai. Nusiminę svečiai, sugauti pusiau- 
kelėje su rekvizicijai tinkamais arkliais, baisiausiai susijau- 
dinę, išlėkę į lauką mėgino ginčytis ir prašyti, kad kareiviai 
atiduotų jų gyvulius, tačiau dauguma nieko nepešė, nebent 
kuris savininkas galėjo įrodyti, kad jau tarnauja karaliui. Tik 
vargšų kuinų buvo pasigailėta. Paėmė ir vieną abatijos veži- 
mą, su įkinkytais arkliais, prikrautą abatijos kviečių. 

Kedfaelis pamatė, kad kažkas vyksta prie įėjimo. Didieji 
vartai, pro kuriuos važiuodavo karietos, buvo uždaryti ir sau- 
gomi, bet kažkam visgi pakako drąsos bei įžūlumo belstis į 
mažąsias dureles ir prašytis įleidžiamam. Kadangi tai galėjo 
būti vienas iš saviškių, pasiuntinys iš posto prie švento 
Džailso arba iš karaliaus stovyklos, sargybiniai jas pravėrė, 
ir siaurame plyšyje pasirodė kukli Alinos Sivard figūrėlė. 
Rankoje ji laikė maldaknygę, auksiniai plaukai buvo dory- 
bingai pridengti balta gedulo kepuraite bei kaktaraiščiu. 

— Turiu leidimą, - švelniu balsu tarė ji, - ateiti į bažny- 
čią. — Matydama, kad prieš ją stovintys sargybiniai nelabai 
supranta angliškai, ji taip pat maloniai pakartojo savo žo- 
džius prancūziškai. Bet jie vis tiek nenorėjo jos įleisti ir jau 
buvo beuždarą duris jai prieš nosį, kai vienas iš vadų paste- 
bėjo tą susidūrimą ir paskubomis priėjo artyn. 

— Turiu leidimą, - kantriai pakartojo Alina, - pono Kur- 
selio leidimą ateiti mišių. Mano vardas — Alina Sivard. Jei 
netikite, paklauskite jo, jis jums pasakys. 

Ko gero, ji iš tikrųjų buvo pasirūpinusi tokia privilegija, 
nes greitai susišnibždėję sargybiniai plačiai atvėrė vartelius 
1r pasitraukė, praleisdami ją į vidų. Ji ėjo per šurmuliuojantį 
didįjį kiemą, tarsi nieko ypatingo ten nebūtų vykę, ir jau arti- 
nosi prie dengtos arkados bei pietinių bažnyčios durų. Bet 
pakeliui sulėtino žingsnį, nes matė brolį Kedfaelį, vinguriuo- 
jantį tarp skubančių kareivių ir dejuojančių keliauninkų, kad 

spėtų susitikti su ja prieangyje. Visiems girdint ji tik santū- 
riai Su juo pasisveikino, bet po akimirkos, kai jiedu buvo pa- 
kankamai arti vienas prie kito, paslapčiomis tarė: 

— Nesijaudinkite, Godrikas saugus, mano namuose. 

— Garbė Dievui ir jums! — taip pat tyliai atsiduso Kedfae- 
lis. — Kai sutems, ateisiu jos pasiimti. — Nors Alina buvo 1š- 
tarusi berniukišką vardą, iš vos pastebimos, paslaptingos 
šypsenos Kedfaelis suprato, kad jo pavartotas įvardis jos ne- 
nustebino. — Valtis? — be garso paklausė jis. 

— Mano sodo gale, paruošta. 

Ji įėjo į bažnyčią, o Kedfaelis su staiga palengvėjusia ta- 
rytum pūkelis širdimi, kaip jam ir priderėjo, atsistojo į savo 
vietą brolių procesijoje. 


Toroldas sėdėjo tarp dvišako medžio kamieno dalių miš- 
ko pakraštyje į rytus nuo Šrusberio pilies ir valgė atsineš- 
tus duonos likučius bei du neprinokusius obuolius, pavog- 
tus nuo obels ties abatijos žemių riba. Žvelgdamas į vaka- 
rus, kitapus upės jis matė ne tik aukštas ir stačias kaip uola 
pilies sienas bei bokštus, bet ir toliau, dešinėje, vos įžiūri- 
mas tarp medžių viršūnių karaliaus stovyklos palapines. Iš 
to, kiek žmonių zujo abatijoje ir mieste, galima buvo su- 
prasti, kad stovykla beveik tuščia. 

Toroldo kūnas - didžiausiam jo pasitenkinimui ir, nors 
pats vargu ar būtų tai pripažinęs, nuostabai — šį netikėtą su- 
krėtimą ištvėrė palyginti nesunkiai. Dvasia kentėjo labiau. 
Tiesa, kol kas jis niekur toli nėjo ir per daug nesivargino, 
tik įlipo į patogų, tankiai sulapojusį medį, tačiau vis tiek 
džiaugėsi, kad puikiai dirba sužeisti raumenys, neskauda nei 
užsitraukusio šlaunies įbrėžimo, nei gilesnės žaizdos ant pe- 
ties, kuri beveik nesusilpnino jo rankos ir nevaržė judesių. 
Bet siela nerimo, širdį skaudėjo dėl Goditos, to mažojo bro- 
liuko, netikėtai pavirtusio pusiau sesute, pusiau kažkuo dau- 

giau. Jis, žinoma, pasitikėjo broliu Kedfaeliu, tačiau atrodė 
neįmanoma užkrauti visą atsakomybės už ją naštą ant vieno 
vienuolio pečių, kad ir kokie tie pečiai platūs ir tvirti. To- 
roldas nervinosi, kankinosi, bet vis tiek valgė vogtus obuo- 
lius. Jautė, kad reikės sukaupti visas jėgas. 

Severno pakrante, tarp Toroldo ir upės, nuosekliai pat- 
ruliavo sargybiniai, todėl jis nedrįso nė pajudėti, kol jie pra- 
jojo pro šalį ir dingo iš akių abatijos bei tilto link. Ar labai 
toli teks eiti miesto pakraščiais, kad išvengtų sargybos pos- 
tų, Toroldas dar nežinojo. 

Rytą jį pažadino neabejotini garsai, nuo tilto sklindantys 
vandens paviršiumi, pakankamai ritmingi ir įkyrūs, kad 1š- 
vaikytų miegus. Daugybė vyrų, raitų ir pėsčių, eidami try- 
pė kojomis aukštai virš upės iškeltą akmeninę arką, ir su- 
derintų jų žingsnių aidas skriejo pasroviui. Medinės malū- 
no sienos, jį sukančio vandens kanalai tą aidą dar sustiprino, 
kol galiausiai jis pasiekė Toroldo ausis. Vaikinas pašoko, ins- 
tinktyviai apsirengė, susirinko viską, kas galėjo išduoti jį 
čia buvus, ir tik tada ryžosi išeiti pasidairyti. Matė, kaip 
kareivių kuopos tilto gale išsisklaidė, ir daugiau nebelaukė, 
nebežiūrėjo, nes buvo aišku, jog tai negailestinga ir kruopšti 
operacija. Jis panaikino visus savo buvimo malūne pėdsa- 
kus, sumetė į upę daiktus, kurių negalėjo išsinešti, 0 pas- 
kui per abatijos žemės ribą paspruko tolyn nuo pakrante be- 
siartinančio patrulio, nėrė į miško pakraštį priešais pilį. 

Jis nežinojo, dėl kokio žmogaus ar daikto pradėta didžio- 
ji paieška, bet puikiai suprato, kas gali įkliūti, ir jo vieninte- 
lis tikslas dabar buvo nusigauti ten, kur yra Godita, 1r, jei 
pavyks, užstoti ją nuo pavojaus. O dar geriau būtų buvę 1š- 
vis išgabenti ją į Normandiją, kur ji jaustųsi saugi. 

Palei upę patruliuojantys kareiviai išsiskyrė ir ėmė brau- 
tis per krūmus, kuriuose Godita pirmą kartą jį pamatė. Jie 
jau buvo apieškoję apleistą malūną, bet, ačiū Dievui, nega- 

lėjo ten rasti jokių pėdsakų. Pagaliau jie beveik pradingo iš 
akių; įsidrąsinęs Toroldas, pakibęs ant rankų, atsargiai 1š- 
šoko iš medžio ir pasitraukė toliau į priemiesčius juosiantį 
mišką. Nuo tilto iki švento Džailso koplyčios karališkasis 
plentas, kelias į Londoną, buvo apstatytas krautuvėmis bei 
namais, taigi reikėjo laikytis atokiau. Gal geriau taip ir eiti, 
į rytus, ir persigauti per plentą kur nors už švento Džailso, 
arba palaukti ir grįžti tuo pačiu keliu, kai pasibaigs sąmy- 
šis? Blogiausia, kad jis nežinojo, kada tai bus, ir nenorėjo 
ilgiau kankintis spėliodamas, kas nutiko Goditai. Pagalvojo, 
jog tikriausiai teks apeiti šventą Džailsą, ir tik tada per plen- 
tą, per upelį gal nebus kliūčių atsidurti priešais abatijos so- 
dus, nors ir pavojinga. Galėtų gulėti pasislėpęs kur nors ne- 
toliese ir stebėti, o paskui, pasitaikius progai, įlįsti į virkš- 
čių stirtą, 1š ten, jei viskas ramu, į herbariumą, kuriame dar 
nebuvęs, ir į trobelę, kurioje Godita miegojo pastarąsias sep- 
tynias vienuolyne praleistas naktis. Taip, geriau eiti pirmyn 
17 apsukti tą ratą. Grįžtant atgal tektų prisiartinti prie tilto 
galo, o ten kareiviai, ko gero, stovės iki sutemos, gal netgi 
visą naktį. 

Pasirodė, jog tai ilgas ir varginantis kelias, ojis taip troš- 
ko viską padaryti kuo greičiau. Netikėtas įsibrovimas buvo 
sujudinęs išsigandusius bei pasipiktinusius miestelėnus, to- 
dėl Toroldui, svetimam jaunuoliui šiame krašte, kur kaimy- 
nas pažinojo kaimyną kaip savo giminaitį, reikėjo ypač sau- 
gotis, kad kas nepastebėtų, nes sunerimę žmonės galėjo už- 
sipulti kiekvieną atvykėlį. Keletą kartų jam teko atsitraukti 
1r pasislėpus laukti, kol praeis pavojus. Gyvenantys prie 
plento pirmieji patyrė sukrėtimą, taigi dabar norėjo paspruk- 
ti ir pabūti nuošaliau. Kiti, kurie kasdien rūpinosi galvijais 
arba dirbo žemę gana toli, girdėjo triukšmą ir iš smalsumo 
veržėsi artyn pažiūrėti, kas darosi. Patekęs tarp dviejų sro- 
vių, Toroldas kone visą dieną nervinosi ir laukė; bet paga- 

liau visgi nusigavo tolokai už nieko nepraleidžiančių, šiurkš- 
čių Vilemo Teno Heito sargybinių posto, kuriame iki to lai- 
ko buvo surinkta nemažai iš susijaudinusių keliauninkų at- 
imtų prekių ir tuzinas sveikų arklių. Čia stovėjo jau krašti- 
niai miesto namai, 0 toliau driekėsi tik laukai ir kaimeliai. 
Judėjimas keliu už pusės mylios nuo posto buvo menkas, 
todėl neiškilo jokių sunkumų. Toroldas perėjo į kitą pusę ir 
vėl pasislėpė tankumyne virš upelio, norėdamas išžvalgyti 
padėtį. 

Upelis čia tekėjo dviem vagomis: šiek tiek labiau į aukš- 
tupį, ties užtvanka, kanalas buvo nuvestas malūno link. To- 
roldas matė abu sidabrinius ruoželius, apšviestus po trupu- 
tį į vakarus krypstančios saulės. Tikriausiai jau artinosi miš- 
parų laikas. Karalius Steponas turėjo būti baigęs krėsti 
abatiją, juk jam dar reikėjo apieškoti visą Šrusberį. 

Slėnis čia buvo siauras, stačiais šlaitais, niekas ant jų 
nestatė namų, žolėje ganydavosi avys. Toroldas nučiuožė į 
griovį, lengvai peršoko malūno kanalą 1r nuo akmens ant 
akmens perėjo per upelį. Paskui keliavo pasroviui nuo vie- 
no krūmų lopinėlio prie kito, kol maždaug mišparų metu 
pasiekė lygesnes pievas priešais brolio Kedfaelio kruopš- 
čiai nupjautą žirnių lauką. Vieta buvo per daug atvira, rei- 
kėjo atsitraukti toliau nuo upelio, susirasti kokią giraitę ir 
pasislėpus pasižvalgyti į priekį. Iš čia jis matė virš sodo sie- 
nų kyšančius vienuolyno pastatų stogus, už juos dar aukš- 
tesnį bažnyčios bokštą bei stogą, bet negalėjo žinoti, kas 
vyksta viduje. Vaizdas, kiek akys įžvelgė, atrodė gana tai- 
kus: pabalęs, jau be derliaus, apnuogintas šlaitas, virkščių 
krūva, kurioje jiedu su Godita vos prieš devyniolika valan- 
dų buvo paslėpę valtį bei brangenybes, toliau rausvai ruda 
atitverto sodelio siena ir status kažkokios daržinės stogas. 
Toroldas pagalvojo, kad reikia arba truputį palaukti, kol pri- 
tems, arba rizikuoti — bėgti per upelį ir lįsti į šiaudų stirtą, 

kai tik pasitaikys proga. Kartkartėmis čia pasirodydavo žmo- 
nės, užsiėmę teisėtais savo reikalais: piemuo varė bandą 
artimesnės ganyklos link, moteris skubėjo namo iš miško, 
nešina grybais, du vaikigaliai ginė žąsis. Jis galėjo pasisvei- 
kinęs ramiausiai pro juos visus praeiti ir nesukelti jokio įta- 
rimo, bet nevalia buvo jiems matant kaip akis išdegusiam 
lėkti per brastą tiesiai į abatijos sodus. Toks poelgis būtų iš 
karto patraukęs jų dėmesį ir privertęs sunerimti, o tolumo- 
je, už sodų, dar aidėjo neįprasti garsai, šūksniai bei įsaky- 
mai, girgždėjo vežimai ir pakinktai. Be to, šiapus upelio To- 
roldas pastebėjo raitelį, šiek tiek toliau pasroviui, bet po 
truputį artėjantį, tarytum patruliuojantį šioje pievos atkar- 
poje ir saugantį vienintelį sienomis neužtvertą išėjimą iš 
vienuolyno teritorijos. Tikriausiai taip ir buvo, nors atrodė, 
kad pareigą jis atlieka labai nerūpestingai, laisvai leidžia Žir- 
gą per žolę eidine. Vienas žmogus, bet ir to pakako. Reikėjo 
jam tik sušukti arba šaižiai sušvilpti, susikišus į burną pirš- 
tus, ir tuoj pat lyg spiečius būtų atlėkęs koks tuzinas fla- 
mandų. 

Toroldas prisiplojo prie žemės tarp krūmų ir žiūrėjo, kaip 
jis artinasi. Aukštas, prakaulus, stiprus, bet negražus obuol- 
mušis Žirgas su įvairiausiomis dėmėmis - nuo gelsvų iki 
tamsiai pilkų; raitelis - jaunas vaikinas, juodaplaukis, vei- 
das alyvų spalvos, liesas, ryžtingas, niūrus; balne sėdi tie- 
siog akiplėšiškai laisvai. Kaip tik ta nevaržoma, elegantiška 
jo laikysena jojant bei neįprasta žirgo spalva ir patraukė To- 
roldo dėmesį. Tai buvo tas pats gyvulys, kurį jis vos prašvi- 
tus matė prie upės, patrulio priešakyje, ir, be abejo, tas pats 
vyriškis pirmas nušoko ir įžengė į ką tik Toroldo paliktą 
prieglobstį malūne. Tada jį lydėjo koks pustuzinis pėstinin- 
kų; išsisklaidę jie viską apšniukštinėjo, paskui vėl susitel- 
kė į būrį ir pajudėjo toliau. Toroldas buvo tikras, jog neapsi- 
riko; juk turėjo svarbią priežastį atidžiai įsižiūrėti: baimino- 

si, kad, nepaisant atsargumo priemonių, jie vis tiek ras ko- 
kią smulkmeną, kuri sukels įtarimą. Tas pats žirgas, ir tas 
pats vyriškis. Dabar jis jojo pro šalį prieš srovę, atrodė ne- 
rūpestingas ir išsiblaškęs, tačiau Toroldas žinojo, jog tai ne- 
tiesa. Jodamas šis vyriškis matė viską: akys, kurios atseit 
apatiškai dairėsi aplinkui, iš tikrųjų buvo gyvos, skvarbios 
ir grėsmingos. 

Bet į Toroldą buvo atsukta nugara, ir tą akimirką dau- 
giau niekas nejudėjo vakarop nurimusiuose laukuose. „Jei- 
gu nujos pakankamai toli, - galvojo Toroldas, - pamėgin- 
siu pereiti į kitą pusę“. Žinoma, skubėdamas jis galėjo ženg- 
ti ne ten ir visas peršlapti, bet nuskęsti tokiame 
upeliūkštyje — tikrai ne, be to, atrodė, jog naktis bus šilta. 
Reikėjo eiti, nusigauti iki Goditos lovos ir kaip nors įsiti- 
kinti, jog ji saugi. 

Karaliaus pareigūnas išsiblaškęs jojo toliau, iki pat lygu- 
mos pakraščio, ir nė karto nepasuko galvos. Nekrustelėjo 
1r joks kitas gyvas padaras. Toroldas atsikėlęs pasileido bėg- 
ti — per atvirą pievą, per upelį, visai sėkmingai dėliodamas 
kojas, ir pagaliau pasiekė kitoje pusėje plytintį balkšvą nu- 
pjautų žirnių lauką. Kaip kurmis į žemę, jis įsirausė į sausų 
virkščių stirtą. Po tokios neramios dienos nė kiek nenuste- 
bo, neradęs nei valties, nei ryšulio, be to, neturėjo laiko net 
galvoti, ar tai blogas ženklas, ar geras. Užsitraukė ant sa- 
vęs išdraikytas virkščias tarsi standžią šiltais saulės spin- 
duliais ataustą kreminės spalvos nėrinių antklodę ir gulėjo 
drebėdamas, veidą atsukęs taip, kad pro tankų raizginį ga- 
lėtų matyti tą vietą, kur ramiai jodinėjo priešas. 

O priešas irgi buvo atsisukęs, nejudėdamas sėdėjo ant 
savo obuolmušio ir žiūrėjo pasroviui, tarytum pajutęs ką ne- 
gero. Keletą minučių palūkuriavo, toks pat ramus kaip anks- 
čiau, ir toks pat budrus; paskui ėmė joti atgal, taip pat atsai- 
niai kaip ir prieš srovę. 

Toroldas, sulaikęs kvėpavimą, stebėjo jį besiartinantį. 
Raitelis nesiskubino, judėjo savo ruožu lyg šiaip dykinėda- 
mas, neturėdamas daugiau ką veikti, jodinėjo pirmyn atgal, 
kad greičiau praeitų laikas. Bet atsidūręs priešais Žirnių lau- 
ką, staiga sustabdė žirgą, ilgai sėdėjo, atidžiai žiūrėdamas į 
kitą upelio pusę, ir jo žvilgsnis gerokai užtruko prie išdrai- 
kytos virkščių krūvos. Toroldas tamsiame veide tarėsi ma- 
tąs paslaptingą šypseną, jam netgi pasirodė, jog raitelis pa- 
judino pavadį laikančią pakeltą ranką, lyg norėdamas pasi- 
sveikinti. Kokia kvailystė, tikriausiai jis tik įsivaizdavo! Nes 
sargybinis vėl ramiai jojo pasroviui, žvelgdamas į nuo malū- 
no atvestą kanalą bei jo santaką su upe šiek tiek toliau. Ir 
nė karto neatsisuko atgal. 

Toroldas atsigulė po savo besvore priedanga, pasidėjo pa- 
vargusią galvą ant rankų, šlaunimis įsikniausė į stangrią ne- 
aparto pakraščio velėną ir visiškai išsekęs tuoj pat užmigo. 
Kai pabudo, jau buvo gerokai pritemę ir labai tylu. Kurį lai- 
ką jis gulėjo 1r įdėmiai klausėsi, paskui išropojo į nubalusį 
apleistą lauką virš ištuštėjusio slėnio, paslapčia nusėlino šlai- 
tu aukštyn į abatijos sodą ir atsidūrė vienas tarp daugybės 
kvapų, kuriuos skleidė saulės sušildytos Kedfaelio vaista- 
žolės. Susirado trobelę su prieblandoje svetingai atverto- 
mis durimis ir baugščiai pažvelgė į šiltą tamsą viduje. 

— Ačiū Dievui! - tarė brolis Kedfaelis, pakilęs nuo suolo 
17 greitai tempdamas jį į vidų. — Tikėjausi, kad čia ateisi, dai- 
riausi tavęs kas pusvalandį ir pagaliau sulaukiau. Štai, sėsk 
1r nebesijaudink, visai neblogai išsisukom! 

Nekantriai 1r tyliai Toroldas paklausė vienintelio dalyko, 
kuris jam rūpėjo: 

— Kur Godita? 

(i — jeigu jis būtų žino- 
jęs! - kaip tik tą akimirką žiūrėjo į savo atvaizdą Alinos veid- 
rodyje, kurį Konstancija laikė atitraukusi toliau, kad kuo dau- 
giau apimtų. Nusipraususi, susišukavusi ir pasipuošusi vie- 
na iš Alinos suknelių, išsiuvinėta rudais bei auksiniais 
siūlais, garbanas apjuosusi plonu auksiniu Alinos kaspinu, 
ji staipėsi į visas puses, grožėdamasi savimi ir džiaugdama- 
si, kad vėl yra moteris, ir jos veidas dabar buvo ne kaip vai- 
kėzo, o kaip rimtos kilmingos merginos, suvokiančios savo 
pranašumą. Pati sau ji atrodė dar paslaptingesnė ir keistes- 
nė dėl neryškios žvakių šviesos. 

— Norėčiau, kad jis mane tokią pamatytų, — ilgesingai pra- 
tarė Godita, visai pamiršusi, kad iki tol vienintelis „jis“ jos 
pasakojime buvo brolis Kedfaelis, be to, ir dabar, netgi Ali- 
nai, ji negalėjo nieko atskleisti apie Toroldą ir jam pavestą 
užduotį. Apie save ji buvo pasakiusi beveik viską, nes jau- 
tėesi skolinga. 

— Yra kažkoks „jis“? — gyvai paklausė Alina, apimta užuo- 
jautos kupino smalsumo. - Ir jis jus lydės? Kad ir kur vyk- 
tumėte? Ne, neturėčiau nieko klausinėti, tai būtų nesąži- 
ninga. Bet kodėl nenorite, bent jau dėl jo, vilkėti šitos suk- 
nelės? Kai ištrūksite, toliau galėsite keliauti ir būdama 
savimi, ne tik persirengusi berniuku. 

— Vargu, - liūdnai tarė Godita. - Čia ne tokia kelionė. 

— Tuomet ją pasiimkite. Tilps į tą didelį ryšulį. Aš turiu 
daug, 0 jums, jeigu nieko nesivežate, moteriško drabužio 
prireiks tada, kai būsite saugi. 

— Kad žinotumėte, kaip mane gundote! Jūs tokia gera! 
Tačiau negaliu jos paimti. Mes ir taip tempsime nemažą svo- 
rį, keletą pirmųjų mylių. Bet nuoširdžiai jums dėkoju, nie- 
kada to nepamiršiu. 

Ji jau buvo pasimatavusi —- vien savo malonumui, Kon- 
stancijai noriai padedant, - visas Alinos atsivežtas sukne- 
les, ir su kiekviena įsivaizdavo save be jokio perspėjimo 
išdygstančią prieš Toroldą ir atidžiai žvelgiančią į jo nuste- 
busį, pagarbų veidą. Keista, tačiau tą popietę Godita, nors 
nežinojo, kur jis yra ir kaip jam sekasi, vis tiek jautėsi lai- 
minga, jos nekankino jokios abejonės. Žinoma, jis dar pa- 
matys ją tokią gražią, apsirengusią jei ne šia, tai kitomis 
puošniomis suknelėmis, pasidabinusią brangakmeniais; vėl 
ataugę plaukai bus supinti ir susukti, sutvirtinti tokiu pat 
auksiniu lankeliu... Paskui ji, prisiminusi, kaip sėdėjo šalia 
jo, kaip abu draugiškai valgė slyvas ir pro malūno grindų 
plyšius mėtė kauliukus į Severną, staiga nusijuokė. Kokia 
nauda pūstis prieš Toroldą? 

Godita jau ėmė lankelį nuo galvos, kai jos visos išgirdo 
netikėtą, bet atsargų beldimą į laukujas duris ir, apdairiai 
nutilusios, sustingo, baimingai žiūrėdamos viena į kitą. 

— Vadinasi, ieškos ir čia? — priblokšta sušnibždėjo Godi- 
ta. - Nejaugi užtraukiau jums pavojų? 

— Ne! Adamas šį rytą, kai jie pasirodė, mane tikino, kad 
netrukdys. - Alina ryžtingai atsistojo. - Pasilikite čia su 
Konstancija, užsisklęskite duris. Aš pažiūrėsiu. Gal brolis 
Kedfaelis jau atėjo jūsų pasiimti? 

— Ne, tikriausiai ne. Jie, ko gero, dar stebi. 

Beldimas buvo kuo pagarbiausias, bet Godita vis tiek ne- 

krustelėdama sėdėjo už užsklęstų durų ir ausis įtempusi 
klausėsi atsklindančių pokalbio nuotrupų. Alina įsivedė sve- 
čią į kambarį. Balsas, skambantis pakaitomis su jos, buvo 
vyro —- žemas, aistringas ir mandagus. 

— Adamas Kurselis! - pakuždomis tarė Konstancija ir gud- 
riai nusišypsojo. — Jau toks įsimylėjęs, kad negali atsitraukti! 

— O ji - Alina? —- smalsiai sušnibždėjo Godita. 

— Galai žino! Ji ne... dar ne! 

Godita buvo girdėjusi tą patį balsą iš ryto, visiškai kito- 
kiu tonu besikreipiantį į vartininką bei tarnus pasauliečius. 
Tačiau tokios pareigos niekam nėra malonios, net padorus 
žmogus gali supykti ir pradėti kalbėti įsakmiai. Galbūt kaip 
tik dabar, rūpestingai ir maloniai klausdamas, ar niekas Ali- 
nai nedrumstė dvasios ramybės, jis rodė tikrąjį veidą? 

— Tikiuosi, jums šis sujudimas per daug nesutrukdė? - kal- 
bėjo jis. —- Daugiau niekas nesibraus, galite ramiai ilsėtis. 

— Manęs tai nė kiek nenuvargino, - ramiai patikino jį Ali- 
na. - Neturiu jokių nusiskundimų, jūs buvote labai atidus. 
Bet gaila žmonių, iš kurių atėmė atsargas. Ar tas pats vyks- 
ta ir mieste? 

—Taip, - nusiminęs tarė jis, — rytoj irgi, tačiau abatija ga- 
li būti rami. Čia jau baigėme. 

— O 74 radote? Ar radote tą merginą, kurios jums buvo 
įsakyta ieškoti? 

— Ne, jos neradome. 

— Ką pasakytumėte, - tyčia paklausė Alina, - jei prisipa- 
žinčiau, jog tuo džiaugiuosi? 

— Pasakyčiau, kad nieko kito iš jūsų ir nesitikėjau ir už 
tai jus gerbiu. Suprantu, kad nelinkėtumėte pavojaus, skaus- 
mo ar nelaisvės jokiai gyvai būtybei, juo labiau nekaltai mer- 
ginai. Tiek apie jus jau spėjau sužinoti, Alina. - Kurselis 
reikšmingai luktelėjo, o kai vėl ištarė: „Alina...“, kalbėjo 
taip tyliai, kad Godita negalėjo pagauti žodžių. Ji ir nenorė- 

jo, nes balsas skambėjo per daug intymiai ir primygtinai. 
Bet po kelių akimirkų išgirdo Aliną švelniai tariant: 

— Neturėtumėte prašyti, kad šįvakar palankiai jums at- 
sakyčiau, juk šiandien daugeliui buvo sunki diena. Aš irgi 
jaučiuosi tokia pat pavargusi, kaip tikriausiai ir kiti. Ir jūs 
pats! Leiskite man šiąnakt ilgiau pamiegoti, dar pasitaikys 
geresnė proga pakalbėti apie šiuos dalykus. 

— Jūs teisi! — tarė jis, vėl prabilęs pareigą atliekančio ka- 
reivio tonu, pasitempusio ir pasirengusio užsikrauti naštą. — 
Atleiskite, laikas tikrai netinkamas. Dauguma mano vyrų 
jau išėjo pro vartus, aš irgi eisiu, netrukdysiu jums ilsėtis. 
Dar maždaug penkiolika minučių girdėsite žygiuojančius ka- 
reivius bei riedančius vežimus, o paskui bus ramu. 

Balsai nutolo lauko durų link. Godita girdėjo jas atsive- 
riant, o paskui, po kelių tyliai ištartų žodžių, užsiveriant vėl. 
Trinktelėjo užstumiama sklendė, ir netrukus Alina pabar- 
beno į miegamojo duris: 

— Galite atidaryti, jis išėjo. 

Ji stovėjo tarpduryje, nuraudusi ir suraukusi: antakius, 
greičiau suglumusi, negu nepatenkinta. 

— Atrodo, - tarė ji su šypsena, kurią matydamas Adamas 
Kurselis būtų labai apsidžiaugęs, - kad priglausdama jus nė 
kiek jam nepakenkiau. Manau, jis netgi pajuto palengvėji- 
mą, jūsų neradęs. Jie visi jau išeina. Viskas baigta. Dabar 
turime tik palaukti brolio Kedfaelio ir tamsos. 


Herbariumo trobelėje brolis Kedfaelis maitino, ramino 
17 gydė savo pacientą. Toroldas, gavęs įtikimą atsakymą į 
pirmąjį klausimą, klusniai atsigulė ant Goditos lovos ir lei- 
do perrišti petį bei dėl visa ko gerai minkštu tvarsčiu apvy- 
nioti jau užgijusį rėžį ant šlaunies. 

— Jei šiąnakt jojate į Velsą, - pasakė Kedfaelis, - turime 

pasirūpinti, kad nebūtų jokių sužalojimų ar gaišaties, 0 ši 
žaizda netyčia gali vėl atsiverti. , 

— Siąnakt? — guviai paklausė Toroldas. - Tai įvyks šią- 
nakt? Ji ir aš —- kartu? 

— Įvyks, turi įvykti, jau pats laikas. Nemanau, kad iškęs- 
čiau tai ilgiau, - tarė Kedfaelis, nors iš balso atrodė savimi 
visai patenkintas. — Ne todėl, kad judu būtumėte man atsi- 
bode, juk supranti... šiaip ar taip, jausiuosi ramesnis, kai 
žinosiu, kad esate tolokai nukeliavę Oveno 1š Gvinedo ša- 
lies link. Be to, duosiu jums ženklą, kurį parodysite pir- 
mam sutiktam velsiečiui. Nors jau turite Fitzalano rekomen- 
daciją Ovenui, o Ovenas žodžio laikosi. 

— Kai užsėsime ant žirgų 1r leisimės į kelionę, - nuošir- 
džiai prisiekė Toroldas, —- aš gerai rūpinsiuosi Godita. 

— Ji tavimi irgi. Įdėsiu jai indelį šito balzamo, kuriuo tave 
gydžiau, 1r dar keletą reikalingų daiktų. 

— Viena pasiėmė ir valtį, ir krovinį! - garsiai mąstė To- 
roldas, kupinas švelnumo ir išdidus. - Ar daug merginų bū- 
tų išlaikiusios sveiką protą ir šitaip puikiai susitvarkiusios? 
O ta kita mergina ją priglaudė! Ir davė žinią jums, taip ap- 
sukriai! Sakau jums, broli Kedfaeli, čia, Šropšyre, užauga 
nuostabios moterys. - Jis akimirką patylėjo ir staiga susi- 
rūpino: — Kaip mes ją iš ten išsivesime? Jie, ko gero, paliko 
sargybinį. Šiaip ar taip, vargu ar aš galiu išeiti pro vartus... 
vartininkas juk prisimins, kad nebuvau pro juos įėjęs. O val- 
tis ten, ne čia. 

— Truputį patylėk, - tarė Kedfaelis, tvarkingai baigdamas 
tvarstyti, - leisk man pagalvoti. O kaip tu pats praleidai die- 
ną? Atrodo, irgi pasistengei, išsisukai nė kiek ne blogiau. 
Tikriausiai palikai viską, kaip turi būti, dingai be pėdsakų, 
nes negirdėjau jokių gandų apie senąjį malūną. Matyt, anksti 
suuodei, kad jie ateina. 

Toroldas papasakojo jam apie tą ilgą, kupiną pavojų, bet 

vis tiek neapsakomai nuobodžią dieną, kai nuolatos teko tai 
pašokti, tai sustoti, bėgti ir slėptis, lūkuriuoti ir skubėti: 

— Žiūrėjau, kaip kareivių būrys šniukštinėja pakrantę ir 
malūną: šeši ginkluoti pėstininkai bei raitas jų vadas. Bet 
buvau pasirūpinęs, kad neliktų jokių mano žymių. Pirmas 
įėjo vadas, vienas, paskui pasišaukė savo vyrus. Dar kartą 
tą patį vaikiną mačiau vakare, - prisiminė Toroldas, staiga 
sunerimęs dėl tokio sutapimo, - kai rengiausi eiti per bras- 
tą ir nerti į virkščių krūvą. Jis vienas jodinėjo pirmyn atgal 
tolimesne pakrante, tarp upės ir malūno kanalo. Pažinau iš 
laikysenos balne ir arklio, ant kurio jis jojo. Perėjau upelį 
jam už nugaros, o jis, grįždamas atgal pasroviui, kitoje pu- 
sėje stabtelėjo ir įsistebeilijo kaip tik į tą vietą, kur slėpiau- 
si. Galėjau prisiekti, kad mane matė. Žiūrėjo tarytum tie- 
siai į mane. Ir šypsojosi! Buvau įsitikinęs, jog žino, kas aš. 
Bet paskui nujojo tolyn. Visgi nematė, kaip supratau... 

Kedfaelis labai susimąstęs padėjo vaistus. Tada atsargiai 
paklausė: 

— Pažinai iš arklio? Kuo jis toks įsidėmėtinas? 

— Dydžiu ir spalva. Aukštas, prakaulus, plačiais Žžings- 
niais žirgliojantis gyvulys — negražus, bet stiprus, ir visas 
dėmėtas: nuo gelsvo pilvo iki beveik juodos nugaros bei pa- 
sturgalio. 

Kedfaelis pasitrynė buką, įrudusią nosį ir pasikasė dar 
rudesnę tonzūrą: 

— O vyriškis? 

— Jaunas vaikinas, vargu ar vyresnis už mane. Tamsaus 
gymio, smulkaus sudėjimo. Šįryt įsidėmėjau tik jo drabu- 
žius ir laikyseną jojant, labai jau atsainią ant tokio iš pažiū- 
ros sunkiai valdomo gyvulio. Bet vakare mačiau ir veidą. 
Liesokas, su išsišovusiais skruostikauliais, juodos akys ir 
antakiai. Tiesa, jis švilpauja sau panosėje, - pridūrė Torol- 
das, pats nustebęs, kad prisiminė. — Labai melodingai! 

Tikrai! Kedfaelis irgi prisiminė. Ir žirgą, likusį abatijos 
arklidėje, kai du kiti, geresni ir mažiau pastebimi, buvo iš- 
vesti. Du, sakė tada savininkas, jis gal ir paaukotų, bet ne 
visus keturis, ir ne geriausius iš tų keturių. Tačiau netgi po 
atrankos tebejodinėja ant vieno iš likusių, be to, ir antrasis 
turbūt iki šiol priklauso jam. Vadinasi, jis melavo. Jo padė- 
tis prie karaliaus jau garantuota, jis netgi budėjo, kol vyko 
kratos. Specialiai parinktoje vietoje? Jeigu taip, kas ją pa- 
rinko? 

— Manei, kad jis matė, kaip perėjai upelį? 

— Saugiai pasislėpęs apsižvalgiau, ir jis buvo pasisukęs į 
mane. Pamaniau, kad akies krašteliu matė mane bėgantį. 

„Tas tipas, - galvojo Kedfaelis, - turi akis apie visą gal- 
vą, ir Jeigu ko nepastebi, vadinasi, tai neverta dėmesio“. 
Tačiau Toroldui jis nepasakė nieko, tik paklausė: —- Stabte- 
lėjo ir nuo ano kranto žiūrėjo į tave, o paskui nujojo? 

— Man netgi pasirodė, kad kilstelėjo pavadį laikančią ran- 
ką, lyg norėdamas pasisveikinti, - prisipažino Toroldas, iš- 
sišiepęs dėl tokio savo patiklumo. - Tuo metu man tikriau- 
siai jau vaidenosi prie kiekvieno kampo, taip troškau grei- 
čiau surasti Goditą. Bet paskui jis paprasčiausiai nusisuko 
1r nujojo, taip pat atsainiai. Vadinasi, manęs nematė. 

Kedfaelis nustebęs ir susižavėjęs mąstė, ką tai galėtų 
reikšti. Paskui jo akys prašvito, o lauke prieblanda virto nak- 
timi. Dar nebuvo visiškai tamsu, tiesiog nusileido saulė, va- 
karuose išblėso žara, tik dangaus skliautas švytėjo žalsvai; 
1r galvoje nebuvo visai šviesu, bet po truputį jau skverbėsi 
pirmieji vilčių teikiantys aiškumo spinduliai. 

— Juk negalėjo matyti, ar ne? — primygtinai klausė Torol- 
das, nuogąstaudamas, kad priartino pavojų prie Goditos. 

— Dėl to nebūgštauk, - tvirtu balsu tarė Kedfaelis. — Vis- 
kas gerai, vaike, nurimk, jau žinau, ką darysiu. Dabar man 
laikas eiti vakarinių pamaldų. Gali užsisklęsti, prigulti ant 

Goditos lovos ir bent valandėlę nusnūsti, nes prieš aušrą tik- 
rai jausi miego stygių. Grįšiu, kai tik pasibaigs pamaldos. 


Visgi jis dar ištaikė keletą minučių, perėjo per arklides 
17 nė kiek nenustebo pamatęs, kad nei obuolmušio, nei to 
kito — žemo, stipraus, plačiastrėnio bėrio —- garduose nėra. 
Vėliau, po pamaldų, tarytum atsitiktinis apsilankymas sve- 
čių Menėje patvirtino įtarimą, kad kilmingiesiems skirtuo- 
se kambariuose nėra Hiujo Beringerio, o tarp prasčiokų — 
trijų jo kareivių. Vartininkas prisiminė, jog trys tarnai iš- 
ėjo netrukus po to, kai Beringeris, paieškai pasibaigus, raitas 
grįžo iš budėjimo, kaip tik po mišparų, o dar maždaug po 
valandos Beringeris išjojo vėl, iš pažiūros neskubėdamas. 

„Tai štai kaip! - galvojo Kedfaelis. - Jis kerta lažybų, jog 
tai bus šiąnakt, ir nori rizikuoti - išloš arba praloš. Ką gi, 
jeigu jis toks drąsus ir gudrus, kad skaito mano mintis, pa- 
sistengsiu ir aš perskaityti jo, ir taip pat drąsiai rizikuosiu. 

Taigi: Beringeris jau iš pradžių neabejojo, kad karalius 
priims jį į tarnybą ir jo Žirgai bus saugūs; vadinasi, norėjo 
juos išvesti dėl kitos jam svarbios priežasties. Ir bendrinin- 
ku pasirinko mane! Kodėl? Pats būtų radęs prieglobstį, jei 
tikrai būtų reikėję. Ne, jis norėjo, kad aš žinočiau, kur yra 
žirgai, nesunkiai pasiekiami ir viliojantys. Buvo suuodęs, 
Jog privalau išsiųsti iš miesto du žmones, kad jų nesučiuptų 
karalius, ir suprato, jog mielai priimsiu jo pasiūlymą, siek- 
damas savo tikslų. Jis pakišo man du žirgus kaip masalą, 
kad nugabenčiau ten ir brangenybes, ruošdamas viską pa- 
bėgimui. Galiausiai aišku, kad jam net nereikėjo bėglių ieš- 
koti, galėjo ramiai sau dykinėti ir laukti, kol aš, vos ištaikęs 
progą, atvesiu juos į arklidę, - tuomet būtų turėjęs viską 
vienoje vietoje ir be vargo pasiėmeęs. 

Iš to galima suprasti, kad šiąnakt jis mūsų lauks, ir šį- 
kart jam už nugaros stovės ginkluoti jo kareiviai“. 

Buvo dar keletas smulkmenų, kurtos šiek tiek trikdė. Jei- 
gu Beringeris vakare iš tikrųjų žiūrėjo į pasislėpusį Toroldą 
1r apsimetė, kad jo nepastebi, tai kam jam to reikėjo? Tik- 
riausiai tą akimirką jis nežinojo, kur yra Godita, ir todėl ty- 
čia paleido vieną paukštelį, kad pagautų 1r kitą. Bet gerai 
apmąstes viską, kas atsitiko, Kedfaelis suprato, jog yra tiki- 
mybė, kad Beringeris visą laiką panašiai apsimetinėjo, jog 
neatpažįsta berniukiškai apsirengusios Goditos, o iš tikrųjų 
puikiai žinojo, kur reikia ieškoti pradingusios sužadėtinės. 
Tokiu atveju, žinodamas, kad Godrikas yra Godita ir kad vie- 
nas iš Fitzalano vyrų slepiasi senajame malūne, ir įsitiki- 
nes, kad Kedfaelis paėmė jo trokštamas brangenybes, jis 
galėjo paprasčiausiai jėga pagriebti visus tris laimikius ir 
atiduoti karaliui, kuris, be abejo, būtų labai apsidžiaugęs ir 
kaip nors atsidėkojęs. Užuot tai padaręs, Beringeris pasi- 
rinko slaptą kelią, taigi buvo aišku, kad yra sumanęs kažką 
kita. Gal, pavyzdžiui, ketino sučiupti Goditą bei Toroldą ir, 
sąžiningai atidavęs juos karaliui, laukti apdovanojimo, o Fit- 
zalano auksą ne pasiųsti atgal į Šrusberį, bet pasiglemžti 
sau — patikėti tarnams arba pats nugabenti į gimtąjį dvarą. 
Tokiu atveju žirgus jis išvedė norėdamas ne tik apgauti nai- 
vų seną vienuolį, bet ir visiškai slaptai, nė nepriartėjęs prie 
Šrusberio, išgabenti brangenybes tiesiai į Mesberį. 

Taip manyti, žinoma, buvo galima tik su prielaida, kad 
Beringeris nėra Nikolo Feintrio žudikas. Antraip tame pla- 
ne būtų atsiradęs vienas svarbus pakeitimas. Beringeris būtų 
pasirūpinęs, kad Godita atsidurtų karaliaus rankose kaip ma- 
salas tėvui privilioti, o Toroldas Blandas į nelaisvę patektų 
negyvas. Negyvas, vadinasi, nebylus. Antra žmogžudystė 
būtų pridengusi pirmąją. 

„Labai jau niūri perspektyva, —- kažkodėl gana ramiai gal- 
vojo Kedfaelis. - Bet savaime suprantama, čia gali būti ir 
visai kas kita. Gali būti 1r yra! Arba mano vardas ne Kedfae- 

lis, ir aš niekada daugiau nebesirungsiu su tokiu gudriu jau- 
nikaičiu!“ 

Jis grįžo į herbariumą galutinai nusiraminęs ir pasirengęs 
dar vienai bemiegei nakčiai. Toroldas buvo nubudęs ir bud- 
rus, iš karto atitraukė sklendę, kai tik išgirdo, kas atėjo. 

— Jau laikas? Ar įmanoma prieiti prie to namo pėstiems? — 
Jis jautėsi kaip ant adatų, negalėdamas tuoj pat jos pamaty- 
ti, paliesti ir įsitikinti, kad ji saugi ir laisva, nė kiek nenu- 
kentėjusi. 

— Yra keletas būdų. Tačiau dar nepakankamai tamsu ir ne- 
pakankamai ramu, taigi sėdėk ir ilsėkis, kol gali, nes turėsi 
nešti dalį krovinio, kol nusigausime iki arklių. Dabar priva- 
lau eiti į miegamąjį kartu su kitais, ir gulti į lovą. Tik nesi- 
nervink, grįšiu. Kai užsidarome savo celėse, išsmukti ne taip 
17 sunku. Mano vieta greta naktinių laiptų, 0 prioras miega 
tolimajame gale, pučia į akį kaip užmuštas. Nejaugi pamiršai, 
kad bažnyčioje yra durys parapijiečiams, kaip tik į kaimelio 
pusę? Vienintelės durys, atsiveriančios anapus sienos. Nuo 
ten iki panelės Sivard namo - visai netoli pėsčiomis... tiesa, 
reikia praeiti pro vartus, bet juk nemanai, kad vartininkas 
įsidėmi kiekvieną šiek tiek užtrukusį miestelėną? 

— Tai ir ta mergina, Alina, galėjo laisvai sau eiti mišių 
pro tas duris, kartu su kitais pasauliečiais, - nustebęs su- 
mąstė Toroldas. 

— Galėjo, tačiau tada nebūtų turėjusi progos pasikalbėti 
su manimi; be to, ji nusprendė tyčia pademonstruoti Kur- 
selio jai suteiktą neliečiamybę ir parodyti flamandams, kad 
su ja reikia skaitytis. Protinga mergina! O, tavo mergina pui- 
ki, Toroldai... tikiuosi, kad būsi jai geras; bet Alina dar tik 
mėgina jėgas, nori suvokti, ko yra verta ir ką gali padaryti, 
1r patikėk manimi, kada nors ji taps tokia kaip mūsų Godita. 

Šiltoje trobelės tamsoje Toroldas šyptelėjo: nors ir ap- 
1mtas nerimo, jis puikiai žinojo, kad kito tokio Godriko-Go0- 
ditos negali būti. 

— Sakėte, kad vartininkas vargu ar labai kreipia dėmesį į 
vėlai vakare namo skubančius miestelėnus, - priminė jis, — 
bet į apsirengusį benediktino abitu gali ir geriau įsižiūrėti. 

— O kas čia šneka apie taip vėlai slankiojančius benedik- 
skirtos durys paprastai būna atviros, - kai taip arti varti- 
ninko namelis, jų beveik niekada ir nereikia užrakinti. Kai 
bus laikas, tave pro ten išleisiu. Eisi iki paskutinio namuko, 
šalia malūno, atgabensi Goditą bei valtį nuo tvenkinio iki 
tos vietos, kur vanduo grįžta atgal į upelį, ir aš ten lauksiu. 

— Trečias namas iš trijų mūsų pusėje, —- pašnibždomis tarė 
Toroldas, visas švytėdamas netgi tamsoje. - Žinau. Nueisiu! — 
Jo dėkingumas bei džiaugsmas sušildė trobelę, sujudino svai- 
ginančius vaistažolių kvapus. Jis, jis vienas, eis išsivesti Go- 
ditos, ir tai bus dar beprotiškiau, dar nuostabiau, negu per 
kokias pabėgėlių vestuves! - Ojūs stovėsite ant abatijos kran- 
to, kai mudu atplauksime pasroviui iki upelio? 

— Taip, niekur be manęs neikite! Dabar bent valandą pa- 
gulėk, gal mažiau, sklendė tegu būna neužstumta, jei kar- 
tais per kietai įmigtum... Grįšiu tavęs išleisti, kai viskas 
nurims. 

Brolio Kedfaelio planas pavyko kuo puikiausiai. Po to- 
kios sunkios dienos žmonės džiaugėsi galėdami užsidaryti 
langines, užgesinti šviesas, užsisklęsti viduje, pasislėpti 
nuo nakties ir užmigti. Tik Toroldas nemiegojo, jau laukė, 
kai pasirodė Kedfaelis. Per sodą, per nedidelį kiemelį tarp 
svečių bei abato apartamentų, paskui dengta arkada ir pro 
pietines duris į bažnyčią jie ėjo kartu, apsupti tokios tylos 
bei ramybės, kokios šiaip niekur nebūna nei dieną, nei nak- 
tį, tik nuošaliame vienuolyno pasaulyje tarp pamaldų. Vie- 
nas kitam jie neištarė nė žodžio, kol atsidūrė bažnyčioje, 
petys į petį po didžiuoju bokštu, prisispaudę prie vakari- 
nių durų. Kedfaelis tas masyvias duris atsargiai pravėrė ir 
įsiklausė. Gerai įsižiūrėjęs, išvydo abatijos vartus, užda- 

rytus ir tamsius, tačiau mažosios durelės buvo mandagiai 
paliktos atviros. Jos atrodė kaip vos pastebimas prieblan- 
dos ruoželis naktyje. 

— Viskas ramu. Eik! Būsiu prie upelio. 

Vaikinas išslinko pro siaurą durų tarpą ir lengvai stryk- 
telėjo tolyn, į kelio vidurį, tarytum būtų ėjęs nuo arklides 
juosiančio tako. Kedfaelis iš lėto, be jokio garso uždarė du- 
ris. Paskui neskubėdamas grįžo atgal, koja už kojos perėjo 
pavienių žvaigždžių nušviestą sodą bei lauką, sukdamas la- 
biau į dešinę, palei upelio krantą, kol galiausiai turėjo su- 
stoti. Atsisėdo ant žolės vikiais apaugusioje naktinių dru- 
gių pamėgtoje pakrantėje ir ėmė laukti. Rugpjūčio naktis 
buvo rami ir šilta, švelnaus vėjelio kaip tik pakako, kad ret- 
karčiais sušlamėtų krūmai, atsidustų medžiai, - šie tylūs 
garsai turėjo nustelbti kitus, dar tylesnius, patyrusių ir at- 
sargių žmonių keliamus garsus. Bet Kedfaelis pagalvojo, kad 
vargu ar jie bus sekami. To visai nereikėjo! Vienintelis as- 
muo, galėjęs tykinti iš paskos, jau tupėjo pasirengęs kelio 
gale ir laukė, kol jie ateis. 


Konstancija atidarė namo duris ir iš baimės neištarė nė 
žodžio, vietoj vienuolio, kurio tikėjosi, staiga išvydusi jau- 
ną pasaulietį. Bet šalia jos tą pačią akimirką pasirodė ir visa 
įsitempusi, nekantrumu deganti Godita: trumpai, be žodžių, 
beveik be garso riktelėjusi, praskriejo pro tarnaitę, puolė 
Toroldui į glėbį, prigludo prie širdies. Ji vėl buvo Godrikas, 
tačiau jam jau negalėjo būti niekas kitas, tik Godita, nors 
dar niekada nematyta tokia, kokia iš tikrųjų yra. Ji tvirtai 
prisispaudė prie jo, apsikabinusi kartu ir juokėsi, ir verkė, 
barė ir grasino, švelniai apčiupinėjo sutvarstytą petį, reika- 
lavo paaiškinimų ir tuoj pat reikalavimus atšaukė, ir galiau- 
siai staiga nutilusi pakėlė jau ramesnį veidą į jį, laukdama 
bučinio. Apstulbęs ir viską supratęs, Toroldas ją pabučiavo. 

— Jūs tikriausiai Toroldas, — tarė toliau stovėjusi Alina, 
taip ramiai, tarytum apie jų santykius jau būtų Žinojusi dau- 
giau negujis pats. - Uždaryk duris, Konstancija, viskas ge- 
rai. — Ji atidžiai jį nužvelgė, įvertino šio jaunuolio ypaty- 
bes pasikliaudama tam tikra pastarųjų dienų savo pačios 
patirtimi, ir jos nuomonė buvo gera. - Supratau, kad bro- 
lis Kedfaelis ką nors atsiųs. Ji norėjo grįžti atgal taip pat, 
kaip šįryt atkeliavo, bet aš pasakiau ne. Jis žadėjo ateiti 
pasiimti. Nežinojau, kad atsiųs jus. Bet Kedfaelio pasiun- 
tinys visada laukiamas. 

— Ji pasakojo jums apie mane? - paklausė Toroldas, net 
nuraudęs nuo tos minties. 

— Tik tai, ką turėjau žinoti. Ji moka laikyti paslaptį, aš 
irgi, — rimtai tarė Alina. Ji taip pat buvo išraudusi ir visa 
švytinti — iš susijaudinimo bei džiaugsmo, kad prisidėjo prie 
sąmokslo, — ir beveik gailėjosi, kad jos dalyvavimas netru- 
kus baigsis. - Jeigu brolis Kedfaelis laukia, tai geriau ne- 
gaiškime. Kuo toliau nukeliausite iki aušros, tuo geriau. Štai 
ryšulys, kurį Godita atsinešė. Luktelėkite viduje, kol pažiū- 
rėsiu, ar viskas sode ramu. 

Ji ištykino į švelnią tamsą 1r pastovėjo ant tvenkinio kran- 
to, atidžiai klausydamasi. Žinojo, kad anie nepaliko sargybi- 
nio. Kam? Juk ir taip buvo visur išieškoję ir paėmę viską, 
ką buvo liepta paimti. Visgi kas nors galėjo dar nemiegoti 
priešais stovinčiuose namuose. Bet visi jie skendėjo tam- 
soje; Alina pagalvojo, jog tikriausiai net langinės uždarytos, 
nors naktis šilta, - žmonės bijo, kad koks atsiskyręs flaman- 
das negrįžtų pasiimti to, ką nusižiūrėjo dieną, prisidengda- 
mas oficialiu grobstymu. Net nukarę karklų lapai nekrutė- 
jo - Čia jų nepasiekė silpnas vėjelis, kedenęs žolę upės pa- 
krantėje. 

— Eime! — sušnibždėjo Alina, vos pravėrusi duris. - Vis- 
kas ramu. Sekite mano pėdomis, šlaitas nelygus. - Po pie- 

tų ji netgi buvo apdairiai pakeitusi šviesią suknelę tamsia, 
kad mažiau kristų į akis tarp šešėlių. Toroldas, suėmęs į 
maišą įvilktą ryšulį už virvės, pakėlė Fitzalano brangeny- 
bes ir ryžtingai sustabdė Goditą, jau ketinusią padėti jam 
nešti. Keista, bet ji nuolankiai pasidavė ir labai sparčiai bei 
tyliai pirma jo nutipeno į priekį, kur plūduriavo trumpa vir- 
ve pririšta valtis, pusiau paslėpta po nusvirusiomis karklų 
šakomis. Alina, atsigulusi ant kranto, pasilenkė žemyn, pri- 
traukė valtį ir laikė, kad nelinguotų, nes nuo velėnos kraš- 
to, kur jie stovėjo, iki vandens buvo kokios dvi pėdos. La- 
bai jau greitai ir sėkmingai ši iki tol vienuolyne augusi pa- 
reiginga duktė mokėsi apsispręsti ir pasikliauti savo 
jėgomis. 

Godita nusliuogė į valtį ir abiem rankom priturėjo ryšu- 
lį, kol tas atsidūrė tarp suolelių. Valtis buvo skirta daugiau- 
sia dviem žmonėms, - vanduo vos nesiekė kraštų, kai įlipo 
17 Toroldas, — tačiau šiaip taip laikėsi paviršiuje ir nesvyra- 
vo, todėl jie tikėjosi, kad pavyks laimingai nuplaukti kur rei- 
kia, kaip kartą jau buvo pavykę. 

Godita palinkusi apkabino Aliną, kuri tebeklūpojo ant ve- 
lėnos krašto. Buvo jau per vėlu reikšti dėkingumą žodžiais, 
taigi Toroldas tik pabučiavo jam atkištą išpuoselėtą ranku- 
tę, 1r ji paleido virvę, įmetė ją į valtį; valtis švelniai atsisky- 
rė nuo stataus kranto ir per sūkuriuojančius verpetus nu- 
plaukė upelio, tiekiančio vandenį kanalui, link. Nuo malūno 
plūstantis srautas juos pagavo ir tarytum stumtelėjo pirmyn, 
todėl Toroldas padėjo irklą ir tiesiog laukė, kol tyli tėkmė 
išneš iš tvenkinio. Atsigrežusi Godita pamatė tik tamsius 
karklo kontūrus ir neapšviestą namą šiek tiek toliau. 

Brolis Kedfaelis atsistojo tarp aukštų žolių vos išgirdęs, 
kad Toroldas priyrė valtį prie abatijos kranto. 

— Gerai! - pašnibždomis tarė jis. - Ir jokių trukdymų? 
Niekas nė nekrustelėjo? 

— Niekas. Dabar vadovausite jūs. 

Kedfaelis susimąstęs viena ranka pasiūbavo valtį: 

— Iškelk Goditą ir krovinį anoje pusėje ir atplauk paimti 
manęs. Aš irgi galiu keliauti nesušlapęs kojų. 

Kai galiausiai visi saugiai pasiekė kitą upelio krantą, Ked- 
faelis ištraukė valtį iš vandens ant žolės, ir Godita prišoku- 
si padėjo ją nunešti į artimiausią miškelį. Pasislėpę jie turė- 
jo laiko šiek tiek atsikvėpti ir pasitarti. Naktis aplinkui bu- 
vo rami ir tyli, be to, kaip sakė Kedfaelis, penkios čia 
praleistos minutės galėjo juos apsaugoti nuo gaišaties bei 
nereikalingo vargo vėliau. 

— Pasišnekėkime, tik tyliai. Ir kadangi niekieno kito akys, 
tikiuosi, nepamatys šio krovinio anksčiau, negu tada, kai 
būsite jau tolokai nukeliavę į vakarus, manau, dabar palanki 
proga jį atrišti ir vėl padalyti į dvi dalis. Balnakrepšius bus 
daug lengviau persimesti per petį, negu vieną didelį ryšulį. 

— Porą krepšių galėčiau nešti ir aš, - energingai pasisiū- 
lė Godita. 

— Keletą žingsnių gal ir panėšėtum, - atlaidžiai tarė Ked- 
faelis. Jis kaip tik stengėsi atpainioti dvi poras balnakrep- 
šių, atskirti nuo maišų, kuriais buvo apmuturiuoti. Juos jun- 
giantys diržai atrodė pakankamai platūs 1r patogūs užsidėti 
ant peties, o svoris iš karto paskirstytas taip, kad galėtų 
nešti arkliai. —- Iš pradžių maniau, kad pavyks sutaupyti bent 
pusę mylios, jei pirmąją kelio dalį nuplauksime upe, - pasa- 
kė Kedfaelis, - tačiau trise su šituo riešuto kevalu, ko gero, 
nukeliautume į dugną. Be to, ne taip jau toli teks eiti su 
kroviniu — gal šiek tiek daugiau negu tris mylias. 

Jis užsimetė vieną porą krepšių ir krestelėjo, kad būtų 
patogiau, o Toroldas ant sveikojo peties užsikrovė kitus. 

— Niekada gyvenime dar neteko nešti tokių vertingų daik- 
tų, — tarė Kedfaelis žengdamas pirmyn, - o dabar net nega- 
liu pažiūrėti, kas viduje. 

— Skausminga našta man, - atsakė Toroldas jam už nu- 
garos, — dėl jos žuvo Nikas, ir aš net neturėsiu progos už jį 
atkeršyti. 

— Galvok apie savo gyvenimą ir nešk naštą, kuri teks tau 
pačiam, - tarė Kedfaelis. - Už jį bus atkeršyta. Verčiau žiū- 
rėk į ateitį, o Niką palik man. 


Nedidele savo palydą jis vedė ne tais pačiais takais, ku- 
riais ėjo su Beringeriu. Užuot perbridęs upelį ir skubėjęs 
tiesiai į vienkiemį už Pulio, pasuko labiau į vakarus, todėl 
nukeliavę tiek pat į pietus, kiek reikėjo eiti iki vienkiemio, 
jie atsidūrė už geros mylios į vakarus nuo jo, arčiau prie 
Velso, jau šiek tiek tankesniame miške. 

— O kas, jeigu mus seka? - staiga pasidomėjo Godita. 

— Neseka. - Jis atrodė toks įsitikinęs, kad ji mielai leido- 
si nuraminama ir daugiau neklausinėjo nieko. Jeigu brolis 
Kedfaelis taip sako, vadinasi, taip ir yra. Ji buvo 1šsireikala- 
vusi, kad Toroldas leistų bent pusę mylios panėšėti jo nešu- 
lį, tačiau tas atsiėmė jį atgal vos išgirdęs greitėjantį kvėpa- 
vimą ir pastebėjęs netvirtus žingsnius. 

Dangaus nėriniai tarp medžių šakų priešakyje atrodė blyš- 
kesni. Jie atsargiai išlindo į plataus miško kelio, įžambiai su- 
sikertančio su jų taku, pakraštį. Kitoje pusėje toliau vingiavo 
tas pats takas, tik jau šiek tiek atviresnis, negu iki tol. 

— Dabar būkite atidūs, - tarė Kedfaelis, sustabdęs juos 
dar neišėjusius iš tankmės, - nes turėsite grįžti atgal į šitą 
vietą be manęs. Šį puikų, tiesų kelią, kertantį mūsų taką, 
nutiesė senovės romėnai. Pasukę į rytus, į kairę, atsidurtu- 
me ant tilto per Severną prie Ačamo. Keliaudami nosies tie- 
sumu į vakarus, į dešinę, judu pasieksite Pūlą ir Velsą, o 
jeigu pasitaikytų kokia kliūtis, blogiausiu atveju sukite la- 
biau į pietus ir eikite per brastą prie Montgomerio. Šiuo 
keliu galėsite joti pakankamai greitai, nors kai kur jis gana 

status. Dabar čia pereisime į kitą pusę; liko dar koks pus- 
mylis iki brastos per upelį. Įsidėmėkite kelią. 

Buvo aišku, jog takas čia daugiau naudojamas, juo be var- 
go galėjo praeiti ir arkliai. O brasta, kurią netrukus pasie- 
kė, atrodė lygi ir plati. 

— Štai čia, - tarė Kedfaelis, - paliksime savo nešulius. 
Šiaip kokio medžio tarp daugybės kitų medžių gal ir neras- 
tumėte, bet medį šalia vienintelės brastos tako gale, ma- 
nau, tikrai atpažinsite. 

— Paliksime nešulius? — nusistebėjo Toroldas. - Kodėl, ar- 
gi neketiname eiti tiesiai prie arklių? Pats sakėte, kad šią- 
nakt niekas mūsų neseks. 

— Ne, neseks. — Kai žinai, kur ateis grobis, ir neabejoji, 
jog būtent šią naktį, gali paprasčiausiai palaukti. - Nebegaiš- 
kime, pasitikėkite manimi ir darykite, kaip sakau. - Jis pa- 
dėjo ant žemės savo naštos dalį ir prieblandoje, prie kurios 
jų akys jau buvo pripratusios, ėmė dairytis kuo geresnės ir 
saugesnės slaptavietės. Tankiame krūmyne prie pat bras- 
tos, į dešinę nuo jų, augo gumbuotas senas medis, viena jo 
pusė jau buvo negyva, o žemiausiai esanti šaka pasislėpusi 
giliai tarp krūmų. Kedfaelis pakabino savo balnakrepšius ant 
jos; Toroldas irgi, netardamas daugiau nė žodžio, šalia už- 
korė savuosius ir atsitraukęs įsitikino, kad rasti gali tik tie, 
kurie paslėpė. Plačiai išsiskleidę lapai uždengė viską. 

— Gerai, vaikine! — patenkintas tarė Kedfaelis. - Dabar, 
nuo čia, pasuksime šiek tiek aplinkui, į rytus, ir šitas takas, 
ant kurio stovime, susijungs su kitu, tiesesniu, kuriuo esu 
ėjęs anksčiau. Turime prisiartinti prie vienkiemio iš reikia- 
mos pusės. Būtų negerai, jei koks nors smalsuolis įtartų, 
kad vaikštinėjome per mylią nukrypę Velso link. 

Nusimetę naštą, jie susiglaudė ir sekė paskui Kedfaelį 
susikibę rankomis, patiklūs kaip vaikai. Dabar, vis labiau 
artėdami prie realios galimybės pabėgti, jie nebeturėjo ką 

sakyti, tik tvirtai laikėsi vienas kito ir tikėjo, kad viskas 
bus gerai. 

Jų takas susijungė su tiesesniu, kai buvo likusios vos ke- 
lios minutės eiti iki nedidelės išvalytos miško aikštelės, kur 
stovėjo aptverti vienkiemio pastatai. Medžiai darėsi vis re- 
tesni, dangus blyškesnis. Kažkur namo viduje neryškiai švie- 
tė žvakė su dagtimi iš vikšrio šerdies: pro tvoros statinius 
švysčiojo liepsnos atšvaitai. Iš visų pusių juos gaubė tyli, 
rami naktis. 

Atidarė brolis Anzelmas - taip greitai, jog buvo aišku, kad 
koks nors nuskriaustas keliauninkas iš Šrusberio jau spėjo 
netgi čia atnešti žinią apie dienos įvykius; taigi brolis An- 
zelmas, matyt, iš karto supratęs, jog tie, kuriems gresia di- 
desnės bausmės, mėgins apsisaugoti ir spruks kuo greičiau, 
laukė jau pasirengęs. Dėkodamas Dievui, jis paskubomis įsi- 
tempė juos į vidų ir, užvėręs vartus, smalsiai nužvelgė du 
jaunuolius Kedfaeliui už nugaros. 

— Taip ir maniau! Jokio darbo negalėjau nusitverti. Jau- 
čiau, kad šiąnakt. Kaip girdėjome, ten, pas jus, darosi gana 
karšta. 

— Pakankamai, - atsidusdamas pritarė Kedfaelis. - Norė- 
čiau, kad mano draugai būtų kuo toliau. Ypač šitie du. Vai- 
kai, šie gerieji broliai rūpinosi jums patikėtu kroviniu ir iš- 
saugojo jį nepaliestą. Anzelmai, čia Adenio duktė, o čia - 

Fitzalano skvairas. Kur Luisas? 

— Balnoja, - atsakė brolis Anzelmas, - nulėkė iš karto, 
kai tik pamatė, kas atėjo. Visą dieną turėjome galvoje, kad 
jums reikės paskubėti. Įdėjome šiek tiek maisto, jei kartais 
pasirodytumėte. Štai kelionmaišis. Negerai toli joti tuščiu 
pilvu. Ten yra ir butelis vyno. 

— Gerai! Aš irgi atnešiau keletą daiktų, - tarė Kedfaelis, 
tuštindamas prie juosmens kabantį savo kapšelį. - Čia vais- 
tai. Godita žino, kaip juos naudoti. 

(zodita su Toroldu klausėsi ir žavėjosi. Paskui vaikinas, 
iš nuostabos bei dėkingumo vos apversdamas liežuvį, tarė: 

— Einu, padėsiu balnoti. - Jis ištraukė ranką iš Goditos 
delno ir per mažytį apleistą kiemelį pasuko arklidės link. 
Buvo aišku, jog ši kadaise išvalyta progymė, sunkiai apdir- 
bama tokiais neramiais laikais, netrukus vėl virs mišku, me- 
diniai pastatai, visada atrodę gana kuklūs, suirs ir po kelių 
vasarų pradings sodrioje žalumoje. Ilgasis miškas per ko- 
kius trejus ar ketverius metus praris vienkiemį be jokių 
pėdsakų. 

— Broli Anzelmai, — tarė Godita, su baiminga pagarba nu- 
žvelgdama milžiną nuo galvos iki kojų, - dėkoju jums iš vi- 
sos širdies, abiejų mūsų vardu, už tai, ką mudviem padarė- 
te... nors manau, kad iš tikrųjų padarėte tai dėl brolio Ked- 
faelio. Aštuonias dienas jis buvo mano mokytojas, todėl 
puikiai jus suprantu. Aš irgi dėl jo padaryčiau tą patį, o gal 
1r dar daugiau, jei tik pasitaikytų proga. Pažadu, kad mudu 
su Toroldu niekada nepamiršime ir niekada nenuvertinsi- 
me jūsų pagalbos. 

— Tesaugo tave Dievas, vaikeli, - atsakė sužavėtas ir pra- 
linksmintas brolis Anzelmas, - kalbi kaip iš Šventojo Raš- 
to. Ką gi daugiau padorus žmogus galėtų daryti, kai grasi- 
nama jaunai moteriai, jei ne padėti jai išsigelbėti iš bėdos? 
O kartu ir jos vaikinui! 

Brolis Luisas grįžo iš arklidės vesdamas keršį, ant kurio 
jojo Beringeris tą naktį, kai du jo žirgai buvo slapčia atga- 
benti į vienkiemį. Toroldas su juodžiu sekė iš paskos. Abu 
gyvuliai blausioje šviesoje net blizgėjo, atrodė energingi ir 
pasirengę kelionei, puikiai prižiūrėti ir šerti, gerai pailsėję. 

— Ir krovinys, - reikšmingai tarė brolis Anzelmas. - Iš- 
saugojome nepaliestą. Norėjau padalinti į dvi dalis, kad pa- 
togiau būtų uždėti ant arklio, bet pamaniau, kad neturiu tei- 
sės atrišti, taigi viskas tebėra taip, kaip palikote, viename 

ryšulyje. Siūlyčiau užkelti žirgui ant krupo šalia lengvesnio 
raitelio, bet jūs darykite, kaip jums geriau. 

Jie abu nuėjo paimti į maišą įrišto krovinio, kurį Kedfa- 
elis buvo atvilkęs prieš keletą naktų. Atrodė, kad jie ne 
viską žino, bet ir Toroldas su Godita kai kam pritarė nesu- 
prasdami. Anzelmas, užsivertęs ant galingų pečių, išnešė 
ryšulį iš trobos ir su trenksmu nuleido ant žemės šalia pa- 
balnotų arklių: 

— Atnešiau odinius dirželius, kad galėtume prisegti prie 
balno. 

Jie iš tikrųjų buvo apie tai pagalvoję: prie storos maišą 
juosiančios virvės pritvirtinę plonesnės virvelės kilpas; ir 
jau norėjo užnerti dirželius, kai aštrūs ašmenys jiems už 
nugarų staiga nurėžė vartelių skląstį laikantį supintą raištį 
1r aiškus, savimi pasitikintis balsas griežtai įsakė: 

— Tuoj pat sustokite! Nejudėkite! Atsisukite į mane, vi- 
si, iš lėto, kad matyčiau jūsų rankas. Damos labui! 

Tarytum sapnuodami jie pasisuko, kaip liepė balsas, ne- 
patikliai išpūtę akis. Statinių tvoroje Žiojėjo platus tarpas, 
vartai buvo nukelti į šalį. Tame tarpe, išsitraukęs kardą, sto- 
vėjo Hiujis Beringeris; jam iš abiejų pusių prityrusios dvie- 
jų ryžtingų karių rankos laikė įtempusios ilgus lankus; ir 
abu buvo nutaikyti į Goditą. Šviesa buvo silpna, bet nekin- 
tanti. Jau spėjusiems apsiprasti šauliams jos turėjo pakakti, 
kad pataikytų. 

— Puiku! —- pritariamai pasakė Beringeris. - Jūs teisingai 
mane supratote. Dabar taip stovėkite, nė vienas nejudėki- 
te, kol trečiasis mano kareivis uždarys vartus. 

1€ visi pasielgė pagal savo pri- 
gimtį. Brolis Anzelmas atsargiai apsidairė, kur jo vėzdas, 
bet negalėjo pasiekti; brolis Luisas klusniai laikė rankas taip, 
kad būtų matomos, tačiau dešinę visgi labai arti prie praar- 
dytos abito siūlės toje vietoje, kur nešiodavosi durklą. Go- 
dita, iš pradžių apstulbusi ir išsigandusi, greitai atsigavo ir 
baisiausiai supyko, nors tik iš staiga sustingusio ir nubalu- 
sio veido bei žybčiojančių akių buvo galima tai suprasti. Bro- 
lis Kedfaelis, atseit priblokštas ir nuolankiai susitaikęs su 
likimu, klestelėjo ant ryšulio ir apkėtė jį padurkais, kad pri- 
dengtų nuo svetimo žvilgsnio, jei kartais tas maišas dar ne- 
būtų pastebėtas ar tinkamai įvertintas. Toroldas, atsispyręs 
instinktyviam norui sugriebti prie diržo kabančio Kedfaelio 
kinžalo rankeną, parodė tuščias rankas, niekinamai pažvel- 
gė Beringeriui į akis 1r tyčia žengė du didelius žingsnius į 
priekį, kad atsidurtų tarp Goditos ir abiejų lankininkų. Bro- 
lis Kedfaelis susižavėjęs širdyje nusišypsojo. Greičiausiai 
tas atsidavęs vaikinukas net nesuvokė, kad abi strėlės leng- 
vai būtų spėjusios pasiekti tikslą prieš jam užlendant, jei 
Beringeris iš tikrųjų būtų to norėjęs. 
— Jaudinantis poelgis, - kilniaširdiškai tarė Beringeris, — 
tik vargu ar naudingas. Nemanau, kad šiai damai tokia pa- 
dėtis labiau patinka. Kadangi visi esame protingi žmonės, 

beprasmio didvyriškumo išvis nereikia. Beje, Matjus iš to- 
kio atstumo galėtų viena strėle peršauti jus abu, bet nie- 
kam tada nebūtų geriau, netgi man. Taigi verčiau pripažin- 
kite, kad šią akimirką įsakinėju ir sąlygas keliu aš. 

Iš tikrųjų. Kol kas jo vyrai nieko nedarė, tačiau kam nors 
sujudėjus galėjo įvykdyti įsakymą kuo tiksliausiai, ir tiesa 
buvo ta, kad nė vienas iš Kedfaelio draugų neturėjo nė men- 
kiausios galimybės veiksmingai Beringerį užpulti ir pakeisti 
jėgų santykį. Tarp jų buvo keletas jardų, o strėle juk visuo- 
met pasieksi toliau negu durklu. Toroldas ištiesė ranką at- 
gal, norėdamas prisitraukti Goditą, bet ši nesileido. Staigiai 
žingtelėjo atbula, išsilaisvino ir, išsisukusi nuo rankos, kuri 
būtų ją sulaikiusi, ryžtingai žengė prie Beringerio: 

— Kokios bus sąlygos man? - paklausė. - Jeigu jums rei- 
kia manęs - gerai, aš čia, ko iš manęs norite? Tikriausiai 
dar turiu žemių, kurias verta pasiglemžti? Gal ketinate pa- 
reikšti savo teises ir dėl jų mane vesti? Net jeigu iš mano 
tėvo nuosavybė atimta, karalius turbūt mielai perleis že- 
mes ir Mane pačią vienam 1š savo naujųjų vadų! Ar dėl to 
esu jums reikalinga? O gal tiesiog norite užsitarnauti Ste- 
pono palankumą, atidavęs jam mane kaip masalą, kad privi- 
liočiau atgal svarbesnius žmones, ištrūkusius iš jo valdžios? 

— Nenoriu nei to, nei to, - taikiai atsakė Beringeris. Jis 
aiškiai susižavėjęs žiūrėjo į atloštus jos pečius bei jausmin- 
gą, paniekos kupiną veidą. —- Prisipažįstu, mieloji, niekada 
anksčiau man nebuvo kilusi tokia pagunda jus vesti... jūs 
labai pagražėjote, jau nebe ta stora mergytė, kurią prisime- 
nu. Tačiau iš jūsų veido suprantu, kad verčiau ištekėtumėte 
už paties velnio, be to, aš turiu kitų planų, kaip tikriausiai ir 
jūs. Ne, jeigu visi čia elgsis protingai, mums nereikės gin- 
čytis. Ir dar, Godita, jeigu tai jus nuramins, galiu pasakyti, 
kad neketinu paleisti šunų 1r paskui jūsų didvyrį. Kodėl turė- 
čiau pykti ant nuoširdaus ir sąžiningo varžovo? Ypač dabar, 
kai įsitikinau, kad jis pelnė jūsų malonę. 

Jis juokėsi iš jos, ji suprato ir pasidarė atsargesnė. Tai 
nebuvo piktas juokas, nors ji vis tiek įsižeidė. Jis džiūgavo, 
bet kartu ir erzino ją, beveik meiliai šaipėsi. Ji atsitraukė 
per žingsnį atgal; netgi maldaujamai pažvelgė į Kedfaelį, ta- 
čiau tas sėdėjo susmukęs, tarytum viskam abejingas, įsmei- 
ges akis į žemę. Tada ji vėl, jau atidžiau, pažiūrėjo į Hiujį 
Beringerį, kurio juodose akyse nebuvo jokios aistros, tik 
susižavėjimas. 

— Tikiu, - nustebusi, iš lėto tarė ji, —- kad taip ir manote. 

— Pati pamatysite! Atėjote čia žirgų. Štai jie! Galite šokti 
ant jų 1r joti, kai tik panorėsite, - jūs ir šitas jaunas skvai- 
ras. Niekas jūsų neseks. Niekas daugiau nežino, kad jūs čia, 
tik aš ir mano vyrai. Beje, kelionė bus spartesnė ir sauges- 
nė, jei palengvinsite savo naštą, pasiimsite tik būtiniausius 
daiktus, - maloniai pridūrė Beringeris. - O tą ryšulį, ant ku- 
rio brolis Kedfaelis taip nerūpestingai sėdi, tarsi radęs pa- 
togų akmenį, aš pasiliksiu sau, kaip atminimo ženklą, kad 
nepamirščiau jūsų, mieloji Godita, kai jau būsite išvykusi. 

Tai išgirdusi Godita vos susitvardė, kad vėl nežvilgtelė- 
tų į brolį Kedfaelį. Ji iš visų jėgų stengėsi: išlaikyti tą pačią 
veido išraišką, kad neišsiduotų staiga viską supratusi, ne- 
parodytų džiaugsmo ir nesukikentų. Žinojo, kad panašiai 
tvardosi! ir taip pat apstulbęs bei nudžiugęs Toroldas, sto- 
vintis už kelių žingsnių nuo jos. Štai kodėl jie pakabino bal- 
nakrepšius ant medžio šalia brastos, už mylios į vakarus, 
pakeliui į Velsą! O čia esantį laimikį mielai galėjo atiduoti, 
tik reikėjo 1š paskutiniųjų laikytis, kad neišsprūstų kokia 
džiaugsmo kibirkštėlė ir nenubaidytų sėkmės. Dabar Godi- 
ta viena turėjo užbaigti puikiai nusisekusį ėjimą, brolis Ked- 
faelis nesikišo, leido viską daryti jai. Tai buvo sunkiausias 
jai tekęs išmėginimas, labai svarbus tam, kad ji pajustų sa- 
vo vertę. Nes šis vyriškis priešais ją pasirodė esąs geres- 
nis, negu ji manė, ir staiga Godita pagalvojo, kad jo atsisa- 

kydama elgiasi taip pat kilniai, kaip ir jis, ją paleisdamas, 
kad būtų laiminga su kitu vyru kitoje kariaujančių pusėje, o 
sau už pastangas pasilikdamas tik tokią smulkmeną kaip auk- 
sas. Už du puikius žirgus ir laisvą kelią į Velsą! Ir dar savo- 
tišką palaiminimą, pasaulietišką, bet mielą širdžiai. 

— Jūs tikrai taip padarysite, — tarė Godita, ne klausdama, 
o patvirtindama faktą. - Mes galime keliauti! 

— Ir patarčiau kuo greičiau. Dar nedaug nakties praėjo, 
bet laikas slenka. O kelias tolimas. 

— Neteisingai apie jus galvojau, - kilniaširdiškai tarė ji. — 
Niekada kaip reikiant nepažinau. Jūs turėjote teisę siekti 
šio laimikio. Tikiuosi, suprasite, kad mes irgi turėjome tei- 
se stengtis jį išsaugoti. Po garbingos pergalės ir pralaimėji- 
mo tegu niekas nejaučia apmaudo. Gerai? 

— Gerai! — patenkintas atsakė jis. — Esate priešininkė, ko- 
kios trokšta mano širdis, todėl jaunasis skvairas verčiau te- 
gu gabenasi jus iš čia, kol neapsigalvojau. Jei tik paliksite 
krovinį... 

— Nieko nepadarysi, jis jūsų, — tarė brolis Kedfaelis, ne- 
noromis atsistodamas nuo savo saugomos sėdynės. — Gar- 
bingai jį laimėjote, ką daugiau aš galiu pasakyti? 

Beringeris ramiai apžiūrėjo atidengtą pūpsantį maišą. Jis 
puikiai žinojo, kokios formos nešulį Kedfaelis susikūprinęs 
tempė nuo Severno, todėl nieko blogo nenujautė. 

— Ką gi, jokite, laimingos kelionės! Dar kelias valandas 
bus tamsu. — Tada pirmą kartą jis pažvelgė į Toroldą, žiūrė- 
jo ilgai ir atidžiai, nes Toroldas buvo užėmęs jo vietą, kuo 
ramiausiai įvėlęs Goditą į įvykius, kurių tikriausiai ir pats 
nesuprato. — Atleiskite, nežinau jūsų vardo. 

— Mano vardas — Toroldas Blandas, esu Fitzalano skvairas. 

— Gaila, kad taip ir neturėjome progos vienas kitą pažin- 
ti. Tačiau džiaugiuosi, kad neteko su jumis kautis, nes grei- 
čiausiai būčiau pralaimėjęs. — Gavęs, ko norėjo, Beringeris 

kalbėjo linksmai ir iš tikrųjų labai nebijojo ilgesnių Toroldo 
rankų bei aukštesnio ūgio. - Saugokite savo brangenybę, To- 
roldai, o aš pasirūpinsiu savosiomis. 

Tarytum atsipeikėjusi ir nurimusi, žiūrėdama didelėmis 
vis dar klausiančiomis akimis, Godita tarė: 

— Pabučiuokite mane ir palinkėkite sėkmės! Kaip aš jums 
linkiu! 

— Iš visos širdies! — atsakė Beringeris, suėmęs abiem del- 
nais pakėlė aukštyn jos veidą ir garsiai pabučiavo. Bučiavo 
ilgai, gal norėdamas paerzinti Toroldą, tačiau Toroldas žiū- 
rėjo ir nė kiek nesijaudino. Tai galėjo būti brolis ir sesuo, 
meiliai, bet gana ramiai atsisveikinantys. 

— Dabar šokite ant arklių, ir laimingos kelionės! 

Pirmiausia ji priėjo prie brolio Kedfaelio ir paprašė, kad 
jis 1rgi ją pabučiuotų; niekas kitas, tik Kedfaelis, girdėjo ir 
matė, kaip smarkiai virpa jos balsas bei veidas, - nežinia, 
ar ji iš paskutiniųjų stengėsi sulaikyti ašaras, ar juoką, o gal 
1r abu kartu. Jos padėka jam bei broliams pasauliečiams bu- 
vo priverstinai trumpa, be to, trukdė tie patys susimaišę 
jausmai. Ji turėjo greitai sprukti, kol neišsidavė. Toroldas 
norėjo palaikyti balno kilpą, bet brolis Anzelmas suėmė mer- 
giną abiem rankom ir kilstelėjęs lengvai pasodino ant ar- 
klio. Kilpos jai atrodė per ilgos, todėl jis pasilenkęs jas šiek 
tiek sutrumpino, kad būtų patogiau, o kai slapčia žvilgtelė- 
jęs aukštyn nusišypsojo, ji suprato, kad jis irgi žino, kas čia 
vyksta, ir širdyje juokias:. Jeigu jis bei jo bičiulis būtų daly- 
vavę sąmoksle nuo pat pradžių, gal nebūtų sugebėję taip 
įtikinamai vaidinti; bet jie labai greitai susigaudė, kas ir kaip. 

Toroldas užšoko ant Beringerio keršio ir iš balno apžvel- 
gė aptvertame kieme susirinkusią grupelę. Šauliai buvo nu- 
leidę lankus ir šiaip spoksojo, neturėdami ką veikti ir šiek 
tiek susidomėję, o trečiasis karys plačiai atidarė vartus, kad 
keliauninkai galėtų išjoti. 

— Broli Kedfaeli, už viską esu skolingas jums. Niekada to 
nepamiršiu. 

— Jeigu yra kokia skola, - raminamai tarė Kedfaelis, - ga- 
lėsi atiduoti Goditai. Ir elkis su ja pagarbiai, kol saugiai nu- 
gabensi tėvui, - griežtai pridūrė jis. - Pavedu ją tavo globai 
kaip neliečiamą turtą, taigi nesumanyk tuo pasinaudoti. 

Spindinti Toroldo šypsena švystelėjo ir dingo; netrukus 
dingo ir pats Toroldas, ir Godita - greita risčia išlėkė pro 
atvirus vartus į ryškiai apšviestą proskyną, o iš ten į tamsų 
šešėlį tarp medžių. Jiems reikėjo tik truputį pajoti iki pla- 
tesnio tako bei upelio brastos, kur buvo palikti balnakrep- 
šiai. Kedfaelis stovėdamas klausėsi duslaus kanopų bumb- 
sėjimo bei retkarčiais pasigirstančio lapų šlamesio, kol visi 
garsai ištirpo nakties tyloje. Galiausiai krustelėjęs, jis pa- 
matė, kad ir visi kiti klausėsi taip pat įdėmiai. Jie pažiūrėjo 
vienas į kitą, tačiau tą akimirką nesugalvojo, ką sakyti. 

— Jeigu ji nukeliaus pas tėvą dar nekalta, - po kurio laiko 
tarė Beringeris, —- niekada daugiau nestatysiu už jokį vyrą 
ar moterį. 

— Esu įsitikinęs, - ramiai atsakė Kedfaelis, - kad ji nu- 
keliaus pas jį kaip žmona, visiškai teisėta. Tarp šios vietos 
11 Normandijos yra daugybė kunigų. Jai teks gerokai pavargti, 
kol įtikins Toroldą, kad jis turi teisę ją vesti be tėvo pritari- 
mo, bet ji tikrai mokės jį įkalbėti. 

— Žinote apie ją daugiau negu aš, - tarė Beringeris. - Ko 
gero, tos merginos išvis nepažinojau! Gaila! - pridūrė susi- 
mąstęs. | 

— Visgi manau, jog atpažinote iš karto, vos tik pamatęs 
su manimi didžiajame kieme. 

— O, kai pamačiau, taip... tada dar abejojau, bet po poros 
dienų jau buvau visiškai įsitikinęs. Iš išvaizdos ji beveik ne- 
pasikeitė, tik palieknėjo ir pavirto labai jau šokliu jaunuo- 
liu. - Jis sugavo Kedfaelio žvilgsnį ir nusišypsojo. - Taip, tik- 

rai jos ieškojau, bet neketinau niekam atiduoti, kad kaip nors 
pasinaudotų. Ir man pačiam jos nereikėjo, tačiau ji buvo, 
kaip jūs sakėte, mano globai pavestas neliečiamas turtas. 
Vardan sąjungos, kurią kadaise kiti sudarė už mus, privalė- 
jau ją išgabenti į saugią vietą. 

— Tikiuosi, - tarė Kedfaelis, - kad jums tai pavyko. 

— Aš irgi. Vadinasi, jokio priešiškumo vienas kitam? 

— Jokio. Ir jokio keršto. Žaidimas baigtas. - Tą akimirką 
Kedfaelis pats netikėtai suvokė, jog iš balso atrodo pakan- 
kamai prislėgtas ir netekęs vilties, tačiau 1š tikrųjų tai buvo 
tik malonus nuovargis ir palengvėjimas. 

— Tai gal josite kartu su manimi į abatiją? Dviese bus 
linksmiau. Turiu čia du arklius. O šie mano vaikinai užsi- 
tarnavo, kad leisčiau pamiegoti. Jeigu gerieji broliai priglaus 
juos nakčiai ir pamaitins, jie galės neskubėdami grįžti rytoj. 
Kad šeimininkai būtų svetingesni, balnakrepšiuose turiu du 
butelius vyno ir pyragą su įdaru. Baiminausi, jog reikės 11- 
gokai palaukti, nors tikrai žinojau, kad ateisite. 

— Jaučiau, — tarė brolis Luisas, patenkintas trindamas ran- 
kas, - kad nieko labai blogo šiąnakt neatsitiks, nors užklu- 
pote netikėtai. O už du butelius vyno ir pyragą su įdaru mie- 
lai pasiūlysime lovas, ir dar, jei norėsite, palošime kauliu- 
kais. Čia retai turime su kuo pabendrauti. 

Vienas iš lankininkų atvedė iš tamsos du likusius Berin- 
gerio žirgus — tą patį aukštą, raumeningą obuolmušį ir že- 
mą, tvirtą bėrį; tada broliai pasauliečiai kartu su kareiviais 
taikiai pasiėmė maistą bei gėrimą, Beringerio įsakymu už- 
kėlė griozdišką į maišus įvyniotą ryšulį obuolmušiui ant kru- 
po ir patikimai pritvirtino brolio Anzelmo odiniais dirželiais, 
galiausiai pravertusiais visai kitam tikslui. 

— Nemanykite, kad nepasitikiu jumis ir bėriu, - paaiški- 
no Beringeris Kedfaeliui, - tiesiog Žinau, kad šis didelis gy- 
vulys tokio svorio net nepastebės. O joti ant jo sunku, nes 

jis kietų nasrų ir užsispyręs, bet aš jau pripratau. Tiesą sa- 
kant, jį netgi myliu. Išsiskyriau su kitais dviem, vertinges- 
niais, o šis išdykėlis kaip tik tinka man į porą, į jokį kitą jo 
nekeisčiau. 

Šiais žodžiais Beringeris pasakė tai, ką Kedfaelis galvojo 
apie jį patį. „Šis išdykėlis kaip tik tinka man į porą, į jokį 
kitą jo nekeisčiau!“ Jis slapta šnipinėjo, kilniaširdiškai ati- 
davė du brangius žirgus, nes jautėsi skolingas sužadėtinei, 
kurios 1š tikrųjų niekada negeidė, jis kantriai išsisukinėjo ir 
ėmėsi visokių gudrybių, kad saugiai išsiųstų toliau nuo sa- 
vęs merginą ir gautų brangenybes, nes tai būtų sąžiningai 
iškovotas laimikis, o mergina - ne. Ką gi, ką gi, kol gyvi 
esame, tol mokomės! 


Jie jojo kartu, tik jie abu, taip pat kaip ir anąkart, tik da- 
bar netgi dar draugiškiau nusiteikę. Keliavo neskubėdami, 
pasukę ilgesniu taku atgal, tinkamesniu arkliams, - tuo pa- 
čiu, kuriuo pirmą kartą prisiartino prie vienkiemio. Naktis 
buvo šilta, tyki ir maloni, nekintama ramybe bei amžinu pa- 
stovumu tarytum metanti iššūkį neramiems ir nemaloniems 
laikams. 

— Ko gero, - apgailestaudamas pasakė Hiujis Beringe- 
ris, - praleidote rytmetines pamaldas ir giedotines mišias, 
1r dėl to kaltas aš. Jei nebūčiau taip sugaišinęs, tikriausiai 
būtumėte grįžęs dar prieš vidurnaktį. Turėsime abu pasida- 
lyti bausmę, kurią jums paskirs. 

— Mudu ir taip jau dalijamės bausmę, - paslaptingai tarė 
Kedfaelis. - Ką gi, tokia draugija man — geriausias paskatini- 
mas. Galime dar padidinti mano nusižengimą, jodami iš lėto. 
Juk nekada žmogus naktį šitaip saugiai, ramiai pasijodinėji. 

Kurį laiką jiedu jojo tylėdami, paskendę savo mintyse, 
bet kažkur tų minčių gijos, matyt, susipynė, nes netrukus 
Beringeris neabejodamas pasakė: 

— Jūs ilgėsitės jos. - Ištarė tai guviai, bet su nuoširdžia 
užuojauta. Šiaip ar taip, per keletą dienų jau buvo kai ką 
pastebėjęs ir supratęs. 

— Tarsi širdies dalelės netekau, - be ypatingo liūdesio pr1- 
sipažino brolis Kedfaelis. — Tačiau ta vieta neliks tuščia. Gera 
buvo mergaitė... ir geras berniukas, jei galima taip pasaky- 
ti. Nuovoki, darbšti. Tikiuosi, bus ir gera žmona. Tas vaiki- 
nas jai labai tinka į porą. Tikriausiai pastebėjote, kaip saugo 
petį? Vienas iš karaliaus lankininkų mėgino gabalą nurėžti, 
bet Godita dabar pasirūpins, kad sugytų. Jie keliaus į Pran- 
cūziją. - Ir akimirką pagalvojęs Kedifaelis, neslėpdamas 
smalsumo, paklausė: — Ką būtumėte daręs, jei kuris nors iš 
mūsų būtų nepaklusęs jūsų įsakymui ir stojęs į kovą? 

Hiujis Beringeris garsiai nusikvatojo: 

— Tikriausiai būčiau labai apsijuokęs, nes mano vyrai, žino- 
ma, nebūtų šovę. Tačiau įtempus lanką nesunku įtikinti, be to, 
toks pavojingas vyrukas kaip aš galėjo kalbėti rimtai. O kodėl 
klausiate? Nejaugi visai netikėjote, kad šausiu į merginą? 

Kedfaelis pagalvojo, kad kol kas būtų neprotinga sakyti 
tiesą, 1r nusprendė padelsti: 

— (sal 1r tikėjau, bet greitai supratau, kad klydau. Jie ga- 
lėjo nužudyti ją anksčiau, negu Toroldas atsistojo per vidu- 
rį. Ne, tą mintį netrukus atmečiau. 

— Ir jūsų nė kiek nestebina tai, kad žinojau, ką buvote 
nunešęs į vienkiemį ir ko ėjote pasiimti šiąnakt? 

— Manęs nebenustebintų joks jūsų sumanumo pasireiš- 
kimas, - atsakė Kedfaelis. - Kaip suprantu, tą naktį, kai ne- 
šiau ryšulį, sekėte nuo pat upės. Ir prašėte, kad padėčiau 
paslėpti žirgus, dėl dviejų tikslų: norėdamas paskatinti ma- 
ne pergabenti ten brangenybes ir padaryti taip, kad jaunuo- 
liai pabėgtų, o auksas liktų čia. Dešinė ranka prieš kairę, 
jums tai labai tinka. Kodėl buvote toks įsitikinęs, jog ateisi- 
me šiąnakt? 

— Patikėkite, jumis dėtas, aš irgi būčiau pasistengęs 1š- 
siųsti juos kuo greičiau, ypač tokiu palankiu metu, kai pa- 
ieška baigta be jokių rezultatų. Tik paskutinis kvailys pra- 
leistų tokią progą! O jūs, kaip seniai pastebėjau, tikrai ne 
kvailas, broli Kedfaeli. 

— Mudu labai panašūs, - rimtai pritarė Kedfaelis. - Bet 
jeigu jau žinojote, kad griozdas, kurį tempiate, paslėptas 
vienkiemyje, kodėl jo paprasčiausiai nepasiėmėte, kad būtų 
ramiau. O paskui būtumėt leidęs jaunuoliams išvykti be jo, 
kaip išvyko dabar. 

— Ir pramiegojęs akimirką, kai jie šoko ant arklių? Ir nie- 
kada nesusitaikęs su Godita, leidęs jai iškeliauti į Prancūzi- 
ją ir toliau manyti, kad esu jos priešas, drįsęs taip niekšiš- 
kai pasielgti? Ne, to negalėjau pakęsti. Aš per daug išdidus. 
Privalėjau viską užbaigti gražiai, kad niekas nejaustų pagie- 
žos. Ir dar esu smalsus. Norėjau pamatyti vaikiną, kuriuo ji 
taip žavisi. O brangenybės, maniau, bus pakankamai sau- 
gios, bent jau iki to laiko, kai nuspręsite juos išsiųsti; kodėl 
turėjau nerimauti? Be to, taip buvo daug maloniau. 

— Neabejoju, —- pabrėžtinai tarė Kedfaelis. 

Jie buvo miško bei atviro kelio pakraštyje, prie Satono, 
suko į šiaurę, švento Džailso koplyčios link, laisvai ir drau- 
giškai nusiteikę, ir atrodė, jog nė vieno iš jų tai nestebina. 

— Šįkart, - pasakė Beringeris, - josime pro vartus kaip 
tvarkingi namiškiai, nors laikas šiek tiek neįprastas. Jei ne- 
prieštarausite, galėsime eiti tiesiai į jūsų trobelę sode, pa- 
sėdėti ten iki ryto ir pažiūrėti, ką čia turime. Norėčiau pa- 
matyti, kaip Godita gyveno jūsų prižiūrima, ko mokėsi. Ka- 
žin, ar toli jie dabar? 

— Pusiaukelėje į Pūlą, o gal ir už jo. Ten beveik visur 
geras kelias. Taip, eime, pažiūrėsite. Klausinėjote apie ją 
mieste, ar ne? Buvote pas Edriką Flešerį. Petronilos nuo- 
monė apie jūsų ketinimus labai bloga. 

— Tai jau tikrai! —- nusijuokė Beringeris. - Niekas nieka- 
da nebūtų buvęs pakankamai geras jos vaikeliui, ji nekentė 
manęs nuo pat pradžių. Ką gi, dabar galėsite ją nuraminti. 

Jie pasiekė bežadį miestelį abatijos prieigose 1r jojo tarp 
tamsių namų; tyloje kanopos kaukšėjo kone šiurpiai. Keletas 
sunerimusių gyventojų jiems keliaujant pro šalį šiek tiek pra- 
vėrė langines, norėdami pasižiūrėti, bet keliauninkai buvo 
tokie nuo visko atitrūkę ir taikūs, kad niekas jų išvaizdoje 
tikrai neįžvelgė jokių piktų kėslų. Atsargūs miestelėnai nu- 
rimę pėdino atgal į lovas. Kairėje virš aukštos abatiją juo- 
siančios tvoros šmėkšojo neaiškūs didelės bažnyčios kontū- 
rai, o tamsiame vartų stačiakampyje buvo matyti siauras du- 
rų tarpelis. Vartininkas, brolis pasaulietis, šiek tiek nustebo, 
tokiu metu pažadintas įleisti dviejų raitelių, bet abu atpaži- 
nęs tikriausiai pamanė, kad jie vykdė kokią nors teisėtą už- 
duotį, — tokiais neramiais laikais tai visai neatrodė keista. Jis 
buvo mieguistas ir nesmalsus, netgi nežiūrėjo, kaip jie joja į 
arklidę, kur pirmiausia, kaip geri arklininkai, pasirūpino žŽir- 
gais, o paskui su nešuliu patraukė į sodo trobelę. 

Beringeris, kilstelėjęs ryšulį, 1šsiviepė: 

— Nešėte tai ant kupros visą kelią? — paklausė pakėlęs 
antakius. 

— Taip, - nemeluodamas tarė Kedfaelis, - juk 1r pats 
matėte. 

— Kokios kilnios pastangos! Gal panėšėtumėte ir dar ke- 
lis žingsnius? 

— Nieku gyvu nedrįsčiau, - atsakė Kedfaelis. - Dabar tai 
priklauso jums. 

— To ir bijojau! — Bet jis buvo labai gerai nusiteikęs, įvyk- 
dęs savo sumanymą, pasiteisinęs Goditai ir gavęs laimikį, 
kurio troško; be to, nors ir lieknas, pasirodė esąs stipres- 
nis, negu galėjai pamanyti: gana lengvai pakėlė ir nešė tą 
svorį visą neilgą kelią į herbariumą. 

— Kažkur turiu titnagą ir pintį, - tarė Kedfaelis, pirmas 
įeidamas į trobelę. —- Palaukite, kol jums pašviesiu, čia pilna 
dūžtančių daiktų. - Jis susirado savo dėžutę, įskėlė kelias 
kibirkštis į susuktą apanglėjusį skudurėlį ir uždegė alyvos 
indelyje plūduriuojančią dagtį. Liepsna plykstelėjo ir nuri- 
mo, pasidarė pailga ir vienoda, švelniai nušvietė keistų for- 
mų grūstuves, kolbas, butelius bei iš tolo kvepiančius džiūs- 
tančių vaistažolių ryšelius. 

— Jūs — tikras alchemikas, — pasakė nustebęs ir sužavė- 
tas Beringeris. — O gal burtininkas? — Padėjo savo nešulį ant 
grindų kambario viduryje ir susidomėjęs apsižvalgė. - Čia 
ji miegodavo naktį? — Apžiūrėjo neramiai snūduriavusio To- 
roldo sujauktą guolį. - Tai jūs viską sutvarkėte. Tikriausiai 
supratote jau pirmą dieną? 

— Taip. Nebuvo labai sunku. Ilgokai gyvenau pasaulyje. 
Gal paragautumėte mano vyno? Darau iš kriaušių, kai der- 
lius geras. 

— Mielai! Išgersiu už tai, kad jūs nugalėtumėte... visus 
priešininkus, tik ne Hiujį Beringerį. 

Jis atsiklaupė ir atmazgė virvę, kuria buvo surištas jo 
laimikis. Pirmame maiše buvo antras, o tame dar vienas. 
Negalėjai sakyti, kad Beringeris dega nekantrumu, neatro- 
de ir labai godus, tik susijaudinęs ir apimtas smalsumo. Iš 
trečio maišo išriedėjo standus tamsaus audeklo gniutulas ir 
laisvai išdriko ant aslos; buvo aiškiai matyti dvi rankovės. 
Tarp jų švystelėjo balti marškiniai, išsivyniojo, 17 pasirodė 
trys dideli, glotnūs akmenys, susuktas odinis diržas bei 
trumpas į odinį dėklą įkištas durklas.Galiausiai iš paties vi- 
durio iškrito kažkoks kietas, mažas, blizgantis daikčiukas. 
Riedėdamas žybčiojo geltonai, o sustojęs Beringeriui prie 
kojų, blausiai švytėjo aukso bei sidabro spalvomis. 

Ir tai buvo viskas. 

Atsiklaupęs jis ilgai žiūrėjo, netardamas nė žodžio ir nie- 
ko nesuprasdamas; juodi jo antakiai beveik dingo po plau- 
kais, o tamsios akys išsiplėtė iš siaubo bei nuostabos. Nie- 
ko daugiau nebuvo galima įžvelgti tame bent kartą aiškią 
išraišką įgavusiame veide —- jokio pasibaisėjimo, jokio neri- 
mo, jokios kaltės. Jis pasilenkė į priekį, brūkštelėjes ranka 
praskyrė paslaptingus drabužius, išskleidė atskirai ir kurį 
laiką spoksojo, o paskui įsmeigė žvilgsnį į akmenis. Tada jo 
antakiai sujudėjo ir grįžo į normalią padėtį, o akys nušvito: 
jis suprato; linksmai dirstelėjo į Kedfaelį ir pratrūko juok- 
tis — taip garsiai ir nuoširdžiai, kad visas net kratėsi klūpo- 
damas, o vaistažolių ryšeliai siūbavo ir virpčiojo jam virš 
galvos. Tas geras, atviraširdiškas, džiugus juokas netgi to- 
kią akimirką užkrėtė ir Kedfaelį. 

— Aš jus dar užjaučiau, — žiopčiojo Beringeris, atbula ran- 
ka, kaip vaikas, braukdamas nuo akių ašaras, - o jūs, vadi- 
nasi, štai kokią dovanėlę man pakišote! Kvailas buvau, kai 
tikėjausi jus pergudrauti, juk ir tada beveik žinojau, ko jūs 
vertas. 

— Štai išgerkite, - paragino Kedfaelis, duodamas pripiltą 
taurę. — Kad kitą kartą nugalėtumėte... visus priešininkus, 
tik ne Kedifaelį! 

Beringeris paėmė vyną ir noriai išgėrė. 

— Na, tikrai nusipelnėte. Jūs esate tas, kuris juokiasi pas- 
kutinis, bet leidote pasijuokti ir man, dar niekada taip nesi- 
smaginau. Tai ką gi padarėte? Kaip jums tai pavyko? Prisie- 
kiu, nenuleidau nuo jūsų akių. Juk 1štraukete, ką tas jaunuo- 
lis buvo paskandinęs, - girdėjau, kaip išniro į paviršių, kaip 
vanduo lašėjo ant akmens. 

— Taip, ištraukiau, o paskui vėl panardinau, tik labai ty- 
liai. Šį ryšulį iš anksto turėjau valtyje. O aną Godita su savo 
skvairu pasiėmė tada, kai mudu buvome jau tolokai nuėję. 

— Ir dabar jį gabena? — paklausė staiga surimtėjęs Berin- 
geris. 

— Taip. Tikiuosi, jau pasiekė Velsą, kur juos globos pats 
Ovenas iš Gvinedo. 

— Vadinasi, visą laiką žinojote, kad jus stebiu ir seku? 

— Žinojau, kad turėtumėte tai daryti, jei norite surasti 
brangenybes. Niekas kitas nebūtų prie jų nuvedęs. Jei ne- 
gali tokios priežiūros nusikratyti, - pamokomai tarė brolis 
Kedfaelis, —- reikia ja pasinaudoti. 

— Tai jums tikrai pavyko! Mano brangenybės! — nusišie- 
pe Beringeris, žvilgtelėjo į išdrikusį ryšulį 1r vėl prapliupo 
juoktis. — Ką gi, dabar geriau suprantu Goditą. „Po garbin- 
gos pergalės ir pralaimėjimo, —- sakė ji, - tegu niekas nejau- 
čia apmaudo“. Niekas ir nejaus! - Jis vėl, jau rimčiau, ap- 
žvelgė ant aslos paskleistus daiktus, kelias akimirkas susi- 
raukęs pagalvojo ir taip pat įdėmiai įsmeigė akis į 
Kedfaelį. - Akmenys ir maišai —- kad panašiai atrodytų, - pra- 
tarė iš lėto, - tai aš suprantu. Bet kam šitie? Kaip šie daik- 
tai su manimi susiję? 

— Nė vieno iš jų neatpažįstate... žinau. Ir jie niekaip su 
jumis nesusiję... tikra laimė jums ir man! Čia, - pasilenkęs 
paaiškino Kedfaelis, išskleisdamas kelnes, marškinius ir tu- 
niką, — drabužiai, kuriais buvo apsivilkęs Nikolas Feintris, 
kai jį naktį pasmaugė miško trobelėje už Frankvelio, o pas- 
kui numetė į pilies griovį tarp mirtimi nubaustų karių, kad 
pridengtų nusikaltimą. 

— Tas, kurį radote, kai buvo vienu lavonu per daug, - ty- 
liai tarė Beringeris. | 

— Tas pats. Toroldas Blandas jojo su juo, bet jie buvo iš- 
siskyrę, kai tai nutiko. Žudikas laukė ir Toroldo, tačiau ant- 
ros aukos neįveikė. Toroldas ištrūko su brangenybėmis. 

— Tą dalį jau žinau, - prisipažino Beringeris. - Jo pasa- 
kojimo pabaigą ir jūsų Žodžius, pasakytus jam, tą vakarą ma- 
lūne man pavyko nugirsti, bet nieko daugiau. 

Jis ilgai žiūrėjo į menkas relikvijas, tamsiai rudas kelnes 

bei rausvai rudą tuniką —- geriausius jauno skvairo drabu- 
žius. Paskui pakėlė akis į Kedfaelį ir atidžiai jį nužvelgė, jau 
toli gražu nesijuokdamas: 

— Suprantu. Juos čia įdėjote, kad mane užkluptumėte, kai 
būsiu nepasirengęs, tikėsiuosi išvysti visai ką kita. Kad pa- 
matyčiau ir atšokčiau, pasibaisėjęs savo piktadaryste. Jeigu 
tai įvyko naktį po pilies žlugimo, tai aš berods buvau 1šjojęs 
vienas. O tą pačią popietę lankiausi mieste ir, prisipažinsiu, 
iš Petronilos sužinojau daugiau, negu ji norėjo man sakyti. 
Nugirdau, kas rengiama, kad Frankvelyje du raiteliai laukia 
tamsos, o tada išvyks. Nors iš tikrųjų klausiausi, turėdamas 
vilties išgirsti ką nors apie Goditą, 1r išgirdau! Taip, supran- 
tu, kad galite mane įtarti. Bet argi jums atrodau panašus į 
žmogų, kuris Žžudytų, ir dar taip niekšiškai, vien dėl to šlamš- 
to, kurį jūsų vaikai dabar gabena į Velsą? 

— Šlamšto? - susimąstęs ramiai pakartojo Kedfaelis. 

— O, žinau, malonu turėti, 17 naudinga. Bet kai turi pa- 
kankamai savo reikmėms patenkinti, visa kita yra šlamš- 
tas. Juk brangenybių nevalgysi, ant jų nejosi, jomis neapsi!- 
rengs!, neapsisaugosi nei nuo lietaus, nei nuo šalčio, jų ne- 
skaitysi, neišgausi iš jų jokios muzikos, su jomis nesimylėsi! 

— Tačiau gali nusipirkti karalių palankumą, - pasiūlė Ked- 
faelis, bet labai taikiai. 

— Karalius 1r taip man palankus. Jis blaškosi į visas pu- 
ses, klausydamas patarėjų, tačiau paliktas vienas moka at- 
pažinti tinkamą Žmogų. Kartais reikalauja nederamų paslau- 
gų, kai būna supykęs ir apimtas keršto troškimo, bet nieki- 
na tuos, kurie nuolankiai puola įsakymų vykdyti, nedavę jam 
laiko apsigalvoti. Dalį to vakaro buvau su juo stovykloje; jis 
sutiko, kad jo vardu ginčiau savo pilis bei žemės ribas, kaip 
noriu sutelkčiau atsargas bei žmones, ir taip man tikrai bus 
geriau. Žinoma, mielai būčiau atidavęs jam Fitzalano auksą, 
kai jau pasitaikė tokia proga, bet nieko baisaus, kad pralai- 

mėjau; be to, kovoti buvo smagu. Taigi pasakykite man, 
Kedfaeli, ar jums atrodau panašus į žudiką, kuris smaugtų 
žmogų iš užpakalio dėl pinigų? 

— Ne! Susidėjus kai kurioms aplinkybėms, tai atrodė įma- 
noma, bet jau seniai išmečiau tą mintį iš galvos. Jūs ne toks. 
Per daug save vertinate, kad šiek tiek aukso jums būtų svar- 
biau už savigarbą. Dar prieš šios nakties išmėginimą buvau 
įsitikinęs, — tarė Kedfaelis, - kaip tik gali būti įsitikinęs žmo- 
gus, kad norite ištraukti Goditą iš pavojaus ir tiesiog baks- 
nojate man alkūne, siūlydamas priemones jai išgabenti. Kar- 
tu mėginti laimėti auksą buvo pakankamai garbinga. Ne, jūs 
ne tas, kurio ieškau. Nedaug yra dalykų, kurių negalėtumėt 
padaryti, —- kiek pasvarstęs pripažino Kedfaelis, - bet žudy- 
ti iš pasalų? Ne, taip niekada nemanyčiau, juo labiau dabar, 
kai jus pažįstu. Vadinasi, man nepadėsite. Čia nėra nieko, 
kas jus sukrėstų ar ką turėtumėte atpažinti. 

— Atpažinti... ne, ne visai... - Beringeris paėmė gelto- 
nąjį topazą, įsodintą tarp nulaužtų sidabrinių erelio nagų, ir 
susimąstęs pavartė. Paskui atsistojęs prikišo prie lempos, 
norėdamas geriau apžiūrėti. - Nesu jo matęs anksčiau. Bet 
kai ką berods numanau. Ko gero, žinau, kas čia per daiktas. 
Budėjau kartu su Alina, kai ji rengė brolio kūną laidotuvėms. 
Jo drabužius ji sudėjo į krūvą ir tikriausiai atnešė jums, kad 
išdalintumėte kaip išmaldą, - visus, išskyrus marškinius, 
kurie buvo prisigėrę priešmirtinio prakaito. Ir dar kalbėjo 
apie kai ką, ko nebuvo, nors turėjo būti, - apie jų šeimoje 
paveldimą durklą, atitenkantį vyriausiam sūnui, kai jis su- 
laukia pilnametystės. Ji nupasakojo, kaip tas durklas atro- 
do, 1r tikrai manau, jog čia galėtų būti tas didysis brangak- 
menis nuo rankenos galiuko. - Suraukes antakius, jis pa- 
žvelgė į Kedfaelį: - Kur jį radote? Juk ne prie to negyvėlio! 

— Ne prie jo, ne. Buvo įmintas į aslą toje vietoje, kur 
Toroldas raičiojosi ir grūmėsi su žudiku. Ir jis ne nuo Torol- 
do durklo. Taigi yra tik vienas žmogus, galėjęs jį turėti. 

— Norite pasakyti, - priblokštas paklausė Beringeris, — 
kad Alinos brolis nužudė Feintrį? Nejaugi jai reikės ir tai 
iškęsti? 

— Bent kartą sumaišėte laiką! - nuramino jį brolis Ked- 
faelis. —- Džailsas Sivardas buvo jau keletą valandų negyvas, 
kai kažkas nužudė Nikolą Feintrį. Ne, nebijokite, jis nekal- 
tas, ir jai neteks dėl to kentėti. Greičiau galima pasakyti, 
jog tas, kas nužudė Nikolą Feintrį, pirmiausia apiplėšė Džail- 
so lavoną, o paskui ėmė tykoti raitelių, jau turėdamas taip 
niekšiškai pavogtą durklą. 

Beringeris staiga atsisėdo ant Goditos lovos ir susiėmė 
rankomis galvą: 

— Dėl Dievo meilės, duokite dar vyno, mano smegenys 
nebeveikia! — Kai taurė buvo vėl pripilta, jis godžiai išgėrė, 
paėmė topazą ir sėdėjo, laikydamas jį ant delno. - Vadinasi, 
kai ką jau Žinome apie jūsų ieškomą žmogų. Jis, be jokios 
abejonės, buvo pilyje, nors gal ir ne visą laiką, kai vyko tas 
šiurpus susidorojimas, nes ten, jeigu neklystame, pasivogė 
brangų ginklą, nuo kurio nulūžęs šis daikčiukas. Bet išėjo, 
kai darbas dar nebuvo baigtas, nes jis užtruko iki vidurnak- 
čio, o tuo metu žudikas berods jau tykojo pasaloje kitoje 
Frankvelio pusėje. Kaip jis sužinojo apie jų ketinimus? Gal 
vienas iš tų nelaimingųjų mėgino išsigelbėti, juos išduoda- 
mas? Jūsų ieškomasis buvo ten žudynių pradžioje, bet išėjo 
gerokai prieš pabaigą. Prestkotas tikrai ten buvo, ir Tenas 
Heitas, ir jo f lamandai, jie 1r plūkėsi... o Kurselis, girdėjau, 
išsisuko, kai tik galėjo, 1r ėmėsi švaresnio darbo - ieškoti 
Fitzalano, ir aš nė kiek jo nekaltinu. 

— Ne visi flamandai, - atkreipė Beringerio dėmesį Ked- 
faelis, — supranta angliškai. 

— Bet kai kurie supranta. O tarp tų devyniasdešimt ketu- 
rių, be abejo, daugiau negu pusė mokėjo prancūziškai. Bet 
kuris iš flamandų galėjo pavogti durklą. Brangus daiktas, o 


206 Ellis Peters 


negyvėliui jo vis tiek nebereikia. Kedfaeli, paklausykite, man 
tai nepatinka, kaip ir jums, už tokią mirtį turi būti atkeršy- 
ta. Ar nemanote, - kadangi tai nesuteiks jai didesnio skaus- 
mo ir neužtrauks gėdos, - kad vertėtų parodyti šį daikčiuką 
Alinai ir įsitikinti, ar jis tikrai nuo tos rankenos? 

— Manau, - atsakė Kedfaelis, - galite tai padaryti. O po 
vienuolyno reikalų aptarimo, jei norite, vėl susitikime čia. 
Jeigu, Žinoma, man neužkraus tokios bausmės už nuodė- 
mes, kad dingčiau žmonėms iš akių visai savaitei. 


Iš tiesų viskas buvo visai kitaip. Jei kas 1r pastebėjo, kad 
Kedfaelis nepasirodė nei per rytines pamaldas, nei per gie- 
dotines mišias, tai, matyt, iki reikalų aptarimo pamiršo, nes 
niekas, netgi prioras Robertas, jam nepriekaištavo ir nerei- 
kalavo bausmės. Po praėjusios dienos jaudulio ir graužaties 
visi laukė naujo, daugiau vilčių teikiančio poslinkio. Kara- 
lius Steponas su savo rekrutais, arkliais ir iš žmonių atim- 
tomis maisto atsargomis rengėsi judėti į pietus, Vusterio 
link, ir pamėginti įsiveržti į Glosterio grafo Roberto, impe- 
ratorienės Modės įbrolio ir ištikimo šalininko, vakarinę tvir- 
tovę. Kariuomenės avangardas turėjo išžygiuoti jau kitą die- 
ną, 0 pats karalius su asmens sargybiniais ketino dvi naktis 
praleisti Šrusberio pilyje ir prieš iškeliaudamas patikrinti, 
ar patikima ten lieka apsauga. Jis buvo patenkintas, pakan- 
kamai prisiplėšęs ir, matyt, nusiteikęs pamiršti nesutarimus, 
nes tą antradienio vakarą pasikvietė prie savo stalo ir abatą 
Heribertą, ir priorą Robertą, todėl pasirengimų sumaištyje 
į menkas nuodėmes niekas nekreipė dėmesio. 

Kedfaelis, dėkodamas Dievui, grįžo į trobelę ir prigulęs 
ant Goditos lovos nusnaudė, kol jį pažadino atėjęs Hiujis 
Beringeris. Hiujis rankoje laikė topazą, o jo veidas buvo liūd- 
nas ir pavargęs, bet ramus. 

— Jos. Mielai paėmė į rankas, iš karto atpažinusi. Aš ir 

maniau, kad dviejų tokių negali būti. Dabar einu į pilį, nes 
karalius su palyda jau baigia ten susikraustyti, su juo bus ir 
Tenas Heitas, ir visi jo f lamandai. Pasistengsiu surasti žmo- 
gų, kad ir kas jis būtų, pavogusį iš negyvo Džailso tą durklą. 
Tuomet žinosime, jog esame netoli žudiko. Kedfaeli, ar ne- 
įkalbėtumėte abato Heriberto, kad šįvakar pasiimtų į pilį ir 
jus? Juk jam reikia palydovo, tai kodėl ne jūsų? Jis mielai į 
jus kreipiasi, ir jeigu paprašysite, tuoj pat sutiks. Tada, jei 
aš turėsiu ką pasakyti, jūs būsite netoliese. 

Brolis Kedfaelis nusižiovavo, sunkiai atsiduso ir neno- 
rom pramerkęs akis pamatė virš jo palinkusį jauną juodbru- 
vą veidą - įsitempusį, paryškėjusių bruožų, piktą ir atšiau- 
rų persekiotojo veidą. Suprato radęs tikrai grėsmingą są- 
jungininką. 

— Gal ir paburbėsiu, kad mane pažadinote, - neaiškiai pra- 
tarė jis, — bet ateisiu. 

— Čia buvo jūsų reikalas, - nusišypsojęs priminė jam Be- 
ringeris. 

— Čia y7a mano reikalas. O dabar, dėl Dievo meilės, eiki- 
te sau, leiskite pramiegoti pietus, popietę ir visa kita, ir taip 
jau keletu valandų sutrumpinote man gyvenimą, velniai jus 
griebtų! 

Hiujis Beringeris nusikvatojo, nors šįkart ne taip garsiai 
1r ne taip linksmai, juokais peržegnojo plačią, įrudusią Ked- 
faelio kaktą ir paliko jį ilsėtis. 


|| skyrius 


o. karaliaus vakarienę prie 
kiekvienos lėkštės turėjo stovėti patarnautojas. Nebuvo sun- 
ku abatui Heribertui pakišti mintį, jog tą patį brolį, kuris 
pasirūpino masinėmis laidotuvėmis ir netgi kreipėsi į kara- 
lių dėl neteisėto nužudymo, vertėtų pasiimti kartu, kad pri- 
reikus būtų patogu paklausinėti. Prioras Robertas pasiėmė 
nepakeičiamą savo pataikūną ir šešėlį, brolį Džeromą; iš 
anksto buvo aišku, jog tas nenuilsdamas padavinės dubenė- 
lį pirštams nusiplauti, servetėlę bei ąsotį, daug uoliau negu 
Kedfaelis, galvojantis visai apie ką kita. Jie buvo seni prie- 
šai, jei brolis Kedfaelis apskritai kam nors jautė priešišku- 
mą. Jis tiesiog šlykštėjosi liguistai blyškiomis tonzūromis. 

Miestas buvo nusiteikęs švęsti - ne tiek pagerbti kara- 
lių, kiek paminėti faktą, kad karalius rengiasi išvykti, ta- 
Čiau rezultatas buvo beveik tas pats. Edrikas Flešeris atėjo 
iš savo krautuvės į didžiąją gatvę pažiūrėti, kaip renkasi sve- 
čiai, ir Kedfaelis slapčia jam mirktelėjo: atseit yra šis tas, 
apie ką pasišnekėsime vėliau, bet viskas taip palankiai su- 
siklostę, kad pašnekesį galima ir atidėti. Atsakydamas Fle- 
šeris plačiai nusišypsojo ir pamojo mėsinga ranka, taigi Ked- 
faelis suprato, kad jo siųsta žinia pasiekė tikslą. Petronila 
apraudos savo meilutės išvykimą, tačiau džiaugsis, kad ji 
saugiai iškeliavo su tinkamu palydovu. „Artimiausiu laiku 

turiu pas juos užeiti, - pagalvojo Kedfaelis, - kai tik atlik- 
siu šią paskutinę pareigą“. 

Šiapus miesto vartų Kedfaelis matė kone išdidžiai sėdin- 
tį akląjį senį, apsimovusį geromis Džailso Sivardo kelnė- 
mis. Oriai atkišęs delną, jis laukė išmaldos. O prie didžiojo 
kryžiaus mažoji senutė laikė už rankos savo silpnaprotį anū- 
ką atvipusia lūpa; daili ruda tunika jam puikiai tiko, ir vien 
dėl to brangaus, plono audinio kvailelis atrodė labai savimi 
patenkintas. O, Alina, tu turėtum pati atiduoti išmaldą, kad 
pamatytum, ką ji reiškia, - tai ne tik maistas ir apdaras! 

Palei grįstą keliuką, atsišakojusį nuo pagrindinės gatvės 
1r vedantį prie pilies vartų, naujas vietas užsiėmę paskui 
karalių atsekę elgetos, kupini vilčių, nekantriai laukė, nes 
aukščiausias karaliaus teismo valdininkas, Solsberio vys- 
kupas Robertas, jau buvo atvykęs prisidėti prie valdovo su 
didžiule turtingų ir įtakingų dvasiškių palyda. Vartininko na- 
melio užuovėjoje stovėjo į sieną atremtas luošio Osberno 
vežimėlis, ir jis galėjo patogiai sau elgetauti, nė nepajudė- 
damas 1š vietos. Nudėvėtos medinės klumpės, į kurias įkiš- 
davo sukietėjusius krumplius, buvo tvarkingai padėtos ša- 
lia jo ant vežimėlio, ant juodo apsiausto, kurio turėjo pri- 
reikti tik naktį. Apsiaustas atrodė tyčia sulankstytas taip, 
kad visi matytų juodo audinio fone blizgančią prašmatnią 
bronzinę apykaklės sąsagą — amžinybę simbolizuojantį dra- 
koną, ryjantį savo uodegą. 

Kedfaelis palaukė, kol kiti sueis pro vartus, o pats susto- 
jo šnektelėti su luošiu: 

— Na, kaip sekėsi po to, kai paskutinį kartą tave mačiau 
prie karaliaus sargybos posto? Čia vieta berods geresnė. 

— Prisimenu jus, - atsakė Osbernas, užvertęs galvą ir 
žvelgdamas į jį nepaprastai skaisčiomis 1r tyromis akimis 
šiaip jau išsigimusiame, kaip ir kūnas, veide. - Esate bro- 
lis, atnešęs man šitą apsiaustą. 

— Ar pravertė? 

— Pravertė, ir aš meldžiausi už tą damą, kaip ir prašėte. 
Bet man vis tiek neramu, broli. Juk žmogus, anksčiau jį dė- 
vėjęs, dabar negyvas. Argi ne taip? 

— Taip, — tarė Kedfaelis, - tačiau neturėtum dėl to jau- 
dintis. Dama, tau jį atidavusi, yra to Žmogaus sesuo, ir pati- 
kėk manimi, dovanodama ji linki tau gero. Taigi gali ramiai 
vilkėti. 

Kedfaelis jau buvo beeinąs, tačiau vikri ranka staiga su- 
griebė jo abito padurkus ir Osbernas ėmė maldauti: 

— Bet, broli, aš bijau, kad esu kaltas. Nes mačiau tą žmo- 
gų, gyvą, vilkintį šiuo apsiaustu, sveiką kaip... 

— Matei jį? — beveik netekęs žado, kaip aidas ištarė Ked- 
faelis, tačiau susirūpinęs elgeta jo net neišgirdo ir paskubo- 
mis šnekėjo: 

— Tai buvo naktį, aš drebėjau iš šalčio ir pagalvojau: „O, 
kad Dievas atsiųstų man tokį apsiaustą, tada sušilčiau!“ Bro- 
li, juk mintys —- kaip malda! Mažiau negu po trijų dienų Die- 
vas 1š tikrųjų atsiuntė tą patį apsiaustą. Jūs padavėte jį man 
į rankas! Kaip galiu būti ramus? Vargšas jaunuolis tąnakt 
paaukojo man keturis pensus ir prašė, kad ryte už jį pasi- 
melsčiau, aš ir meldžiausi. Gal pirma mano malda sukliudė 
antrai? Gal melsdamasis įstūmiau žmogų į kapą, kad gau- 
Čiau apsiaustą? 

Kedfaelis nustebęs stovėjo, nieko nesakydamas žiūrėjo 
Į jį ir jautė, kaip ledinis šaltis eina per nugarą. Elgeta buvo 
nepamišęs, aiškaus proto ir akių, puikiai suvokė, ką sako, 
jo širdies nerimas atrodė nuoširdus ir skaudus, todėl pir- 
miausia reikėjo jį paguosti, o paskui jau klausinėti, kas 
toliau. 

— Mesk tokias mintis iš galvos, bičiuli, - tvirtu balsu ta- 
rė Kedfaelis, — nes tik velnias galėjo tau jas pasiųsti. Die- 
vas davė daiktą, kurio norėjai, kad išsaugotų nors kruope- 

lytę gėrio tame dideliame blogyje, dėl kurio tikrai nesi kal- 
tas. Tavo maldos už ankstesnį apsiausto savininką dabar, be 
jokios abejonės, pravers jo sielai. Tas jaunuolis - iš Fitzala- 
no įgulos, karaliaus įsakymu pasmerktas mirčiai po pilies 
žlugimo. Taigi nesibaimink, jis žuvo ne dėl tavo kaltės, ir 
joks tavo pasiaukojimas nebūtų jo išgelbėjęs. 

Aukštyn pakeltas Osberno veidas pasidarė ne toks įsi- 
tempes ir šiek tiek pralinksmėjo, bet jis vis tiek suglumęs 
papurtė galvą: 

— Fitzalano karys? Bet kaip galėjo būti? Juk mačiau jį 
įeinantį ir išeinantį iš karaliaus stovyklos. 

— Matei? Ar tikrai? Iš ko atpažinai, kad čia tas pats ap- 
siaustas? 

— Iš šitos sagės prie apykaklės. Aiškiai mačiau ją laužo 
šviesoje, kai jis davė man tuos keturis pensus. 

Vadinasi, jis neapsiriko, dviejų visiškai vienodų sagių nie- 
kas negalėjo turėti, o Kedfaelis pats buvo pastebėjęs tokį 
piešinį ant Džailso Sivardo kardasaičio sagties. 

— Kada tu jį matei? — atsargiai paklausė jis. - Papasakok, 
kaip viskas buvo. 

— Tą vakarą prieš puolimą, beveik vidurnaktį. Buvau už- 
siėmęs vietą netoli sargybos posto, kad galėčiau pasišildyti 
prie laužo, ir mačiau, kaip jis atėjo... ne atvirai, o lyg šešė- 
lis, per krūmus. Sustojo, kai sargybiniai šūktelėjo, ir papra- 
šė, kad jį nuvestų pas vadą, nes turįs kai ką pasakyti, kas 
bus naudinga karaliui. Veidą slėpė, bet atrodė jaunas. Ir 1š- 
sigandęs! Bet kas tada nebuvo išsigandęs? Jie įsivedė jį į 
stovyklą, o paskui pamačiau grįžtantį, ir jam leido išeiti. Sa- 
kėsi gavęs įsakymą grįžti, idant nekiltų jokių įtarimų. Tai 
viskas, ką girdėjau. Atrodė jau ramesnis, nebe toks įsibai- 
minęs, todėl paprašiau išmaldos, jis davė ir liepė už jį pasi- 
melsti. , Sukalbėk rytoj už mane kokią maldą“, - tarstelė- 
jo, o kitą dieną, kaip sakote, mirė! Esu įsitikinęs, kad išei- 
damas nežinojo tuoj mirsiąs. 

— Be abejo, nežinojo, - tarė Kedfaelis, nuliūdęs ir susi- 
sielojęs dėl visų nelaimingų, išsigandusių, lengvai pažeidžia- 
mų žmonių. — Nė vienas nežinome, kada ta diena ateis. Bet 
pasimelsti už jį gali, tavo maldos padės jo sielai. Ir jokiu 
būdu nemanyk, kad jam pakenkei, nes tai netiesa. Juk ne- 
norėjai jam blogo, o Dievas girdi, ką sako širdis. Jei nenorė- 
jai, tai ir nepadarei. 

Jis paliko Osberną nuramintą ir paguostą, bet pats ėjo į 
pilį su nerimo bei liūdesio našta, kurią luošys buvo ką tik 
nusimetęs. „Visada taip atsitinka, - galvojo, - kad paleng- 
vėtų kitam, apsikrauni pats. Ir ne bet kaip apsikrauni!“ Pas- 
kui, laiku prisiminęs, kad yra dar vienas klausimas, kurį rei- 
kia užduoti kuo skubiausiai, atsisuko atgal: 

— Gal žinai, bičiuli, kas buvo sargybos vadas tą naktį? 

Osbernas papurtė galvą: 

— Nemačiau, jis pats nebuvo išėjęs. Ne, broli, to negaliu 
pasakyti. 

— Nebesirūpink, — tarė Kedfaelis. - Viską papasakojai, be 
to, dabar žinai, kad gavai apsiaustą su palaiminimu, o ne 
prakeiksmu. Ramiai juo džiaukis, kaip esi nusipelnęs. 


— Tėve abate, — pasakė Kedfaelis, kieme susiradęs Heri- 
bertą, - jeigu jums manęs nereikės, kol eisite prie stalo, tai 
aš dar čia kai ką padarysiu, dėl Nikolo Feintrio. 

Kadangi karalius Steponas kai kuriuos svečius priiminė- 
jo vidiniame kiemelyje, o didžiajame kieme knibždėte knibž- 
dėjo visokių dvasiškių, vyskupų ir smulkesnių kilmingųjų, 
netgi vienas kitas grafas, paprastiems patarnautojams, pa- 
reigas pradėsiantiems eiti tik puotos pradžioje, šiaip ar taip, 
kol kas nebuvo vietos. Abatas, jau susidraugavęs su Sols- 
berio vyskupu, mielai Kedfaelį paleido net nepaklausęs, ką 
šis ketina veikti. Taigi Kedfaelis, prislėgtas Osberno pasa- 
kojimo, nuėjo ieškoti Hiujo Beringerio, vis galvodamas apie 

tą paskutinį klausimą, į kurį negavo atsakymo, nors dauge- 
lis liūdnų paslapčių dabar buvo aiškios. Ne išsigandęs kali- 
nys Su jau užnerta virve ant kaklo palūžo ir pasakė prie- 
šams, kaip ir kada Fitzalanas nori išgabenti brangenybes. 
Ne, ta išdavystė įvyko viena diena anksčiau, kai dar niekas 
nežinojo, kaip pasibaigs mūšis; išdavikas tikėjosi šitaip iš- 
sisaugoti nuo mirties, bet vis tiek neišsisaugojo. Atėjo slap- 
čia ir paprašė, kad jį nuvestų pas sargybos vadą, nes ketino 
pranešti žinią, naudingą karaliui! O išeidamas pasakė sar- 
gybiniams, kad jam liepta grįžti, idant nekiltų jokių įtarimų, 
1r tada jau atrodė drąsesnis. Vargšelis, nedaug jam buvo li- 
kę gyventi! 

Tačiau kaip, kokią dingstį sugalvojęs jis ištrūko iš pilies? 
Tikriausiai apsimetė, jog nori išžvalgyti priešo pozicijas... 
1r, be abejo, pakluso įsakymui grįžti, kad išsklaidytų įtari- 
mus. O grįžęs pateko tiesiai į nagus mirčiai, kurios tikėjosi 
išvengsiąs. 

Hiujis Beringeris išėjęs stabtelėjo ant didžiosios menės 
laiptų ir ištiesęs kaklą toje knibždančioje minioje ėmė dai- 
rytis vieno jam reikalingo asmens. Šen bei ten šmėkščiojo 
juodi benediktinų abitai, aiškiai įžiūrimi tarp puošniausiais 
drabužiais apsitaisiusių lordukų, bet Kedfaelis buvo žemes- 
nis už daugumą aplinkinių, todėl pastebėjo ieškomą žmogų 
anksčiau, negu tas pamatė jį. Pradėjo irtis į jo pusę, ir skvar- 
bios juodos akys po surauktais antakiais, iki tol naršiusios 
po kiemą, staiga nušvito ir žybtelėjo. Beringeris nulipo že- 
myn, paėmė jį už parankės ir nusitempė į ramesnę vietą: 

— Eime ant sargybos tako, ten bus tik vienas kitas karei- 
vis. Čia juk neįmanoma kalbėtis! 

Kai jiedu užlipo ant gynybinės sienos, Beringeris sura- 
do kampelį, kur niekas negalėjo prisiartinti nepastebėtas, 
1r paragino, labai rimtai žiūrėdamas į Kedfaelį: 

— Iš jūsų veido matau, kad kažką sužinojote. Greitai sa- 
kykite, tada aš irgi pasakysiu. 

Kedfaelis išdėstė visą istoriją taip pat trumpai, kaip Os- 
bernas pasakojo jam, ir Beringeris iškart suprato. Stovėjo 
atsirėmęs į dantytą sieną, tarsi pasirengęs gintis ir norėda- 
mas, kad niekas neužpultų iš užnugario. Jo veidas buvo be- 
viltiškai liūdnas. 

— Jos brolis! Ką padarysi, tai negalėjo būti niekas kitas. 
Naktį jis tyliai, slėpdamas veidą, ištykino iš pilies, pasišne- 
kėjo su karaliaus pareigūnu ir grįžo atgal, kaip buvo išėjęs. 
Kad nekiltų įtarimas! Tiesiog vemti verčia! - įtūžęs tarė Be- 
ringeris. — Ir viskas tuščiai! Jo išdavyste pasinaudojo kitas, 
dar blogesnis. Jūs nežinote, Kedfaeli, dar visko nežinote! Ir 
kodėl iš visų žmonių tai būtinai turėjo būti ne kas kitas, o 
jos brolis! 

— Nieko nepakeisi, - pasakė Kedfaelis, - tai buvo jis. Mir- 
tinai išsigandęs, galbūt gailėdamasis, kad ne prie tų prisi- 
dėjo, nulėkė pas pilį apsupusius priešus išpirkti savo gyvy- 
bės ir mainais pasiūlė...ką? Tai, kas naudinga karaliui! Tą 
patį vakarą jie buvo susirinkę ir tarėsi, kaip išgabenti Fitza- 
lano auksą. Šitaip kažkas laiku ir sužinojo, koks krovinys 
patikėtas Feintriui su Toroldu ir kuriuo keliu jie jos. Tas 
kažkas, manau, nieko nepranešė nei karaliui, nei kam ki- 
tam, nusprendė veikti vienas ir pasipelnyti. Kaip kitaip tai 
galėjo atsitikti? Jaunuolis, kaip sako Osbernas, atgal grįžo 
gavęs įsakymą, nusiraminęs ir jau drąsesnis. 

— Jam tikriausiai pažadėjo ir gyvybę, - su pašaipa tarė 
Beringeris, - ir karaliaus malonę, ir vietą dvare, taigi nieko 
keisto, kad tuo tikėdamas jis atrodė laimingesnis. Tačiau iš 
tikrųjų žudikas norėjo pasiųsti jį atgal, kad būtų suimtas ir 
nubaustas mirtimi kartu su visais, kad neliktų gyvas ir ne- 
galėtų nieko papasakoti. O dabar paklausykite, Kedfaeli, ką 
išpešiau iš vieno flamando, kuris dirbo tą kruviną darbą nuo 
pradžios iki galo. Jis man sakė, kad, kai Arnulfas iš Hesdino 
jau kabojo pakartas, Tenas Heitas budeliams parodė jauną 

vyriškį, kuris turėjo būti antras, ir paaiškino, jog taip įsaky- 
ta. Jie taip ir padarė. Kareiviams pasirodė labai juokinga, 
kad tempiamas mirti jis iš pradžių netikėjo, — tikriausiai ma- 
nė, kad jie tik apsimeta, norėdami pašalinti jį iš gretos, - o 
kai pamatė, jog tai baisi tikrovė, ėmė šaukti, kad jie apsir1- 
ko, jis neturi mirti kartu su kitais, jam pažadėta gyvybė, 
todėl reikėtų ką nors pasiųsti ir paklausti... 

— Pasiųsti ir paklausti, — įsiterpė brolis Kedfaelis, - Ada- 
mo Kurselio. 

— Ne... vardo nesužinojau... tas flamandas negirdėjo. Ko- 
dėl manote, jog būtent jis? Jo nebuvo, tik vieną kartą, kaip 
sakė tas kareivis, atėjo pažiūrėti į jau nukabintus kūnus, 
tačiau gana anksti, jų ten gulėjo vos keletas. Paskui išėjo 
darbuotis į miestą, ir daugiau jo niekas nematė. Visi pama- 
nė, kad pritrūko drąsos. 

— O durklas? Ar kariamas Džailsas jį turėjo? 

— Turėjo, nes mano flamandui tas durklas irgi buvo kri- 
tęs į akį, bet kai ištaikė laisvesnę minutę ir atėjo pasiimti, 
jo neberado. 

— Net ir nusižiūrėjęs didesnį laimikį, — liūdnai tarė Kedfa- 
elis, - vagis nepraleis progos pakeliui dar šį tą pasigriebti. 

Jie tylėdami ilgai žvelgė vienas į kitą. 

— Bet kodėl taip įsitikinęs sakote, kad Kurselis? 

— Prisimenu, - tarė Kedfaelis, - kokia baimė jį apėmė, kai 
Alina atėjo ieškoti brolio tarp negyvėlių; Kurselis staiga su- 
vokė, ką padarė. , Jeigu būčiau žinojęs, - tada sakė jis, — 
Jeigu būčiau žinojęs, būčiau jums jį išsaugojęs! Bet kokia 
kaina! Dieve, atleisk man! — sakė, bet norėjo pasakyti: „At- 
leisk, Alina!“ Kalbėjo tikrai nuoširdžiai, nors nepavadinčiau 
to atgaila. Ir atidavė, juk prisimenate, apsiaustą. Aš manau, 
iš tikrųjų manau, kad būtų atidavęs ir durklą, jei būtų turė- 
jęs drąsos. Bet negalėjo, durklas buvo jau aplaužytas, be 
brangakmenio. Kažin, - susimąstė Kedfaelis, - kur jį padė- 

j0? Juk žmogus, paėmęs vertingą ginklą iš negyvėlio, neno- 
rės lengvai jo atsisakyti, netgi dėl merginos, bet niekada 
neišdrįs ir jai parodyti, o jis atkakliai ją mergina. Ar pasiliks 
tą durklą ir laikys paslėpęs? Ar atsikratys? 

— Jeigu jūs teisus, - dar šiek tiek abejodamas tarė Berin- 
geris, - tai mums būtinai jo reikia, kaip įrodymo. Visgi, Ked- 
faeli, dėl Dievo meilės, ką dabar daryti? Dievaži, neteisinu 
žmogaus, mMėginusio išsipirkti, kai bičiuliai jau ėjo į mirtį. 
Bet nei jūs, nei aš negalime visko atidengti ir šitaip baisiai 
įskaudinti nekaltos ir garbingos damos. Jau gana to, kad Alina 
jį apverkia. Tegu bent jau mano, kad jis ištikimai, iki galo 
ėjo tuo klaidingai pasirinktu keliu ir dėl jo paaukojo gyvy- 
bę... o ne mirė kaip bailys, garsiai bliaudamas, kad jam bu- 
vo pažadėta malonė už tokią niekšišką išdavystę. Ji neturi 
sužinoti, nei dabar, nei vėliau. 

Brolis Kedfaelis galėjo tik pritarti: 

— Bet jeigu jį apkaltinsime, ir bus teismas, viskas neiš- 
vengiamai paaiškės. Negalime leisti, kad taip atsitiktų... čia 
ir yra mūsų silpnoji vieta. 

— Ir stiprioji, — piktai tarė Beringeris, - nes ir 715 negali 
to leisti. Nori būti paaukštintas tarnyboje, nori garbinges- 
nio posto, bet nori ir Alinos —- nejaugi manote, kad nežino- 
jau? Ar daug jis turėtų vilties, jeigu ji ką nugirstų? Ne, jis 
ne mažiau už mus rūpinsis, kad ši istorija niekada neiškiltų 
į viešumą. Jei tik suteiksime bent menkiausią progą sutvar- 
kyti šį reikalą niekam nežinant, jis mielai sutiks. 

— Jūsų susirūpinimą, - švelniai pasakė Kedfaelis, - aš su- 
prantu, ir pritariu. Tačiau ir jūs supraskite mane. Juk priva- 
lau atlikti dar vieną pareigą. Kad Nikolas Feintris galėtų ra- 
miai ilsėtis, jis turi sulaukti teisingumo. 

— Pasitikėkite manimi ir būkite pasirengęs paremti, kad 
1r ką šįvakar daryčiau prie karaliaus stalo, - tarė Hiujis Be- 
ringeris. —- Jis sulauks teisingumo, ir keršto, tik tegu viskas 
būna taip, kaip sugalvosiu aš. 

Kedfaelis nuėjo į savo vietą už abato kėdės apimtas abe- 
jonių ir galutinai susipainiojęs, aiškiai nežinodamas, ką Be- 
ringeris ketina daryti, ir anaiptol neįsitikinęs, kad be nu- 
laužto durklo pavyks sėkmingai apkaltinti Kurselį. Tas fla- 
mandas nematė, kaip Kurselis jį paėmė, o tai, ką jis 
nuoširdžiai susigraužęs pasakė Alinai prie jos brolio kūno, 
dar nebuvo įrodymas. Visgi Hiujo Beringerio veide buvo aiš- 
kiai įžiūrimas mirtino keršto troškimas, ir dėl Alinos Si- 
vard, ir dėl Nikolo Feintrio. Šią akimirką jam atrodė svar- 
biausia, kad Alina niekada nesužinotų, kokią gėdą jos brolis 
užtraukė visai giminei, kaip suteršė savo vardą; dėl to Be- 
ringeris nedvejodamas būtų paaukojęs ne tik Adamo Kur- 
selio gyvybę, bet ir savo. „Kažkodėl, - liūdnai mąstė Ked- 
faelis, —- labai prisirišau prie to jaunuolio ir nenorėčiau, kad 
jam kas blogo atsitiktų. Verčiau tai būtų sprendžiama teis- 
me, nors turėtume ypač apdairiai pateikti įrodymus, neuž- 
simindami nei apie Toroldą Blandą, nei apie Goditą Adeni. 
Tačiau tam, kad pasisektų, privalome nenuginčijamai visus 
įtikinti, kad Džailso Sivardo durklą pasisavino Adamas Kur- 
selis; geriausia būtų, jei tą durklą rastume ir priderintume 
prie rankenos galiuko, kurį aptikau žmogžudystės vietoje. 
Kitaip jis paprasčiausiai meluotų ir viską neigtų, sakytų, kad 
niekada nematė nei topazo, nei durklo, nuo kurio jis nulū- 
žęs, todėl neturi daugiau ką pridurti; kadangi karaliaus dva- 
re jis užima gana aukštą padėtį, galima suprasti, jog taip ir 
liktų neapkaltintas“. 

Tą vakarą damos puotoje nedalyvavo, buvo aptariami vien 
politiniai bei karo reikalai, tačiau didžiąją menę puošė sko- 
lintos drapiruotės, ryškiai švietė deglai. Karalius atrodė ge- 
rai nusiteikęs: įgula buvo aprūpinta, o tie, kurie plėšikavo 
1r krovė atsargas kariuomenei, pasidarbavo kaip reikiant. 
Stovėdamas už Heriberto prie garbingiausiems svečiams 
skirto karaliaus stalo, Kedfaelis apžvelgė sausakimšą menę 
1 sumetė, jog bus maždaug penki šimtai žmonių. Pasidai- 

ręs Beringerio, pamatė jį prie vieno iš toliau esančių stalų, 
puošniai apsirengusį, labai linksmą ir guviai besišnekučiuo- 
jantį, tarytum neturintį jokių slaptų minčių. Jis puikiai mo- 
kėjo nutaisyti norimą veido išraišką; net kai dirstelėjo į Kur- 
selį, tame žvilgsnyje nebuvo nieko, kas patrauktų dėmesį 
ar perspėtų apie kokius nors grėsmingus ketinimus. 

Kurselis sėdėjo prie karaliaus stalo, nors ir nustumtas į 
patį galą iš kitur atvykusių garbingų svečių. Stambus, raus- 
vo veido, patrauklus vyriškis, puikus karys, galintis džiaug- 
tis karaliaus malone... keista, kad toks žmogus užsigeidė 
slapčia pasipelnyti, ir dar taip niekšiškai! Tačiau ar tikrai 
šioje pilietinio karo sumaištyje tai labai keista? Kur kara- 
liaus malonė kartais apsiverčia aukštyn kojomis kartu su 
pačiu karaliumi, kur baronai pasirengę persimesti į kitą pu- 
sę, nelygu kam nusišypsos sėkmė, kur netgi grafai labiau 
linkę ieškoti naudos sau, o ne rūpintis reikalais, bet kurią 
akimirką galinčiais sužlugti ir kartu pražudyti juos, įstumti 
į kalėjimą! Kurselis — tik neramių laikų simbolis; po kelerių 
metų bus daugybė tokių kaip jis, kiekviename karalystės 
kampelyje. 

„Man nepatinka kelias, kuriuo eina Anglija, - susirūpi- 
nęs galvojo Kedfaelis, nujausdamas nelaimę, - o dar labiau 
nepatinka tai, kas netrukus atsitiks, nes Hiujis Beringeris, 
dievaži, pasiryžęs pulti į abejotiną mūšį pusiau ginkluotas“. 

Jis nervinosi per visą ilgą vakarienę, beveik netrukdo- 
mas abato Heriberto reikalavimų, nes tas visuomet gerda- 
vo saikingai, valgydavo irgi nedaug. Kedfaelis padavinėjo 
maistą ir pilstė vyną, siūlė dubenėlį pirštams nusiplauti bei 
servetėlę ir susimąstęs nuolankiai laukė. 

Kai patiekalai jau buvo nunešti, ėmė groti muzikantai 1r 
ant stalų liko tik vynas, priėjo eilė ir patarnautojams virtu- 
vėje pasivaišinti maisto likučiais; virėjai bei indų plovėjai 
jau dėjosi užkandžius ir ieškojo ramesnių kampelių, kur ga- 


Vienu lavonu beer daug 119 


lėtų prisėsti ir pavalgyti. Kedfaelis pasiėmė lentelę duonai 
raikyti, prikrovė ant jos visokių mėsos gabaliukų ir per di- 
dijį kiemą nunešė prie vartų tūnančiam luošiui Osbernui. 
Įpylė ir vyno, kiek jam priklausė. Kodėl vargšai negali bent 
kartą karaliaus sąskaita kaip reikiant pasidžiaugti? Nors ta 
sąskaita pagal hierarchiją perduodama vis žemyn, kol ga- 
liausiai prislegia pačius vargšus. Per dažnai jie moka, ir be- 
veik niekada jiems netenka linksmybių. 

Kedfaelis jau ėjo atgal į menę, kai staiga atkreipė dėmesį 
į maždaug dvylikos metų berniuką, sėdintį deglo šviesoje 
šiapus vartų, patogiai atsirėmusį į sieną ir pjaustantį mėsą 
mažais gabaliukais labai keistu, siauru peiliu. Kadfaelis bu- 
vo pastebėjęs jį 17 anksčiau, virtuvėje, tuo pačiu peiliu skro- 
džiantį Žuvis, tačiau tada nematė rankenos; nebūtų matęs ir 
dabar, jei berniukas valgydamas nebūtų padėjęs peilio ant 
žemės. 

Kedfaelis stabtelėjo ir nejudėdamas gerai įsižiūrėjo. Tai 
buvo ne virtuvinis peilis, o puikus durklas; plona rankena — 
gryno sidabro, apvali, patogi suimti, dailiai papuošta filig- 
ranais bei apie ašmenų žiedą spindinčiais akmenukais. Jos 
galas atrodė tarytum suraitytas ir nulaužtas. Sunku buvo 
tuo patikėti, bet neįmanoma ir nepatikėti. Gal mintys tikrai 
kaip malda? 

Jis pakalbino berniuką labai švelniai, nekeldamas balso; 
bijojo nubaidyti atsitiktinai pastebėtą teisingumo pasiuntinį: 

— Iš kur gavai tokį puikų peilį, vaikeli? 

Berniukas ramiai pakėlė akis ir nusišypsojo. Nurijęs kąs- 
nį, nuo kurio jam net žandai buvo išsipūtę, linksmai tarė: 

— Radau. Nepavogiau. 

— Dieve gink, vaikine, aš taip ir nemaniau. Kur jį radai? 
Gal turi ir dėklą? 

Dėklas gulėjo netoliese, šešėlyje; berniukas išdidžiai per 
jį patapšnojo: 

— Ištraukiau iš upės. Teko giliai panerti, bet radau. Jie 
tikrai mano, tėve, savininkui nereikėjo, jis juos išmetė. Tik- 
riausiai todėl, kad durklas buvo nulaužtas. Tačiau tai ge- 
riausias peilis žuviai doroti, kokį kada turėjau. 

Vadinasi, išmetė! Bet ne tik todėl, kad brangakmeniais 
papuošta rankena buvo nulūžusi. 

— Matei, kaip metė į vandenį? Kur tai buvo, 1r kada? 

— Žvejojau prie pilies; kažkoks vyriškis atėjo vienas pro 
vandens vartus prie kranto, įmetė ir grįžo į pilį. Kai nuėjo, 
panėriau į tą vietą, kur mačiau krintantį, 1r radau. Buvo pa- 
vakarys; tą pačią naktį visus kūnus nunešė į abatiją - rytoj 
bus jau savaitė. Tądien pirmą kartą vėl galėjau ten saugiai 
pažvejoti. 

Taip, viskas puikiausiai atitiko. Tą popietę Alina nusiga- 
beno Džailsą į švento Alkmundo bažnyčią ir paliko Kurselį 
priblokštą, sutrikusį, tuščiai apgailestaujantį, su daiktu, ku- 
ris būtų visam laikui nuteikęs Aliną prieš jį, jeigu ji būtų jį 
pamačiusi. Ir Kurselis, savaime suprantama, patikėjo paslaptį 
upei, nė nepagalvojęs, kad keršto angelas jauno žvejo pavi- 
dalu durklą ištrauks ir parodys tada, kai jis jau manys esąs 
saugus. | 

— Nepažinai, kas tas žmogus? Kaip atrodė? Kokio am- 
žiaus? — Visgi kirbėjo šiokia tokia abejonė; kol kas Kedfa- 
elio įsitikinimas buvo paremtas tik prisiminimu, kaip iš bai- 
mės persikreipė Kurselio veidas ir drebėjo balsas, kai jis 
mėgino teisintis ir rodė atsidavimą prie Džailso Sivardo 
kūno. | 

Vaikas abejingai gūžtelėjo pečiais - nemokėjo kitam nu- 
pasakoti, ką pats buvo aiškiai matęs ir įsidėmėjęs: 

— Tiesiog šiaip vyriškis. Nepažįstamas. Ne toks senas 
kaip jūs, tėve, bet apysenis. — Tačiau jam ir jo tėvo amžiaus 
žmonės tikriausiai atrodė seni, nors tam tėvui galėjo būti 
tik trisdešimt vieneri ar dveji. 

— Ar atpažintum jį, jeigu vėl pamatytum? Galėtum paro- 
dyti tarp kitų? 

— Žinoma! — beveik niekinamai atsakė berniukas. Jo akys 
buvo jaunos, Žžvitrios 1r pastabios; nors kalbėjo jis nelabai 
sklandžiai, tą vyriškį, be abejo, turėjo atpažinti. 

— Kišk savo peilį į dėklą, vaike, ir neškis, eime, - ryžtin- 
gai tarė Kedfaelis. - Nebijok, niekas tos brangenybės iš ta- 
ves neatims, 0 jeigu vėliau ir tektų atiduoti, tau būtų dos- 
niai atlyginta. Aš tik noriu, kad pakartotum, ką pasakojai 
man, ir tikrai nesigailėsi. 


Vos įžengęs į menę kartu su berniuku, dabar truputį su- 
sirūpinusiu, bet ir apimtu džiugaus jaudulio, Kedfaelis su- 
prato, kad jie pavėlavo. Muzika buvo nutildyta, Hiujis Be- 
ringeris dideliais žingsniais ėjo pakylos, ant kurios stovėjo 
garbingiausiems svečiams skirtas stalas, link. Kai užlipęs 
jis atsistojo priešais karalių, jie išgirdo šiek tiek pakeltą skar- 
dų ir aiškų balsą: 

— Jūsų šviesybe, kol neišvykote į Vusterį, norėčiau, kad 
mane išklausytumėte ir priimtumėte teisingą sprendimą. 
Reikalauju teisingumo, nes šioje draugijoje yra žmogus, ne- 
leistinai pasinaudojęs jūsų pasitikėjimu. Apvogdamas mi- 
rusį, jis užtraukė gėdą savo aukštai kilmei, o niekšiškai Žžu- 
dydamas pamynė vyriškumą. Jis - kaltas, ir aš pasiryžęs įro- 

Nors pats ir abejodamas, Beringeris, matyt, buvo pasi- 
davęs Kedfaelio nuojautai ir netgi nusprendęs rizikuoti gy- 
vybe. Jis pasilenkė į priekį ir per stalą parideno mažą, spin- 
dintį daikčiuką, kuris tyliai skimbtelėjo, atsimušęs į kara- 
liaus taurę. Staiga stojo mirtina tyla. Aplinkui susėdę 
garbingieji svečiai ištiesę kaklus stebėjo, kaip geltonai žyb- 
čiojantis brangakmenis su nulaužtu aptaisu nelygiai rituoja 
per stalo lentas; paskui visų žvilgsniai vėl susmigo į jį nu- 

metusį jauną vyriškį. Karalius paėmė topazą ir pavartė di- 
delėse rankose; iš pradžių atrodė sumišęs, tarytum nieko 
nesuvokė, o paskui neramiai susimąstė. Jo žvilgsnis irgi buvo 
nukreiptas į Hiujį Beringerį. Kedfaelis yrėsi artyn pro že- 
miau sustatytus stalus, tempė iš paskos suglumusį berniu- 
ką ir neatitraukė akių nuo Adamo Kurselio, kuris viską su- 
pratęs nejudėdamas sėdėjo savo vietoje tolimajame gale. Vis- 
gijis neblogai tvardėsi; iš veido atrodė ne labiau priblokštas 
1r susidomėjęs, negu visi kiti, tik įtempta ranka, suspaudu- 
si ragą Su gėrimu, išdavė jį apėmusį siaubą. O gal Kedfaelis 
1r tai tik įsivaizdavo, nepajėgdamas atsispirti išankstinei nuo- 
monei? Jis nebesijautė visiškai tikras, ir tai jį siutino, varė į 
neviltį. 

— Laukėte tinkamos progos, kad visus apstulbintumėte, — 
galiausiai tarė karalius, atplėšęs akis nuo rankose sukioja- 
mo brangakmenio ir piktai žiūrėdamas į Beringerį. 

— Man nemalonu gadinti jūsų šviesybei vakarienę, bet 
nenorėjau ir atidėti to, ko negalima atidėti. Kiekvienas do- 
ras Žmogus turi teisę prašyti jūsų šviesybės teisingumo. 

— Turėsite daug ką paaiškinti. Kas čia per daiktas? 

— Tai durklo rankenos galiukas. Durklas, nuo kurio jis 
nulūžęs, dabar teisėtai priklauso ledi Alinai Sivard, ištiki- 
mai pasiūliusiai visus savo namų išteklius jūsų šviesybei 
paremti. Anksčiau tą durklą turėjo jos brolis Džailsas, kar- 
tu su kitais šios pilies įgulos kariais kovojęs prieš jūsų švie- 
sybę ir skaudžiai už tai užmokėjęs. Žinau, kad ginklas buvo 
pavogtas iš Džailso Sivardo, kai jis jau gulėjo negyvas, - taip 
dažnai daro paprasti kareiviai, tačiau riterį ar bajorą toks 
poelgis žemina. Tai pirmasis nusikaltimas. O antrasis yra 
žmogžudystė - ta žmogžudystė, apie kurią jūsų šviesybei 
pranešė brolis Kedfaelis, benediktinas iš Šrusberio vienuo- 
lyno, suskaičiavęs negyvėlius. Jūsų šviesybe ir tais, kurie 
įsakymus vykdė, niekingas žudikas, pasmaugęs žmogų iš 

pasalų, pasinaudojo kaip priedanga... Jūsų šviesybė tikriau- 
siai prisimenate. 

— Prisimenu, - niauriai tarė karalius. Negalėdamas apsi- 
spręsti, jis svyravo tarp apmaudo, kad turi įtempti jėgas, klau- 
sytis ir teisti, užuot pasidavęs įgimtam tingumui ir ramiai 
papuotavęs, ir vis didėjančio noro sužinoti, kas už viso to 
slypi. - O kaip šis brangakmenis susijęs su žmogžudyste? 

— Jūsų šviesybe, brolis Kedfaelis irgi yra čia ir gali paliu- 
dyti, kad rado vietą, kur buvo įvykdyta žmogžudystė, ir ten 
aptiko per grumtynes nulūžusį ir į žemę įmintą šį brangak- 
menį. Jis prisieks, kaip prisiekiu aš, jog tas pats žmogus, 
kuris pavogė durklą, vėliau nužudė Nikolą Feintrį ir per ne- 
apsižiūrėjimą paliko šį įkaltį. 

Kedfaelis per tą laiką jau buvo priartėjęs, bet visi taip 
atidžiai stebėjo sceną viršuje, kad niekas jo nepamatė. Kur- 
selis savo vietoje sėdėjo atsilošęs, tarytum visai ramus, tik 
šiek tiek susidomėjęs... tačiau ką tai galėjo reikšti? Be jo- 
kios abejonės, jis įžvelgė vieną spragą: kam stengtis paneigti 
tvirtinimą, jog tas, kuris pavogė durklą, įvykdė ir žmogžu- 
dystę, jei niekas negali atsekti, kad durklą turėjo jis. Tas 
ginklas juk amžinai pradingęs, Severno dugne! Tegu jie sau 
daro tokią prielaidą, smerkia nusikaltimą, kad tik niekas ne- 
pasakytų vardo ir nerastų įkalčių... Kita vertus, šitaip ne- 
rūpestingai galėjo atrodyti tiesiog nekaltas žmogus! 

— Taigi, - negailestingai kalbėjo Hiujis Beringeris, - no- 
riu pakartoti kaltinimus, kuriuos jūsų šviesybė jau girdėjo- 
te. Sakau, kad vienas iš esančių šioje menėje yra vagis ir 
žudikas, ir esu pasiryžęs tai įrodyti dvikovoje su Adamu Kur- 
seliu. 

(Galiausiai jis atsisuko į žmogų, kurį kaltino, ir tas pašo- 
ko, išsigandęs ir baisiausiai sukrėstas. Nuostaba tuoj pat pa- 
virto pykčiu bei panieka. Taip būtų atrodęs ir bet kuris nekal- 
tas Žmogus, staiga išgirdęs beprotišką kaltinimą, iš kurio 
galima tik pasijuokti: 

— Jūsų šviesybe, tai arba kvailystė, arba niekšybė! Kaip 
jis drįsta mane tuo kaltinti? Gal ir tiesa, kad durklas buvo 
pavogtas iš negyvėlio, gal tas pats vagis iš tikrųjų nužudė 
žmogų ir paliko šį brangakmenį kaip įkaltį. Bet norėčiau, 
kad Hiujis Beringeris pasakytų, kodėl į tą istoriją įpainiojo 
mano vardą... jei tai nėra paprasčiausias pavydo graužiamo 
žmogaus kliedesys. Kada aš iš viso mačiau tą durklą? Kada 
aš jį turėjau? Kur jis dabar? Ar kas mane regėjo, prisisegusį 
tokį ginklą? Milorde, pasiųskite kareivius, kad apieškotų ma- 
no daiktus, ir jei ką nors panašaus ras ten, kur esu įsikūręs, 
tegu man parodo! 

— Palaukite! — susiraukęs įsakmiai tarė karalius, akimis 
vedžiodamas nuo vieno veido prie kito. - Čia iš tikrųjų toks 
reikalas, kurį privalome gerai ištirti, ir jei kaltinimai buvo 
pareikšti iš piktos valios, kaltintojas turės atsakyti. Tai, ką 
šnekėjo Adamas, berods bus svarbiausia. Ar tas vienuolis 
tikrai yra čia? Ar jis gali paliudyti, kad rado šį nulūžusį pa- 
puošalą toje vietoje, kur įvyko žmogžudystė? Ir kad bran- 
gakmenis yra būtent nuo to durklo? 

— Šįvakar atsivedžiau brolį Kedfaelį ... - pasakė abatas 
1r bejėgiškai apsidairė aplinkui. 

— Aš čia, tėve abate, - atsiliepė apačioje, šalia pakylos, 
stovėjęs Kedfaelis ir žengė į priekį, kad jį pamatytų, viena 
ranka per pečius apglėbęs berniuką, baisiausiai viskuo su- 
sidomėjusį, išpūtusį akis 1r pastačiusį ausis. 

— Ar galite patvirtinti tai, ką sako Beringeris? - įsakmiai 
paklausė karalius Steponas. - Radote šį brangakmenį ten, 
kur buvo nužudytas žmogus? 

— Taip, jūsų šviesybe. Įmintą į aslą toje vietoje, kur aiš- 
kiai vyko grumtynės ir du kūnai raičiojosi ant žemės. 

— O kas galėtų paliudyti, kad jis nulūžęs nuo durklo, pr1- 
klausiusio panelės Sivard broliui? Nors manau, kad žmogui, 
bent kartą jį mačiusiam, atpažinti nebūtų sunku. 

— Pati ledi Alina. Ji matė brangakmenį ir atpažino. 

— Tokio liudijimo pakaks, - tarė karalius. — Kad vagis gali 
būti ir žudikas, taip pat atrodo tikėtina. Bet niekaip nesu- 
prantu, kodėl judu su Beringeriu manote, jog tai Adamas. 
Nėra jokio ryšio tarp jo ir to durklo ar žmogžudystės. Taip 
pat sėkmingai galėtumėte mesti burtus ir išrinkti Solsberio 
vyskupą Robertą ar bet kurį Žemiau sėdintį skvairą. Arba 
surašyti mūsų visų vardus ir užsimerkęs durti peiliu. Kur 
logika? 

— Džiaugiuosi, — pasakė Kurselis, tamsiai išraudęs ir iš 
paskutiniųjų mėgindamas nusijuokti, - kad jūsų šviesybė 
taip aiškiai parodėte dalyko esmę. Esu pasirengęs pritarti 
šiam gerajam broliui ir pasmerkti niekšišką vagystę bei žu- 
dymą iš pasalų, bet jūs, Beringeri, pasisaugokite, nedrįski- 
te nei manęs, nei kurio kito doro žmogaus susieti su tais 
nusikaltimais. Pasistenkite rasti nuo šio brangakmenio nu- 
sidriekusio siūlo galą, jeigu iš viso toks siūlas yra, bet kol 
neatsekėte, jog turėjau tą durklą rankose, nemėtykite bet 
kur mirtinos kovos iššūkių, jaunuoli, nes kas nors, didžiau- 
siam jūsų siaubui, gali juos pakelti. 

— Mano iššūkis guli ant stalo, - ramiai ir ryžtingai tarė 
Hiujis Beringeris. — Taigi pakelkite. Aš jo neatsiėmiau. 

— Milorde karaliau, - garsiai įsiterpė Kedfaelis, mėgin- 
damas perrėkti šnabždesį bei burbėjimą, priešingais gūsiais 
skildantį iš vieno stalo galo į kitą, — netiesa, kad nėra liudy- 
tojo, galinčio susieti durklą su kuriuo nors asmeniu. O kad 
įrodytume, jog brangakmenis nulūžęs būtent nuo to dur- 
klo... štai pats ginklas! Prašau jūsų šviesybę savo ranko- 
mis priderinti vieną dalį prie kitos. 

Pakėlęs aukštyn, jis parodė durklą; paskui ant pakylos 
krašto stovėjęs Beringeris jį paėmė, — baisiausiai nustebęs, 
tarytum sapnuodamas, - ir, visiems pagarbiai tylint, padavė 
karaliui. Berniukas sekė ginklą akimis savininkiškai susi- 

rūpinęs, o Kurselis - netikėdamas ir paklaikęs iš siaubo, tar- 
si seniai nuskandinta auka staiga būtų iškilusi 1r ėmusi jam 
vaidentis. Steponas apžiūrėjo durklą, grožėdamasis dailiu 
meistro darbu, susidomėjęs ištraukė ašmenis ir priderino 
tarp sidabrinių nagų įspraustą topazą prie nelygiai nulūžu- 
sio rankenos galo: 

— Nera jokios abejonės, kad jis čia tinka. Ar visi matė- 
te? — Tada pažvelgė žemyn, į Kedfaelį: — Tai kur jį radote? 

— Kalbėk, vaike, - paragino Kedfaelis, - pasakyk karaliui, 
ką sakei man. 

Berniukas buvo džiugiai nuraudęs ir visas spindėjo iš su- 
sijaudinimo, galutinai užgožusio baimę. Suvokdamas savo 
svarbą, jis žengė į priekį ir viską papasakojo vos ne spieg- 
damas, tačiau tais pačiais paprastais žodžiais, kuriais pasa- 
kojo Kedfaeliui, todėl niekas neabejojo, kad jis sako tiesą. 

— ... o aš buvau prie krūmų, prie pat vandens, ir jis ma- 
nęs nematė. Bet aš jį mačiau aiškiai. Kai tik jis nuėjo, panė- 
riau į tą vietą, kur peilis krito, ir radau. Aš gyvenu prie upės, 
prie jos gimiau. Mama sako, kad plaukti išmokau anksčiau 
negu vaikščioti. Pasiėmiau peilį sau... maniau, kad nieko 
blogo, nes jam nereikėjo. Čia ir yra tas peilis, milorde, ar 
man jį paskui atiduosite? 

Karalius akimirką nuklydo nuo rimto reikalo, kurį priva- 
lėjo sutvarkyti, 1r šypsojosi, žiūrėdamas į nuraudusį, nekan- 
traujantį vaiką; atrodė gerai nusiteikęs ir iš prigimties labai 
patrauklus - taip būtų atrodęs visada, jei nebūtų troškęs gar- 
bės, ėmęs varžytis dėl sosto ir išmokęs nuo tokių kovų ne- 
atsiejamo žiaurumo. | 

— Vadinasi, šįvakar žuvį mums išskrodei brangakmeniais 
nusagstytu peiliu, ar ne, berniuk? Tikra prabanga! Ir pati 
žuvis buvo skani. Tu ją ir sugavai, ir iškepei? 

Berniukas droviai atsakė padėjęs tai padaryti. 

— Ką gi, pasidarbavai puikiai. O dabar pasakyk, ar pažįsti 
tą Žmogų, kuris išmetė peilį? 

— Ne, milorde, jo vardo nežinau. Bet pamatęs tikrai atpa- 
žinčiau. 

— Tai pasidairyk, ar matai? Čia, šioje menėje, su mumis. 

— Taip, milorde, - iš karto atsakė vaikas ir pirštu bedė 
tiesiai į Adamą Kurselį. - Štai tas žmogus! 

Visų akys nukrypo į Kurselį, ypač griežtai ir mąsliai pa- 
žvelgė karalius; stojusi tyla nebuvo ilgesnė už gilų atodūsį, 
bet sukrėtė visą menę, ir visos širdys tarp tų sienų akimir- 
ką liovėsi plakusios. Paskui Kurselis, iš paskutiniųjų steng- 
damasis atrodyti ramus, piktai tarė: 

— Jūsų šviesybe, tai tikra nesąmonė. Aš to durklo netu- 
rėjau, todėl negalėjau įmesti į upę. Jis niekada man nepri- 
klausė, netgi nebuvau jo matęs. 

— Norite pasakyti, - abejingu balsu paklausė karalius, — 
kad vaikas meluoja? O kas jam taip liepė? Tik jau ne Berin- 
geris — berods jis ne mažiau už mane ir jus nustebo, išvy- 
dęs šį liudytoją. Nejaugi turėčiau manyti, kad benediktinų 
ordinas pakurstė berniuką išgalvoti tokią istoriją? Ir kuriam 
tikslui jie tai darytų? 

— Aš tik sakau, jūsų šviesybe, jog tai kvaila klaida. Ber- 
niukas gal 1š tikrųjų matė, ką pasakoja matęs, gal ištraukė 
durklą, kaip tvirtina ištraukęs, bet jis klysta sakydamas, kad 
matė mane. Aš nesu tas žmogus. Neigiu visus man mestus 
kaltinimus. 

— O aš kaltinu, - tarė Hiujis Beringeris. - Ir parašau lei- 
dimo įrodyti. 

Karalius trenkė kumščiu į stalą, net lentos pašoko, su- 
siūbavo taurės ir išsipylė vynas: 

— Čia yra kai kas, ką reikia ištirti, ir aš dabar negaliu 
taip visko palikti. - Jis vėl pasisuko į berniuką ir suvaldęs 
pyktį jau švelniau paprašė: —- Pagalvok, gerai įsižiūrėk ir 
dar kartą pasakyk: ar esi įsitikinęs, jog čia tas žmogus, ku- 
rį matei? Jeigu nors kiek abejoji, taip ir sakyk. Ne nuodė- 
me suklysti. Gal matei kokį kitą žmogų, panašaus sudėji- 

mo ar gymio? Bet jeigu esi visiškai įsitikinęs, irgi sakyk, 
nieko nebijodamas. 

— Taip, esu įsitikinęs, — tarė berniukas, šiek tiek drebė- 
damas, tačiau tvirtu balsu. — Žinau, ką mačiau. 

Karalius atsilošė didžiajame savo krėsle, trinktelėjo su- 
gniaužtais kumščiais į atramas ir susimąstė. Paskui aiškiai 
nepatenkintas pažvelgė į Hiujį Beringerį: 

— Tokią bėdą užkorėte man ant sprando kaip tik dabar, 
kai norėčiau būti laisvas 1r paskubėti. Negaliu ištrinti to, 
kas buvo pasakyta, privalau knaisiotis toliau. Arba šis rei- 
kalas bus 1lgai nagrinėjamas teisme... ne, nei jūs, nei kas 
kitas dabar neužlaikys manęs ilgiau, negu vieną dieną po 
rytdienos! Esu numatęs veiksmus ir negaliu nieko keisti. 

— Gaišaties nebus, - tarė Beringeris, - jeigu jūsų švie- 
sybė leisite šį ginčą išspręsti dvikovoje. Aš apkaltinau Ada- 
mą Kurselį žmogžudyste ir galiu kaltinimus pakartoti. Jei- 
gujis iššūkį priima, esu pasiryžęs su juo susikauti be jokių 
ceremonijų ar pasirengimo. Jūsų šviesybė rezultatą pama- 
tysite rytoj, o kitą dieną galėsite ramiai, atsikratęs naštos, 
iškeliauti. 

Kedfaelis per visą šį pokalbį neatitraukė akių nuo Kur- 
selio veido 1r apimtas blogos nuojautos suprato, jog tas po 
truputį atsigauna. Neryškūs prakaito lašeliai, kuriais buvo 
išmušta viršutinė jo lūpa bei kakta, nudžiūvo; 1š pradžių pa- 
klaikęs žvilgsnis pasidarė ramesnis, tarytum vertinantis; jis 
netgi ėmė šypsotis. Kadangi buvo užspeistas kampe ir tik 
dviem būdais galėjo ištrūkti — arba po ilgo tyrimo 1r klausi- 
nėjimo, arba paprasčiausiai stojęs į kovą, jam ši išeitis tik- 
riausiai atrodė vienintelis išsigelbėjimas. Kedfaelis slapčia 
stebėjo primerktas Kurselio akis, nužvelgiančias Hiujį Be- 
ringerį nuo galvos iki kojų, lyg matuojančias, ir aiškiai per- 
matė, ką jis mąsto. Tas jauniklis lengvesnio svorio, puse 
galvos žemesnis, toli nepasieks, neprityręs, per daug savi- 

mi pasitiki, nebus sunku jį nugalėti. O pasiuntęs Beringerį į 
kitą pasaulį, Kurselis daugiau neturės ko bijoti. Pats dan- 
gus bus įvykdęs teisingumą, joks žmogus nebegalės rodyti 
į jį pirštu; Alina tebebus pasiekiama, nes nežinos, kaip jis 
pasielgė su jos broliu; be to, ji bus visam laikui atskirta nuo 
patrauklaus varžovo, ir niekas dėl to nepeiks vargšo netei- 
singai apkaltinto Kurselio. Ką gi, padėtis ne tokia ir baisi. 
Viskas turėtų išsispręsti kuo puikiausiai. 

Kurselis ištiesė ranką, paėmė nuo stalo topazą ir nieki- 
namai parideno atgal Beringeriui, kad pasiimtų: 

— Tebūnie taip, jūsų šviesybe. Aš sutinku kautis, rytoj, 
be jokių formalumų, nereikia ir pasirengimo. jūsų šviesybė 
išžygiuosite kitą dieną. — „Su jumis ir aš“, — buvo galima su- 
prasti iš ryžtingo jo veido. 

— Tebūnie! - niauriai tarė karalius. - Kadangi abu atro- 
dote nusiteikę atimti iš manęs vieną karį, manau, pasinau- 
dosiu proga išsiaiškinti, kuris iš judviejų geresnis, ir jį pasi- 
liksiu. Vadinasi, rytoj, devintą valandą, po mišių. Ne pilies 
kieme, o atviroje vietoje - puikiai tiks pieva už miesto var- 
tų, tarp kelio ir upės. Prestkotai, judu su Vilemu viskuo pa- 
sirūpinkite, aptverkite aikštę. Arkliais nerizikuosime, - ap- 
dairiai nusprendė Steponas. - Abu kausis pėsti, kardais! 

Hiujis Beringeris nusilenkė, tyliai rodydamas, jog sutin- 
ka. O Kurselis pasakė: 

— Sutarta! —- ir nusišypsojo, galvodamas, jog dvikovoje 
kardais labai pravers ilgesnės rankos ir tvirtesni riešai. 

— A loutrance! * - trumpai tarė susierzinęs karalius ir 
pakilo nuo stalo, tuo užbaigdamas sugadinto vakaro puotą. 


* Iki galo!'(Pranc.) 

rįždamas atgal tamsiomis, 
bet ne visai tyliomis miesto gatvėmis, - aplinkui kažin kas 
krebždėjo, tarytum žiurkės būtų bėgiojusios po apleistus na- 
mus, — Hiujis Beringeris ant savo prakaulaus širmo obuol- 
mušio prisigretino prie brolio Kedfaelio ir keletą minučių 
jojo žingine, nekreipdamas dėmesio į čia pat esantį brolį Dže- 
romą bei pastatytas jo ausis, tarsi jų apskritai nebūtų buvę. 
Priekyje einantys abatas Heribertas su prioru Robertu su- 
nerimę tyliai kalbėjos1 — apgailestavo, kad bus paaukota gy- 
vybė, tačiau įsikišti neturėjo teisės. Du jauni vienas kito 
nekenčiantys vyrai viešai pareiškė, kad kausis iki mirties. 
Kadangi abu varžovai jau buvo sutikę išsiaiškinti nesutari- 
mus dvikovoje, tai atsitraukti nebegalėjo; visi suprato, jog 
nusprendį paskelbs pats Dievas. Pralaimėjęs, jei liks gyvas 
po kovos kardais, bus pakartas. 

— Galite išvadinti mane kvailiu, - prisigerindamas tarė 
Beringeris, - jeigu nuo to jums pasidarys lengviau. — Jis ir 
dabar šnekėjo nerūpestingai, tarytum erzindamas, bet Ked- 
faelio neapgavo. 

— Aš tai jau tikrai nedrįstu, - atsakė šis, - nei kaltinti, 
nei užjausti... nei apgailestauti dėl tokio jūsų poelgio. 

— Kaip vienuolis? - tyliai paklausė švelnus balsas, ir ati- 
džiam klausytojui buvo aišku, jog Beringeris šypsosi. 

— Kaip vyras! Velniai jus griebtų! 

— Broli Kedfaeli, — nuoširdžiai tarė Hiujis, - aš tikrai jus 
myliu. Juk puikiai Žinote, jog, manimi dėtas, būtumėte pasi- 
elgęs taip pat. 

— Nieku gyvu! Tik jau ne pasikliaudamas beveik nepa- 
žįstamo seno kvailio spėliojimais! O kas, jeigu aš suklydau? 

— Nesuklydote! Jis tikrai kaltas — nužudė du kartus, nes 
pasiuntė tą vargšą bailiuką jos brolelį į mirtį taip pat niek- 
šiškai, kaip ir pasmaugė Feintrį. Tik jokiu būdu nesakykite 
apie dvikovą Alinai, kol ji nesibaigė... vienaip ar kitaip. 

— Nesakysiu nė žodžio, nebent ji pirma apie tai prabiltų. 
Ar nemanote, kad žinia jau pasklido po visą miestą? 

— Turbūt, tačiau tikiuosi, kad Alina seniai miega ir nau- 
jienas išgirs tik atėjusi iškilmingų mišių dešimtą valandą. O 
tada gal jau viskas bus aišku... 

— O jūs, - kandžiai tarė brolis Kedfaelis, nes jautė skaus- 
mą ir norėjo kaip nors jį išlieti, - tikriausiai visą naktį klū- 
posite, melsitės ir atsivilksite į mūšio lauką visiškai nusi- 
galavęs? 

— Nesu jau toks kvailas, — papriekaištavo bičiuliui Hiujis 
ir juokais pagrasino pirštu: —- Gėdykitės, Kedfaeli! Nejaugi 
jūs, vienuolis, nepasitikite Dievu? Tuoj pat gulsiu į lovą, 
gerai išsimiegosiu ir prieš didįjį išmėginimą atsikelsiu Žžva- 
lus. Dabar, ko gero, siūlysitės pabūti mano padėjėju ir advo- 
katu danguje? 

— Ne, - nenorom atsakė Kedifaelis, - aš irgi miegosiu; at- 
sikelsiu tik tada, kai suskambės varpas. Kodėl turėčiau jau- 
dintis labiau už tokį nutrūktgalvį stabmeldį kaip jūs? 

— Štai ir senasis Kedfaelis! Visgi, - nusileido Beringe- 
ris, — galite pašnibždėti Dievui už mane bent žodelį per ryt- 
metines pamaldas ir gsedotines mišias, jeigu jums nesun- 
ku. Jeigu jis neklausys jūsų, tai kam dar mums, visiems ki- 
tiems, be reikalo zulinti kelius? — Tebesėdėdamas aukštai 

balne, Beringeris pasilenkė ir švelniai uždėjo ranką Kedfa- 
eliui ant plačios tonzūros, lyg juokais laimindamas; paskui 
pentinais paragino žirgą ir nurisnojo į priekį, pagarbiai nu- 
silenkęs abatui; netrukus jis dingo žemyn vingiuojančios 
upės slėnyje. 


Brolis Kedfaelis nuėjo pas abatą iš karto po rytmetinių 
pamaldų. Heribertas per daug nenustebo jį pamatęs ir i1š- 
girdęs jo prašymą. 

— Tėve abate, šioje byloje aš palaikau tą vaikiną, Hiujį 
Beringerį. Įkalčius, kuriais jis rėmėsi, mesdamas iššūkį, su- 
rinkau aš. Ir nors jis nusprendė paimti viską į savo rankas, 
nenorėjo, kad kiščiausi ir rizikuočiau, aš vis tiek nesijaučiu 
laisvas nuo tos pareigos. Todėl maldauju, kad leistumėte man 
eiti ir padėti jam atlaikyti išmėginimą, kaip tik sugebėsiu. 
Nežinau, ar mano pagalbos reikės, bet privalau ten būti. Ne- 
galiu tokią svarbią akimirką atsukti nugaros bičiuliui, kal- 
bėjusiam už mane. 

— Aš irgi dėl to labai nerimauju, - atsidusęs prisipažino 
abatas. - Nors karalius 1r sakė kitaip, meldžiu Dievą, kad 
nebūtų kaunamasi iki mirties. 

„O aš, - liūdnai galvojo Kedfaelis, - net nedrįstu to mels- 
ti, nes šios rizikingos kovos tikslas ir yra amžinai užčiaupti 
vieną burną“. 

— Pasakykite, - tarė Heribertas, - ar tiesa, jog tas Kur- 
selis nužudė vargšą vaikiną, kurį palaidojome bažnyčioje? 

— Taip, tėve, tai tiesa. Tik jis turėjo tą durklą, tik jis galė- 
jo palikti nulaužtą galiuką toje vietoje. Tai bus aiški gėrio ir 
blogio kova. 

— Tuomet eikite, — pasakė abatas. - Atleidžiu jus nuo vi- 
sų pareigų, kol šis reikalas bus baigtas. 

Visi žinojo, jog tokios dvikovos kartais trunka visą die- 
ną, kol nė vienas iš priešininkų gerai nebemato, nebepajė- 

gia stovėti, užsimoti.... galiausiai kuris nors suklumpa, ne- 
beatsikelia ir mirtinai nukraujuoja kur nukritęs. Jeigu lūžta 
ginklai, jie vis tiek turi kovoti, plikomis rankomis, dantimis 
1r kojomis, kol kuris nors neištveria ir paprašo pasigailėti; 
tačiau to beveik niekas nedarydavo, nes tai reikšdavo pra- 
laimėjimą, dangaus pasmerkimą ir dar gėdingesnę mirtį kar- 
tuvėse. 

„Žiaurus būdas, - galvojo Kedfaelis, pasikaišydamas abitą 
1r sunkiai žengdamas pro vartus, - neverta tokio garbinti 
kaip Dievo nuosprendžio“. Tačiau šiuo atveju toks vertini- 
mas gal ir tiko, Dievas galėjo pareikšti savo valią. „O jeigu 
jis taip pat jaudinasi, kaip ir aš? Kažin ar šiąnakt gerai mie- 
gojo!“ Keista, bet jam tai atrodė visai tikėtina. Nors pats 
snaudė neramiai, nuolat pabusdamas. 

Džailso Sivardo durklą, kartu su nulaužtu topazu, jis bu- 
vo parsinešęs ir palikęs savo celėje, o susirūpinusiam ma- 
žajam Žvejui pažadėjęs arba atiduoti, arba dosniai atlyginti, 
tačiau dar atrodė ne laikas kalbėti apie tai su Alina. Pir- 
miausia reikėjo pažiūrėti, kaip baigsis diena. „Jeigu viskas 
bus gerai, Hiujis Beringeris galės pats įteikti jį Alinai. O 
jeigu ne...“ — ne, Kedfaelis nenorėjo apie tai net galvoti. 

„Blogiausia, - nusiminęs mąstė jis, - kad aš pakankamai 
ilgai basčiausi po pasaulį ir žinau, jog Dievo planai mūsų 
atžvilgiu, nors geri ir teisingi, gali būti ne tokie, kokių tiki- 
mės 1r reikalaujame. O ši sena širdis tikrai pradės maištau- 
ti, jei Dievas, nesvarbu kuriam tikslui, kad ir pačiam tobu- 
liausiam, nuspręs pasiimti Hiujį Beringerį ir palikti šiame 
pasaulyje Adamą Kurselį“. 


Už šiaurinių Šrusberio vartų, pilies prieigose, buvo dar 
keletas tankiai sustatytų namų bei krautuvių, tačiau tas prie- 
miestis greitai baigėsi, o toliau abipus kelio driekėsi pie- 
vos. Tarytum gyvatė išsiraičiusi upė žiedu juosė laukus; pir- 

moje lygioje aikštėje po kairei karaliaus paskirti tvarkdariai 
buvo nužymėję didelį kvadratą ir iš abiejų pusių išrikiavę 
po eilę flamandų su sukryžiuotomis ietimis, kad sulaikytų 
smalsius žiūrovus, kurie susijaudinę galėjo įsibrauti į are- 
ną, ir neleistų pasprukti nė vienam iš priešininkų. Ant ne- 
aukšto šlaito šalia aikštės buvo pastatyta masyvi kėdė kara- 
liui ir palikta vietos kilmingiesiems, o kitose trijose pusėse 
jau spaudėsi daugybė žmonių. Naujiena buvo sujudinusi vi- 
są Šrusberį kaip vėjas medžio lapus. Labiausiai stebino ty- 
la. Žinoma, kiekvienas aplinkui ietimis atitvertą kvadratą 
su kuo nors šnekėjosi, bet labai atsargiai, pusbalsiu, todėl 
bendras šnabždesys nebuvo garsesnis už bičių spiečiaus dūz- 
gimą saulėkaitoje. 

Įkypa ryto šviesa ant žolės metė ilgus, bet vos įžiūrimus 
šešėlius, o dangus virš galvos buvo aptrauktas plonu rūku. 
Kedfaelis stabtelėjo toje vietoje, kur kareiviai saugojo lais- 
vą taką nuo pilies besiartinančiai procesijai, - tamsioje var- 
tų arkos kiaurymėje staiga blykstelėjo plienas ir suspindėjo 
ryškios spalvos. Karalius Steponas — stambus, lininių plau- 
kų, patrauklus vyriškis — buvo jau apsipratęs su mintimi, jog 
neišvengiamai praras vieną iš savo vadų, bet anaiptol neat- 
rodė patenkintas ir nesirengė daryti nuolaidų, galinčių tik 
pailginti kovą. Iš jo veido Kedfaelis suprato, kad nebus jo- 
kių pertraukų atsikvėpti ir jokių galimo žiaurumo apriboji- 
mų. Jis troško, kad viskas greičiau baigtųsi. Visi paskui jį 
prie kėdės suplūdę riteriai, baronai bei dvasiškiai elgėsi 1a- 
bai atsargiai ir aiškiai jam pritarė. 

Abu priešininkai pasirodė iš karto, vos tik karalius su 
palyda pasitraukė į šalį. Nei skydų, kaip pastebėjo Kedfae- 
lis, nei šarvų, tik paprasčiausi šiek tiek apsaugantys odiniai 
drabužiai... Karalius, matyt, tikrai norėjo greito galo, kad 
varžovai nesibaksnotų ir neišsisukinėtų visą dieną, kol nė 
vienas nebegalės pakelti rankos. Nesvarbu, kuris iš šitų dvie- 

jų kris negyvas, kitą rytą pagrindinė kariuomenės dalis vis 
tiek išžygiuos paskui avangardą, o Steponas dar turėjo kai 
ką aptarti, prieš išsiųsdamas būrius. Beringeris, kaip kal- 
tintojas, pirmas priklaupė prieš karalių, reikšdamas pagar- 
bą, — padarė tai labai greitai ir Žvaliai pašokęs pasisuko į tą 
pusę, kur kareiviai praskyrė ietis, pasirengę įleisti jį į are- 
ną. Ir tada pamatė atokiau nuo kitų stovintį Kedfaelį. Įsi- 
tempusiame, rimtame ir brandžiame veide linksmai blyks- 
telėjo juodos akys: 

— Žinojau, kad manęs neapvilsite. 

— Dabar žiūrėkite, — niūriai atsakė Kedfaelis, - kad pats 
manęs neapviltumėte. 

— Nebijokite, - tarė Hiujis. - Esu be nuodėmės, kaip ne- 
kaltas avinėlis. - Kalbėjo ramiai, iš lėto, apmąstydamas žo- 
džius. — Niekada nebūsiu geriau pasirengęs. Be to, jūsų ran- 
ka smogs kartu su manąja. 

„Kiekvieną smūgį“, — bejėgiškai pagalvojo Kedfaelis, 
ėmęs abejoti, ar visi tie vienuolyne praleisti ramūs metai iš 
tikrųjų nors kiek pakeitė maištingą, nelinkusią paklusti, ne- 
pataisomai veržlią jo dvasią. Jautė, kaip sukyla kraujas, tar- 
s1 pačiam būtų reikėję žengti į areną. 

Priklaupęs prieš karalių, Kurselis paskui kaltintoją irgi 
pasuko į aikštę. Jie sustojo priešinguose kampuose, o Prest- 
kotas, iškėlęs tvarkdario lazdą, tarp jų laukė, kol karalius 
duos ženklą. Šauklys garsiai visiems paskelbė kaltinimą, pir- 
antrasis kaltinimą paneigė. Minia sulingavo, pasigirdo tary- 
tum ilgas, gilus atodūsis, nuvilnijęs per visą lauką. Kedfae- 
lis aiškiai matė Hiujo veidą, dabar jau nesišypsantį, atšiau- 
rų, įsitempusį ir sustingusį. Akys buvo įbestos į varžovą. 

Karalius apžvelgė areną ir pakėlė ranką. Prestkotas, mos- 
telėjęs lazda, pasitraukė į kraštą, o priešininkai priartėjo 
vienas prie kito. 

Iš pirmo žvilgsnio visi suprato, jog skirtumas baisus. Kur- 
selis buvo pusantro karto stambesnis, pusantro karto vy- 
resnis, be to, gerokai aukštesnis, ilgesnių rankų ir sunkes- 
nis, ojo meistriškumas bei patirtis išvis niekam nekėlė abe- 
jonių. Šalia to milžino raudonu veidu ir ugniniais plaukais 
Beringeris atrodė kaip liesas, lengvutis berniukas, be to, 
nors galima buvo tikėtis, kad toks lengvas karys vikriau ir 
greičiau judės, po kelių sekundžių paaiškėjo, jog 1r Kurselis 
labai greitas ir miklus. Kai pirmą kartą plienas atsitrenkė į 
plieną, Kedfaelis pajuto, kaip linksta jo riešas ir visa ranka 
įsitempia, atremdama smūgį, jis šastelėjo į šoną, kaip ir Be- 
ringeris, išvengęs pavojingo kirčio; staigiai pasisukęs, prieš 
akis išvydo miesto vartų arką. 

Išnėrusi iš tos tamsios angos, kaip kregždutė artyn lėkė 
mergina, visa juoda ir balta, su debesiu besidraikančių auk- 
sinių plaukų. Bėgo labai greitai, turėdama aiškų tikslą, ran- 
komis suėmusi sijonus ir pasikėlusi juos beveik iki kelių, 
kaip ir paskui ją iš paskutiniųjų skubanti, jau pridususi kita 
jauna moteris. Nors ir sunkiai kvėpuodama, Konstancija li- 
kusias jėgas dar eikvojo veltui šaukdama savo ponią, mal- 
daudama sustoti, grįžti atgal, nesiartinti; tačiau Alina tylo- 
mis skriejo į priekį, kur du jos gerbėjai vėl susirėmė, pasi- 
ryžę vienas kitą užmušti. Ji nedirstelėjo nei į dešinę, nei į 
kairę, tik ištempė kaklą, žiūrėdama žmonėms virš galvų. 
Kedfaelis prišoko jos pasitikti; Alina jį atpažinusi tik įtrau- 
kė oro ir puolė į glėbį: 

— Broli Kedfaeli, kas čia? Ką jis padarė? O jūs žinojote, 
žinojote ir manęs neįspėjote! Jei Konstancija nebūtų ėjusi į 
miestą pirkti miltų, būčiau ir neišgirdusi... 

— Jums nederėtų čia būti, - tarė Kedfaelis, spausdamas 
ją Virpančią ir sunkiai dūsuojančią sau prie širdies. - Kuo gi 
padėsite? Pažadėjau jam, kad jums nesakysiu, jis nenorėjo. 
Jums nereikėtų to matyti. 

— Bet aš vis tiek žiūrėsiu! - aistringai pareiškė ji. — Ne- 
jaugi manote, jog dabar paklusniai nueisiu ir jį paliksiu? Tik 
pasakykite, - maldavo, - ar tiesa, ką žmonės šneka... kad 
jis apkaltino Adamą to vaikino nužudymu? Ir kad įkaltis bu- 
vo Džailso durklas? 

— Tiesa, - tarė Kedfaelis. Jam per petį ji žiūrėjo į areną, 
kur kardai garsiai atsitrenkė vienas į kitą, sudžeržgė ir vėl 
atsitrenkė, ir jos akys, kaip didžiuliai ametistai, buvo išplės- 
tos iš siaubo. 

— Ir tas kaltinimas... tai irgi tiesa? 

— Irgi. 

— O Dieve! - šūktelėjo ji, apimta baimės, bet ir susiža- 
vėjusi. — Ojis toks liaunas...kaip jis tai ištveria? Perpus ma- 
žesnis už aną... ir drįso mesti iššūkį! O, broli Kedfaeli, kaip 
jūs jam leidote? 

„Dabar bent jau žinau, - galvojo Kedfaelis, pajutęs keis- 
tą palengvėjimą, - kuris iš tų dviejų yra „jis“, nereikia nė 
vardo. Iki šiol nebuvau įsitikinęs, ji berods irgi“. 

— Jei kada nors jums pasiseks, - tarė jis, - perkalbėti Hiujį 
Beringerį, kad nedarytų to, ką yra sumanęs, ateikite pas 
mane ir pasakykite, kaip tai pavyko. Nors aš gal vis tiek 
nesugebėčiau! Jis pats pasirinko šį kelią, vaikuti, ir turėjo 
tam priežasčių, svarbių priežasčių. Dabar mudu privalome 
to pasirinkimo laikytis, kaip ir jis. 

— Bet mes trys, —- apimta įkarščio, pasakė ji. — Jeigu jį pa- 
remsime, tik7a1 suteiksime jam jėgų. Aš galiu melstis, galiu 
žiūrėdama jį sergėti, taip ir darysiu. Nuveskite mane ar- 
čiau... eime! Aš turiu tai matyti! 

Alina jau nekantriai brovėsi prie iečių eilės, kai Kedfae- 
lis sulaikė ją už rankos: 

— Manau, — tarė, —- bus geriau, jeigujis nematys jūsų. Bent 
jau ne dabar! 

Iš Alinos lūpų išsprūdo kažkoks garsas, ji tarytum trum- 
pai, kandžiai nusijuokė: 

— Dabar jis tikrai manęs nematys, — pasakė, - nebent at- 
sistočiau tarp kardų... taip ir padaryčiau, jei mane praleis- 
tų... Ne! - tuoj pat atsiėmė savo žodžius, be ašarų sukuk- 
čiojusi. — Ne, nedrįsčiau taip su juo pasielgti. Pati suprantu. 
Galiu tik žiūrėti ir tylėti. 

„Moterų dalia kovojančių vyrų pasaulyje! - susigraužęs 
galvojo Kedfaelis. — Visgi šis vaidmuo ne toks pasyvus, kaip 
gali pasirodyti“. 

Jis pasivedė Aliną į šiek tiek aukštesnę vietą, kur ji ga- 
lėjo niekieno netrukdoma, apsisiautusi prieš saulę blizgan- 
čių palaidų auksinių plaukų šydu, stebėti į mirtiną kovą 
dėmesį sutelkusį Hiujį Beringerį. Jo kardo smaigalys jau 
buvo suteptas krauju, tačiau Kurselio skruostas atrodė tik 
truputį įbrėžtas, o iš paties Hiujo kairės rankovės irgi sun- 
kėsi kraujas. 

— Jis sužeistas, - baimingai sušnibždėjo mergina ir, susi- 
grūdusi pusę mažo kumštuko į burną, kad nesuriktų, smar- 
kiai sukando krumplius, nes buvo pažadėjusi tylėti. 

— Tai niekis, — tvirtu balsu tarė Kedfaelis. — Beje, jis grei- 
tesnis. Žiūrėkite, kaip atrėmė smūgį! Atrodo liaunas, bet jo 
riešas plieninis. Ką nori, tą ir padarys. Be to, jam smogti 
padeda tiesa. 

— Aš jį myliu, - pašnibždomis, labai švelniai pasakė Ali- 
na, akimirką atitraukusi nuo burnos sukandžiotą kumštį. — 
Iki šiol nežinojau, tačiau tikrai myliu! 

— Aš 1rgi, dukrele, - tarė Kedfaelis, - aš irgi! 


Jie jau ištisas dvi valandas kovėsi arenoje, be jokios per- 
traukėlės atsikvėpti, o aukštai pakilusi saulė svilinte svi- 
lino, jie kentėjo, bet abu elgėsi taip pat atsargiai, taupė 
jėgas; dabar, kai jų akys virš sukryžiuotų kardų visai iš ar- 
ti susidurdavo, jose nebuvo jokios asmeninės neapykan- 
tos, tik nepalenkiamas troškimas — vienas norėjo tiesą įro- 

dyti, o kitas — ją paneigti, ir abu tai galėjo padaryti vienin- 
teliu būdu — nužudydami. Gal anksčiau kuris nors ir abe- 
jojo, tačiau dabar jie jau suprato, kad, nepaisant išorinio 
vieno iš jų pranašumo, šioje kovoje yra lygūs varžovai, vie- 
nodai mokantys valdyti ginklą, beveik vienodai greiti, o 
svorio pusiausvyrą padėjo išlaikyti vieno pusėje esanti tie- 
sa. Abu kraujavo iš nežymių žaizdelių. Kai kur kraujas rau- 
donavo ir ant žolės. 

Buvo beveik vidurdienis, kai staigiai smūgiavęs Berin- 
geris privertė priešininką trauktis atatupstą ir pamatė, kad 
Kurselio koja slysta ant kraujo prisigėrusios, per vasarą 1š- 
džiūvusios 1r suplonėjusios velėnos. Kurselis, mėgindamas 
atremti kirtį, pajuto, kad krinta, nevalingai kilstelėjo ranką, 
1r tada dar kartą smogęs Hiujis numušė jo kardą, pataikęs 
prie pat plaštakos; Kurselis nerangiai dribtelėjo ant šlau- 
nies, suspaudęs tik rankeną. Plieniniai ašmenys nuskriejo 
toli į šalį ir gulėjo ten be naudos. 

Beringeris iš karto pasitraukė, leido priešui ramiai atsi- 
stoti. Jis įrėmė savo kardo smaigalį į žemę ir pažvelgė į 
Prestkotą, o tas savo ruožtu, irgi laukdamas nurodymų, žiū- 
rėjo į karalių. 

— Kovokite! - kategoriškai įsakė karalius. Tebebuvo toks 
pat suirzęs. 

Beringeris, įbedęs kardą į velėną, dairėsi, braukdamas 
prakaitą nuo kaktos ir lūpų. Kurselis 1š lėto atsistojo, žvilg- 
telėjo į niekam nereikalingą rankeną, kurią tebelaikė su- 
spaudęs, beviltiškai atsiduso ir piktai nusviedė ją tolyn. Be- 
ringeris pažiūrėjo į jį, paskui į karalių, susiraukė ir kažką 
galvodamas žengė dar du ar tris žingsnius atgal. Karalius 
nieko daugiau nedarė, tik griežtai mostelėjo, kad jie kautų- 
si toliau. Beringeris trim greitais šuoliais pripuolė prie aikš- 
tės krašto, numetė savo kardą po atstatytomis ietimis ir, 
užkišęs ranką už diržo, neskubėdamas išsitraukė durklą. 

Kurselis mąstė gana lėtai, bet pagaliau supratęs, kokią 
dovaną priešininkas jam siūlo, visas nušvito ir iš karto at- 
gavo pasitikėjimą savimi. 

— Nagi, nagi! — pusbalsiu pratarė karalius Steponas. - Ka- 
žin, ar nesuklydau, kai rinkausi geriausią? 

Dabar, turėdami tik durklus, jie susikibo iš arčiau. Netgi 
tokioje kovoje labai svarbu, kiek gali pasiekti, o kinžalas, 
kurį iš prie šlaunies kabančio dėklo išsitraukė Kurselis, bu- 
vo ilgesnis už puošnų Hiujo Beringerio žaisliuką. Karalius 
Steponas jau rimtai susidomėjo ir garsiai išsakė nepasiten- 
kinimą, kad viskas taip pakrypo. 

— Jis tikras beprotis! —- sudejavo Alina Kedfaeliui prie pe- 
ties, įtempusi lūpas ir išpūtusi šnerves, - būtent taip turė- 
jo atrodyti ir senų senovėje kovojusi jos senmotė. - Juk ga- 
lėjo per daug nesivargindamas jį užmušti. O, jis visai pa- 
kvaišo. Bet aš jį myliu! 

Baisusis šokis nesibaigė; saulė, jau pakilusi į zenitą, 
trumpino dvikovininkų šešėlius, ir galiausiai jie šokinėjo, 
traukėsi, sukosi viename juodame rate; karštis negailestin- 
gai svilino jiems galvas, 0 po odiniais šarvais sruveno pra- 
kaitas. Beringeris, su trumpesniu ir lengvesniu ginklu, da- 
bar tik gynėsi, o Kurselis spaudė iš visų jėgų, suvokdamas 
savo pranašumą. Tik miklumas ir pastabumas gelbėjo Be- 
ringerį nuo mirtinų smūgių; pakankamai greitas ir vikrus, 
Kurseliui puolant, jis spėdavo atšokti tolyn. Bet buvo maty- 
ti, kad jau pavargo: ir mąstė tarytum daug lėčiau, ir judesiai 
pasidarė ne tokie energingi ir tvirti. O Kurselis, lyg įgavęs 
antrinį kvėpavimą ar tiesiog sukaupęs jėgas ryžtingam, ga- 
lutiniam puolimui, vėl atrodė toks pat stiprus ir nesulaiko- 
mas. Kraujas sruvo per dešinę Hiujo ranką, sutepė durklo 
rankeną, ir ji ėmė slysčioti delne. Kairės Kurselio rankovės 
skutai pleveno kažkur regėjimo lauko pakraštyje ir blaškė 

dėmesį. Hiujis keletą kartų mėgino žaibiškai durti, netgi 
sužeidė priešininką iki kraujo, tačiau dėl trumpesnių ašme- 
nų ir trumpesnės rankos negalėjo pasiekti tikslo. Tuomet 
susikaupęs nusprendė taupyti jėgas, kai reikės - atsitrauk- 
ti, kol nuožmūs Kurselio smūgiai nors kiek susilpnės. Juk 
turėjo taip būti! 

— O Dieve! — beveik be garso dejavo Alina. - Jis per daug 
kilniai pasielgė, pats atidavė savo gyvybę... Tas vyras su 
juo žaidžia! 

— Joks vyras, - tvirtai tarė Kedfaelis, - negali nebaudžia- 
mai žaisti su Hiuju Beringeriu. Jis tebėra žvalesnis. Čia jau 
galutinis, lemiamas puolimas, 1lgai netruks. 

Žingsnis po žingsnio Hiujis traukėsi atgal, tačiau tik tiek, 
kiek reikėjo, kad išsisuktų nuo ašmenų, ir žingsnis po žings- 
nio smarkiais antpuoliais Kurselis jį persekiojo, stūmė to- 
lyn. Atrodė, jog stengiasi įvaryti į kampą, kur tas būtų pri- 
verstas sustoti, bet paskutinę akimirką arba puolėjas apsi- 
riko, arba Hiujis per savo vikrumą sugebėjo išsprūsti iš 
spąstų; šiaip ar taip, Kurselis toliau jį persekiojo palei iečių 
eilę. Beringeris niekaip negalėjo ištrūkti į aikštės vidurį, o 
Kurselis nepajėgė nei palaužti jo pasipriešinimo, nei sustab- 
dyti to kvailo judėjimo ratu, kuris, atrodė, netrukus baigsis 
kitame kampe. 

Flamandai stovėjo kaip uolos ir leido skausmingai kovos 
bangai tarytum per lėtą potvynį skalauti sustingusias jų gre- 
tas. Ir staiga, nuėjęs maždaug pusę kelio palei vieną kraštą, 
Kurselis žengė didelį žingsnį ne pirmyn, 0 atgal, nusviedė 
kinžalą į žolę, džiaugsmingai, kimiai riktelėjo, pasilenkęs 
palindo po ietimis ir vėl atsistojo, mojuodamas kardu, kurį 
Beringeris daugiau negu prieš valandą buvo numetęs, su- 
teikdamas malonę jam. 

Hiujis netgi nebuvo pastebėjęs, kad jie priėjo tą pačią 
vietą, ir juo labiau nesuprato, kad buvo tyčia ten stumia- 

mas. Tik išgirdo, kaip kažkur minioje suklykė moteris. 
Kurselis kaip tik kėlėsi nuo žemės, su kardu rankoje, o jo 
akys po plačiais prakaitu aptekusiais antakiais atrodė kone 
paklaikusios 1š džiaugsmo. Bet jis dar nebuvo tvirtai atsi- 
stojęs, kai Hiujis lyg tigras šoko ant jo. Po sekundės jau 
būtų buvę vėlu. Kai kardas pakilo aukštyn, Hiujis visu svo- 
riu užgriuvo Kurseliui ant krūtinės, dešine ranka, nepa- 
leisdamas durklo, apglėbė priešininką per liemenį, o kaire 
čiupo už kardą laikančios rankos riešo. Akimirką, įtempę 
jėgas, jie švokštė, paskui kartu nuvirto ant žemės ir mirti- 
nai susikibę ėmė raičiotis abejingiems kareiviams po ko- 
jomis. 

Alina tvirtai sukando dantis, kad vėl nesuriktų, ir už- 
sidengė akis, bet netrukus taip pat ryžtingai rankas ati- 
traukė: 

— Ne, noriu matyti viską, privalau... Aš iškęsiu! Jam ne- 
bus dėl manęs gėda! O, Kedfaeli... o, Kedfaeli... Kas ten 
darosi? Aš nematau... 

— Kurselis pagriebė kardą, bet nespėjo smogti. Palauki- 
te, vienas iš jų keliasi... 

Du buvo nuvirtę drauge; tik vienas atsikėlė ir stovėjo 
tarytum pritrenktas, nustebęs. Nes priešas tiesiog suzme- 
ko po juo ir nejudėjo, ištiesęs suglebusias rankas žolėje; 
tebegulėjo ir dabar, saulė plieskė jam į atmerktas akis, ir 
tingi raudona srovelė lėtai tekėjo iš po nugaros į tamsią ant 
sutryptos žemės išsiliejusią balutę. 

Hiujis Beringeris žvilgtelėjo į kraujo klaną, paskui į 
durklą, kurį tebelaikė dešinėje rankoje, ir suglumęs pa- 
purtė galvą, nes jautėsi labai pavargęs ir silpnas, — dabar, 
kai viskas taip staiga ir neaiškiai pasibaigė: ant jo ašme- 
nų buvo vos lašelis šviežio kraujo, o kardas laisvai gulėjo 
dešinėje Kurselio rankoje, tikrai neprisidėjęs prie jo mir- 
ties. Visgi Kurselis merdėjo; jo gyvybė sruvo į tankią žo- 

lę. Tai koks negailestingas stebuklas jį nužudė, kad abu 
ginklai liko švarūs? 

Hiujis pasilenkė, kilstelėjo nejudantį kūną už kairio pe- 
ties 1r pavertė ant šono, norėdamas pažiūrėti, iš kur teka 
kraujas: ten, kiaurai perdūręs trumpą odinę liemenę, styro- 
jo paties Kurselio kinžalas, kurį tas metė į šalį, kai stvėrė 
kardą. Iš pažiūros atrodė, kad rankena buvo įstrigusi tan- 
kioje žolėje ir atsirėmusi į vieno tvirtai stovinčio flamando 
batą. Įnirtingai puldamas, Hiujis parbloškė savininką tiesiai 
ant nusviesto ginklo, o kai paskui jie raičiojosi, ašmenys 
įsmigo ten, kur buvo lemta. 

„Visgi aš jo nenužudžiau, - galvojo Beringeris. - Jis pats 
tai padarė, sumanęs pagudrauti“. 

Hiujis jautėsi toks išsekęs, kad net nesuvokė, džiaugiasi 
ar apgailestauja. Bent jau Kedfaelis turėjo būti patenkintas; 
už Nikolą Feintrį atkeršyta, pagaliau jis sulaukė teisingu- 
mo. Jo žudikas buvo viešai apkaltintas, ir taip pat viešai pats 
Dievas tą kaltinimą patvirtino. Žudikas gulėjo bedvasis; jo 
niekinga gyvybė buvo užgesusi. 

Beringeris pasilenkė ir pasiėmė savo kardą, lengvai iš- 
traukęs iš suglebusios rankos. Paskui iš lėto pasisuko, 1š- 
kėlė jį į viršų —- pagerbė karalių — ir šlubčiodamas išėjo iš 
arenos; iš jau apdžiūvusių įbrėžimų ant jo rankos bei plašta- 
kos po truputį lašėjo kraujas; ietys tylomis prasiskyrė, jį 
praleisdamos. 

Dar žengė du ar tris žingsnius per pievą karaliaus kėdės 
link, ir staiga jam į glėbį puolė Alina. Taip aistringai, savi- 
ninkiškai suspaustas, jis kaipmat atsigavo. Auksiniai jos 
plaukai pasklido jam ant pečių ir krūtinės; ji pakėlė susiža- 
vėjimo bei džiaugsmo kupiną, kaip ir jo išsekusį veidą ir 
pavadino jį vardu: 

— Hiuji... Hiuji... - Ir švelniai apčiupinėjo varvančias 
žaizdeles ant skruosto bei riešo. - Kodėl man nepasakei? 

Kodėl? Kodėl? Tiek kartų privertei mane numirti! Dabar 
mes abu vėl gyvi... Pabučiuok mane! 

Jis pabučiavo ją, ir ji niekur nedingo, gyva, aistringa ir, 
be jokios abejonės, priklausanti jam. Ji toliau jį glostė, neri- 
mavo ir šokinėjo aplinkui. 

— Nurimk, mano meile, - tarė jis, pajutęs palengvėjimą 
1r atgavęs jėgas, — arba vėl mane bark. Jei dabar būsi švelni, 
aš pražūsiu. O kol kas negaliu suskysti, karalius laukia. Tai- 
gi, jei esi mano širdies dama, leisk įsikibti tau į ranką ir 
eime kartu, stovėsi šalia ir kaip ištikima žmona mane pri- 
laikysi, kad neišsitiesčiau visu ūgiu jam po kojomis. 

— Ar tik7a1 aš - tavo širdies dama? — paklausė Alina. Kaip 
visos moterys, ji norėjo viešų garantijų. 

— Žinoma! Jau per vėlu apsigalvoti, mieloji! 

Ji buvo šalia jo, tvirtai laikėsi už parankės, kai jis stojo 
prieš karalių. 

— Jūsų šviesybe, - pasakė Hiujis, tramdydamas svaigų 
džiaugsmą, kurį temdė tik nuovargis ir kelios žaizdelės, - 
tikiuosi, įrodžiau, kad mano kaltinimas žmogžudžiui buvo 
teisingas, ir jūsų šviesybė dabar man pritarsite. 

— Tai padarė pats jūsų priešininkas, - tarė Steponas, — 
tuo geriau. — Jis susimąstęs žiūrėjo į netikėtai nuotaiką pra- 
skaidrinusius susikibusius įsimylėjėlius. — O jūs įrodėte ką 
kita, ir tai gali būti jums naudinga. Per jus, jaunuoli, nete- 
kau sumanaus šios grafystės šerifo padėjėjo, nors šiaip jis 
nebuvo geras žmogus, kaip kovotojas irgi nedoras. Žalą at- 
lygintumėte pats užimdamas tą vietą. Ir toliau valdytumėte 
savo pilis 1r mano vardu vadovautumėte jų įguloms. Na, ką 
pasakysite? 

— Jeigu jūsų šviesybė leisite, - rimtu veidu tarė Berin- 
geris, —- pirmiausia norėčiau pasitarti su savo nuotaka. 

— Kaip geriau milordui, - taip pat apsimestinai kukliai at- 
sakė Alina, - taip gerai ir man. 

„Nagi, nagi, - galvojo brolis Kedfaelis, smalsiai žiūrėda- 
mas, kas bus toliau, — niekas dar nebuvo taip viešai susiža- 
dėjęs. Į vestuves jiems teks kviesti visą Šrusberį“. 


Brolis Kedfaelis, prieš vakarines pamaldas eidamas į sve- 
čių namus, nešėsi ne tik indelį lipikų balzamo daugybei ne- 
žymių Hiujo Beringerio žaizdų gydyti, bet ir Džailso Sivar- 
do durklą su vėl gražiai pritvirtintu topazu. 

— Brolis Osvaldas - prityręs sidabrakalys, čia jo ir mano 
dovana jūsų damai. Pats jai atiduokite. Bet paprašykite, — 

žinau, kad ji mielai tai padarys, — dosniai atsilyginti iš upės 
jį ištraukusiam berniukui. Tik tiek ir turite jai pasakyti. O 
apie visa kita, apie jos brolį... taip, geriau neprasitarti, nie- 
kada. Tegu jis jai būna vienas iš daugelio pasirinkusių ne tą 
kelią ir todėl žuvusių. 

Beringeris paėmė sutaisytą durklą ir ilgai, niauriai į jį 
žiūrėjo: 

— Visgi tai ne teisybė, - iš lėto tarė jis. - Mudu ištraukė- 
me į dienos šviesą vieno žmogaus nuodėmes ir nuslėpėme 
kito. — Šį vakarą Hiujis, nors ir daug laimėjęs, atrodė labai 
rimtas, netgi liūdnas, ir ne vien todėl, kad peršėjo prade- 
dančias trauktis žaizdas ir vos pajudėjus skausmas perver- 
davo ištampytus raumenis. Atitolęs nuo džiūgavimo, jis mė- 
gino sąžiningai pažvelgti į akis galėjusiai jį ištikti nesėk- 
mei. — Ar teisingumo sulaukia tik nekalti? Jei ne anas 
apsilankymas ir gundymas, jis gal ir nebūtų iki ausų įklim- 
pęs į tą purvą... 

— Mes matome vien tai, kas yra, - pasakė Kedfaelis. - O 
kas galėjo būti — težino tas, kurio akys mato viską. Imkite, 
ką teisėtai ir garbingai esate laimėjęs, vertinkite tai ir džiau- 
kitės. Tikrai turite tokią teisę. Esate Šropšyro šerifo padė- 
jėjas, pelnęs karaliaus malonę, susižadėjęs su puikiausia 
mergina, kokios tik galėtų trokšti širdis, su ta pačia, kurios 


246 El! lis Peters 


įsigeidėte vos tik išvydęs. Nemanykite, kad nepastebėjau! 
O jeigu rytoj jausitės sustingęs ir skaudės visus kaulus, — 
taip ir bus, vaikine! - tai gal tas skausmas jauną vyriškį tik 
sudrausmins, kad labai nedžiūgautų? 

— Kažin, - pralinksmėjęs paklausė Hiujis, - kur dabar 
anie du? 

— Tikriausiai kur nors Velso pakrantėje, laukia laivo, nu- 
gabensiančio juos į Prancūziją. Neabejoju, kad jiems puikiai 
seksis. —- Kedfaelis nebuvo atsidavęs nei Steponui, nei Mo- 
dei, tačiau tie jauni žmonės, nors du iš jų palaikė Mode, o 
kiti du — Steponą, turėjo gyventi ateityje —- ramioje, pilieti- 
nio karo žaizdas užsigydžiusioje Anglijoje. 

— O dėl teisybės... — susimąstęs tarė brolis Kedfaelis, — 

tai čia tik pusė visos istorijos... 

Per vakarines pamaldas jis pasimels už tai, kad ramiai 
ilsėtųsi Nikolas Feintris, nei mintimis, nei darbais nenusi- 
dėjęs jaunuolis, už kurį jau atkeršyta. Nepamirš ir nusikal- 
tusio Adamo Kurselio sielos, nes kiekvieną kartą, kai per 
anksti miršta stiprus, energingas Žmogus, nespėjęs suvokti 
savo kaltės ir išpažinti nuodėmių, galima sakyti, jog yra vie- 
nu lavonu per daug. 

— Neturėtumėt, - kalbėjo Kedfaelis, - dairytis per petį ar 
gailėtis. Padarėte, ką turėjote padaryti, ir jums puikiai pa- 
vyko. Dievas viską tinkamai užbaigia. Kad ir kaip, labai ge- 
rai ar blogai, pasielgia Žmogus, jį pasiekia ne tik teisingu- 
mas 1r atpildas, bet ir malonė. 

sti NKSAS 


ELLIS PETERS (1913-1995, tikr. Edith Pargeter) 
gimė Dolio mieste Šropšyro grafystėje. Baigusi mokyklą 
ji dirbo vaistininko padėjėja, o prasidėjus Antrajam pa- 
sauliniam karui įstojo į Karališkojo karinio jūrų laivyno 
Moterų korpusą ir tarnavo iki pat karo pabaigos. Tuo 
metu Edita vieną po kito leido romanus („Aštuntasis 
krikščioniškojo pasaulio nugalėtojas“, „Užbaigtas karas“, 
„Priverstinė odisėja“), kurie laikomi vienais iš geriausių 
kada nors parašytų romanų apie karą. 

Išėjusi į atsargą, ji atsidėjo kūrybai. 1959 m. pradėjo 
rašyti detektyvus Ellis Peters slapyvardžiu. Jie gavo daug 
premijų ir apdovanojimų. Ellis Peters sukūrė dvidešimt 
visame pasaulyje populiarių Kedfaelio kronikos knygų, 
kurios išverstos į daugiau nei dvidešimt kalbų. Dabar 
Šropšyre įkurtas įspūdingas turistinis kompleksas. Brolio 
Kedfaelio gerbėjai iš viso pasaulio atvyksta pasivaikščioti 
po Šrusberį bei jo apylinkes, pabūti ten, kur „gyveno ir 
dirbo“ brolis Kedfaelis. 1994 m. Šrusberyje buvo atidary- 
tas milijono svarų sterlingų vertės viduramžių studijų 
centras, skirtas daugiausia broliui Kedfaeliui. Tais pačiais 
metais pradėtas rodyti ir televizijos serialas „Kedfaelis“. 

Edita niekada nebuvo ištekėjusi, bet, kaip pati sakė, 
turėjo įgimtą gabumą su visais susidraugauti. Be draugų, 
ji dar labai mėgo muziką, knygas 17 šunis, domėjosi teat- 
ru, kinu, daile. Jai nepatiko dideli miestai, Praha buvo 
vienintelė išimtis. Už nuopelnus detektyvinei literatūrai 
Ellis Peters apdovanota Edgaro, Sidabrinio durklo, Auk- 
sinio durklo premijomis. 


